
Sărutul diafan al morţii 

Deşi sunt adormit buştean, simt apropierea 
pericolului. Îl aud ca un glas de tunet - Varaain! Chiar mi 
se pare că mă aud chemat pe nume. Mă trezesc brusc şi 
apuc să strig: 

— Frână, Bălaiule! 

Lipoveanul frânează instantaneu. Centura de 
siguranţă mă ţine legat de scaun, să nu zbor prin parbriz. 
Probabil, roata stângă a prins polei sub ea, căci ne răsucim 
perpendicular pe şoseaua goală. Spatele maşinii se sprijină 
în parapetul care separă autostrada de pădure. Motorul s-a 
oprit şi o linişte profundă ne învăluie. Indianul Corday se 
adună de pe bancheta din spate, întrebând: 

— Ce s-a întâmplat, Va... 

Explozia ne ia pe nepregătite. Bolidul nostru se 
comportă ca un armăsar nărăvaş. Îşi ridică botul, 


cabrându-se şi scrâşnind din fierărie. Urmează un moment 
de cumpănă, apoi maşina se răstoarnă pe spate. Ne 
prăbuşim printre arbori, de la mai mult de zece metri 
înălţime. Ne-am dus pe copcă, apuc eu să gândesc şi mă 
strâng ghem. Energia din mine se extinde, pentru a 
amortiza impactul. Ne lovim de un arbore şi simt că a 
cedat caroseria. Tabla se strânge şi ne apasă din toate 
direcţiile, însă, de bine, de rău, ne-am oprit din cădere. 
Sunt ameţit de lovitură, dar încă raţionez normal. Ordon, 
cu voce răguşită: 

— Afară! 

Sunt prins în scaun, cu capul între picioare. Simt însă 
mâinile indianului. Îmi taie centura de siguranţă şi mă 
extrage din ar bag. Un val de aer rece îmi răcoreşte faţa. 
Parbrizul din spate e spart. Mă las împins prin el şi-i 
poruncesc: 

— Scoate-l pe lipovean! 

Deasupra, pe autostradă, se aud zgomote de 
motoare. O maşină de teren şi câţiva motociclişti, constat 
eu, după ce ascult câteva secunde. Autovehiculele opresc 
în dreptul nostru. În următoarea clipă, o ploaie de gloanţe 
se revarsă peste noi. Văd şi flăcările de la gurile pistoalelor 
mitralieră. Prin aerul curat, simt miros de benzină. 
Înseamnă că rezervorul nostru s-a fisurat. Câteva secunde 
ne despart de-un foc de artificii ca la Hollywood. 

— Indios, sunteţi bine? întreb eu în şoaptă. 

— OK! mă asigură Corday, din stânga. 

— Cât mai departe de maşină! îi îndemn eu. 

Încep să mă târăsc prin frunzele moi şi umede. Mai 
departe, cât mai departe de bomba incendiară, e gândul 
meu. Cei din autostradă vorbesc în gura mare. Se vede că 
nu-şi fac niciun fel de probleme. Cine să-i observe la ceasul 
ăsta din noapte? Au încetat focul de arme şi 
parlamentează. Posibil să încerce să vină după noi. O nouă 


exploxie îmi contrazice acest gând. Au tras, cu un 
aruncător de grenade, direct în maşină. Înseamnă că au 
dispozitive de vedere pe timp de noapte, cu infraroşii. 

— S-a dus cotiga noastră, mormăie Bălaiul, cu ochii 
la incendiu. 

— Bine că suntem întregi, îi arăt eu partea pozitivă a 
situaţiei. 

— Pe naiba! ripostează el. Pedestraşi, în codru şi 
numai în sacouri. Ne vede Dumnezeu. 

Într-adevăr, situaţia e cam cotoibilă. Începutul de 
aprilie din munţii Jura e rece şi noi suntem ambalaţi cam 
sprinten. 

— Cam cât să mai fie până la Geneva? întreb eu. 

— Dacă ne lasă ăia să plecăm la Geneva, ne atrage 
indianul atenţia. 

— Cine mă-sa ne-a ieşit cu daru-n drum? se revoltă 
lipoveanul. 

— Nişte mârlani, îi răspund eu cu ochii pe jocul 
lanternelor din autostradă. Vor să ne sufle-n lumânări, fără 
a se prezenta. 

— Ba cred că vor să facem cunoştinţă, mă contrazice 
indianul. Trei au pornit încoace. 

Numai ochii lui de şoim puteau zări mişcarea 
pizmaşilor prin întunericul din jur. Tipii vin să se asigure 
că ne-au fript şoriciul definitiv şi iremediabil. Asta nu prea 
e pe placul nostru. Când vor constata că ne-am topit din 
machină, vor începe hăituiala. Cu ce naiba să le facem 
faţă, când armele au rămas în hârbul incendiat? Răsuflu 
uşor şi-mi controlez corpul. Mă doare în mai multe locuri şi 
sângele îmi curge de-a lungul mâinii stângi, din umăr. M-a 
atins vreun glonte rătăcit, într-un moment când nu aveam 
psihocâmpul expandat. 

— Trebuie să ne ascundem mai în interior, calculez 
eu următoarea mişcare. 


— Eu am pistolul cu amortizor şi pumnalul, ne anunţă 
Corday. 

— Încă-i bine, constat eu. Haidem! 

Ne ridicăm şi pornim tupilaţi, din arbore în arbore, 
către interiorul pădurii. Pietrele umede ne lunecă sub 
picioare, semn că suntem prin preajma unui masiv 
măcinat, începem să urcăm, sprijinindu-ne în mâini. Din 
spate, se aud vocile alarmate ale urmăritorilor. Au 
descoperit că prada le-a dispărut de sub boticuri. Precis, 
nu se vor mulţumi să se cărăbănească. Cine iese la drumul 
mare, după miezul nopţii, n-o face să se distreze. Gaşperii 
sunt lichidatori de casă mare. Încă nu ştiu a cui casă, căci 
noi am călcat pe bombeu cam mulţi granguri ai Lumii. 
Dacă ar fi să notez toţi tipii care ne visează reci şi cu 
mâinile pe piept, ar rezulta un ceaslov mai gros decât 
biblia. Tocmai de aia e greu să ghicesc cine ne-a aşteptat 
la cotitură, în pădurea elveţiană. 

Fiuuu! Un glonte fluieră printre ţestele noastre. E 
prea la fix să cred că-i din întâmplare. Precis, somebody ne 
vânează cu o armă dotată cu sculă pe infraroşii. 

— Adăpostiţi-vă! ordon eu. Pizmaşii ne văd. 

— Iar noi bâjbâim ca nişte chiori, mârâie Bălaiul. Ce 
faci, piciule? Descânţi sau nu? 

— Guriţa mică! îl îndemn eu şi mă întind după un 
arbore gros. 

Din naştere, văd destul de bine prin întuneric, cam ca 
pisoii. Scot capul din adăpost şi arunc o privire. Arborii, 
luminaţi de o Lună mare cât o mămăligă, aruncă umbre 
înşelătoare. Încolo, nicio mişcare. Probabil, lunetistul 
inamic aşteaptă cu degetul pe trăgaci. Avantaj el. 

— Nu mişcaţi! şoptesc eu. 

— Asta visează şi ăia, bombăne lipoveanul. Să nu mai 
mişcăm once and forever. 

Nu-l bag în seamă. Are gura mare, da i băiat fain. Mă 


concentrez asupra umbrelor din faţă. Mi se pare că am 
reuşit să localizez unul din urmăritori. Sângele s-a încleiat 
pe omoplat şi pectoral, aşa că nu pot să-mi mişc mâna 
stângă. Frigul a început să mă cuprindă. Mă strădui să nu-i 
dau atenţie. Trebuie să scăpăm de killerii pizmaşi cât mai 
pe tăcute. Până la ziuă, mai sunt vreo patru ore. Timp 
berechet să ne jucăm de-a hoţii şi vardiştii, da nouă nu ne 
place jocul ăsta. Nici dumneavoastră, amicilor mei cititori, 
nu v-ar plăcea să vă târâţi prin pădure, tremurând de frig 
şi cu nişte ucigaşi de meserie în cârcă. 

Am reuşit să mă concentrez perfect, semn că mi-am 
revenit la normal. Energia clocoteşte în mine, gata să 
irupă. Caut din ochi pizmaşu căruia să-i fac o „bucurie” şi 
nu reuşesc să-l găsesc. Se vede că tipii sunt profesionişti 
first class, nu adunătură. Mă văd nevoit să schimb tactica. 
In locul fulgerului psihic cu care intenţionam să dilesc 
inamicii, trimit în cercetare o mică şuviţă psihică. Incerc să 
vizualizez urmăritorii. O treabă deşteaptă, dacă e făcută cu 
cap. 

Nu m-am înşelat. Lunetistul duşman stă în spatele 
unui hăţiş, cu ochiul în lunetă şi cu degetul pe trăgaci. [i 
dă mâna să aştepte, căci e înţolit într-o scurtă matlasată, 
cu glugă. li memorez bine poziţia şi împing spionul psihic 
mai departe. În spatele lui, încă doi şmecheri, cu pistoale 
mitralieră, stau cuminţi pe burtă, ca nişte dulăi. N-au scule 
de văzut prin noapte, aşa că aşteaptă la plesneală. Ii 
memorez şi pe ei, apoi îmi retrag spionul psihic. Răsuflu 
adânc, să-mi revin după efort şi-l strig încetişor pe Corday. 

— Ordin! răspunde indianul. 

Îi explic pe îndelete unde sunt pizmaşii, să nu fie luat 
prin surprindere de vreun eventual asalt. Distanţa dintre 
noi şi ei e cam de o sută şi cincizeci de paşi, aşa cănue 
rost de folosit pistolul. Rămânem în poziţia stand by. Adică, 
în aşteptare, aşa cum stau şi politrucii noştri de vreo 
şaptesprezece ani. Noi măcar ştim de ce aşteptăm. Gândiţi 


că şi ei ştiu, da nu vor să ne spună? Poate aşteaptă să 
treacă basculanta cu reformă pe la porţile romanilor, da’ 
nu pot să se exprime pe înţelesu nostru, să ne lămurească 
pe ce parte vom fi jupuiţi. 

Trosc! Zgomotul de vreasc rupt mă alertează. 
Lunetistul s-a ridicat să-şi schimbe poziţia. Fulgerul psihic 
îmi pleacă instinctiv dintre ochi. Nu se vede, dar produce 
efecte. Lunetistul lovit în tâmplă se clatină şi cade peste 
puşcociul lui. Ceilalţi doi inamici tac chitic. Încă n-au 
priceput ce s-a întâmplat cu camaradul lor. 

— Rândul tău, indios, îl invit eu pe Corday. Indianul 
şopteşte un OK! şi se pierde în noapte. Nu-i văd deloc bine 
pe cei doi pizmaşi cu pistoale mitralieră. Corday e 
cunoscut în nobila breaslă a spailor ca Silent Death. Adică, 
pe limba noastră, moartea tăcută. Are un talent ceva de 
speriat în direcţia asta - moarte. Se poate strecura ca o 
umbră până lângă gâtuleţu individului neatent. Să vă mai 
spun ce face cu pumnalu şi gâtuleţu neatentului? Vă 
prindeţi dumneavoastră şi singuri. 

Bălaiul s-a târât până lângă mine. Îi clănţăne dinţii de 
frig. Se vede că lovitura inamicilor l-a prins pe uscat. 
Adică, fără strop de pileală la bord. 

— Ce facem, piciule? întreabă el înfrigurat. 

— Schimbăm sorții confruntării, lipa. 

— Mai repejor nu se poate? Mi-a îngheţat şi vodca-n 
stomac. 

— Ăilalţi sunt ambalaţi în toale groase, îi vând eu 
pontu. Geci matlasate şi scurte de motoc ic lişti. 

— Ne îmbrăcăm de pe morţi, ai? Ca boschetarii... 

— Scopul scuză mijloacele. Doar nu crezi c-ajungem 
în Geneva numai în cămăşi şi sacouri? 

— Mai sunt vreo patruzeci de kilometri până la 
Geneva, apreciază el. Doar nu-i facem la talpă? 

— Deocamdată, să ieşim din buci ucu ăsta. După aia, 


ne orientăm. 

— Te-ai prins cine sunt pizmaşii? 

— Nişte tipi care ne-au filat din Berna. Se vede că ne- 
au recunoscut şi-au zis să facă parai din pieile noastre. 

— Oculţi? 

— Dracu' să-i pieptene! Vedem noi după ce scotocim 
cadavrele. 

Dacă... 

Restul spuselor sale se pierd într-o pârâială de armă 
automată. Instinctiv, mă lipesc de pământ, ca infanteriştii. 
Imediat, glasul lui Corday mă linişteşte. 

— Curat, în faţă, anunţă el. 

Ne ridicăm şi sprintăm pe direcţia vocii. Indianul îşi 
aprinde o ţigară, să-l putem localiza. Eu, mai pragmatic, 
mă opresc lângă lunetistul doborât de mine. Îl uşurez de 
geacă şi-o trag pe mine. Altă viaţă, amicii mei! îl controlez 
şi prin buzunarele sacoului. Extrag un portmoneu dolofan 
şi nişte chei. Altceva, pe post de pradă de război, nu se 
arată. Amicii mei s-au prins cum e mutarea. Dezbracă de 
scurte pe cei doi trăgători, să-şi facă rost de ţoale groase. 
Nu se ştie cât vom întârzia prin pădurea asta şi frigul 
dinspre ziuă e al naibii de pătrunzător. 

— Avem două pistoale mitralieră şi-o carabină cu 
lunetă, face Corday bilanţul. I-am putea ataca. 

Eu studiez scula cu infraroşii. Prin lunetă, zăresc 
pizmaşii ca-n palmă. Sunt vreo opt, înşiruiţi pe marginea 
autostrăzii. Nu şi-au luat niciun fel de măsuri de mascare. 
Probabil, sunt siguri că ai lor ne vor căsăpi. E timpul să le 
stric părerea excesiv de bună despre ei. lau în vizor un tip 
din mijlocul şirului, pe care-l bănuiesc de boss şi-i pun 
crucea pe piept. La propriu. Adică, apăs trăgaciul şi-l văd 
cum se dă cu zgaibele în sus. Ceilalţi se aruncă imediat la 
pământ, după parapetul de metal al autostrăzii. 

— Atacăm? mă presează Corday. 


— Prin ocolire, găsesc eu o soluţie deşteaptă. Veniţi 
după mine! 

O iau înainte, cu carabina în mâna dreaptă. Stânga 
mă doare îngrozitor, da' n-am timp s-o ascult. Alerg 
aplecat, pe sub coroanele arborilor înmuguriţi. Simt în aer 
mirosul de sevă proaspătă. Un miros care mă înviorează şi 
mă întăreşte. E mirosul pădurii din copilăria mea. 

Facem un ocol prin dreapta şi ajungem la rambleu. 
Ne oprim şi ascultăm. Pizmaşii au închis ocarinele. S-au 
prins şi ei că nu suntem o pradă uşor de înghiţit. Maşina îi 
trădează însă. E la vreo sută de metri către stânga noastră. 
Le-o arăt cu degetul amicilor mei, să înţeleagă care e 
schema. După asta, îmi atârn carabina cu lunetă de gât şi 
încep să mă caţăr pe rambleu, cu ajutorul singurei mâini 
valide. În timp ce urc, îmi dăscălesc camarazii pe şoptite: 

— Atacăm brusc şi furibund. Punem neapărat mâna 
pe maşină ori pe o motocicletă. 

Nimeni nu comentează. Înseamnă că au înţeles cam 
ce visez eu. Am ajuns la gardul metalic ce desparte 
autostrada de pădure. Îl trecem şi privim în lungul şoselei. 
Doña Luna luminează scena ca ziua. Inamicii stau întinşi 
pe şosea, cu privirile către pădure. Frumos din partea lor, 
nu? 

—  Ochiţi şi trageţi la comanda mea! ordon eu. 
Trebuie să-i căpăcim în câteva secunde. 

— OK! răspunde Corday, cel mai apropiat de mine. 
Îmi înfig ochiul în lunetă şi-mi caut muşteriul. Îl aleg 
anume pe cel din capătul opus al şirului, deoarece amicii 
mei îi vor toca pe cei apropiaţi, cu pistoalele mitralieră. 
Clientul meu e un tip ras în cap şi cu barbă. Îi observ până 
şi inelul de pe mână. O să-l dilesc uşor, ca la un joc 
electronic. 

— Pregătiţi! comand eu. 

Aud răsuflările adânci ale amicilor mei. Au luat 


ţintele la ochi. 

— Foc! 

Bărbosul meu face un salt prin aer şi cade lat. L-am 
nimerit la scăfârlie. Pistoalele mitralieră ale amicilor 
păcăne ca nişte rațe speriate. Trei umbre sar în picioare şi- 
o şterg către maşină. Încerc să prind măcar una, dar n-am 
niciun spor. Asta viteză, amicii mei. Indivizii sar în maşină. 
Ochesc calm, în partea rezervorului de benzină şi slobod 
gloanţele. Niciun efect. Maşina prinde viteză şi-o şterge 
englezeşte. Un singur viteaz mai trage din autostradă. 
Naiba ştie ce mai speră. 

Am încetat focul şi ne-am ascuns după rambleu. 
Pizmaşul se ridică hoţeşte şi merge şchiopătând către o 
motocicletă. Corday ridică pistolul mitralieră şi ocheşte 
liniştit, ca la poligon. Îl lasă să urce în şea, apoi îl seceră c- 
o rafală. Putem crede că povestea s-a sfârşit. Noi, însă, 
suntem hârşiţi în tot soiul de păţanii neplăcute. Înaintăm 
uşor, pe după parapet, până în dreptul motocicletelor. Sunt 
patru motoare puternice, cu însemne de poliţie. Asta chiar 
că ne pune pe gânduri. Noi n-avem nicio taină cu poliţia 
şviţară. După poziţia lor, ne dăm seama că două au venit 
dinspre Geneva, la întâlnire cu cei cu maşina. Înseamnă că 
ne-au pregătit capcana ca la carte. Numai reflexul meu şi 
norocul ne-a scăpat din îmbrăţişarea damei în negru. O 
damă, de altfel, destul de nurlie, dacă ar fi să-i credem pe 
adepţii cultului morţii. 

— Fugim! decid eu. Toţi trei, pe o motocicletă. 

— Ca la circ? obiectează lipoveanul. 

Are şi el dreptate. Cine ne-ar vedea pe toţi trei călare 
pe un motor ar anunţa imediat poliţia. 

— Luăm două, aprob eu. Cine mă cară? 

— Eşti rănit, piciule? se alertează lipoveanul. 

— Ceva mai sus de inimă, confirm eu. E de bun 
augur. 


— Pe naiba! 

— Hai cu mine! mă îndeamnă Corday. 

Urc în şea, în spatele său şi-l prind cu dreapta. 
Stânga îmi atârnă bleaga ca o cârpă. Nu uită, însă, să-mi 
trimită nişte săgeți de durere până în moalele capului. 

Pornim pe direcţia în care mergeam când am fost 
atacați. Dacă nimic rău nu mai apare la orizont, în mai 
puţin de o oră, am putea fi în Geneva. Autostrada sfârâie 
sub cauciucurile noastre şi arborii fantomatici, poleiţi de 
Lună, par să gonească în sens invers. Slăbiciunea 
provocată de rană mă încearcă, însă eu mă ţin tare. 
Trebuie să rezist perfect lucid până ce ajungem la un 
spital. 

x 

Indianul ne-a condus la o clinică particulară 
cunoscută anterior. Una în care, dacă ai bani, nu te 
întreabă nimeni cum te cheamă şi cum ai căpătat grame de 
plumb în corp. Am plătit tariful ultrapipărat, fără să 
crâcnesc, apoi i-am încredinţat centura cu bani indianului. 
E mult mai sigur că nu-i va topi în ritm ametitor, cum ar 
face Bălaiul. 

Momentan, zac pe spate într-o rezervă foarte 
elegantă, vegheat de o asistentă desprinsă din revistele 
sexy. Din cauza ei, lipoveanul începuse să regrete că n-a 
fost rănit el. Cu mare greutate, l-am convins să plece 
împreună cu indianul la un hotel din oraş. Inainte de a 
pleca, Silent Death mi-a strecurat pistolul cu amortizor sub 
pernă. O măsură de precauţie deloc deplasată, ţinând cont 
de modul mişelesc în care am fost atacați. 

Medicii m-au curăţat şi m-au cusut cât se poate de 
bine. Din discuţiile lor, am tras concluzia că glonţul a 
pătruns prin pectoral, pe deasupra inimii şi-a ieşit prin 
spate. Un centimetru mai jos şi-mi intra familia în doliu. 
Cum s-ar zice, dona moarte m-a sărutat numai în fugă, 
diafan ca o rândunică. Probabil, a vrut să-mi amintească 


faptul că am un contract cu ea. Eşti muritor, Varaine, a 
vrut să spună sărutul ei. 

Mă răsucesc uşor şi-mi scot mâna dreaptă de sub 
cearşaf. O pun deasupra rănii şi încep să-mi pompez 
bioenergie, să-mi grăbesc vindecarea. Această acţiune 
produce o dereglare a aparatelor cu care sunt 
supravegheat. Infirmiera leapădă romanul din care citea şi 
se apropie grăbită de mine. 

— Nu-i niciun motiv de îngrijorare, o liniştesc eu, în 
engleză. 

— Ba este, mă contrazice ea, cu un vădit accent 
german. 

— Organismul meu se concentrează pentru a se 
autovindeca, îi explic eu. Nu-ţi face griji! 

Mă priveşte curioasă, cu nişte ochi albaştri, rimelaţi 
exact cum trebuie. Precis, mă crede vreun mafiot rănit în 
vreo răfuială, cum probabil a mai tratat. Din partea mea, 
mă poate considera şi Jack Spintecătoru că tot aia e. N-am 
însă niciun chef să trec din nou prin mâinile medicilor. 

— Sunt paranormal, îi spun eu cinstiţi. Până la opt 
dimineaţa, rana mea va fi închisă. 

Nu mă crede. Se pregăteşte să cheme medicul de 
gardă. O avertizez: 

— Chemi degeaba medicul. Organismul meu se va 
autovindeca în ciuda aparatelor. 

Încă şovăie. 

— Uite! îi arăt eu, ridicând palma dreaptă de pe rană. 
Nu mai înregistrezi nicio abatere. 

Într-adevăr, aparatele s-au liniştit. 

— Acum, îi explic eu, punând palma pe rană, se 
schimbă fluxul bioenergetic şi aparatele înregistrează o 
anomalie. Eu, însă, mă simt din ce în ce mai bine. OK? 

Nu e tocmai sigură că e OK, dar nici să cheme 
medicul nu mai intenţionează. Îşi trage scaunul mai lângă 


pat şi urmăreşte curioasă oscilaţiile aparatului. Eu răsuflu 
regulat, cu ochii deschişi. Mă vizualizez deja vindecat. 

După vreo jumătate de oră, fac o pauză. Închid ochii 
şi mă încarc cu energie în mod natural. Mă bucur că în 
rezervă nu miroase a spital, ci a flori de câmp, de la un 
dezodorizant. Mirosul de spital îmi crează o stare 
mizerabilă. Îmi aminteşte că oamenii sunt făcuţi din carne 
muritoare. În timp ce mă odihnesc, imagini din viaţa mea 
se prezintă în faţa memoriei. Toate sunt pozitive, semn că 
organismul meu a reacţionat perfect la autosugestiile de 
vindecare. 

Gata cu pauza. Îmi pun din nou palma dreaptă pe 
rană şi aparatele intră din nou în panică. Asistenta nu se 
mai alertează. Mă priveşte numai curioasă. Vrea să-mi afle 
taina. Porneşte pe departe: 

— Sunteţi italian? 

— Englez, mint eu ca un politician. 

Ridică sprâncenele a mirare. V-am spus eu că mă 
credea un mafiot italian. Damicela insistă totuşi: 

— Şi ce căutaţi pe aici? 

— Afaceri. 

— Rana e de glonţ, indică ea umărul meu stâng. 

— De glonţ, recunosc eu. Un partener de bisnis a 
încurcat protocolul. 

— Şi-o spuneţi atât de simplu? 

— La fel de simplu a tras partenerul. 

— Încă mai credeţi că poate trage din nou... 

— El nu. E mort. Poate, alţii. 

— De aceea aveţi un pistol sub pernă? 

Isteaţă şi ochioasă. A observat arma. Recunosc: 

— Un pistol poate fi oricând util unui om de afaceri 
ca mine. 

— Ce fel de afaceri? insistă bambina. 


— Variate. Tot ce se poate vinde şi cumpăra. 

— Dar periculoase. 

— Banii atrag pericolul, recunosc eu. Mai ales când 
sunt mulţi şi uşor de câştigat. 

— Înseamnă că duceti o viaţă palpitantă. 

— Nu mă plâng de plictiseală. 

— Păreţi un domn rasat. 

— Şi domnii rasaţi mai încasează câte un glonţ. 

— Aţi mai avut şi alte necazuri. V-am văzut cicatricile. 

— Am avut şi voi mai avea. 

— Puteţi muri. 

— Moartea nu e cel mai rău lucru care i se poate 
întâmpla unei persoane de caracter. 

— E răul suprem, şopteşte damicela. Nu m-am 
învăţat nici acum cu el. 

Înseamnă că ai trăit bine. Disperaţii văd în moarte o 
izbăvire. 

— Şi-aţi fost vreodată disperat? se miră ea. 

— De mai multe ori. Din această cauză, nu mă tem de 
moarte. 

— Da, păreţi foarte senin... 

Se afundă în gândurile ei. Eu îmi concentrez 
bioenergia către rană. O vreau vindecată cât mai urgent. 
N-am plecat spre centrul Europei să zac într-un spital de la 
graniţa elveţiană. Am planuri sigure şi le voi îndeplini, cu 
orice preţ, ca întotdeauna. Cei ca mine nu-şi pot permite 
să fie bolnavi. 

Pentru o scurtă perioadă, am senzaţia că am adormit. 
Chiar am închis ochii. În faţa lor, însă, se întinde o altă 
lume. Mai precis, o văd pe Ava, psihologa expediției 
extraterestre, în laboratorul ei. Îmi vorbeşte şi o aud. Asta 
înseamnă că am ajuns la contact telepatic involuntar. 
Extraterestra îmi aminteşte că n-am apelat la tratamentul 


lor forte, apoi imaginea ei dispare. Deschid ochii şi 
întâlnesc privirea întrebătoare a infirmierei. 

— Vrei să-mi aduci sacoul? o rog eu politicos. 

Nu comentează. Se vede că e bine dresată, dacă n-a 
scos un scâncet la descoperirea pistolului de sub pernă. 
Ori, poate, că aşa merg treburile în clinica asta selectă. Îmi 
aduce sacoul murdar de sânge şi mi-l ţine deasupra 
ochilor. Eu bag mâna dreaptă în buzunărelul interior şi 
răsuflu uşurat. Cele două pilule de „foc”, primite de la 
alcoro-vegani, sunt acolo. Ultima mea rezervă, pentru 
vreun caz mai deosebit. Le scot pe amândouă, apoi o 
atenţionez: 

— În următoarele minute, aparatele voastre vor 
înnebuni. Mai bine, opreşte-le! 

— N-am voie, îmi replică ea simplu. Mi-aş pierde un 
post bine plătit. 

— Vor trezi tot spitalul cu sunetele lor de alarmă. 

— Ce vreţi să faceţi? 

— Nimic periculos. Voi înghiţi aceste două pilule. 

— Otravă? 

— Vezi-ţi de treabă! N-am scăpat de moarte să mi-o 
dau singur. 

— Ce conţin? 

— Un fortifiant. Ți-am spus că, mâine dimineaţă, voi 
fi vindecat. 

— Vindecarea va dura cam o lună, mă contrazice ea. 

— Bine, du sacoul la loc! 

Pleacă spre oficiul în care mi-au pus ţoalele. Eu mă 
întind binişor şi scot din priză cordonul de alimentare a 
aparatelor. După aceasta, arunc pilulele în gură şi iau un 
pahar cu apă. Îl dau peste cap şi mă întind la loc în pat. 
Tipa s-a întors pe scăunelul ei şi mă priveşte. Fain! Nu 
apucă să observe aparatele. Îi prind privirea şi încep să-i 
spun poveşti: 


— Pilulele conţin un amestec de fortifiante aduse din 

Asia. 

Citesc în ochii ei că mă crede. Dacă-i spuneam 
adevărul, ar fi zis că-s ţicnit. Focul a explodat deja în 
organismul meu. Nu-i scap însă privirea, ci vorbesc 
înainte, cât mai convingător: 

— Am mai folosit aceste medicamente şi în alte 
ocazii. Nu sunt deloc periculoase. 

— Noi garantăm numai pentru ce vă dăm noi. 

— OK! Pentru ce am înghiţit, garantez eu. 

— Să nu-mi faceţi figura! 

— Prea târziu. Le-am înghiţit. Mâine, voi părăsi 
spitalul. 

Acum, Chiar mă crede dus cu pluta. Treaba ei. Eu 
clocotesc de energie şi căldură. Probabil, m-am şi înroşit, 
căci tipa îmi aruncă priviri speriate. Încerc s-o liniştesc: 

— Stai cuminte jumătate de oră! După aceea, poţi 
face orice-ţi trece prin cap. 

Vrea să plece, dar nu poate. Am ţintuit-o pe scaun, în 
puterea mea hipnotică. A făcut ochii mari şi încearcă să 
vorbească. Nexam posibilitate. Nu ştie ce se întâmplă cu 
ea şi asta o îngrozeşte. Mă milostivesc de starea ei jalnică 
şi-o adorm. Mai bine să creadă c-a adormit în post. După 
asta, sar din pat şi încep să mă plimb prin cameră. Nu 
trebuie să adorm înainte ca pilulele de „foc” să-şi facă 
efectul. Transpiraţia îmi curge şiroaie. lau un prosop din 
baie şi mă şterg, dar nu mă opresc din mers. În dreptul 
rănii, simt uşoare zvâcnituri. Înseamnă că muşchii sfâşiaţi 
se cicatrizează. Păşcesc înainte prin cameră şi fredonez o 
melodie care mă ţine treaz. 

A trecut mai mult de jumătate de oră. Mă pot întinde 
din nou. Pun prosopul la loc, în baie şi mă întind pe pat. 
Asistenta a încremenit pe scaun, în poziţia în care am 
adormit-o. Îi fac o pasă de trezire, cu mâna dreaptă, apoi 


mă învelesc. Tipa deschide ochii şi-mi întâlneşte privirea. 

— Ce spuneai? o întreb eu, de parcă am continua o 
conversaţie. 

— Am impresia că am aţipit, se scuză ea. 

— Nu-i problemă. Mai sunt vreo patru ore până la 
schimb, nu? 

Privirea i se opreşte pe cordonul scos din priză. Ochii 
i se lărgesc şi deschide gura, gata să tipe. O liniştesc 
imediat: 

— Poţi pune aparatele din nou în priză. Mă simt 
excelent. 

Prinde ştecherul cu mâna tremurândă şi-l introduce 
în priză. Aparatele încep să toarcă ca un motan satisfăcut. 
Un suspin de uşurare îi zguduie pieptul plinuţ: 

— Doamne, ce m-aţi speriat! 

— Da? Haideţi să vă arăt ceva! 

Înainte ca ea să protesteze, îmi scot pansamentul de 
pe rană. Carnea roză din jurul inciziilor s-a strâns frumos, 
într-o cicatrice. Dama protestează: 

— În medicină nu se întâmplă minuni! 

— Poate faceţi o excepţie cu mine, râd eu mulţumit 
că leacul Avei a produs efecte. 

— Cum aţi făcut? 

— Vă spun înainte de schimb. Acum, trebuie să dorm 
adânc. 

Asta şi fac. Îmi aplic o rafală de autosugestii şi mă 
afund în somn. Nimeni nu mi-l tulbură până dimineaţa. 

x 

Pe la vreo şapte şi ceva, mă trezeşte glasul 
indianului. Mă strigă pe nume, parcă îngrijorat. Asistenta 
stă în spatele lui, gata să intervină. Deschid ochii şi-l 
anunţ: 

— S-a produs minunea. 


— Aha! 

Îmi ridic bandajul de pe rană şi-i arăt cicatricea. 
Asistenta cască guriţa de parcă ar vedea-o pentru prima 
dată. În căpşorul ei s-a cuibărit o nedumerire cumplită. 
Nici doctorii nu vor primi evenimentul prea uşor. Îl rog pe 
Corday să plece în târg, să-mi cumpere ţoale noi, în locul 
celor găurite de glonţ şi murdare de sânge. Nu-i va fi prea 
greu, deoarece suntem de aceeaşi talie. Priviţi din spate, 
nici nu putem fi deosebiți. Rămas singur cu damicela, 
aceasta îndrăzneşte să deschidă gura: 

— Asta înseamnă să fii paranormal? 

— Da. Poţi face lucruri care par minuni pentru 
persoanele obişnuite. 

Şi le faceţi des? 

— Ori de câte ori sunt la înghesuială. În rest, mă port 
ca un om obişnuit. 

— Mai ştiţi să faceţi şi altceva decât să vă 
autovindecati? 

— Bineînţeles. Vrei să vezi? 

Citesc pe mutriţa ei curioasă că ar vrea şi altceva. 
Îmi concentrez privirea pe scaunul de lângă pat şi-l mut 
lângă ea. Tipa cugetă câteva clipe, apoi scoate perla: 

— Precis nu sunteţi mafiot? 

— Şi dacă aş fi? 

— N-are importanţă. Sunteţi cel mai interesant 
bărbat pe care l-am văzut. 

— Mersi! Alte nelămuriri? 

— Mi-ajunge. Să vedem ce vor spune medicii. 

— N-are importanţă ce spun ei. Eu plec. Ai ceva 
împotrivă să fac un duş? 

N-are. Ca atare, intru în baie şi mă spăl pe îndelete, 
îmi simt organismul până la ultima fibră. E tânăr, puternic 
şi sănătos. Exact cum era înainte de a încasa glonţul ăla 
păcătos. les din baie şi mă întind la loc pe pat, pentru 


vizită. Încă nu ştiu ce-o să le spun medicilor. Nici nu prea 
are importanţă. Voi dispărea din vizorul lor chiar astăzi. N- 
au decât să trâmbiţeze minunea în cele patru zări. Abia aşa 
vor afla inamicii că şi-au aprins paie-n cap. 

Zgomot de paşi pe culoar. Vin marii vraci în vizită la 
bolnavii de lux. În rezerva mea, intră un bondoc rozaliu la 
faţă, însoţit de doi asistenţi cu moace famelice. Bosu 
abordează un zâmbet forţat, arătându-şi toţi dinţii: 

— Cum ne simţim azi, domnule Kleming? 

— Excelent. Tocmai mă pregătesc să plec. Dolofanul 
râde ca de o glumă bună. Eu mă ridic în picioare şi-mi 
desfac bluza. Proba spuselor mele e acolo, sub ochii săi 
acoperiţi cu ochelari de miop. Grăsunul mă priveşte 
suspicios, apoi întinde un deget. Atinge cicatricea 
neîncrezător. Bâiguie un dar... însă nu-şi duce gândul mai 
departe. Mă hotărăsc să nu întind mult pelteaua. 

— Sunt paranormal şi posed o capacitate 
extraordinară de vindecare, îi explic eu. 

Dolofanul mârâie ceva şi-mi trage pijamaua în spate. 
Se convinge că şi rana de ieşire a glonţului e vindecată. 
Asta nu intră în socotelile lor. Mă visau întins pe spate vreo 
lună, să mă mulgă de bani serioşi. În faţa realităţii, 
cedează: 

— Eu vă externez, dar nu înţeleg ce s-a întâmplat. 

— Nici eu nu înţeleg chiar toate lucrurile din lumea 
asta, îl consolez eu. 

Îşi ia picioarele la spate, cu escorta după el. Asistenta 
mă priveşte întrebător. 

— De-acum încolo, vei crede şi-n minuni, îi spun eu. 

— Ştiu eu? ridică ea din umeri şi stinge aparatele de 
control. 

Mă întind din nou în pat, în aşteptarea indianului. Nu 
se face să ies pe stradă cu ţoale mototolite şi murdare de 
sânge. Inima îmi cântă încetişor o melodie victorioasă. I- 


am mai tras clapa odată damei de negru cu coasa în mână. 

MISIUNE ÎMBÂCSITĂ 

Soarele a învins mohoreala şi pâcla se ridică 
molcomă de pe câmpuri. Am trecut deja frontiera în Franţa 
şi ne îndreptăm către Lyon. Bălaiul, fercheş ca un ginerică, 
conduce detaşat şi lălăie balade din Estul sălbatic. De data 
aceasta, în locul veşnicului său client, Ilici Iliescu, l-a luat 
în vizor pe învăţăcelu acestuia, cunoscut dumneavoastră ca 
Prostănacu. Gândiţi că despre proşti nu mai e nimic de 
spus? Lipoveanul are o altă părere, poate, întemeiată. 
Noile isprăvi ale Prostănacului par să confirme faptul că 
prostul, dacă nu-i fudul, parcă nu e prost destul. 

— La ce cugeţi, piciule? mă scoate Bălaiul din visare, 
întrerupându-şi cântecelul. 

— La prostia omenească, în general, E mult mai 
răspândită şi mai vârtoasă decât înţelepciunea. 

— Îhî. Imbecilii chiar se iau în serios, în tot ce spun şi 
fac. De-aia sunt şi atât de periculoşi. 

— Prostănacu tău chiar se crede mare om politic, în 
stare să facă jocuri, să dea lovituri de graţie... 

— Da i s-a înfundat cu matrozu Băsu. Prostănacu se 
învârte în jurul lui, ca un căţel în jurul unui dulău şi nu 
reuşeşte să-l apuce de nicăieri. 

— Hârjoneli de vietăţi politice, concluzionez eu şi mă 
retrag în tăcere. 

Bălaiul trage un gât de tărie din ploscuţă, apoi reia 
odiseea Prostănacului de unde o întrerupsese: 

Aşa grăit-a Prostănacii: Azi-noapte am visat un vis, 
îmi licărea grozav dovleacu şi noi intram în paradis. 

Da n poartă-n loc de sfântu Petre, Stătea Băsescu c- 
un ciomag, Am aruncat în el cu chetre, Cătând sămânță de 
arţag. 

Da Chioru sta ca o statuie şi ne rânjea triumfător, 
Credea c-a pus ţurloiu n UE Şi-i prea iubit de-acest popor. 


M-am hotărât să-i macin nervii, Scoţând o limbă de 
vreun cot şi cred c-am reuşit să-l sperii să ia lăbuţa de pe 
pot. 

Nea Ilici mă-ndemna din spate, Să trag în Chioru ca-n 
ţuhal, l-a îndrăznit să-l lă de coate Şi să-l împingă în 
penal... 

— Aia era, îl întrerup eu. Bătrâna cârpă kaghebistă a 
pus-o de mămăligă cu Justiţia Băsescului. Ce şi-a zis Ilici? 
la să-l dau eu jos pe matroz, cu mâna Prostănacului şi să 
scap de pripon! 

— Da' nu scapă, rânjeşte Bălaiul mulţumit. Băsu e 
bătut în piroane de tronu din Cotroceni, pentru încă un 
mandat. 

— Aşa cred şi eu. De-aia a intrat mafia în panică şi 
vrea să-i facă felu’. 

— Şi-l foloseşte pe Geoană ca berbec, să spargă 
poarta Cotroceniului. 

— Dacă are capu' tare? La cum îi scapără prostiile, 
zici că-i de cremene. 

— E un produs tipic al mahalagismului politic, ţâcă. 

— Da. Cârâie, zgârie şi face urât la adversari. E-n 
stare să se dea cu poponetu de pământ, ca o chivuţă în faţa 
poliţailor, dacă nu-i ies pasienţele. 

— Da cu Băsu a sfeclit-o. Îl trimite la munca de jos, să 
cerşească votu electoratului. 

— Şi-o s-o primească pe aia din mijloc, că-i cunoscut 
pentru faptele sale măreţe până-n Huţuţoaia. 

Bălaiul face o mutră acrită, apoi reia cântecul său: 

Nea Nelu m-a-nvatat pe nune să dau din clanţă mai 
cu spor, Să creadă omu' că-i vreau bine, Deşi mă doare-n 
profundor 

De toată jalea ce e-n ţară, Că cu posed nivel de trai 
Clădit în hulă şi-n ocară, Din grămăjoare de parai. 

— Nu-i ucenicu lui nea Nelu, îl contrazic eu pe: 


povean. Alfred Moses e mentoru său. Ovreiu l-a scos de 
moţ din anonimat şi l-a învăţat arta şmenului. Prostănacu, 
însă, n-a prins deloc subtilităţile jidoveşti. 

— Vezi, piciule? mă întreabă Bălaiul. Până la urmă, 
tot la limbajul de cârpă al bătrânei şandramale staliniste a 
ajuns. Pe care a pus Iliciu laba, brotăcel l-a făcut, de-ai zice 
că-i mare vrăjitor. 

— Chiar e un soi de vrăjitor, lipa A prăduit ţara, - cu 
zâmbetul larg pe buze, de ziceai că-i un serafim. lar nărozii 
şi neroadele, cu foamea urlând prin foaie, îl aplaudă şi-l 
pupă şi-acum. 

— A reuşit să trombonească şi să manipuleze o mare 
parte din naţiune, mai mult de zece ani, socoteşte Bălaiul. 

— Da, asta e isprava lui Neluţu Iliescu. Ultima, 
înainte de a intra la pârnaie. 

— Să intre! rosteşte Bălaiul cu toată convingerea. 

— Dacă Băsu rezistă asediului mafiot, Iliescu va fi 
judecat şi condamnat. Abia atunci românii îi vor cunoaşte 
adevărata faţă. Una care nu rânjeşte de la o ureche la alta, 
ci urlă de furie. 

— Atunci, să-l ajutăm pe Băsu să reziste asediului, 
piciule! Chiar îmi surâde ideea de a băga un bocanc în 
gura mafioţilor din România. 

— Va fi greu, lipa. Propaganda mafiotă îl prezintă pe 
matroz ca un preşedinte care a făcut multe greşeli. 

— Mafioţii erau învăţaţi cu un preşedinte păpuşă de 
cârpă, care să-i lase să facă tot ce le trecea prin capete. 

— Înî. Da Băsu chiar s-a apucat să-şi îndeplinească 
atribuţiunile. A început să jugănească mafioţi cu gulere 
albe. Asta e foarte periculos. 

— Ha! Tote găştile mafiote s-au adunat în faţa 
pericolului, uitând vechile rivalități. 

— Exact, lipa. S-au coalizat toţi oportuniştii care 
speră să ciupească ceva din debarcarea lui Băsu. 


— Şi crezi că-l debarcă? 

— Numai peste cadavrul său. Dacă se ajunge la urne, 
poporul îl alege tot pe matroz. 

— Atunci, să te ţii calimera, rânjeşte Bălaiul înveselit. 
Mafioţii politici nu vor mai şti în ce găuri să se ascundă de 
răzbunarea piratului Băsu. Parcă şi văd scena, începe el să 
viseze: 

Piratu se ridică, îşi mângâie chelia: 

Aşa, jivine slute, sugând din România. 

Aţi vrut să faceţi popă dintr-un matroz de treabă 

Dar vă popeşte neică şi încă mai degrabă 

De cât visaţi prin borte, cu euro-n boticuri. Hai, 
jivinuţe sacre, poftiţi la mizilicuri! Nea Ilici, treci în faţă, 
să-ţi dau câtuşi de aur, La Rahova-n celulă, să mai pozezi 
ca faur! 

Bă, ăsta a lu' Geoană, de ce te-ascunzi în spate? 
Pofteşte la măndelu, să guşti din libertate! Te-ai răţoit la 
mine, acuma, urli la Lună şi-ai adunat o gaşcă, să-ţi cânte 
ţie-n strună. 

Ţi-am jugănit baronii, acum, îţi vine rându, Nu ştii ce- 
mi poate capu”, nici nu te duce gându Ce ţepe te aşteaptă, 
să-ţi spargă poponeţu', Să nu mai joci prin ţară de-a 
prostu’ şi isteţu. 

— Pe Geoană îl iartă, că-i nerod, îmi dau eu cu 
presupusul. 

— O, nu, ţâcă. Piratu furios le va tăbăci funduleţele 
de paraziți cu biciu şi-i va ridica în ţeapă, în piaţă. E pornit 
rău, pe onoarea mea. 

— Chiar se simţea nevoia unei primeniri a clasei 
politice. 

— Îi primeneşte Băsu pe rudă şi sămânță. Cu biblia 
într-o mână şi cu ciomagu-n alta. 

— Nu-i deloc rău. Să mai punem şi noi nişte fitile, pe 
ici, pe colo! 


— Aşa te vreau, piciule! Noi ne rupem oasele pentru 
dreptatea altora, da' n-am făcut mare lucru pentru românii 
noştri. 

Cam are dreptate. Am călătorit mult şi ne-am 
confruntat cu cele mai mari bestii, pentru Omenire, dar nu 
prea ne-am amestecat în politica românească. Trebuie s-o 
facem de acum încolo. Asta gândesc eu, privind câmpurile 
deszăpezite de vântul primăvăratic. Am trecut de Lyon şi 
ne îndreptăm către Paris. 

* 

XXX 


Capitala Franţei se prezintă aşa cum o ştiam 
dintotdeauna: un fel de turn Babel însufleţit şi zgomotos. 
Tragem direct la sediul conspirativ al spailor frânei şi-l 
clopoţim la telefon pe Jean Dupois, legătura noastră din 
spaii Uniunii. Frâncu ne invită să ne mişcăm fundurile 
până la biroul său, să băgăm boturile în nişte cafele. E 
politicos tipu’, nu-i aşa? 

Aşteptăm răbdători să vină cineva să ne ia din faţa 
intrării, căci accesul în această clădire de afaceri se face 
cu cârduri speciale. Dacă ar fi să te iei după firmele de pe 
faţadă, aici se cumpără şi se vinde în draci. 

În fine, apare Lulu, odrasla lui Jean. E un ţângău de 
vreo douăzeci şi cinci de ani, cu pretenţii de mare spai. Ne 
rânjeşte binevoitor şi ne pompează carabele vârtos, în 
semn de camaraderie. După asta, ne asigură că babacu' 
său se topea de doru nostru şi ne invită în lift. Ajungem la 
etajul trei şi intrăm în antecamera marelui boss al spailor 
conspiraţi. O mulătriţă tunsă scurt, ambalată în ţoale de 
stevardesă, de culoare bleumarin, ne întâmpină cu un 
zâmbet larg şi promiţător. Află că noi suntem ăia aşteptaţi 
de Jean fumegătoru şi-şi leagănă şoldurile pline până la 
uşa mahărului. Îl anunţă că am sosit, apoi ne mai trage un 
smail călduros. 

Jean ne primeşte cu nelipsitu-i bulan de tabaciok 


înfipt în bot. El pretinde că e havană, da' eu bănuiesc faptu 
că-i o armă chimică inventată mai recent, că pute de-ţi 
fracturează olfactivu”. Spaiu frâne ne strânge lăboanţele, 
privindu-ne pe sub ochelari, de-a lungul năsoiului său de 
patrician roman. Vezi bine, se asigură că suntem întregi şi 
folosibili. Probabil, rezultatul e satisfăcător, căci ne invită 
să luăm ceva sub funduri, să putem conversa liniştiţi. 
Mulătriţă intră cu cafelele ca un robot bine programat. 
Bălaiul atacă la sentiment: 

— Jenei, puiule, nu se poate să nu ai vreun strop de 
coniac. 

— Şi dacă am? se joacă frâncu. 

— Subvenţionează şi tu amărăştenii ăştia din Est! Am 
condus şase ore fără un strop de licoare. Îţi dai seama ce 
probă de sete îmi urlă în gâtlej? 

— Găâtlejul tău e mereu sugativă, amice. Ar trebui s-o 
răreşti cu paharul. 

— Tu-mi faci morală sau torni? se răsteşte Bălaiul 
prefăcut. Zgârciobule! 

Jean scoate carafa cu lichid auriu de sub birou şi 
umple patru pahare. Nu-i el regele generoşilor, da nici atât 
de zgârcit ca majoritatea celto-galilor deveniți francezi. 
Ciocnim paharele şi gustăm din licoare. E parfumată şi 
tare. Jean sloboade un nor de fum din ciomagu lui de 
mahorcă şi ne anunţă foarte natural: 

— Amicii mei, v-am chemat să vă dau o misiune 
îmbâcsită. Ca atare, trec peste sloganele patriotice şi vă 
spun direct: pute mai ceva decât un hoit lăsat la Soare. 

— Şi ce ţi-ai zis, amice? întreabă lipoveanul. Ia să-i 
chem eu pe subdezvoltaţii ăia din România, să le arunc 
pisica moartă în curte. 

— O, nu! Vom rezolva problema împreună. Priviţi! 

Introduce un cd în aparat şi porneşte televizorul. Pe 
ecran se lăţeşte o meclă care cere pumni, palme şi un ras- 


tuns sever. Cunoaşteţi tipu’ ăsta de mutre, nu? Lăţoase, 
nerase şi cu un aer respingător. Pe deasupra, individu' mai 
poartă şi nişte ochelari rotunzi care îl fac să semene cu o 
bufniţă. 

— Acesta e muşteriul nostru, precizează Jean. Isaac 
Melzer, profetul unei noi ere. 

E-un boschetar, protestează Bălaiul. Noi nu ne 
ocupăm de scursuri. 

— Ba e un tip cu e... e tari, îl contrazice frâncu. El se 
crede chiar frumos şi elegant. E înţolit de la cele mai 
faimoase case de modă. 

Imaginea de pe ecran se pune în mişcare. Scenele 
prezintă o recepţie simandicoasă, unde tipi şi tipese se 
plimbă cu paharele în mână şi schimbă banalităţi. Probabil, 
e de la o ambasadă a unei ţări sud-americane, căci sălile 
sunt ornate în stil aztec sau mayaş. Aparatul de filmat se 
tine scai de clien-tu nostru, Isaac Melzer. Acesta pare să se 
simtă ca peştele în apă. Circulă printre invitaţi cu 
dezinvoltură, târând de toartă o blonduţă cam frăgezică, 
ambalată într-o rochie roşie. Unii invitaţi îl salută 
respectuoşi, aproape dând din coadă. Alţii îl privesc la fel 
ca noi, cu nepăsare, semn că nu-l cunosc. 

— Melzer e proprietarul trustului de presă Super 
News, ne lămureşte Jean. 

— Şi ce învârte cu adevărat? îl întreb eu. 

— Asta vrem să ştim şi noi, răspunde frâncu. Îl 
suspectez că fabrică profeţii contrare intereselor noastre. 

— Mare scofală, mârâie Bălaiul. Să auzi tu profeţii 
făcute de producătorii de ţuică, brânză şi slană din 
România! Ai zice că Uniunea Europeană e un bau-bau care 
rupe parfumu de prunişoară de la guriţa însetatului. Pe 
deasupra, îl lasă şi flămând, că nu-i dă voie să taie porcu’ 
în ogradă, nici să facă brânză cu mâinile nespălate. 

— Nu-i vorbim de Melzer, îi aminteşte frâncu. 


— E un peşte cam mărunt, obiectez eu. 

— E cap de linie, Varaine, mă contrazice frâncu. Cine 
îl trage de sfori şi care e scopul acţiunilor? 

— Oculţii? 

— Exact. Guzganul primeşte ordine de peste ocean, 
încă nu ştim de la cine şi care e scopul final al diversiunilor 
sale. 

— Te-a călcat pe vreo bătătură, presupun eu. 

— Pe mai multe, bombăne Jean. De exemplu, a pus în 
circulaţie un studiu din care rezultă că Uniunea Europeană 
se va destrăma în următorii zece ani. 

— L-am citit printr-o revistuţă. Parcă era al unui 
institut de profil. 

— Aia e, amigo! Institutul respectiv nu există. 
Otrăvitorii de conştiinţe inventează instituţii şi somităţi în 
gura cărora îşi pun profeţiile, ca şi cum ar fi prognoze 
ştiinţifice. 

Devine interesant. 

Şi mai interesant e faptul că Melzer posedă o avere 
fabuloasă, ce nu putea fi câştigată din prăvălia lui de 
baliverne. 

E subvenţionat? 

Aşa cred. Se învârte prin cercurile pariziene de vreo 
doi ani. Înainte, a avut prăvălia în Elveţia. 

Elveţia? 

Ce te miră? 

Păi, venind încoace, am fost scărmănaţi niţeluşi în 

Elveţia. 

Cât de scărmănaţi? 

Destul de Eu, cu un glonţ pe lângă inimă. În urmă, au 
rămas vreo şase cadavre, să aibă şi poliţia elveţiană cu ce- 
şi bate capul. 

Aha. Înseamnă că eşti rănit. 


Am fost. M-am vindecat cu metoda Varain. 

Mă rog... Cum de-au pus ochii pe voi? 

N-am habar. Agresorii posedau acte de şviţari pur 
sânge. Presupun că ne-a recunoscut vreun agent al unei 
organizaţii duşmănoase. 

— Dezavantajele celebrităţii, Varaine. Sunteţi prea 
cunoscuţi. 

— Asta e. Nu se mai poate face nimic. 

— Ce-ai zice de-o operaţie plastică? Bălaiul 
explodează: 

— Adică, să-mi dau eu faţada mea de băiat gigea la 
reşapat? Ce gânduri îţi umblă prin mansardă, bătrâne 
rumegător? 

— E o măsură de protecţie, se scuză Jean. Dar, dacă 
ţineţi atât de mult la moacele voastre... 

— Să ştii că ţin, îl asigură Bălaiul. Câteva zeci de iepe 
pe care le-am călărit în viaţa mea mă recunosc numai după 
meclă. Ce-ai vrea să fac? Să merg cu lămuritu, din casă-n 
casă, ca politrucii cu colectivizarea? 

Nici chiar aşa. 

— Nu, nenică. Băiatu' nu-şi dă faţa la întors nici cu 
ordin de sus. 

— Bine, bine, renunţă Jean la idee. Rămâneţi cu 
muia-nurile voastre cunoscute şi de vânzătorii de seminţe! 

— Nu înţeleg ce căutăm noi în ecuaţia asta, îi spun 
eu. Vă puteţi descurca şi singuri, cu boschetaru ăsta. 

— E-o bomboană greu de spart, îmi replică Jean şi 
schimbă imaginea pe televizor. 

Acum, vedem o viloaie mare cât o zi de post, colorată 
în portocaliu de telenovele; dacă ştiţi la ce mă refer. Are 
trei etaje şi mansardă, toate numai în termopan şi cu 
aparate de aer condiţionat agăţate sub ferestre. 

— Ăsta e bârlogu şobolanului, explică Jean. Parterul 
şi etajul întâi sunt folosite pentru agenţie. Etajul doi şi 


mansarda servesc drept locuinţă. 

— Şi? 

Nu putem pătrunde nici ziua, nici noaptea. Am 
înfăţrat un ofiţer între angajaţii agenţiei, dar în zadar. 
Ziua, clădirea freamătă de angajaţi. Noaptea, doi body- 
guarzi stau închişi înăuntru. 

Şi-aveţi nevoie de o fantomă? 

Exact. Numai tu, Varaine, te-ai putea strecura în 
hogeacu tipului. 

Floare la ureche. O facem. 

Frâncu umple din nou paharele cu coniac. Încă n-a 
terminat. Şovăie, apoi recunoaşte: 

— O fantomă ar fi şi mai bună. Tipu’ a plantat camre 
video prin toată vila. Inclusiv în apartamentul său. 

Mda, se-mpute carameaua, constat eu. Trebuie să 
facem un plan. 

Infiltratul meu mi-a furnizat o schiţă detaliată a 
clădirii. 

Pune-o pe masă! îl invit eu. 

Jean scormoneşte prin birou şi extrage un dosărel 
galben. Îl frunzăreşte niţel, apoi mi-l împinge peste birou. 
Prin filme, pătrunderile secrete se fac la plesneală. În 
realitate, orice spai care se respectă intră în „obiectiv” pe 
baza unu plan foarte sigur. Nu trebuie să fii surprins de 
nimic şi nicio urmă nu trebuie să-ţi trădeze prezenţa. În 
această direcție, „odioasa” Securitatea română era 
superioară oricărui serviciu secret din statele zise 
democratice. Ştie Jean de ce ne-a chemat tocmai pe noi. 

Melzer are şi-un câine în apartament, îmi dă el o 
veste şi mai proastă decât precedentele. 

Şi familia? 

N-are soţie şi copii. Trăieşte cu câte o paraşută din 
mediul vipistelor. Nu le ţine mult, căci se plictiseşte. 

A dracului pielea pe el de boschetar! înjură Bălaiul. 


Se dă macho. 

Cam aşa ceva. 

Eu am apucat să studiez schiţele celor patru nivele. E 
de muncă, nu glumă. 

Ne trebuie vreo patru ore de libertate deplină, 
concluzionez eu. Unde se concentrează imaginile video- 
camerelor? 

La body-guarzii de jos. Tipii au un panou pe care 
urmăresc activitatea din întreaga glăcire. 

Şi dacă se întrerupe curentul electric? 

Au un generator şi trec pe avarie. Pretextul pentru 
generator? Aparatele de recepţie ale agenţiei trebuie să fie 
permanent în stare de funcţionare. 

Încep să înţeleg de ce ne-ai chemat. Să facem 
imposibilul. 

Înî, recunoaşte frâncu. Voi spuneţi că imposibilul nu 
există pentru nobila breaslă. 

Împing dosarul cu schiţe către Corday, să-şi facă şi el 
o părere. Eu îmi aprind un cui de coşciug şi cad pe 
gânduri. Citadela lui Melzer pare inabordabilă, dar noi nu 
cunoaştem expresia nu se poate. Ne-au interzis-o 
instructorii din Octogon, încă din primii ani de pregătire. 
Trebuie să pătrundem în bârlogul suspectului şi să-l 
cercetăm minuţios. Avea dreptate Jean: misiunea e cât se 
poate de îmbâcsită. Nu se poate însă să n-o rezolvăm. E în 
joc orgoliul nostru de cei mai mintoşi spai din estul 
Europei. Cuget pe îndelete cum ar trebui să neutralizăm 
camerele video şi câinele. Bineînţeles, în lipsa clientului 
din clădire. În fine, mă decid: 

O fac pentru tine, frâncule. Tu dai un tehnic cu 
mintea brici şi eu îmi folosesc talentele paranormale. 

Jean ridică paharul, mulţumit că trebuşoara începe să 
se lumineze. Ciocnim şi bem pentru victorie, fără sloganele 
obişnuite. De regulă, spaii, băieţi inteligenţi şi culţi, au 


oroare de slogane. Preferă cuvinte simple şi clare, care să 
exprime cât mai corect realitatea. 

Cum o faci? se arată fincu curios. 

Uite cum, încep eu să-i explic. Tu-i bagi pe gât 
boschetarului o pocnitoare trăsnet. Nu mă interesează de 
unde faci rost de bambină, că ai toată Franţa la dispoziţie. 

Se face, aprobă el. Tipa trebuie să-l priponească 
departe de casă, nu? 

Preferabil, să-l care în vreo excursie la câteva sute de 
kilometri de Paris. 

Încă n-am instruit curve, da o fac, mă asigură spaiu 
frâne. 

Şi ce te dai aşa virgin? îi râde Bălaiul în nas. Află că 
eu am dirijat batalioane de târfe, în cele mai grozave 
cazuri şi-s mândru de asta. Dacă ştii cum să le iei, boarfele 
fac treabă bună şi-şi ţin boticu închis. 

Atunci, o s-o instruieşti tu, îi pasează frâncu sarcina. 

Aşa te vreau, amigo, se întinde lipoveanul satisfăcut. 
Dacă nu ţi-o plăcea cum se mişcă, să-mi spui mie cuţu. 

În timp ce Melzer e plecat, eu şi cu tehnicul intrăm în 
stabiliment, continui eu expunerea planului. 

Dacă pleacă... îşi expune Jean îndoiala. 

Tu găseşte tipa şi dă-ne-o nouă, s-o instruim! îl 
îndemn eu. Pune şi-o echipă de filaj pe coada suspectului, 
să-i ştim mişcările! 

Şi dacă nu muşcă momeala? se îndoieşte spaiu frâne 
din nou. 

Lipoveanului îi sare muştaru: 

Auzi, Franţ, nu mă înveţi tu pe mine să fac bombe din 
curve! în socialism, v-am rupt gâturile tuturor spailor cu 
paraşutele noastre. Las pe mine partea cu agăţatul! OK? 

OK! spune Jean cam cu jumătate de gură. 

Încă nu-i convins de reuşita infiltrării unei gagici în 
anturajul lui Melzer. Se vede că n-a studiat isprăvile 


„odioasei” Securităţi române. Nici cel mai al dracului 
rechin advers n-a rezistat la „cărniţa” vie pusă de noi ca 
momeală. Avem state vechi în domeniul infiltrării 
bambinelor în sufleţelele oricăror masculi. 

Pe noi ne cazezi într-un hotel mai răpciugos, prin 
marginea Cartierului Latin, pun eu condiţia. Nu cheltuim 
inutil mălaiul Republicii galice şi nu batem la ochi. 

Asta se face acum, aprobă Jean şi-şi clopoţeşte 
secretara. 

Mulătriţa apare mintenaş, ca împinsă de-un resort şi 
spaiu galic îi prezintă doleanţa noastră. Bambina îl asigură 
că va rezolva problema şi ne arată profundoru. 

Ce-ar mai fi de discutat, Varain? întreabă Jean. 

Potolu şi pileala, pe socoteala voastră, îl necăjeşte 
lipoveanul. 

Chiar atât de sărăntoci nu sunteţi, ripostează frâncu. 

Care vasăzică, mă chemi la sapă şi nu-mi dai raţia 
legiuită de palincă, slană, pită şi ceapă? se răţoieşte 
Bălaiul. 

Da' unde te trezeşti, monşer! Nici mama nu i-a dat lu' 
tata ceva pe gratis. A trebuit s-o ia de nevastă. 

Şi vrei să ne cununăm noi, butoi de samagonkă? 
întreabă Jean înveselit. 

Chiar atât de modern n-am ajuns, da bănuiam eu că 
eşti pe invers. Prea faci caragaţă când mai scap şi eu la 
cărniţă caldă de muiere. 

Eu sunt un tip moral, continuă frâncu pe acelaşi ton, 
uşor umoristic. 

Şi e moral să mă pui să dorm în jurul unui tomberon 
în care ard hârtii, ca boschetarii? Nu înţelegi că-s sărac ca 
un greiere? 

Bine, treacă de la mine! Cazarea, masa şi cheltuielile 
ocazionale vor fi susţinute din fondurile noastre. 

Vezi că poţi, bătrâne Harpagon? Da ţi-ai propus să 


faci economii pe spatele nostru. 

Lipa! îi opresc eu debitul verbal 

Ordin, piciule! 

Nu mai cere nimic, că ne strici firma! Cer eu. 

— OK! 

Jean, mă întorc eu către frâne, ne trebuie un 
autoturism cu staţie de filaj pe el. 

Vi-l dau. 

Şi-un şofer care să cunoască bine Parisul! 

Ni-l dai pe mucosu de fii-tu! pune lipoveanul condiţia. 

Să-l înveţi tu prostii, replică Jean. 

Dacă tu-l laşi să crească tălâmb?! ripostează Bălaiul. 
Măcar de la mine să prindă nişte reguli de supravieţuire în 
jungla asta parisiană. 

O să meargă Lulu cu voi, acceptă frâncu. Măcar vă 
cunoaşte. 

Cam asta e deocamdată, pun eu punct discuţiei. 

Crezi c-o să iasă? mă întreabă Jean îngrijorat. 

Este, da’ de ce te frămânţi ca o mâţă care şi-a pierdut 
puii? 

Galu ridică un deget către tavan: 

Cineva de sus îmi bagă sula-n coaste, să rezolv 
problema cât mai rapid. 

Aha! se luminează lipoveanul. Şi tu pui negrii la 
muncă, să iei partea leului din rezultat. Exploatatorule! 

Tu eşti negrişorul ăla subdezvoltat şi exploatat? 

Da cine altu'? Mă pui să scurm gunoiu în jurul unui 
tip indigest ca o grenadă şi mă ţii la regim de două 
coniacuri pe zi? Asta-i tratament pentru un spai de calibru 
meu? 

Dacă rezolvăm problema, facem un chef monstru la 
Moulin Rouge, promite frâncu. 

Ţi-a ieşit porumbelu din gură. Numai să nu uiţi, mână 


strânsă! 

Jean nu-i răspunde. Ne pompează voiniceşte mâinile, 
apoi deschide uşa. Noi ne arătăm dinţii, prietenoşi nevoie 
mare, faţă de mulătriţă. Ciocolatia răspunde în acelaşi mod 
şi ne urează drum bun. O luăm pe scări în jos, per pedes. 
Eu rumeg detaliile afacerii. Într-adevăr, bisnisu propus de 
franci e îmbâcsit cât se poate. Inapoi nu mai putem da, 
însă. E în joc orgoliul nostru de spai care fac şi pe dracu-n 
patru, să rezolve căzu. 

NADĂ PENTRU MELZER 

Hotelul în care ne-au cazat francii nu arată atât de 
regal pe cât îi spune numele, da noi nu suntem pretenţioşi. 
Ca români, chiar ne place zarva din jurul lui. Sub 
ferestrele noastre, în plină stradă, sunt aranjate câteva 
mese acoperite cu pânze albastre. Muzica variază între 
şansonetele franţuzeşti şi tangourile spaniole. V-aţi prins 
că e un talmeş-bal-meş fermecător? Da? Mai adăugaţi şi o 
faună boemă, care discută pasionat, râzând cu poftă şi 
aveţi imaginea stabilimentului în care tocmai ne aranjăm! 
Cămăruţele sunt cam strâmte iar baia are numai duş. Cum 
s-ar zice, hoţu de hotelier exploatează spaţiul cu maximum 
de profit. Să-i fie de bine! 

M-am cazat între Corday şi Bălaiul, să-i pot auzi pe 
amândoi. Bănuiţi că intenţionez să-l ţin sub geană pe 
lipovean? N-aţi greşit. Motanul ăsta bătrâior a intrat în 
călduri, de cum am pătruns în Paris, exact ca şi Gât Golaş 
de Neulander, cunoscut dumneavoastră ca Petre Roman. A 
uitat că a sărit de cinzeci de ani şi freamătă ca o coardă 
bine întinsă. Faţă de noi, motivează că vrea să-şi vadă cei 
doi băieţi pe care-i are c-o franţuzoaică, Ninette. Posibil ca 
dorul de odrasle să-l emoţioneze oarecum, da nu atât de 
tare ca patima pentru pulpitele franţuzoaicelor. Bălaiul şi-a 
petrecut tinereţea ca ofiţer deplin conspirat în Paris, 
acumulând un munte de experienţe picante. Unele chiar 
foarte picante. Cel puţin trei duzini de iepe băştinaşe îl 


strigă pe nume, în orice companie s-ar afla şi-s gata să iasă 
la un pahar cu el. Vi se pare cam mult? încă nu ştiţi tot. 
Chiar şi eu, care i-am fost secund câţiva ani, am nişte 
lacune în domeniu. În unele ocazii, lipoveanul poate fi al 
naibii de discret. 

Cioc! Cioc! Cioc! Bălaiul împinge uşa şi se arată în 
întreaga-i splendoare. E ambalat în costumu de ginerică 
cumpărat din Geneva şi-a asortat o garoafă la butonieră. 
Pricep că a venit să-mi ceară raţia de libertate. Pe ziua în 
curs, nu se zăreşte nimic la orizont, însă ar putea apărea. 
Cu toate astea, sunt hotărât să-l las să-şi facă de cap 
măcar o noapte. La o adică, îl pot chema cu telefonul 
mobil. 

Cântă! îl îndemn eu, să-l fierb puţin. 

Piciule, mă duc să plătesc tributu celor doi golani pe 
care mi i-a trântit Ninette. 

De-aia ţi-ai pus floare la butonieră? 

A, nu. Asta e de şmecher. Nu vezi cum freamătă toţi 
bonjuriştii de pe aici? Adie a primăvară, a rochii scurte, a 
trandafiri... 

Şi-a dansatoare dezbrăcate, îl completez eu, convins 
că nu greşesc o iotă. 

Ai ceva împotriva lor?! se răscoală el ca un arici. 

În niciun caz. Chiar îmi plac. Ţie de ce nu? Doar nu 
eşti eunuc. 

Piciule, eşti un scumpic! 

Ia-ţi mobilu cu tine şi tuleo! 

şterge fără alte comentarii. Eu îmi aranjez în şifonier 
cele câteva zdrenţe cumpărate pe drum, căci altele n-am. 
Bagajele mi-au ars în pădurea elveţiană. Nu-i prima dată 
când o iau de la zero cu garderoba. Noroc că nu-s 
pretenţios şi nu mă îmbrac de la case de modă scumpe. 
Fleganţa nu înseamnă neapărat ţoale cu etichete 
simandicoase. Ştiu să fiu elegant prin asortare perfectă. 


Asta fac acum, mă ambalez în haine potrivite cu seara ce 
se lasă peste târg. Mi-am pus un costum gri-fier, cu cămaşa 
albă şi cravată bleumarin. Eu cred că arăt bine şi nu-mi 
pasă ce cred alţii. Ăsta e tot şpilu în modă: să te doară în 
doamnele coate de ce cred şi spun ceilalţi. Îmi iau trendul 
negru şi ies din cameră, fără a o închide. Oricum, cine are 
chef să amuşine tot va intra în ea. 

Indianul stă cu picioarele pe măsuţă, cu un pahar de 
whisky în mână şi priveşte emisiunea de ştiri la tembelizor. 
Îl poftesc să facem o talpă pe strase, să mirosim locurile şi 
oamenii. Îşi îndeasă pistolul în holster, apoi îşi trage 
sacoul. Ezită o clipă, apoi îşi ia şi scurta, căci serile de 
aprilie sunt încă reci. leşim în mulţime, ca doi tipi fără 
treabă. Pe bune, momentan, nici nu avem ceva de tras la 
şaibă. Ne plimbăm din pură plăcere. Obişnuinţa ne obligă 
să ne contrafilăm un timp, însă nimic suspect nu se arată 
la orizont. Înseamnă că scărmăneala din Elveţia a fost o 
acţiune izolată, a unor pizmaşi care nu ne-au mai luat 
urma. 

După vreo oră, ne oprim la un mic restaurant şi 
înfulecăm o cină franţuzească. Trebuie să recunosc faptul 
că francii se pricem la făcut haleuri gustoase. Nu ştiu dacă 
şi sănătoase, da' n-am ajuns încă la vârsta la care îţi 
numeri E-urile şi colesterolu. În timp ce degustăm vinul 
uşor, telemăcănitoarea începe să facă scandal. O fi rămas 
Bălaiul fără bani, gândesc eu şi duc scula la ureche. 

Varain, sună inconfundabila voce tabagică a lui Jean, 
ţi-am găsit marfa. 

Băştinaşă? 

Corcitură de rusoaică şi francez. Zici că-i o icoană 
blondă. 

Să nu fie proastă! 

Curvele pariziene nu sunt niciodată proaste, amice. 

OK! Cum facem? 


Mâine dimineaţă, vine Lulu şi vă aduce la o secţie de 
poliţie, să discutaţi cu ea. Îţi dai seama că n-o putem aduce 
în sediu. 

Perfect! Alte veşti? 

Clientu e în Cherbourg, cu coadă după el. 

Sfântu Ochilă ne ocroteşte. 

Doar nu vrei... 

Afli tu mâine ce vreau. Noapte bună! 

Distracţie faină! 

Frumoasă urare, dar noi nu prea avem cu ce ne 
distra. Localul în care am intrat e cât de poate de decent. 
În jur, numai băbătii şi moşuleţi. Ne bem vinul în tăcere, 
apoi o luăm cătinel către hogeacu nostru. Sunt hotărât să 
dorm buştean, căci nu se ştie ce ne va aduce ziua de 
mâine. 

Afară s-a luminat şi Soarele se pregăteşte să apară. 
Dincolo de peretele din stânga, în camera Bălaiului, se aud 
sforăituri de motor dereglat. Semn bun. S-a întors în hotel 
cel puţin de o oră, poate de două. Mai devreme, în niciun 
caz. Îmi cunosc eu muşteriul. Dinspre Corday nu se aude 
nimic. Silent Death doarme ca o pisică vigilentă, cu ochii 
întredeschişi. Mă servesc c-un ness din bar şi aprind prima 
papiroasă pe ziua în curs. Mă plimb prin cameră, pufăi ca 
o locomotivă şi gust din cafeluţa dulce-amăruie. Îmi fac 
tabietul. 

Soarele s-a iţit printre blocurile de vis-à-vis. Gata cu 
lâncezeala. Mă spăl cu apă rece, mă rad şi mă echipez 
elegant. Doar merg la o discuţie cu o damă, nu? Gândiţi că 
asta nu are importanţă, deoarece oricum dama practică 
cea mai veche meserie din Lume şi e la mâna noastră? Cât 
vă înşelaţi, amicii mei! Marele secret în relaţia dintre un 
sticlete şi o curvă e respectul, fie el şi formal. Experienţa 
mea de viaţă îmi spune că toate târfele visează să fie 


tratate cu un anumit respect. De îndată ce i-l acorzi, ai 
câştigat-o definitiv. E în stare să-şi rişte şi viaţa pentru 
tine. În timp ce gândesc acestea, imaginea unei prostituate 
cam urâţele dar bine făcută îmi apare în memorie. O vagă 
părere de rău mă încearcă. Tipa respectivă, Erica, a murit 
pentru mine, într-o casă din Malta. Nu-i dădusem şi nu-i 
promisesem nimic. Îi arătasem un pic de afecţiune şi 
respect. Atât. În schimb, şi-a sacrificat viaţa să mă salveze. 
Un suflet de femeie... 

Indianul Corday mă întâmpină echipat, cu ţigara într- 
o mână şi cafeaua în cealaltă. Parcă am fi traşi la xerox, nu 
alta. 

Mergem numai noi, îl informez eu. Lipoveanul e beat 
mangă. 

OK! Dacă eram prea mulţi, o zăpăceam. 

leşim în faţa hotelului şi aprindem ţigări, în 
aşteptarea lui Lulu. Acesta apare conducând ca un 
bezmetic. Într-o zi, o să i se înfunde, de-o să-l scoată 
pompierii de la descarcerări cu flexurile din maşină. Micul 
frâne ne întâmpină cu un rânjet complice: 

Cum a fost noaptea? 

Răcoroasă, îi răspund eu. 

Adică, aţi stat în hotel? 

Noi ne destrăbălăm prin reprezentanţi, îl lămuresc 
eu. Aşa am învăţat în societatea socialistă. 

Aha. Înseamnă că lipoveanu-i pulbere. 

Pe-aproape. Mână tărăboanţa asta? 

Înfige piciorul în acceleraţie şi demarăm, cu 
cauciucurile sfârâind. Pornim într-o goană sălbatică prin 
Paris, da' nu-i reproşez nimic lui Lulu. Nu ştie să conducă 
altfel. În fine, după vreo douăzeci de minute, oprim în faţa 
unei secţii de curcani galici. Lulu ne trece de poartă şi ne 
conduce către interior. Încearcă mai multe uşi, apoi răsuflă 
uşurat. 


Asta e. Faceţi cunoştinţă cu domnişoara Sonya! 

În birou, sunt două fotolii, o măsuţă şi o masă mare, 
cu două scaune înalte, ca de tortură. Dama în cauză stă pe 
unul din fotolii şi fumează gânditoare. Îşi ridică numai 
ochii la noi, să ne cântărească. E o bambină blondă cu un 
aer atât de serafic, încât l-ar păcăli şi pe regele 
misoginilor. Se îndură să se ridice, pentru prezentare. Îşi 
deşiră o pereche de picioare lunguţe bine, ambalate în 
blugi mulaţi pe corp. Nişte sâni obraznici îi înţeapă 
provocator bluziţa albă. Pare o puştoaică de liceu, care se 
joacă de-a femeia. Îi sărutăm politicos mâna întinsă şi ne 
prezentăm cu numele noastre franţuzite. Dami-cela 
zâmbeşte angelic şi observă: 

Nu sunteţi francezi. 

Interpol, se grăbeşte Lulu cu explicaţia. 

N-am avut încă plăcerea, spuse ragazza. Am făcut 
ceva foarte grav? 

Nu-i răspund la întrebare. O invit să ia loc şi mă aşez 
pe fotoliul din faţa ei. Aprind şi eu o ţigară, să fim pe 
poziţii de egalitate, apoi o anunţ simplu: 

Vă propunem un bisnis onorabil. 

Zâmbeşte neîncrezătoare. A cunoscut destui caralii, 
să nu dea o para găurită pe vorbele lor. 

E o treabă serioasă, în care poliţia locală nu e 
implicată, îi scot eu pe franci din ecuaţie. 

Tot nu ne crede. Atac frontal: 

Domnişoară, treaba e simplă. Vă oferim cinci mii de 
euro pentru a priponi un tip. 

Să-l dau în gât? 

Să-l agăţaţi, fără să bănuiască nimic. Apoi, să-l 
determinaţi să meargă cu dumneavoastră unde vă spunem 
noi. 

Deci, tot cu arestare se va lăsa. 

În niciun caz. Vrem să-l plimbaţi undeva, să vedeţi cu 


cine se întâlneşte. 

Numai atât? 

Restul e treaba dumneavoastră. Individul e generos, 
dar nu trebuie să bănuiască faptul că vă faceţi meseria. 

Fetişcana îşi dezveleşte dinţii într-un zâmbet amuzat: 

Dumneavoastră mă învăţaţi pe mine să fraieresc un 
bărbat? Mersi! 

Nu e orice bărbat. E un tip foarte, bogat şi cu succes 
la femei. 

Pentru cinci mii de euro, îl f „t de n-o să mai ştie cum 
îl cheamă, îşi dă tipa arama pe faţă. 

Batem palma? îi întind eu mâna. 

Bambina îmi prinde mâna cu vârfurile degetelor şi 
mi-o scutură. Încă mai zâmbeşte. Nu se aştepta la o 
asemenea întorsătură. 

Domnişoară, aţi intrat într-o treabă foarte serioasă, 
încearcă Lulu să-şi dea importanţă. 

Blondica îşi desface buziţele carmin într-un zâmbet 
şăgalnic: 

Puişor, crezi că, dacă sunt curvă, sunt şi proastă? Voi 
face totul ca la carte. 

Micul frâne înghite în sec. L-a lăsat fără replică. Eu 
scot cinci mii de euro, pregătiţi din timp şi-i înmânez, cu 
un zâmbet cald: 

Poftiţi, domnişoară! 

Plata înainte? ridică ea sprâncenele frumos arcuite. E 
vreun pervers periculos? 

De regulă, se poartă foarte galant cu damele. V-am 
dat banii deoarece ştiu sigur c-o să faceţi treabă bună. 

Ragazza ia mălaiul şi-l introduce în poşetuţă. Scoate 
o carte de vizită roz şi mi-o întinde cu două degete: 

Sunt disponibilă la orice oră din zi sau din noapte. 

Încântat să am o parteneră atât de fermecătoare. 


Îmi faci curte? râde ea ştrengăreşte. 

Vorbesc foarte serios. Între noi nu încape altceva 
decât bisnis. 

Mi-am imaginat. N-o să vă dezamăgesc. 

Mă ridic, îi sărut mânuşiţa, ca un nobil latino, apoi 
îmi las camarazii să săvârşească acelaşi ritual., Corday îşi 
înfige ochii săi ca smoala în privirile serafic-albastre ale 
da-micelei, şoptind: 

A fost o plăcere... 

Eşti gitan? îl întreabă tipa cu mult tupeu. 

Indian piele roşie, îi răspunde Corday. Hoinar prin 

Lume. 

Şi mie mi-a făcut plăcere, susură madmoazela 
aproape serios. 

Lulu pleacă s-o conducă afară. Noi rămânem cu mă- 
horcile aprinse în mâini, privind-o cum păşeşte grațios 
către un taxi. 

Categorie grea, comentează indianul. 

Meseriaşă, îl aprob eu. Îi rupe gâtu' lui Melzer. 

Dead sure, confirmă Corday 

Eu studiez cartea de vizită rozalie pe care mi-a lăsat- 
o Sonya. Pe ea scrie, la profesie, actriţă de cabaret. Pun 
pariu turnul Eiffel contra un dolar devalorizat că e în stare 
mai mult de atât. Mă pricep eu la dame din această 
categorie. Scot telemobilul şi-l clopoţesc pe Jean. Îmi 
răspunde aproape imediat, semn că avea cârâitoarea la 
îndemână: 

Ce părere îţi bagi, Varain? 

Profesionistă. Ce-i scrie la dosărel? 

Nimic grav. Damă de companie a unor traficanţi de 
arme şi stupefiante. N-o putem agăța cu nimic. 

Nici nu e cazul. Întâlnirea s-a finalizat cu o scenă 


grande cu pupici. 

Bravo, amigo! 

Unde e clientu? 

Încă în Cherbourg. Leneveşte c-o piţipoancă. 

Mda. Pregăteşte-mi o machinetă mai micuță; colorată 
ca o bombonică! O Toyota Yaris sau cam aşa ceva. 

Doar nu vrei s-o scoţi la agăţat pe autostradă?: 

Ba chiar asta o să fac. Nouă din zece masculi nu 
bănuiesc nimic, când e vorba de salvarea unei dame 
disperate, rămase în pană. 

Am o bombonică roşie, la acoperire. Dacă zici tu, i-o 
dăm. 

I-o dăm şi stăm cu ochii pe ea. Fă rost de-o hartă 
detaliată a traseului dintre Cherbourg şi Paris! 

Om bătrân şi mă pui la plantat fufe pe autostradă? 

Înî. Ascultă şi tu de-un securist pervers, care a mai 
rupt multe gâturi de masculi macho! 

În regulă. Când veniţi pe aici? 

De îndată ce muşteriul nostru se pregăteşte să 
zboare către bătrânul Paris. 

Nu vă destrăbălaţi prea tare! 

Te-a pus cineva responsabil cu morala proletară? 
Află, amicul meu, că noi nu mai suntem comunişti! Ne-am 
întins la caşcavalu capitalist. 

Închid şi-l privesc pe Corday. Suntem în acelaşi gând. 
Îi spunem good bye! micului frâne şi-o luăm la talpă prin 
târg. Ne mai clătim ochii cu frumuseţile naturii, mai vedem 
cine se interesează de fiinţele noastre. Păşim fără grabă, 
pe trotuarul înghesuit, printre parisienii gureşi. Adie un 
vânt de primăvară, de-ţi vine să-ţi laşi baltă toate 
interesele, vorba poetului. V-aţi prins că ne simţim teribil 


de bine? Chiar aşa este. 
* 


Orele prânzului se apropie cu paşi repezi. Ne 
înapoiem la hotel, să-l recuperăm pe lipovean. Îl găsim în 
cameră, cam umflat la faţă de somn şi cu privirea buimacă. 
Se drege cu vodcă şi tabac. Starea de mahmureală nul 
opreşte să protesteze: 

Aţi plecat fără mine! 

Dacă dormeai ca o valiză-n gară? îi replic eu. 

Mă puteaţi trezi... 

N-am eu sufletu' ăla, lipoşca. Ai dat iama prin 
puicuţele galice... 

Faţa nerasă i se întinde într-un zâmbet cam strâmb, 
înseamnă că nu i-au mers toate din plin. O şi recunoaşte: 

mai ţii minte pe Yvone de la Cireşical 

Parcă. 

Ei, bine, mândra s-a măritat. Să fi auzit ce tarantelă 
mi-a cântat, când am încercat şi eu, ca omv’... 

Depinde ce-ai încercat. 

Adică, tu nu ştii, mârâie el nemulţumit şi intră în 
baie. 

Aprindem porţii de duhan şi-l aşteptăm să se 
trezească c-un duş. După vreun sfert de oră, îl recuperăm 
aproape treaz şi ne cărăbănim la un restaurant, să facem 
pace cu tiranii din stomacuri. Ne oprim chiar în localul de 
la parter, să vedem cum naiba se poate produce atâta 
zgomot într-un pătrăţel de restaurant. Spaţiul e cam 
strâmt, dar haleul este consumabil şi nu foarte scump. Ne 
facem plinul, apoi ne întindem la nişte sticloanţe de vin 
demisec şi foarte înşelător. Cum s-ar zice, profităm de o 
pauză de producţie. Gândiţi că noi şi producţia suntem 
paraleli? Ei, aş! Ce iese din mâinile noastre n-are moarte. 
Noi scriem pe viu adevărata istorie a spionajului mondial. 

Dulcea trândăveală e întreruptă de chemarea lui 
Jean. Nu sună chiar a Marseilleză, dar e pe aproape. Spaiu 
galic ne anunţă, excitat la culme, că suspectul a pornit 


către Paris. Mişcarea lui Melzer ne ia cam din volei, dar nu 
ezit niciun pic. Scot cărticica roz şi fac numărul. Sonya 
răspunde alintat, întrebând cine îi face plăcerea. Eu n-am 
de gând să-i fac altă plăcere decât să-i acord rolul 
principal în piesa pe care am scris-o pentru Melzer. Adică, 
nadă numai bună de înghiţit. Mă prezint cu numele meu, 
Varain, că sună destul de franţuzeşte şi-o întreb dacă e 
gata de acţiune. 

E ca-n filmele cu spioni, gângureşte ea. 

Aproximativ, o încurajez eu să gândească aventuros. 
De unde vă luăm? 

Îmi ciripeşte o adresă. Îi precizez că trebuie să fie 
ambalată ca o conducătoare auto ghinionistă, apoi îl trag 
de semnal pe Lulu. Micu frâne mă asigură că va fi la noi în 
zece minute, mort sau copt. A simţit şi el mirosul prăzii, 
căci e surescitat ca un ogar. Plătim şi ieşim în faţa 
localului. E ora două fără ceva. Asta înseamnă că am putea 
executa infiltrarea pe la vreo cinci. O oră cât se poate de 
potrivită, gândesc eu. 

_ Lulu apare pe două roţi, cu fluiere de caralii în urma 
sa. Il doare în şpiţ de presării de stradă. Amenzile vor fi 
anulate la un anumit nivel. Ne urcăm în rablamentul său 
şi-i spun adresa la care locuieşte mamzele Sonya. Mucosu 
fluieră admirativ şi ne anunţă că locul e înţesat de tipi 
pricopsiţi. Mă rog, nu mi se părea mie că bambina noastră 
trăieşte de pe urma asistenţei sociale, dar n-o bănuiam că 
se-nvârte pe picior înalt. Rămâne de văzut cine 
sponsorizează luxul. 

Ajungem la adresă şi oprim. E o viluţă englezească, 
de culoare crem, cu gemuleţe ovale şi rotunde. Foarte şic, 
mă înţelegeţi? Dulcineea îşi face apariţia, ambalată în 
blugi, pulover negru şi-o scurtă de piele. Pe mână, leagănă 
o poşetuţă mai mare decât cea purtată dimineaţă. O invit 
între Corday şi lipovean, să simtă miros de masacul. O 
întărât pentru vânătoarea la care va participa în curând. 


Mă întorc cu faţa la ea şi încep s-o instruiesc: 

Mergem vreo treizeci de kilometri pe autostrada 
către Cherbourg. Acolo, te aşteaptă o maşinuţă asortată cu 
persoana ta. Tu eşti în pană şi disperată. 

Malacu e singur? întreabă ea. 

Cu altă damă, dar nu ar trebui să fie vreo problemă. 
Te simţi inferioară cuiva? 

Numai să oprească... 

Depinde şi de tine. Vine seara şi tu eşti singurică, 
mică, neajutorată... 

Tipa îşi priveşte unghiile de la mâna dreaptă şi 
pufneşte în râs. Se vede că nu ştie ce înseamnă să fii mic şi 
neajutorat. N-a trăit astfel de senzaţii, de când a 
descoperit valoarea „blăniţei” din zestrea naturală. Eu, 
însă, îmi fac datoria până la capăt: 

E suficient să-i strecori o carte de vizită. Mai bine să 
te caute el, să nu aibă impresia că încerci să-i intri în 
suflet. 

Aşa calculasem şi eu, mă asigură tipesa, semn că o 
duce mintea la rele. 

Arunci cârligul, apoi aşteptăm. 

N-o să aşteptaţi mult, spune ea sigură pe sine. 
Piţigoiul va veni la ciugulit seminţe din palmă. 

Iar tu o să-l smulgi într-un weekend din viermuiala 
Parisului. 

Şi unde să-l car? 

Ai vreo sugestie? 

Spania? Am un aranjament acolo. 

Atunci, în Spania. 

Pricep. Prepeliţa trebuie ademenită cât mai departe 
de cuibul cu ouă. 

Aşa e. N-are rost să ne ascundem. 

Pe timpul deplasării, vă ţin la curent cu mişcările lui? 


Toate le înţelegi, ca o fată mare. 

Am mai făcut din astea, pentru alţii. 

OK! înseamnă că treaba va merge şnur. 

leşim din Paris şi ne întindem pe direcţia Cherbourg. 
Bălaiul începe să fredoneze destul de tărişor: 

Ai, lele şi iar lele. 

Cum mă-mpingi tu în belele. 

Ai, lele, lelişoară. 

Râsu tău mă bagă-n boală... 

Încă de când a văzut-o pe Sonya, am simţit cum îi 
cădeau plombele şi i se ridica nivelul de interes. Îl las să 
viseze în linişte, că mai mult nici n-are voie. Informatoarea 
de infiltrat e mai sacră decât o icoană. N-ai voie s-o atingi 
nici c-un gând mai păcătos. Asta e legea pe care am 
învăţat-o de la „odioşii securişti” care m-au instruit în 
Octogon. O lege care evită orice dureri de cap. Se ştie 
exact cine e şeful şi cine, executanta. Dacă ai luneca puţin, 
paraşuta ar putea să-ţi facă figura. Din această cauză, 
relaţia dintre ofiţer şi agentă rămâne rece ca un iceberg. 

În sfârşit, apare gaşca noastră. Jean pufăie lângă un 
Peugeot gri, iar în faţa acestuia stă machineta comandată 
de mine. Exact cum am vrut: roşie ca sângele proaspăt şi 
micuță ca pentru o damicelă de tipul Sonyei. Dacă era mai 
mare, ar fi putut-o bănui c-a plecat la agăţat cu 
autoturismul. Chestia asta se practică intens în Europa 
centrală, de prostituate oleacă mai înstărite. 

Coborâm şi ne întindem la sfat. Şoferul lui Jean ne 
serveşte nişte cafele în pahare de plastic. Stăm în vânticel, 
bem zeama maronie, fumăm şi punem la punct detaliile. 
Până la momentul X, mai avem aproape o oră. Suficient 
timp ca Sonya să cunoască maşina şi să intre în rolul de 
ghinionistă. Jean îi dă cheile, actele şi pontu pentru care 
maşina nu funcţionează. O instruieşte pentru ambele 
variante. Dacă Melzer o ia la remorcă, trebuie să rămână 


la un anumit atelier, unde aşteaptă băieţii noştri. Dacă o 
saltă numai pe ea, maşina va fi luată în timpul nopţii, de 
filorii noştri. 

Ora şaisprezece şi douăzeci şi opt de minute. Filorii 
ne anunţă prin staţie că Melzer e la vreo douăzeci de 
kilometri de noi. O lăsăm pe Sonya pe cont propriu şi-o 
ştergem pe un drum lateral, către o fermă. Iau binoclul lui 
Jean şi mă ascund într-un hăţiş, la câteva sute de metri de 
proaspăta agentă. Vreau să văd cu ochii mei cât de artistic 
acţionează. Bambina ridică capota şi se murdăreşte niţel 
pe năsuc. Nu prea mult, să nu-şi strice faţada. După asta, 
începe să se învârtă în jurul maşinii, fără a da importanţă 
automobiliştilor care o claxonează. Ştie ea la ce maşină 
trebuie să facă semnul disperării. l-am descris perfect 
maşina lui Melzer. 

Maybachu lui Melzer apare de după curbă. Trag un 
fluierat, just în case şi duc binoclul la ochi. Feţişoara 
artistei noastre s-a strâmbat de disperare. Chiar i-a apărut 
şi-o lacrimă pe obraz. Mare artistă, amicii mei. Să mai 
crezi în sinceritatea femeilor, gândesc eu şi urmăresc 
scena cu interes. Sonya îşi agită braţele. Maybachu o 
depăşeşte şi-mi face inima să tresalte. Opreşte la vreo sută 
de metri şi se întoarce în marşarier. Incepe comedia, 
gândesc eu şi urmăresc evoluţia. 

Numai Melzer a coborât. Mut binoclul pe maşinoiu 
lui şi studiez dama din dreapta. E o brunetă apetisantă, cu 
părul lung. N-aş lepăda-o nici măcar eu, un tip excesiv de 
serios în materie de dame. Acum să te văd, păpuşă! mă 
adresez eu în gând Sonyei şi-mi mut binoclul pe ea. 

Bambina noastră e măreaţă. Pune atât suflet în 
explicarea ghinionului, încât părul bogat i se mişcă în toate 
părţile, ca o coamă. Şi-a scos geaca de piele, să poată 
admira „malacu” bidoanele-i din dotare. Sunt perfecte, 
dacă vreţi să mă credeţi. Se apleacă asupra motorului, 
prezentântându-i lui Melzer un profundor care bate la scor 


de maidan toate oafele de la playboy. Ce mai încolo, 
încoace? Sonya îşi prezintă marfa cu toată măiestria de 
care e în stare. Mă declar mulţumit de achiziţie şi-mi spun 
că merita mai mult de cinci mii de euro. 

Urmează o partidă de parlamentare, în care Sonya 
neagă vehement. În fine, trânteşte capota pe motor şi 
închide uşa machinetei. S-a lăsat convinsă să meargă cu 
Melzer. Acu-i acu. Blonda noastră contra brunei din 
Maybach. Să te văd, puştime! îi şoptesc eu micuţei 
paraşute şi mă retrag până la maşina francilor. Maybachu 
se urneşte din loc şi porneşte către Paris. Noi ne batem 
palmele de fericire. Prima fază a infiltrării a reuşit. În 
cinstea ei, Jean scoate o glajă de spirtos din portbagaj. O 
sugem până îşi dă duhul, apoi aruncăm Cadavru în şanţ. 
Putem pleca înapoi la Paris, să aşteptăm evoluţia 
evenimentelor. 

Pe drum, aproape de Paris, telemobilul meu clipo - 
(oşte. Îl duc la ureche, cu un pic de emoție. Rostesc un 
neu-iiu alo, da. 

Domnule Varain, m-a dus până acasă, gângureşte 
porumbiţa noastră. 

Frumos. 

Mi-a cerut şi telefonul, fără să observe boarfa aia 
<.11 e era cu el. 

Bine, fetițo. Acum aştepţi. 

Beţi ceva cu mine, pentru succes? îşi întinde dami- 
cela mreaja. 

Poate, cu altă ocazie, o pasez eu, s-o țin la distanța 
legală. 

Sunteţi supărat pe mine? se fandoseşte ea. 

Sunt foarte mulţumit de tine. Acum, nani şi 
pregătirea pentru următoarea mutare! 

Vise plăcute! îmi urează ea cu subîinţeles. 

Cine a spus că femeia îl judecă şi pe dracu” şi-l scoate 


dator avea dreptate. Copilita asta se simte călare pe 
situaţie şi întinde coarda. Îl sun pe Jean şi-l pun la curent 
cu evoluţia evenimentelor. 

Vezi, Varain? se umflă galu în pene. Marfă! 

Nu m-am îndoit niciodată de talentele puicuţelor 
galice. 

Motanule! Parcă nu ştiu ce făceai cu Bălaiul, când 
eraţi acoperiţi în Paris? 

Nu ştii, îi replic eu rece. Caralii voştri nu ne-au 
mirosit niciodată pe picior greşit. 

Ba v-am lăsat să vă faceţi de cap, să vă erodez 
ideologia, îmi deconspiră el o manevră perversă. 

Codoşule! îl gratulez eu şi închid. 

Încotro? întreabă Lulu de la volan. 

La Crazy Horse, comandă Bălaiul. Acolo, mai sunt 
încă respectat ca mascul. 

Îi fac pe plac, căci mi-e milă de bătrâneţea care îi 
bate la uşă. În curând, lipoveanul va fi un bunicuţ jovial, 
care va trăi din amintiri. Încalţe să fie nişte amintiri 
acătării. 

NE PREGĂTIM DE PĂTRUNDERE 

La Crazy Horse dansează nişte iepe zdravene şi 
lăptoase ca nişte juniei elveţiene. Moda bambinelor 
nemâncate şi filiforme a început să cedeze în vestul 
Europei, sub presiunea evenimentelor. Se pare că mai 
multe fotomodele anorexice au dat ochii peste cap orice 
and forever. Ne aşezăm toţi patru la o masă, să vedem 
spectacolul şi să băgăm ceva la jgheaburi. Eu şi indianul, 
calmi ca nişte lorzi situaţi deasupra slăbiciunilor omeneşti. 
Bălaiul şi Lulu se ling pe buze ca nişte feline pofticioase la 
vederea cărniţei fremătânde. La ei, fiecare zi e o luptă 
pentru acapararea femelelor în călduri. 

Comandăm haleală şi pileală din belşug, că doar am 
obţinut o primă victorie. Lângă masa noastră, o damă de 


vreo treizeci de ani mănâncă singură şi gânditoare. După 
haine, pare o stewardesă de linie, lucru ce-i explică 
singurătatea. Nu e culmea frumuseţii, dar are o figură 
interesantă, cu doi ochi mari şi negri ca tainele nezise. 
Bălaiul încearcă să intre în vorbă cu ea, însă tipesa îl 
tratează de parcă ar fi o mobilă vorbitoare. Adică, se 
preface că nu-i aude remarcile. Se vede că aşteaptă pe 
cineva. 

Ţi s-a defectat trombonul, nene, observă Lulu 
maliţios. 

Lipoveanul smumegă de furie. Chiar să nu-i răspundă 
nici la o vorbuliţă nevinovată? La apariţia unei gitănci cu 
flori, capătă un nou avânt. Alege pe îndelete un trandafir 
roşu-vişiniu şi-l pune delicat în faţa damei. Aceasta se 
opreşte din mâncat. 

Ia trandafirul şi-l miroase cu vădită plăcere. În fine, 
ridică ochii către blondul nostru amic şi-i şopteşte liniştită: 

Mersi! Nu era cazul să te osteneşti. 

Pentru un loc în inima dumneavoastră... începe 
Bălaiul caterinca. 

Sunt o franţuzoaică satisfăcută, îi taie dona debitul 
verbal. 

Şi niciun loc, cât de mic... 

Nimic. Am un soţ blânduţ ca un pisoi şi-un amant 
focos ca un armăsar. Unde să mai încapi şi tu, tataie? 

L-a trosnit în orgoliul său de don Juan. E prima damă 
care i-a zis tataie. Începutul fiind făcut, n-ar fi exclus să 
audă moşule, bătrâne sau chiar ramolitule. Bălaiul se 
strânge de durere ca o broască ţestoasă în carapace. N-are 
un crâng de spini să-şi ascundă ruşinea. Încearcă să iasă la 
suprafaţă cu o glumiţă: 

Măcar am aflat ce înseamnă franţuzoaica satisfăcută. 
Femeia nu-i răspunde la provocare. Îşi reia mâncarea la fel 
de liniştită şi gânditoare. Noi. Înfulecăm veseli de 


întâmplare. Doar nu ne-a zis nouă că suntem tataie. 
Bălaiul, bosumflat, urmăreşte spectacolul de pe ring. Are 
ce vedea. Multă carne goală, abia învelită în paiete 
strălucitoare, se zbuciumă în dansuri provocatoare. Francii 
se pricep să folosească magnific materia asta primă de 
care dispun din belşug. De aici şi ideea că sunt cam 
uşuratici. Adevărul nud e că numai franţuzoaicele sunt 
uşuratice şi arzoaice foc. Francii sunt cam nasoi, guralivi şi 
zgârciţi. Excepţiile întăresc regula. 

Ne întindem la vorbă până după miezul nopţii. După 
asta, mulţumiţi, o luăm cărei poteca spre hotel. Nu pun 
pariu că şi Bălaiul e mulţumit. Apelativu tataie l-a rănit 
adânc. 

Uite aşa se întâmplă celor care sar multe garduri. Le 


mai intră şi câte un par în profundor. 
x 


Dimineaţa se arată veselă ca o ţărăncuţă care a 
primit o cerere în căsătorie de la flăcăul iubit. Soarele 
luminează puternic şi o grămadă de flori multicolore se 
răsfaţă în faţa cortului de vis-à-vis. Florăreasa franțuzoaică 
seamănă cu ţi-găncuşele noastre. Adică, are fustă largă şi 
gura bogată. Asta admir eu, de la fereastra camerei, în 
timp ce mă delectez c-o cafea şi nelipsita ţigară. M-am 
trezit bine dispus cum n-am mai fost de multă vreme. 
Posibil să fi visat ceva frumos, dar nu-mi amintesc nimic. 
Momentan, atmosfera parisiană mă încântă şi mai mult. 

Telemobilul începe să cânte. Arunc o privire la ceas. 
Ora opt fără ceva. Cine să fie atât de devreme? mă întreb 
eu şi-l deschid. Drăcoaica aia mică şi blondă îmi susură în 
receptor: 

Domnule Varain, v-aţi trezit? 

Desigur. Mă miră că v-aţi trezit dumneavoastră. 

Sunt matinală, de felul meu. Vă gândiţi la mine? 

Dumneavoastră ce credeţi? 


Sunt o investiţie, raţionează ea. În mod normal, ar 
trebui să vă gândiţi. 

Aţi găsit răspunsul. 

Colegul dumneavoastră indian e însurat? Poftim 
poveste! gândesc eu. Sămânţa de interes semănată de 
Corday începe să încolţească. 

Nu-i însurat, răspund eu. Nicio faţă palidă nu-l ia de 
bărbat. 

Mie mi se pare un tip interesant. 

Chiar este interesant, pledez eu pentru Corday. 

Şi-i tot atât de scorţos ca dumneavoastră? 

Tot. Noi lucrăm după nişte reguli foarte rigide. 

Păcat! V-am sunat să vă aud glasul. 

Nu mai spune! 

Simt că prind curaj când îl aud. Am nevoie de curaj. 

De ce? 

Masculul în braţele căruia m-aţi aruncat are ceva de 
şarpe. Ceva care mă înfioară. 

Dumneavoastră dominați în acest joc, domnişoară. 
Nu trebuie să tremuraţi în faţa lui. 

Am vrut să mă asigur... 

În regulă. Vă susţinem, din nevăzut. 

Mersi! Sunteţi buni cu mine. 

Doar eşti investiţia noastră, nu? 

Închide şi eu rămân nelămurit ce naiba a urmărit 
actriţa asta cu telefonul. Strivesc chiştocul în scrumieră şi 
mă afund în baie, să mă fac băiat frumos. Pe la opt şi 
jumătate, bat în uşa indianului. Corday e echipat şi gata de 
zbor. Îl anunţ pe un ton banal: 

Sonya a pus ochii pe tine. 

Cum aşa? 

M-a sunat dis de dimineaţă, să mă întrebe dacă eşti 
însurat. 


Un zâmbet fin apare pe figura-i bronzată: 

Varaine, mai ai de învăţat despre femei. Puştoaica e 
obişnuită să trăiască în umbra unor bărbaţi puternici. 
Caută protecţie. 

— Oare? 

Curvelor le este indiferent dacă bărbaţii pe care-i 
încalecă sunt însuraţi sau ba. Ea se vrea ocrotită de un 
bărbat liber, pe care să-l considere numai al ei. 

Ocroteşte-o! îl îndemn eu mai în glumă, mai în serios. 
Cel puţin pe durata misiunii. 

De-aia i-am şi lăsat un cârlig, mă lămureşte el. 
Mergem? 

leşim şi batem la uşa lipoveanului. Ne răspunde cu o 
voce hodorogită. Intrăm şi-l găsim tuşind de mama focului 
şi cu nasul curgând ca o fântâniţă. A răcit, în aerul 
înşelător al primăverii. Bombăne nemulţumit: 

Madama aia mi-a zis tataie şi-am răcit cobză, de am 
nevoie de prişniţe. Sunt într-o pasă proastă ori m-am 
boşorogit cu adevărat? 

Tu o să fii un crai şi la optzeci de ani, îl încurajez eu. 
Rămâi la pat, să scapi de gripă! Noi coborâm şi-ţi aducem 
medicamente. 

Spai răcit, mârâie el nemulţumit. Am ajuns de râsu 
curcilor. 

Îl lăsăm lamentându-se şi coborâm. Mergem la prima 
farmacie şi cumpărăm tot ce ne recomandă fermecătoarea 
pentru răceală. Ne întoarcem şi-l supunem pe lipovean 
unui ritual de exorcizare mai rău decât ăla aplicat de popa 
Coro-geanu asupra măicuţei Irina. Amicu’ nostru se face 
roşu ca un rac fiert. Transpiraţia îi curge gârlă, însă 
tuşeşte mai larg, cu expectoraţii. Îl înfofolim bine în pături 
şi-i poruncim să se facă bine. Înainte de a-l părăsi, ne 
roagă să-i punem o sticloanţă de whisky la îndemână, ca 
întăritor. O facem şi pe asta, că lui niciun soi de alcool nu-i 


face rău. 

lar pornesc numai cu indianul prin târg. Plimbarea 
noastră nu durează mul, căci Jean ne trimite un ţignal, să 
ne prezentăm la sediul curcanilor galici. Luăm un taxi şi-i 
facem pe plac. Aşteptăm la poartă până ce coboară 
secretara mulătriţă, să ne introducă în stabiliment. E o 
damă interesantă. Zâmbeşte tot timpul, de parcă lumea ar 
fi plină de fericire, ba încă ar da şi pe afară de atât bine. 
Se vede că toate treburile-i merg din plin ori e bine 
dresată, să-şi arate fasolea tuturor. 

Marele frâne ne aşteaptă în picioare, cu „havana” 
aprinsă în gură şi înconjurat de un nor de fum gri- 
albăstrui. Amicul nostru e preocupat de ceva. Asta citesc 
eu pe mutra lui alungită, cu nasu cât un ardei capia. 

Shoot! îl îndemn eu, de îndată ce trecem de ritualu 
scuturatului labelor. 

Melzer s-a interesat la cabaret despre Sonya, ne 
anunţă el pe un ton dezumflat. 

Şi-a aflat că nu-i Maria Fecioara, încep eu să râd. 

Nu-i nimic de râs, Varain, bombăne el. Suspectu' e 
suspicios. 

Normal să fie, la câte plăcinte sângeroase pregăteşte. 
A aflat ceva periculos despre dama noastră? 

Destule nasoale. A trimis un detectiv particular care 
le-a tras de limbă până şi pe femeile de serviciu. 

Şi? Dacă voia o fată mare, se adresa la grădiniţă sau 
la şcoala elementară. Mai mult decât faptul că Sonya eo 
aventurieră, nu putea afla. 

Şi dacă renunţă la ea? 

Tu ai renunţa? îl pun eu la încercare. 

Ei, asta-i! După ce mă faci codoş, mai vrei să ştii dacă 
m-aş înfrupta din agenţa voastră? 

Jean a fost corect în exprimare: agenta Sonya e a 
noastră, deoarece noi am recrutat-o şi am plătit-o. Îl 


calmez binişor: 

Eu am încredere în talentele informatoarei noastre. 
Hai să aşteptăm! 

Până ne trece păru prin pălărie? 

— Două zile. Dacă Melzer nu mişcă, găsim altă 
variantă. 

OK! acceptă el fără inimă. Uite o fiţuică interesantă 
pentru caz. 

Îmi întinde o coală printată. O studiez fugitiv şi 
constat că e o redare a unei discuţii telefonice. Obiectivul 
nostru discută cu un oarecare John Dickson din State. îi 
spune că a hrănit păsărelele cu hrana trimisă şi Dickson îl 
asigură că vremea regatului se apropie. În mod vădit, e 
vorba de mesaje convenţionale. De pildă, păsărelele aţi 
putea fi dumneavoastră, consumatorii de ştiri iar hrana, 
informaţiile de intoxicare şi manipulare servite pe tavă, 
prin mass media. Cât priveşte regatu, n-am habar ce ar 
putea fi. De când mă ştiu, moşia unchiului Sam a fost 
republică federală şi nici nu dă semne c-ar interesa-o 
monarhia. 

Ce zici? mă îmboldeşte frâncu. 

John Dickson nu-mi spune nimic. În rest, gargară cu 
pioneze. Nimic consistent. 

Se vede că mişcă ceva necurat? 

Asta fără doar şi poate. Îi scrie pe mutră că e 
infractor. 

Bine. Voiam să mă asigur că nu bat câmpii. 

Jean scoate coniacul de la locul lui şi comandă nişte 
Cafele. Ne întindem la pălăvrăgeală, în lipsă de altceva 
mai bun 

x 

x 


Gerul se smiorcăie din nişte nori plumburii. O burniţă 
pişărcoasă cade pe stradă, cu stropi mici şi deşi. Oamenii 


trec zgribuliţi şi grăbiţi. Aţi înţeles că e o atmosferă în care 
poţi medita la cele veşnice, dacă nu ai voce, să fredonezi 
Deschide, gropare, mormântu!? Nici în sufletul meu nu-i 
urmă de Soare. Au trecut două zile şi Melzer n-a dat niciun 
semn că l-ar interesa pisicuţa noastră. Scârbos motan, 
parol! Va trebui să găsim altă metodă de a-l scoate pentru 
câteva ore din bârlogu său. Exact cu treaba asta îmi frec 
neuronii, în faţa unei cafele şi cu ţigara aprinsă, în ciuda 
reclamelor anti-fumat. Indianul tace ca un sfinx iar Bălaiul, 
mult mai întremat, se plimbă prin cameră înjurând 
încetişor. 

În această situaţie naşparlie, telemobilul începe să 
facă scandal. Precis e frâncu Jean, cu lamentările sale. 
Deschid scula vorbalniţă şi-o duc fără chef la clăpăuga 
dreaptă, rostind plictisit: 

Varain. Care îmi întrerupi meditaţia? 

Eu sunt, Sonya, ciripeşte păsărică şi o scânteie de 
Soare se aprinde în inima mea neagră. Mi-a trimis un coş 
cu flori şi-o invitaţie la cină. 

Bravo! 

Mă gândesc să-l joc puţin. 

Nu e cazul. V-a aflat biografia, de la primu' biberon şi 
până la ultimul amant. 

Ce vorbiţi? 

A pus un detectiv particular să vă investigheze 
activitatea şi-a aflat cam multe. Vedeţi cum jucaţi, să nu-l 
scăpaţi din cârlig! 

Da, rosteşte tipa gânditoare, regulile jocului se 
schimbă. 

Mizez pe dumneavoastră, domnişoară. 

Aş vrea s-o pot face şi eu. În fine, mai vorbim diseară. 
Îmi închide telemăcănitoarea. Era cam dezumflată şi asta 
nu-mi place. Dacă trogloditu de Melzer i-a trimis flori şi-a 
invitat-o la cină, înseamnă că nu-i totul pierdut, raţionez eu 


îmi informez camarazii cu mersul afacerii, apoi îi împing o 
sârmă lui Jean. 

Spaiu celto-gal e indispus de parcă l-ar durea dinţii, îl 
îndemn amical: 

Şterge-ţi lacrimile, bătrâne caraliu! Rechinul a 
înghiţit nada. 

Serios? tresare el. 

Îl pun la curent cu cele aflate. Tipu’ începe să dea 
dintr-o coadă invizibilă. E chiar mai optimist decât mine, 
ceea ce nu-i poate strica. Ne sfătuim cam ce măsuri de 
verificare să luăm la locul cinei, apoi ne despărţim veseli 
ca doi cintezoi care au păpat sămânță de cana bis. 

Frâncu-şi teme scaunul de boss, constată Bălaiul. 

Păcatu' tuturor funcţionarilor, confirm eu. Mai bine 
de noi că nu ciugulim parale din mâna nici unui marţafoi 
guvernamental. 

Şi diseară mergem să-i ţinem tira gagicuţei? 

Verificăm dacă nu ne trădează. 

Pe noi, pentru maimuţoiu ăla? 

Înfăţişarea masculilor e scoasă din joc. Banii 
contează. 

Şi voi nu i-aţi dat decât cinci bătrâne. 

Dacă-i dădeam mai mult, intra la bănuieli. Trebuie să 
ne creadă nişte amărâţi de funcţionari Interpol, cu finanţe 
limitate. 

Mda. Nu-i exclus să cânte şi pe cealaltă parte a 
străzii. 

Numai dacă Melzer bănuieşte ceva şi iese cu mulţi 
parai. 

Dacă trădează, îi sucesc gâtu”. 

Ai văzut-o cum arată, lipa. I-ai ciuguli poveşti din 
palmă. She s-a dangerous woman. 

Depindem de-o puicuţă, se enervează lipoveanul. 


State tranquilo! Chiar dacă trădează, nu ne strică 
ploile. Melzer are destule pe conştiinţă pentru o ţâră de 
Interpol. 

Da ratăm pătrunderea în hogeacu lui. 

N-o ratăm. Dacă aş fi sută-n sută sigur de damă, aş 
pătrunde cât stau la cină şi-n buduaru ei. 

Scârboasă aşteptare! Şi ploaia asta enervantă! Mă 
duc să mă luminez cu nişte cocârţ. 

Nu te lumina prea tare, că avem treabă! îl îndemn eu. 
Bălaiul pleacă să se lumineze sau cam aşa ceva. Eu îmi 
afund nasu într-o carte pe care am cumpărat-o anume să- 
mi omor plictisu - Suflet de schimb. E un SF scris de un 
frâne şi-s curios cât îl duce mintea. Din primele pagini, 
rezultă că nu-l prea duce. Extratereştrii imaginaţi de el 
sunt mici şi portocalii ca nişte dovlecei. Vă daţi seama că, 
între ei, micuţu Boc e un uriaş? în orice caz, citesc înainte. 
Fac un exerciţiu de voinţă, pe care l-am deprins în 
adolescenţă. Cât de proastă ar fi cartea, o duc până la 
capăt, să văd ce naiba a vrut să spună mâzgăliciu care a 
compus-o. Dumneavoastră, amicii mei cititori, nu faceţi la 
fel? 

* 

XX 


Seara plouă şi mai nasol, de nu-ţi vine să arunci un 
câine afară. Noi nu facem parte dintre vietăţile de care să- 
ti fie milă, căci suntem spai. Adică, în limbaju de lemn al 
pseudo-intelectualilor, „odioşi securişti-terorişti”, demni de 
a fi puşi în frigare şi-n ocne, cu lanţuri de picioare. Mă rog, 
aţi auzit dumneavoastră tot tacâmu, din boticurile unor 
ciripitori şi politruci reşapaţi. Ca atare, ploaie sau furtună, 
noi ne pregătim să ieşim pe urmele Sonyei. 

Madmoazela m-a sunat în urmă cu vreo oră. Era 
veselă şi sprinţară ca o veveriţă care a descoperit rezerva 
de alune a unui gură gaşcă. Semn sigur că a gândit un plan 


de ameţit tălâmbu şi se simţea în formă. Mi-a ciripit locul 
cinei iar eu i-am recomandat, aproape imperios, să nu-l 
primească pe Melzer în pat chiar din prima seară. Bambina 
a râs înveselită şi m-a întrebat cine şi pe cine învaţă cum 
trebuie să K poarte o curvă stilată. Niciun fel de reţinere 
sau de ocoliş verbal, înţelegeţi? Chiar aşa a spus despre 
ea: curvă stilată. Are fata asta nişte maniere de te lasă cu 
guriţa căscată ca la dentist. 

Lipoveanul e afumat, dar încă folosibil, aşa că-l luăm 
cu noi. Ne urcăm toţi trei în rablamentu micuţului frâne şi 
ajungem la locu faptei. Un microbuz de interceptări stă vis- 
ă-vis de restaurantu în care Sonya se va întâlni cu Melzer. 
Pe scrie că e al unei firme de produse lactate. Are pictat un 
cap de damă care haleşte fericită dintr-un borcănel de 
iaurt cu un ştiu de enzime în el. Asta îmi aminteşte că-n 
socialism măcar iaurtu era ieftin. Acum, dacă te apuci de-o 
cură de slăbire, te costă mai mult decât dacă ai potoli 
normal. Ciudată răsturnare de situaţie. 

Părăsim machina noastră şi ne întoarcem în dubita 
interceptorilor. E cald, umed şi fum ca într-o crâşmă din 
Ferentari. Urecheaţii sunt însă mulţumiţi. Au reuşit să 
strecoare o „ploşniţă” în vaza de flori de pe masa la care 
Melzer o aşteaptă pe bambină. Audiţia e excelentă şi deloc 
riscantă. Luăm loc pe bancheta rezervată vizitatorilor şi 
aprindem papiroasele. E mult de aşteptat, da ne-am învăţat 
cu stilu ăsta de viaţă. Gândiţi că e o viaţă de câine? Parcă 
v-aş da dreptate, da' ne mângâiem şi noi că facem o 
meserie interesantă. 

În fine, vine informatoarea noastră, într-un taxi de 
lux. Coboară ca o regină şi noi punem binoclurile pe ea. 

Măiculiţă care faci chiftele! şopteşte lipoveanul 
transpus. E leşinătoare. 

Ragazza blondă coboară, cu trenciul descheiat. Pe 
dedesubt, poartă o rochiţă bleumarin cam de mărimea 
unui furou ceva mai scurt. De la tocuri şi până la amigdale, 


se întind nişte jamboane categoria pericol mortal. Părul îi 
este aranjat într-o coamă savantă, care îi scoate în 
evidenţă figura ingenuă. Încep să cred că am tras lozu 
câştigător. 

Gata spectacolu! bombăne Jean. Urechiuşele la 
muncă! 

Punem pachetele cu ţigări alături şi ne servim cu 
cafea din termos. Vom petrece o seară palpitantă. 

E trecut de miezul nopţii. Isaac Melzer a condus 
bambină la cuibuşor şi-a plecat cu coada între picioare. 
Sonya i-a permis un singur kiss de noapte bună, pe obraz. 
Are tupeu fetiţa, nu? Partea bună că, din discuţiile purtate 
cu Melzer, vreo trei ore, nu rezultă să ne traducă. S-o fi 
apucat şi ea să facă un ban muncit ori se teme de poliţie. 
Drept care, mulţumiţi de infiltrarea deplin reuşită, ne 
înfundăm într-o bombă parisiană, să ne destrăbălăm 
oleacă. Telefonul sună şi eu mă trag mai către uşă, să aud 
cât de cât. Sonya raportează cuminte ca un soldăţel: 

Misiune îndeplinită, domnule Varain. 

Să auzim! o îndemn eu să concretizeze. 

În weekend, mergem în Spania, la mătuşa mea. 

Chiar ai o mătuşă acolo? 

Da. A fost damă bine, dar acum e ieşită din afaceri. I 
s-au deteriorat mijloacele de producţie. 

Riscul meseriei. Măcar are din ce trăi? 

Mai mult decât destul. Meseria noastră poate fi 
extrem de rentabilă. 

Bine, domnişoară. Vă felicit! 

Sunteţi rece ca un iceberg. Chiar nu reuşiţi niciodată 
să vă apropiaţi de persoanele cu care lucraţi? 

Dacă sunt femei frumoase, nu. Evităm compli-i; iliile, 
încă din start. 

Mersi pentru francheţe! Noapte bună. 

Cred şi eu că va fi o noapte bună. Nişte ritmuri latine 


îndrăcite zguduie localul şi-un roi de fustiţe multicolore a 
umplut ringul de dans. Chestia asta îmi place mai mult 
decât cărnurile alea dezbrăcate care se contorsionează în 
rigurile din barurile de striptease. Mă întorc lângă amici, 
hotărât să mă relaxez complet. Bisnisu nostru evoluează 
excelent. 

* 


* 


E vineri după amiază şi mă mănâncă mâna dreaptă. 
Ziceţi c-o să iau bani? De unde naiba, că noi lucrăm de 
amorul artei? Stau în biroul lui Jean şi mă întreţin, prin uşa 
deschisă, cu mulătriţa cea veselă. Frâncu a plecat la 
departamentul tehnic, să-mi aducă marele specialist în 
vrăjit camere video. Cu această ocazie, aflu că secretărica 
ciocolatie e chiar veselă din fire. Tac'su a fost harap şi-a 
şters-o la sânu lui Alah, de multă vreme, lăsând-o în grija 
unei mame franţuzoaice. A reuşit în carieră cum nici nu 
visa şi are un logodnic funcţionar de bancă. Cum s-ar zice, 
a atins idealul clasei de mijloc. Pricepeți că fericirea se 
produce când priveşti numai pragu de jos şi te bucuri ce 
sus ai ajuns? Vă sfătuiesc să procedaţi la fel! Ce rost are să 
vă faceţi sânge rău, văzând cum se scaldă în parale ăia din 
clasa de sus? Oricum, nu trăiesc dublu şi nu vor lua cu ei 
niciun sfanţ, când dona moarte îi va chema la ultimu' apel. 

Jean apare împreună cu un piticuţ ambalat în ţoale 
cam ponosite şi cu o cravată strâmbă la gât. Mi-l prezintă 
ca domnu' Paul, tartoru sculelor de spionat video şi audio. 
Piticuţu zâmbeşte stânjenit şi-şi trage nasu atins de 
guturai. Eu nu-mi fac o părere deocamdată, căci ştiu 
povestea lui Făt 

Frumos. Cel mai răpciugos cal e cel care haleşte 
jăratec. De ce ar face Paul excepţie de la regula amintită? 

Închidem uşa biroului şi scoatem schemele pe masă. 
Jean îşi plantează în bot un ciomag de mahorcă şi-i dă foc, 
să ne asfixieze lent. Eu nu mă las mai prejos şi dau foc unei 


ken-tane. Bietu' Paul îşi smiorcăie nasu şi rabdă ca un 
martir. 

Aici e tabloul de control general, pun eu pixul pe 
centrala de supraveghere de la parter. Două gorile se 
beno-clează mereu în el. Eu le adorm şi tu încremeneşti 
sistemu pentru vreo patru ore. 

Se va observa la derularea  videocasetelor, 
argumentează piticuţu”. 

Nu le dăm motiv să le deruleze. 

Mai sigur, dacă le meşteresc eu, după ce vă faceţi 
lucrarea. O să-mi ia vreo jumătate de oră. 

În regulă, amice. Cum se întunecă, pătrundem. Ţi-e 
frică? 

De ce? Am mai intrat de zeci de ori, chiar şi la tipi 
mai Coioşi. 

Mic, mic, da băţos tipu”. Îmi place. Îl îndemn pe Jean 
să ne toarne un întăritor sufletesc şi continui explicaţiile. 
Nu ştim chiar toate capcanele din bârlogu suspectului, aşa 
că o să lucrăm cu grijă, ca pe ouă. 

* 

Ora şaptesprezece şi treizeci şi ceva de minute. 
Filorii luanunţă că obiectivu nostru a săltat puicuţa din 
cuib. Început promiţător. Îi urez Sonyei, în gând, drum bun 
şi mă întind la cafeluţă şi ţigară. lar îmi amintesc de 
legislaţia anti-fumat şi mă întreb cine dracu's capsomanii 
din UE care se leagă de tabietu nostru nevinovat. Mai bine 
s-ar pune cu toroipanele pe poponari şi lesbiene, că s-a 
cangrenat Europa din cauza lor. Nu sunteţi de aceeaşi 
părere cu mine? 

Bălaiul şi Corday apar cam înfriguraţi, c-au stat în 
stradă, cu filorii. Spaiu celto-galic îi întremează cu nişte 
stacane de coniac, apoi începe să se plimbe prin birou, 
scoțând un nor de fum în urma sa. E nerăbdător ca un tătic 
la uşa salonului de naşteri. Se cunoaşte că nu şi-a tocit 


încă nervii în lungi şi periculoase acţiuni, ca noi. Eu nu 
simt urmă de emoție. Mi-am stabilizat planul în cap, până 
la ultimul detaliu şi mă relaxez psihic. Experienţa de spai 
neconvențional m-a învăţat că un tip rece şi detaşat iese 
din orice încurcătură cu zâmbetu pe buze. 

Ora optsprezece şi şapte minute. Filorii ne anunţă că 
Maybachu lui Melzer a ieşit din Paris, pe direcţia Orleans. 
It is all right, my friends. Ragazza noastră îl cară, într- 
adevăr, în Spania. Îl promit în gând o recompensă şi-l iau 
la puricat pe Paul. Mă asigur că posedă în geanta diplomat 
tot ce ne-ar putea trebui: minicameră de filmat, aparat de 
copiat cd-uri, spray pentru adormit javrele... Mă rog, tot ce 
i-am scris eu lui Jean pe listă. Mă conving că nu vom avea 
nicio pană pe timpul operaţiunii şi mă relaxez complet. Imi 
pun picioarele pe o măsuţă şi trag din pipă ca un yankeu 
leneş. Operaţiunea se anunţă destul de uşurică. 

Ora nouăsprezece şi treizeci. Înserarea se lasă 
binişor peste târgul Parisului. Tălpaşii aruncaţi pe coada 
cuplului Melzer-Sonya ne-au anunţat că au trecut de 
Bourges. Chiar dacă, prin absurd, s-ar întoarce, tot nu ne- 
ar surprinde. Îmi palmele şi adresez o rugă sfinţilor Ochilă, 
Nasuilă şi Urechilă, patronii breslei noastre. Desigur, 
aceşti sfinţişori binecuvântează şi-mi promit un succes 
teribil. Bălaiul, apropiat de cele păcătoase, fredonează, 
pentru a-şi abate gândurile negre: 

Sub balcon eu ţi-am cântat o serenadă, Dar al 
dracului să fiu dacă-ţi mai cânt, Mi-ngheţaseră picioarde-n 
zăpadă, Mucii mi-atârnau şiroi pân’ la pământ. 

Dară tu priveai hoţeşte prin perdele şi râdeai de- 
amoru meu neostoit. Dar-ar dracu' peste tine bube rele şi 
s-ajungi la mine ca să-ţi dau cu flit! 

Marele frâne se opreşte din plimbare şi-i aruncă o 
privire. Bălaiul se preface că nu-l vede şi continuă mai cu 
foc: 

Să te văd cerşind în faţă la biserici, Zgribulită ca un 


puişor de cuc... 

— E un cântec de luptă? se interesează spaiu celto- 
gal. 

— Desigur, îi confirm eu presupunerea. Bălaiul se 
pugăteşte psihologic pentru această acţiune importantă. 
Pune le>i sufletu', înţelegi? 

Cinste lui! îl laudă Jean. Îmi place că ia în serios o în 
iha ca asta. 

Mă abtin să nu pufnesc în râs. Bălaiul şi seriozitatea 
mai două chestiuni paralele. N-au nicio şansă să se întâlue 
iscă nici la infinit. 

— Gata! decretez eu în limba franceză. Toţi, pe cai! 
Mergem să belim ursu din pădure. 

Coborâm şi ne ambarcăm în trei maşini. Două, cu 
filori, care ne vor asigura pătrunderea şi una în care, 
alături de amici, l-am înghesuit şi pe micuţu geniu tehnic. 
Pornim drept către şandramaua lui Melzer. El cu Sonya or 
fi ajuns aproape de graniţa spaniolă. Chiar dacă s-ar 
întoarce, nu ne mai poate strica planul. Îl găurim până-n 
măsele. 

Din trecere, observăm că gorilele sunt în cuşca lor, 
cu ochii pe monitoare. Restul holului e în penumbră, lucru 
ce mă încântă. Coborâm la vreo sută de metri de 
stabiliment şi aşteptăm să se împrăştie filorii. Observ că 
printre ei e şi un tip ambalat în uniformă de poliţai de 
stradă. Verişorii frânei au început să înveţe de la noi că, în 
oala acoperită, nu intră muşte. Îl îndemn pe Paul să facem 
paşi şi-i explic din mers: 

— Vom trece prin zid, fără să-l spargem, aproape de 
colţ. După asta, ne tupilăm după birouri şi-i dilesc pe cei 
doi body-garzi. 

— Şi cum trecem prin zid? 

— Te iau eu sub aripă. E o chestie paranormală. 

Îşi smârcâie nasu înfundat, dar nu comentează, 


înseamnă că-i şi destul de înţelept. Am ajuns la colţul din 
nord al clădirii. Numai treizeci şi ceva de centimetri de zid 
ne despart de hol. Îmi fac curaj şi-l prind pe Paul de după 
umeri. Vââjjj! Senzaţia de rău în stomac e ceva mai mică. 
Aterizăm după biroul de informaţii din colţul holului. Încă 
mai păstrează parfumu damei care a lucrat acolo până în 
urmă cu câteva ore. Micuţu Paul îşi revine rapid şi 
şopteşte apreciativ: 

— Valabil, nene! 

Eu mi-am fixat privirea pe cele două gorile. Sunt 
nişte gorile conştiincioase şi inculte. Unu măcar nu 
răsfoieşte vreo carte ori vreo revistă. Se chiombesc în 
monitoare de parcă acolo s-ar juca soarta Lumii. Ce naiba 
să vadă? Numai camere, fără suflare de om în ele. Nici 
măcar pit bullul lui Melzer nu se zăreşte. S-o fi ascuns şi 
potaia pe undeva, de ochii electronici. Ascult atent. Afară, 
nu se aude niciun zgomot, înseamnă că putem acţiona. Am 
intrat în pâine. 

FABRICA DE PROFEȚII 

Primul gorilor de lângă mine e un tip cu fălci late şi 
maxilare proeminente. Mestecă gumă şi se benoclează ca 
un obsedat în monitor. Celălalt, un tip de statură medie, 
fumează alene, tot cu ochii-n monitor. V-am spus eu că-s 
nişte gorile conştiincioase. Eu mi-am luat o poziţie bună, 
cu ochii în tâmpla fălcosului. Îmi verific stocu de energie 
şi-l găsesc mai mult decât suficient. 

— Acum, o să-i adorm, îi şoptesc eu piticuţului 
companion. 

Tipu' mă studiază ca pe un exponat interesant, dintr- 
un muzeu în aer liber. E curios cum o să-i vrăjesc pe tipii 
ăia să pună geană pe geană. Vede el acum. Goriloiu cu 
ţigara s-a ridicat de pe scaun şi se dezmeticeşte. Moment 
favorabil, gândesc eu. Fulgerul psihic porneşte imediat din 
fruntea mea. Îl simt cum se înfige în dovleacu pizmaşului. 
ăla se clatină ca un popic lovit de bilă şi se prăbuşeşte în 


partea opusă. Colegul său mestecă înainte gumă cu 
privirea pe ecran. Nici măcar n-a simţit schimbarea. 

Altu' la rând! îmi poruncesc eu şi-mi înfig privirile în 
căpăţâna lombrozianului. Are o tâmplă lată, tunsă perie, 
parcă pentru a mă ajuta. Al doilea fulger psi pleacă dintre 
ochii mei şi tipu' bagă nasu în pupitru. Nici pâs! n-a scos. 

— Rândul tău, îl îndemn eu pe Paul. 

Piticuţu se şopârleşte iute până lângă cei doi gorilor 
şi-i adulmecă. 

— Mai neclintiţi decât morţii, mă anunţă el. 

OK! Ies din ascunzătoare şi mă apropii de tehnician. 
Ai este s-a întins pe burtă sub centrala de supraveghere şi 
eştereşte ceva. Valiza diplomat stă larg deschisă, cu toate 
şi uleie de spărgător în ea. O împing mai sub centrală, apoi 
îi n. i; pe cei doi adormiţi la dos, să nu fie observați din 
stradă. Itm schimb gândul şi-i pun pe scaune, cu capetele 
pe pupitru. I t. u i vreun gabor curios va arunca o privire, o 
să creadă că au aţipit în mod natural. 

— Gata, mă anunţă Paul. Putem intra. 

Iau sprayu pentru adormit câini, să-l am la îndemână. 
Aş putea plesni javra lui Melzer şi psihic, dar aceasta I 
foarte scârbos. Presupune un contact psi între creieru 
meu, de om luminat, cu un creier rudimentar, plin de 
instincte bestiale. V-aţi prins că nu trebuie să vă puneţi 
niciodată mintea i îl animalele? Nici măcar cu cele două 
picioare, care cuvântă şi fac cargaţă în paralamente? OK! 
Ştiam eu că sunteţi inteligenţi. 

Deschidem uşa şi pornim pe scări în sus. Parterul şi 
Btajul întâi nu ne interesează neam. Le-a mirosit agentu 
acoperit al francilor şi n-a găsit nimic interesant. Noi 
trebuie să cercetăm îndeaproape bârlogu propriu-zis al 
ipochimenului de Melzer. Adică, două apartamente de vreo 
trei sute de metri fiecare. Vi se pare mult? Nu e, amicii 
mei. Dacă vă hăgaţi nasurile prin viloaiele clădite de 


mârlanii de tranziţie din România, veţi descoperi spaţii şi 
mai largi. Vă întrebaţi ce fac în ele? Păi, îşi macină 
singurătatea şi, din când în când, îşi mai pun câte un juvăţ 
de gât, cum aţi auzit prin presă. 

Încă de pe scări, auzim mârâielile câinelui. E dresat 
să sfâşie orice necunoscut şi de aia nu latră. Îşi pregăteşte 
colții pentru cărniţa noastră. Am aruncat o pasă psi în 
cercetare, să-i identific poziţia. N-am niciun chef să fim 
luaţi prin surprindere de o potaie sângeroasă. Ăştia din 
rasa lui halesc şi oameni. Îl găsesc rapid. Ne aşteaptă 
chiar lângă uşă, cu botu’ larg deschis. Îl informez pe Paul 
cam ce „bucurii” ne aşteaptă şi pregătesc sprayu oferit de 
franci. Tipii l-au garantat sută-n sută. Sper că ştiau ce 
făceau. 

Am ajuns în faţa uşii din lemn masiv, de culoare 
deschisă. Javra mârâie încetişor. Aşteaptă să deschidem, să 
ne înşface. Eu lipesc ştuţul buteliei de gaura cheii şi apăs. 
Maglavaisu din interior începe să fâsâie şi să împrăştie un 
miros respingător. Potaia scheaună disperată. A luat-o-n 
nas. Auzim nişte zvârcolituri, apoi se lasă liniştea. Pit bullu 
s-a predat cu arme şi bagaje. Deschidem uşa şi-l studiem. 
E lat şi cu botu' căscat. Aşa va rămâne câteva ore. Pornesc 
ministaţia şi-l anunţ pe Jean că am ajuns în bârlogu 
suspectului. Ne urează baftă şi închide. 

Aprindem lanternele şi începem să studiem terenul. 
După holul în care ne aştepta câinele, urmează un living de 
aproape o sută de metri pătraţi. Către fereastră, are un soi 
de bucătărie americană iar în colţul opus, un bar foarte 
sofisticat, îmi scot scurta şi-o pun pe un scaun, apoi îl 
îndemn pe piticuţu tehnic să procedeze la fel. E un prim 
semn că te simţi stăpân şi relaxat. Aşa mă învățau pe mine 
maeştrii Octogonului când intram în hogeacurile unor 
pizmaşi: să lucrez ca şi cum aş fi la mine acasă. Dacă 
scotoceşti cu frica de a fi surprins în cârcă, poţi scăpa 
detalii importante. Asta nu înseamnă că n-am fost surprins 


niciodată. Vă puteţi imagina ce sentimente încercam în 
timp ce suspectu' răsucea cheia în yală? Aşa mi-am călit 
nervii: în pericole extreme, evitate cu inteligenţă. 

Împărţim livingul în două şi-l luăm la puricat. Eu, pe 
o parte, frâncu, pe cealaltă. N-am prea mari bătăi decap, 
deoarece suspectul şi-a mobilat livingul cu piese masive, 
din lemn natural. Trec în fugă de la una la alta şi constat 
că nu merită atenţia noastră. Mă opresc la bar, îl studiez 
şi-l întreb pe Paul: 

— Simti nevoia unui întăritor? 

— Înî. Mi s-au contractat muşchii de emoție, îi torn 
un ţoi de vodcă Smirnoff şi i-l întind: 

— Dintr-o duşcă! O să-ţi vină să cânţi şi să dansezi 
kazaciok. 

Micuţu suge toiu în timp ce eu gândesc următoarea 
mişcare. Mă întreb, de pe poziţia lui Melzer, unde aş dosi 
chestii compromiţătoare. Un singur răspuns îmi umblă prin 
minte: în birou ori într-un seif ascuns. Îi iau ţoiu 
piticuţului, îl clătesc şi-i şterg amprentele. După asta, îl 
pun la loc, în stativ. Micuţu mă urmăreşte curios. Se vede 
că a fost crescut la şcoală în care încăpea şi neglijenta, 
cam ca toţi spaii şi contraspaii vestici. 

— După mine! îl îndemn eu şi pun raza lanternei în 
podea. 

Trecem pe lângă două dormitoare largi, mobilate 
modern şi ne băgăm nasurile prin băi. Nimic suspect. O 
luăm pe liolişorul dinspre răsărit şi ajungem la biroul 
pizmaşului. 11 amplasat cu faţa la sud iar peretele dinspre 
est e făcut integral din termopan. Mă apropii de geam şi 
constat că dă într-o uite interioară, după care urmează altă 
clădire, de pe altă Intradă. Aprind lumina, fără ezitare şi-l 
îndemn pe francez: 

— Amuşină! Aici ar trebui să găsim comoara. 

Eu arunc o privire din uşă, să-mi fac o imagine. 


Biroul are vreo patruzeci de metri şi e mobilat sobru. 
Lângă geam, e o măsuţă înconjurată de patru fotolii largi, 
din piele. Biroul e din lemn masiv, însă lucrat în stil 
modern. În spatele lui, un scaun ergonomie şi peretele 
acoperit cu o pictură mărişoară. O reprezintă pe zeiţa 
Diana la vânătoare, în culori prea deschise, să nu fie o 
copie. În continuarea biroului, până în perete, o bibliotecă 
nu prea bogată. Câteva cărţi zac aruncate pe un raft iar 
restul e ocupat de clasoare, ca la un cuib de conţopişti. 
Dacă e să le luăm la mână, ne apucă boala lui Calache. 
Micuţu frâne şi-a băgat deja nasu în ele, dar nu-i garantez 
niciun succes. Dacă Melzer are ceva de ascuns, atunci a 
ascuns, n-a pus la vedere. 

Mă plimb agale prin birou şi-mi frec neuronii, să 
producă pentru haleala pe care le-am dat-o. Din când în 
când, lansez câte o pasă psi, în speranţa că îngeraşu 
veghetor îmi va vinde un pont. În fine, iluminat, arunc o 
privire sub tablou. Uşile unui fişet barosan se arată simplu, 
ca la inspecţie. Dau jos tabloul şi-l chem pe piticuţ: 

— Aici, Paul! Să-ţi văd talentu. 

— Seiful posedă încuietoare electronică, aşa că nu 
poate fi păcălit cu scule obişnuite. Micuţu spărgător pune 
un stetoscop pe el şi începe să lanseze semnale dintr-un 
dispozitiv de-al lui. Mie-mi arde buza de-o ţigară, da' nu 
pot încălca ritualul unei pătrunderi secrete. Nicio urmă nu 
trebuie să rămână după noi. Paul s-a concentrat pe fişet, 
făcându-se şi mai mic. Pe stradă se aude încă trafic intens, 
deşi zgomotele sunt estompate de ziduri şi termopane. E 
încă devreme şi avem destul timp să ne lămurim din ce 
bisnisuri îşi câştigă suspectu' nostru pitacu. 

— Deschis! mă anunţă Paul triumfător. 

Trage una din uşiţe, în mod demonstrativ. De la 
prima privire, constat că seiful e comandă specială, 
deoarece e foarte îngust. Să tot aibă cincisprezece 
centimetri în adâncime, l-râncu se întinde să pună lăbuţele 


pe marfa din interior, dar îl opresc: 

— Numai eu lucrez în interior. Tot ce atingem, 
trebuie pus la loc, în aceeaşi poziţie. Tu filmezi! 

— S-a făcut! acceptă el rolul de subordonat. 

Pentru început, arunc o privire generală asupra 
fişetului. Are cam unu pe doi metri şi nu pare să fie aranjat 
într-o ordine deosebită. Asta nu înseamnă mare lucru. 
Fiecare individ are propria ordine. De regulă, dezordonaţii 
îşi amintesc cu proczie unde pun un lucru. 

— Începem de sus în jos, îl anunţ eu pe Paul, să 
filmeze. 

Primul document e o agendă de telefoane destul de 
grosuţă. O copiem filă cu filă, apoi o pun exact în poziţia în 
care am găsit-o. În dreapta ei, găsim două cutii din lemn 
sculptat, cu un praf de culoare albă. Probabil, droguri. Le 
lăsăm la locul lor şi continuăm. Urmează patru cd-uri fără 
nicio specificaţie. Le copiem la aparatul nostru şi le 
repunem pe poziţie. 

Pe al doilea raft, cel mai la îndemână, găsim un dosar 
gros, cu pagini printate, în limba engleză. Îl răsfoiesc 
atent, citind fugitiv. Nările încep să-mi tremure ca la 
prepelicarii care au simţit prada. Deschid ministaţia şi-i 
spun direct spaiului frâne: 

— Jean, am găsit fabrica de profeţii. 

— Probează tot! mă îndeamnă trâncu. 

Pun dosarul pe birou şi-l îndemn pe Paul să filmeze. 
Eu mut paginile, el le fotocopiază. O muncă de rutină, dar 
are şi ea rostul ei. După ce vom studia cele câteva sute de 
pagini, vom şti exact ce urmăresc pizmaşu şi şefii săi. Nu 
pricep însă de ce naiba o fi printat Melzer paginile. Le-ar fi 
putut citi foarte bine pe calculator. Sublinierile făcute cu 
marker galben mă duc cu gândul că a vrut să prelucreze 
materialul. E un tip de modă veche, spre norocul nostru. 
Ăştia mai tineri se mulţumesc să-şi fluture rapid ochii pe 


ecranul monitorului, reţinând numai ce se nimereşte. 

Filmatul cărţoiului ne ia aproape jumătate de oră. Îl 
punem la loc şi luăm următorul document. Acesta e un 
album de fotografii şi extrase din jurnale, mai masiv decât 
dosarul anterior. Mă prind imediat la ce foloseşte: 
înregistrează feed-backul. V-aţi prins cum funcţionează 
treaba? Tipii aruncă în public o informaţie de manipulare, 
zisă şi gulgută, în argoul nostru. După aceasta, aşteaptă la 
gaură, să vadă rezultatul. Când acesta apare, în poziţii 
mass media, demonstraţii stradale sau în alt mod, îl 
înregistrează în album, să vadă ce efecte a produs gulguta 
lor. Lucrează meticulos, atât pentru un autocontrol, cât şi 
pentru a prezenta şefilor rezultatele acţiunilor lor de 
manipulare şi intoxicare informativă. Am găsit exact 
clientu pe care îl căutam. Adică, un cap de reţea, care 
aruncă gulgute şi urmăreşte rezultatele lor. Melzer nu e un 
simplu agent ocult. E un soi de rezident activ, care merită 
efortul nostru 

A mai trecut vreo jumătate de oră. Am filmat şi 
clasorul cu fotografii şi extrase din presă. Facem o pauză 
de respiraţie. Intrăm într-o baie şi tragem câte o ţigară, ca 
liceenii. Ne asigurăm că n-am lăsat nicio urmă şi ne 
întoarcem la munca noastră. 

Următorul raft conţine un pistol cu surdină, dotat cu 
două încărcătoare. Alături de el, un teanc de şurikene 
ascuţite ca briciul. Nu mi-l imaginam deloc pe Melzer în 
poziţie de ninja, aruncând steluțe otrăvite în ţinte vii. 
Realitatea mă contrazice. Lângă steluţele-şuriken, sunt 
două sticluţe cu o substanţă verde. N-am nici cel mai mic 
dubiu că e o otravă puternică. Ca atare, nici nu le deschid. 
Urmează o cutiuţă plată, din piele neagră, cu margini 
aurite. O deschid cu grijă şi descopăr un medalion aşezat 
cu grijă pe o catifea bleumarin. În mod vădit, e din aur pur. 
E compus dintr-o stea în şase colţuri, în interiorul căruia 
sunt doi şerpi cu cozile încolăcite. Pe fiecare vârf al stelei, 


e gravată câte o literă. N-am habar ce ar putea să însemne. 
O pun la loc, căci nu e un obiect incriminatoriu. 

Pe ultimul rând de jos, găsesc o broşură legată. 
(onţine un cifru relativ simplu, însă greu de urmărit. În 
timp ce-i răsfoim paginile, constatăm că se schimbă în 
fiecare zi a anului. Deci, indivizii nu se mulţumesc cu un 
limbaj convenţional, aşa cum am ascultat în discuţia cu 
John Dickson. Lucrează cu cifruri, exact ca spionii clasici. 
Aceasta îmi întăreşte credinţa că suntem pe urmele unui 
rechin important. 

— Niciun fel de bani sau obiecte preţioase, observă 

Paul. 

— La ce i-ar folosi? îl întreb eu. Melzer deţine în mod 
oticial o avere. Cine i-ar putea controla toate conturile din 
i. nă şi străinătate? 

— Noi, de pildă. 

— Da, noi va trebui să scormonim niţeluş prin 
secretul buncăr, închidem! hotărăsc eu. 

Tehnicul se apucă de meşterit la broasca electronică 
l-ai eu mă plimb agale prin birou. E clar că mi-am ghicit 
bine  muşteriul. Nu se complică cu lucruri inutile. 
Păstrează strictul secret necesar la îndemână iar restul îl 
ţine la vedere. Poziţia de proprietar de agenţie de ştiri îi 
permite să stocheze orice informaţii pofteşte chelia sa. 
Dacă n-ar fi fost cifrul, în aparenţă nevinovat, am putea 
spune că am pătruns în seiful unui jurnalist mai curios din 
fire. Cine opreşte pe un jurnalist să culeagă cele mai 
ciudate zvonuri şi să le urmărească efectele din diferite 
medii sociale? Nobody, amicii mei. 

— Gata, mă anunţă piticuţu tehnic. 

— Ne cărăbănim, îl anunţ eu. 

— Nu mai luăm la puricat şi etajul următor? 

— La ce bun? Plăcintele erau aici. Altele nu mai sunt, 
nici să le cauţi cu lumânarea. 


Îşi strânge sculele în geanta diplomat, atent să nu 
uite măcar un şurubel. Eu pun la loc tabloul şi-l privesc din 
diferite unghiuri, să mă asigur că a ajuns exact în poziţia 
iniţială. 

— Mergem? întreabă Paul. 

Arunc o privire la ceas. Nici nu ştiu când au trecut 
aproape trei ore. 

— Mergem, îl aprob eu şi o iau înainte. 

Trecem pe lângă potaia leşinată şi coborâm scările. 
Lumina din hol e mai palidă iar traficul stradal, mult mai 
redus. Îl anunţ pe Jean că am coborât şi vom meşteri 
camerele de supraveghere. După aceasta, mă sprijin de-un 
perete, cu braţele încrucişate şi-l las pe Paul să-şi facă 
meseria. Piticuţu moşmondeşte la pupitru vreo jumătate de 
oră, aşa cum mi-a şi spus dinainte. După aceasta, mă 
anunţă că nici dracu' în persoană n-ar putea dibui c-am 
trecut pe-acolo. E rândul meu. 

Pun urechea pe spatele goriloiului care doarme către 
margine. Respiră destul de liniştit, dar nu va face ochi fără 
intervenţia mea. Îi poruncesc să se trezească peste cinci 
minute, apoi îl prelucrez şi pe celălalt. După aceasta, îl iau 
pe Paul şi ne apropiem de colţul prin care am intrat. Mă 
interesez la filori dacă e curat pe stradă şi facem saltul pe 
trotuar. Pornim înapoi, către maşina cu care am venit. 
Urcăm în ea şi p luăm către cuibul curcanilor galici, să 


deşertăm marfa. 
x 


În biroul lui Jean e vânzoleală mare. Pe lângă noi trei, 
s-au mai înghesuit Lulu, Paul şi doi şefi de echipă de filaj. 
Toţi, să guste din bucuria victoriei. Deocamdată, gustăm 
din coniac, în timp ce Jean pune sub cheie prada noastră. E 
ora unu fără câteva minute. 

— Ai zis că ne duci la Moulin Rouge, îi aminteşte 
Bălaiul spaiului celto-gal. 


— La ora asta? se burzuluieşte frâncu şi-şi aprinde un 
ciomag de tabac. Mergem noi într-o zi. 

— Tu eşti în stare să ne tragi clapa, zgârie-brânză. 

— Pe tine nici n-o să te iau, butoi fără fund, îi replică 
li, meu. Eşti în stare să mă faci de râs în public. 

— Eu, mă? se răţoieşte Bălaiul, autoindicându-se cu 
degetul. N-ai tu faţă de ce crâşme simandicoase a 
frecventat Blândelu. La Moulin Rouge, aveam masa mea, 
cu tot cu (Linie de companie. 

Mie-mi spui? rânjeşte frâncu. Cine crezi că-ţi oferea 
damele, să te tragă de limbă, când erai muci de beat? 

Bălaiul stă o clipă, ca lovit în moalele capului, apoi ne 
ia de martori: 

— Uite cine se dădea fecioară, care n-a lucrat în viaţa 
lui cu paraşute! 

— Erau filoare de-ale mele, umflatule, îl lămureşte 

Jean. 

— Şi unde le ascunzi acu, când suntem amici? 

— Păi, s-au măritat şi ele, au mai îmbătrânit... 

— Potlogarule! Ascunzi cărniţă fragedă de noi, să nu 
ne întindem la ea. 

— Pune-ţi pofta-n cui! îl îndeamnă frâncu. Dacă, vrei 
cărniţă mergătoare, ieşi şi agaţă-ţi! Eu nu mai furnizez aşa 
ceva. 

Discuţia se aprinde pe măsură ce sticla cu tărie se 
goleşte. Eu n-am niciun chef să ies la o bombă, în această 
noapte. Mugşchii suprasolicitaţi de emoția reprimată au 
început să mă doară, de parcă aş avea febră musculară. Ca 
atare, îi propun spaiului frâne să ne vedem mâine 
dimineaţă, pentru analiza şi evaluarea materialelor culese 
din bârlogu lui Mel-zer. Jean aprobă, căci şi pe el a început 
să-l ajungă oboseala. Îl înşfăcăm pe Lulu de chică şi-l 
scoatem afară, să ne conducă la hotel. Chiar şi somnoros, 
conduce tot îndrăcit. Pustiu ăsta n-o să moară în patu lui, 


parol! 

La hotel, în timp ce mă pregătesc să mă ambalez în 
scutece, sună telemobilu. O fi uitat frâncu să-mi spună 
ceva, gândesc eu şi deschid scula scandalagioaică. 

V-am trezit din somn? ciripeşte informatoarea 
noastră. 

Nu, Sonya. Citeam ceva interesant, o mint eu. 

Totul e în regulă? 

La mine, da. La tine? 

Malacu doarme buştean. Să vă dau detalii cum a 
adormit? 

Nu e cazul. Mai bine, culcă-te şi tu! 

— Bine. Ne vedem când mă întorc în Paris? Negaţia 
îmi vine pe limbă, dar experienţa de viaţă mă opreşte s-o 
exteriorizez. Nu se ştie când vom mai avea nevoie de 
serviciile acestei femeiuste. Ca atare, nu trebuie aruncată 
la gunoi, ca o lămâie stoarsă. Îi răspund amabil: 

— Oricând doriţi, domnişoară. 

— Vă caut eu. 

— Minunat. 

— Noapte bună, domnule conspirator! Bănuieşte 
ceva, dar nu reuşeşte să ne prindă de coadă. 

E şi greu de presupus că nişte superspai fac ce facem 
noi acum, în Paris. Asta e situaţia, însă. Nu se mai poartă 
mantia şi pumnalul. Spionajul modern implică şi diverse 
tactici de diversiune, manipulare şi intoxicare informativă. 


Mă întind liniştit în pat şi trag obloanele. 
x 


E o dimineață veselă, dar Jean ne primeşte grav, de 
pgrcă ar fi înghiţit un munte de tămâie. Se vede că, în 
timpul nopţii, şoricuţii săi au ronţăit materialele culese de 
la Melzer şi ni fi descoperit ceva important. Îmi aprind un 
tabaciok şi-l las să-şi joace rolu de mare secretos. Tipu' 
aşteaptă să ne muiem mufele în cafeluţe, apoi începe 


spiciu: 

Amicii mei, am nimerit peste o conspirație mondială, 
cu obiective foarte perverse. 

— Vor să şterpelească hârtia igienică din toate 
toaletele franceze? se interesează Bălaiul pe un ton 
aparent serios. 

— Pregătesc o răsturnare politico-religioasă de mari 
proporţii, replică spaiu frâne. Infiltrează deja guverne... 

— Pe-al nostru n-a reuşit să-l infiltreze nici măcar 
doña Raţiune, îi explică lipoveanul. Crezi că ei au mai mult 
spor? 

— Nu e nimic de glumit, îi pune Jean botniţa. Am dat 
peste o ramură a Ocultei care lucrează pe tărâm politico- 
reli-gios. Au rescris deja istoria Lumii şi acum o 
răspândesc, pentru a produce anumite efecte. 

— Fii concret! îl îndemn eu. 

Jean Dupois îşi aprinde o nouă havană, apoi mângâie 
teancul de foi din faţa sa. 

— E o organizaţie mondială, şopteşte el cu 
importanţă în glas. S-a întins în economie, politică şi 
religie. 

— Cam ca masoneria, apreciez eu. 

— Mai secretă. E o organizaţie a elitelor bogate care 
vor să facă toate jocurile Lumii moderne. 

— Şi care e porţia noastră din această salată? întreb 
eu, căci mă gândesc să plec acasă. 

— Varain, nu te grăbi! încă n-ai auzit grozăvia. 

— Vor război mondial? 

— Deocamdată, vor să împartă din nou Omenirea în 
tabere contradictorii. Nu le place deloc climatul de pace 
care s-a instaurat la nivel mondial, după destrămarea 
lagărului socialist. 

no 


— Pacea înseamnă stagnare în anumite ramuri eco- 
mice, recunosc eu. 

— Nu numai. Pacea înseamnă şi scăderea influenţei 
puterii oculte în favoarea celei vizibile, democratice. 
Conspiratorii se simt încorsetaţi de legislaţiile naţionale. 

— Cine sunt ei? îl somez eu să ne lumineze partea 
dversă. 

— Ei îşi spun apostolii sfârşitului, dar mă îndoiesc de 
faptul că visează şi la sfârşitul lor. 

— Şi au ca simbol o stea în şase colţuri, cu doi şerpi 
încolăciţi în interior? îmi cade mie fisa. 

— Exact. Din aceste documente, bate Jean cu palma 
pe hârtii, rezultă că au înaintat destul de serios, în multe 
omenii. 

— Ne-atinge şi pe noi? încerc eu din nou să ne 
delimităm de gaşca unor duşi cu pluta, cum îi bănuiesc pe 
„apostolii sfârşitului”. 

Şi pe noi, confirmă Jean. Vor să destrame Uniunea 
Europeană, în următorii zece - cinsprezece ani. În acest 
scop, vor produce regres economic şi disensiuni între 
statele membre. 

— Începe să fie serios, agreez eu. Cântă mai departe! 

— Un punct din planul lor prevede izolarea Rusiei şi 
determinarea unui regres accentuat al Chinei. 

— Nu-i treaba noastră. 

— Ba este, mă contrazice Jean. Vor să ne 
învrăjbească Hnoi, europenii, cu ruşii. 

— Nici aşa relaţiile noastre nu sunt excelente, din i 
tuza extinderii NATO. 

— Iar „apostolii” vor să le strice şi mai mult, încât 
ruşii's. i i idice mâinile şi să le deschidă porţile către 
bogăţiile lor. 

— La paştele cailor. 

— Varain, uiţi că majoritatea mujicilor sunt religioşi? 


De ce crezi că oculţii au găsit tocmai acum osemintele 
familiei lui Hristos? 

— Aia e o şmecherie ieftină, frâncule. S-au inspirat 
din traficul cu moaşte practicat de greci şi de catolici. Îţi 
dai seama câte milioane de creştini vor vizita Israelul, în 
fiecare an, să atingă moaştele? E un gheşeft profitabil. 

— Şi cu un anumit scop politic, mă completează frân- 
cu. Locul unde se află moaştele lui Hristos nu mai poate fi 
ameninţat de nimeni, fără o reacţie violentă a populațiilor 
creştine. „Apostolii sfârşitului” visează să  coalizeze 
jumătatea creştină din Omenire în jurul ciolanelor alea. 
Unde se află ele, acolo e ţara sfântă şi poporul ales, 
înţelegi? 

— Vor să-i ţină în şah pe iranieni, cu ameninţarea 
întregii creştinătăţi? 

— Exact. Au planificat cultivarea unei fervori 
religioase în jurul moaştelor lui Hristos. Contează în 
special pe europenii din est care încă nu s-au lămurit câte 
parale face religia şi pe catolicii sud-americani. 

— Mişcări inteligente, apreciez eu neutru. Popii din 
Răsărit sunt în ofensivă. 

— Mai rămâne să le bage pe gât chestia cu moaştele 
lui Hristos. Oculţii au măsluit trebuşoara asta vreo două 
decenii. 

— Am văzut cum au acţionat: clasic. Au scos la 
înaintare false somităţi, să nu le poată nimeni contrazice în 
plan ştiinţific. Acum, mai trebuie să aprindă masele de 
ignoranţi cu miracolele care se întâmplă celor care 
vizitează moaştele din Ierusalim. Vor determina un exod 
către Israel. 

— Parcă le-ai citit planul, mă felicită Jean. Asta scrie 
aici. Să pătrundă cu miracolele în mase, cu ajutorul 
cultelor religioase de orice fel. Vor fabrica câteva secte 
noi, mai K iive decât religia creştină tradiţională. 


— Dar popimea se va opune, râd eu. Le strică toate 
jocurile de până acum şi le ia smântână de pe oalele lor. 

— Au prevăzut şi frământările din rândul cultului 
creştin, mă asigură Jean. Le vor potoli şi-i vor manipula pe 
preoţi exact în direcţiile de care v-am spus. Şi asta este 
numai una din acţiunile în derulare de pe agenda 
„apostolilor sfârşitului”. 

— Bălaiul a făcut o mutră acră, de-ai zice c-a băut 
oţet. Bombăne nemulţumit: 

— Mă umple greaţa numai la ideea că ne vom 
confrunta cu popotamii. 

— Nicio problemă, îl liniştesc eu. Noi ne strângem 
bagajele şi plecăm acasă. 

— Nu puteţi, mă contrazice Jean. N-am închis cazul. 

— Ia-l pe Isaac Melzer sub geană şi du-te pe fir! îl 
îndemn eu. Noi ţi-am făcut intrarea. 

— Melzer e un simplu executant, Varain. Cloaca cea 
periculoasă e în State. 

— Şi? 

— Mă gândeam că aţi putea pune umărul să 
descâlcim iţele afacerii. 

— Adică, sare Bălaiul, noi să ne târâm pe moşia lu' 
Sam, în căutarea naşparliilor, iar tu să stai frumuşel pe 
fotoliu? Ce interesant gândeşti, cocoşelule! 

— Noi nu suntem prea agreaţi în State, bombăne 
Jean. 

— Pe noi, însă, ne iubesc teribil, îi spune lipoveanul. 
De îndată ce ne-ar mirosi, ne-ar caza la un hotel de 
maximă securitate, pe cheltuiala federalilor. Poate că lu' 
Corday i-ar oferi şi-un scăunel electrificat, doar din pură 
distracţie. No, amice, eu nu mai calc prin SUA. 

Eu cuget rapid la întorsătura pe care a luat-o bisnisu. 
Cremene ne-a lăsat o săptămână în Franţa, să dăm o mână 
de ajutor, din amiciţie. Statele Unite, însă, sunt o altă 


mâncare de peşte. Nu prea avem motive să credem că 
americanii ne iubesc, ba dimpotrivă. De-a lungul timpului, 
le-am stricat mai multe afaceri gata coapte. Nu din 
răutate, ori pentru că nu ne-ar place yankeii. Aşa s-a 
întâmplat şi pace. N-am fost pe aceeaşi parte a baricadei. 
În plus, din câte ştiu, Oculta e bine înfiptă în teritoriul 
american. Chiar şi organele de stat o servesc în mod 
indirect, ca să nu mai spun de politicienii propulsaţi de 
oligarhi în diferite funcţii. 

— Ce spui, Varain? mă somează frâncu. 

— Trebuie să vorbesc cu Cremene. Fără aprobarea 
lui, nu ne mişcăm dincolo de Ocean. 

Jean îmi întinde telefonul. Îl refuz cu mâna întinsă: 

— Cremene ar putea accepta numai dacă vede tot ce 
ai tu. 

— Să trec prin fax astea?! se revoltă frâncu. Ne-am 
putea deconspira înainte de a ne apropia de marele boss. 

— Le ducem noi, cu avionul. 

— Şi mă lăsaţi cu fundu-n baltă. 

— Ce mai contează câteva zile? Dacă şeful aprobă, în 
trei zile, suntem pe cai, către State. 

— Şi dacă nu aprobă? 

— Îl prinzi pe Melzer de „coaste” şi-l strângi bine. 
Trebuie să scuipe ceva interesant. 

— Păcat de caz! se scarpină Jean cu furie în cap. Aşa 
I era nu-ţi cade sub nas în fiecare zi. 

— E interesant, dar nu-i de competenţa noastră, pun 
eu punctul pei. 

— Pe termen lung, e de competenţa tuturor 
serviciilor iccrete. 

Cam are dreptate, dar cine mai are timp să 
gândească pe termen lung, când situaţia operativă se 
schimbă de la o zi la alta? Noi, românii, avem durerile 
noastre nevindecate. Nu suntem blestemaţi să plătim toate 


oalele sparte de mai marii Lumii. Am făcut destule pentru 
Umanitate. Trebuie să ne mai vedem şi de ale noastre. Cu 
astea în gând, repet avertismentul: 

Nu plecăm, fără aprobarea lui Cremene şi fără 
conexiuni sigure în SUA. 

— Credeam că aveţi deja relaţii amicale cu yankeii. 
Râd cam mânzeşte: 

— Am schimbat frăţiorii mai mari din Răsărit cu big 
hrothers din Apus. Nicio scofală. Tot sub ocupaţie se 
cheamă că suntem. 

— Soarta naţiunilor mici. 

— Acum, suntem europeni şi-ar trebui să ne priviţi 
altfel, îl corectez eu. 

—  Dovediţi că sunteţi europeni! mă pune el la 
ambiţie. 

— Pregăteşte documentele pentru Cremene! Noi 
luăm primul avion către Bucureşti. 

Nu mai încearcă să argumenteze nimic. Îmi promite 
că va face o selecţie interesantă din documente, până pe la 
prânz. E clar că a cedat. Noi ne ridicăm şi-l anunţăm că 
vom pleca de îndată ce vom primi materialele. 

UNCHIU' SAM LENEVEŞTE 

Amicii mei cititori, vă amintiţi imaginea tradiţională a 
unchiului Sam americanu”? Un tip între două vârste, cu 
chelie şi burtică, fluturând o bărbiţă rară şi-un drapel 
înstelat? V-aţi amintit? între timp, imaginea lui s-a alterat 
vizibil. Burtica s-a transformat în câtamai burdihanu, de-i 
crapă redingota şi nădragii în dungi, iar în loc de drapel 
fâlfâie un teanc de parai verzişori, cunoscuţi îndeobşte ca 
dolari. Tipu' gâfâie de prea multă slănină şi stresu vieţii de 
zi cu zi îl omoară. Din această cauză, am hotărât să nu-l 
stresăm c-o cerere de viză, ci ne-am plăsmuit nişte 
paşapoarte faine, de-ai jura că sunt americane. Iliuţă 
Orozan, tehnicul nostru, a migălit îndelung la ele. Le-a 


umplut de vize şi ştampile care probează că suntem nişte 
oneşti oameni de afaceri merigani. Oneşti chiar suntem, 
iar afacerile noastre din State nu-s deloc neglijabile. 
Mergem să vedem ce făină se macină la moara lui John 
Dickson, amicu’ lui Isaac Melzer. 

Momentan, suntem într-un turbo-jet care trebuie să 
ne care până la New York. Drumu-i lung, aşa că mi-am luat 
măsuri de relaxare. M-am descălţat şi m-am întins ca un 
boier moldovean care trândăveşte în pauza dintre două 
haleuri. Indianul Corday, tuns şi cu o mustață care trebuie 
să-i schimbe înfăţişarea, e la fel de cuminte ca mine. 
Numai Bălaiul se întreţine cu nişte „păpuşici zburătoare”, 
cum li se mai spune stevardeselor. Le-a convins să-i toarne 
pe săturate şi-n compensație le spune bancuri deocheate. 
Stevardiţele iiechează ca nişte mânzoace în călduri, în 
timp ce majoritatea pasagerilor soilesc cu sforăituri. 

Am tras un pui de somn şi, în lipsă de ceva mai bun, 
mu afund în altul. Visez mult şi frumos. Mă visez din nou 
adolescent plin de speranţe şi idealuri, printre puştoaicele 
care îmi gâdilau inima la vremea respectivă. Visez liber ca 
un şoim în zbor. Pe atunci, nu ştiam ce înseamnă durere şi 
înfrângere. Toate porţile viselor îmi erau deschise larg, să 
mă avânt până în înaltu Cerului. Mă rog, ştiţi 
dumneavoastră cam ce visează adolescenţii normali. Ziceţi 
că adolescenţii din vremea noastră nu mai visează la fel? 
Şi vi se pare normal? Nu, amicii mei, un adolescent fără 
vise e ca un vultur fără aripi. Toate cuceririle omeneşti 
încep de la vise. 

O zgâlţâitură mă trezeşte. Casc ochii pe hublou. Sub 
noi, se vede oceanul. Către vest, la orizont, se zăreşte o 
linie vagă de pământ. Ne apropiem de United States of 
America. Țara tuturor posibilităţilor, cum au declarat-o ei 
cu mândrie mai mult sau mai puţin întemeiată. Că uneori 
posibilităţile respective se reduc la posibilitatea de a 
încasa un glonţ în devlă, de la vreun psihopat, nu-i niciun 


secret. Mai ai posibilitatea să dormi pe stradă, în pur stil 
democratic, cum s-a impus şi la noi. Dacă te împinge 
aghiuţă să-ţi bagi nasu într-un cartier de negrişori, ai 
posibilitatea s-o iei pe coajă şi să rămâi fără portmoneu, 
fără ţoale şi fără speranţa de a le căpăta înapoi. Vedeţi ce 
multiple posibilităţi prezintă moşia unchiului Sam? Şi încă 
nu vi le-am spus pe toate... 

Aterizăm în bune condiţii şi ne înşiruim pentru 
controlul paşapoartelor. Sticleţii yankei de frontieră sunt 
aşa cum i-aţi văzut prin filme: capsomani. Te studiază cu 
ochi impasibili, de peşte mort şi uită să zâmbească amabil 
când îi saluti. 

O infuzie de politeţe latină nu le-ar strica deloc. 
Trecem de moacele lor acre şi ne recuperăm bagajele. Un 
singur om ne aşteaptă la terminal - rezidentul Munteanu. 
E cam bătrâior pentru nobila meserie, dar prezintă maxim 
de încredere. Toată viaţa lui a spionat, deplin acoperit, în 
SUA şi Canada. Are o biografie beton şi cetăţenie dublă - 
americană şi canadiană. Convenabil, nu? Dacă se-mpute 
macaroana pe o parte a frontierei, trece pe cealaltă. 

Ne îmbrăţişăm călduros cu bătrânul rezident, să 
simtă oleacă din aerul românesc. În situaţia lui, oricât de 
mare ar fi dorul de plaiurile natale, nu are voie să calce 
prin România. Îl întreb de fiică-sa, Ramona. Aflu că s-a 
măritat în Canada şi a făcut doi băieţi. Cum s-ar zice, e 
bunic. Îmbătrâneşte Octogonul, gândesc eu. În vreo zece - 
cinsprezece ani, toţi vom fi nişte bunici, mai tinerei sau 
mai boşorogi. Cine să ducă steagul nostru mai departe? mă 
întreb eu cu tristeţe. Generaţiile tinere nu-s interesate de 
viaţa de sacrificiu. Capitalismu sălbatic le-a înfipt în 
creiere obsesia pentru bani, sex şi poziţii sociale cât mai 
înalte. Nobila noastră breaslă se cam duce de râpă. 

Rezidentul Munteanu ne conduce în târgu New York- 
ului şi ne plantează într-un apartament semicentral, cu 
patru camere. Pe masa din sufragerie, la vedere, zac 


aruncate mai multe scule de interceptare şi-un lansator 
psihotronic. Sunt procurate de la piaţa liberă, ne explică 
Munteanu, aşa că n-are de ce să le ascundă. În timp ce noi 
ne spălăm, bătrânul descântă nişte cafele în bucătărie, să 
ne trezească. Schimbarea de fus orar ne-a cam dat amețeli 
de cap şi trebuie s-o învingem. 

În fine, suntem gata de raport. Ne aprindem cuiele 
de i oşcilig şi apucăm ceştile de cafea. Munteanu începe 
destul de reticent: 

— Clientu pe care mi l-aţi indicat, John Dickson, e o 
ICtllă mare. 

— Noi nu ne ocupăm de caracudă, îi amintesc eu. 

— E mare şi bine înfipt în cercul puterii americane, i 
ontinuă rezidentul. S-a îmbogăţit din furnizarea unor 
echipamente către armata americană, în ultimele războaie. 
Iugoslavia, Afganistan, Golf şi Irak, adică. 

— Intră în schema noastră, îl încurajez eu să 
continue. 

— Are şi afaceri cu petrol, mai ales din import. Ca 
orice bogătaş care se respectă, şi-a cumpărat o fermă de 
câteva sute de hectare în sud. 

— Când? mă reped eu la informaţie. 

Munteanu închide ochii, verifică ceva în gând şi-mi 
răspunde: 

— În iunie 2004. Ferma e aşezată pe Rio Gande, în 
New Mexico. E un peisaj splendid acolo. 

Ştiu, c-am fost prin zonă. Cultivă ceva? 

— Sursele mele nu cunosc. N-am trimis pe nimeni la 
faţa locului. 

Îmi întâlneşte privirea dezaprobatoare şi se scuză: 

Varain, suntem prea mici pentru un război atât de 
mare. John Dickson are un imperiu financiar şi de relaţii. 
Noi suntem patru... 

— Ştiu exact cum stăm, îl opresc eu. Ai reuşit să 


pătrunzi măcar la telefonul de la birou? 

— Nici n-am îndrăznit, Varain. Firma de detectivi 
particulari cu care am lucrat prezintă garanţii limitate, ca 
orice altă firmă de profil, de altfel. 

Va trebui să facem totul cu mâna noastră. Munteanu 
mă priveşte neîncrezător: 

— Varain, sediul lui Dickson din New York eo 
adevărată citadelă, întinsă pe mai multe etaje ale unui 
zgârie-nori. Nici agenţii federali n-ar îndrăzni. 

— Noi trebuie să îndrăznim, deoarece nu avem 
încotro. Sfântu Duh nu mai ajută spionii. 

— N-ai cum pătrunde acolo. 

— Vom pătrunde, îl contrazice Corday liniştit. Eu şi 
cu 

Varain. 

— Exact, îl susţin eu. Şi vom planta o ploşniţă în 
telefonul principal, să înţelegem cât de cât ce învârte 
suspectul. 

— Dickson se învârte în cercurile celor mai mari 
mahări din State, protestează Munteanu. Dacă ne miros, 
aruncă poliţia federală pe urmele noastre. 

Îndrăzneţii înving, îi amintesc eu un principiu al 
breslei noastre. Intrăm! 

— Nu garantez nimic. 

— Nici nu mai trebuie să garantezi. Preiau 
conducerea operaţiei. Gata de acţiune? îi întreb eu pe 
ceilalţi doi. 

— Gata, confirmă indianul. 

— Să iau un gât de tărie şi-s gata, anunţă lipoveanul. 

— OK! Luăm un breakfast şi plecăm să studiem 
bârlogul marelui boss! 

Ne mutăm la masa de lângă bucătărie. Scoatem din 
frigider diverse conserve şi încropim un mic dejun. Îl 
stropim cu cafea şi-l afumăm cu ţigări, să ne ţină până 


după amiază. După asta, ne ridicăm hotărâți să-i rupem 
gâtu' lui John Dickson. 

Clădirile imense din New York impun un respect 
vecin cu divinaţia peizanilor de tipul nostru, veniţi din 
estul Europei. Civilizaţia chirpicului armat natural, cu paie, 
se confruntă cu civilizaţia structurilor de oţel, beton şi 
sticlă. Dacă  izbuteşti să  depăşeşti complexu de 
inferioritate, poţi păşi înainte, ca un învingător. Asta facem 
noi acum: depăşim complexul chirpicului. În concret, 
căscăm gura la clădirea cu zeci de etaje în care se află 
bârlogu lui Dickson. Corday e mai destins, căci a trăit 
mulţi ani în State şi s-a adaptat la viaţa trepidantă. 

Ne luăm inima în dinţi şi urcăm până la etajul 
doisprezece, de unde începe imperiul clientului nostru. 
Constatăm că etajul e blindat cu uşi şmechere, cu 
deschidere electronică şi păzit de gorile ambalate în 
uniforme de lorzi. Şi la etajele superioare, situaţia se 
prezintă la fel. Asta nu înseamnă că ne dăm bătuţi. Plecăm 
liniştiţi la un restaurant, să ne luăm prânzul. Haleala 
americană nu e atât de gustoasă ca a noastră, dar nu 
protestăm. Doar avem acte de sitizăni americani, ce naiba! 

După prânz, ne mai fâlfâim prin oraş câteva ore, 
punând la punct un plan. La ora cinci fără un sfert după 
amiază, suntem din nou în faţa uşilor de la etajul 
doisprezece. Am mirosit că marea sculă, Dickson, are 
biroul pe acest palier. Într-adevăr, gorilele sunt în stare de 
alertă. Pe la cinci fără câteva minute, un grup compact se 
apropie de uşă. 

Ala e Dickson, ni-l indică Munteanu. 

Tipu’ e încadrat de patru indivizi musculoşi, înţoliţi 
festiv şi cu pistoalele aproape la vedere. Aşa pază mai au 
doar demnitarii de rang înalt. Suspectu' îmi produce 
aversiune de la prima vedere. E un tip uscăţiv, cu un rânjet 
binevoitor întins pe faţă, cam ca al lui Johny-trei-mandate, 
cunoscut dumneavoastră sub numele de Ion Iliescu. Viaţa 


m-a învăţat că inşii cu astfel de zâmbete sunt în stare de 
cele mai mari măgării. Mă contrazice cineva? Vreau probe, 
amicii mei. Ziceţi că Johny-trei-mandate nu e chiar rău? 
Atunci, de ce nu-l puneţi în ciorbă, să dea gust? 

Mahărul trece cu suita sa şi noi rămânem pe loc. În 
urma sa, se revarsă un fluviu de trăgători la şaibă, de 
ambele sexe. Mustăria lui Dickson funcţionează cu mai 
mult de o mie de şoricuţi de birou. Ne amestecăm printre 
ei şi coborâm împreună. La ieşirea din clădire, mă 
reîntâlnesc cu amicii. 

Lovit! anunţ eu mândru şi prezint o cartelă de acces, 
pe care am şterpelit-o din pochitu unui birocrat neglijent. 

Şi eu! ridică Corday încă o cartelă. Pot jura că lucrez 
aici, de mulţi ani. 

Vezi că se poate? îl încurajez eu pe Munteanu. 

Şi ce folos? ridică el din umeri. Veţi pătrunde în 
interior, dar vă vor descoperi. Chiar dacă nu vă descoperă, 
cum să intraţi în biroul lui Dickson în plină zi? 

Mai vedem noi, spun eu plin de încredere. Hai să 
sărbătorim evenimentul! 

Luăm nişte potol ambalat, plin de colesterol, după 
unele păreri şi două sticle de vin. Lipoveanul îşi asigură 
raţia de tărie separat, căci el nu bea vin decât la ocazii 
slăbănoage. Nu-l simte la măsele, zice el. Ne întoarcem în 
apartamentul nostru conspirativ şi punem de-un haleu cu 
pileală. Beau şi cu, căci sunt mulţumit de prima zi de 
muncă în târgu ăsta sufocant. Am făcut un pas mărişor, 
gândesc eu. Restul vor vrui de la sine. 

Încheiem parangelia pe la miezul nopţii şi ne re-ngem 
la culcare. Datorită schimbării de fus orar, somnu nu se 
lipeşte de mine nici cu ordinu procuraturii. Ca atare, mă 
perpelesc între cearşafuri şi-mi imaginez cum vom da 
gaură în hogeacu lui Dickson. E o treabă a dracului de 
riscantă, pe onoarea mea. 


* 
* 


Ora opt şi jumătate dimineaţa. Eu şi Corday am 
mâncat zdravăn, să ne ajungă pentru mai mult timp. 
Momentan, aşteptăm în faţa clădirii, să se adune angajaţii 
lui Dickson. Fiecare avem câte o geantă diplomat în care 
am îngrămădit potol, apă şi ţigări, cât să ne ajungă până 
mâine dimineață. Munteanu ne-a echipat cu nişte 
ministaţii prin care putem comunica între noi şi cu amicii 
rămaşi afară. 

Ora nouă fără câteva minute. Începe aventura. Dacă 
păgubaşii au reclamat dispariţia cartelelor, va ieşi un hai 
naşparliu de tot. Ne amestecăm printre funcţionari şi 
ajungem la uşa electronică. E larg deschisă, dar un gorilor 
de pază supraveghează pontarea electronică. Emoţia 
încearcă să-mi tacă fiţe, însă îi dau un brânci cât colo. În 
definitiv, am făcut cu chestii mai riscante decât să intru 
într-o prăvălie a unui pizmaş. Bag cartela în aparat, fără a- 
mi arăta mutra şi trec mai departe. Nimeni nu-mi dă cea 
mai mică atenţie. Sunt îmbrăcat într-un costum bleumarin 
cu dungi fine, la fel de elegant ca majoritatea 
funcţionarilor. 

Puhoiul de oameni mă poartă pe un hol imens, de 
unde se despart sumedenie de holuri mai mici. Din mers, îl 
întreb pe Corday cum stă. A trecut şi el de cerberu de la 
poartă şi se fâţâie prin mulţime. Amândoi căutăm un 
bârlog în care să ne ascundem în timpul zilei. V-aţi prins că 
vrem să dăm gaură la cuibuşoru lui Dickson în timpul 
nopţii? OK! Asta vrem să facem. Pe timpul zilei, însă, 
trebuie să ne ascundem undeva, deoarece n-avem un loc 
de muncă şi am putea atrage atenţia pazei, dacă am umbla 
fleaura pe holuri. 

Observ că personalul de întreţinere se retrage. Au 
făcut curăţenie în ultimele două ore şi acum îşi pun la oficii 
aparatele de aspirat, spălat şi lustruit. lată un loc în care 


nu va mai umbla nimeni până mâine dimineaţă, constat eu 
şi-l anunţ pe Corday. Indianul aprobă din tot sufletul. Ceva 
mai bun nici c-am putea găsi. Ca atare, mă postez în 
spatele unui  negrotei îmbrăcat în salopetă bleu, 
inscripționată cu galben. Îl urmăresc până la oficiul în care 
îşi „parchează” aspiratorul-spălător şi mă opresc puţin mai 
încolo. Coloratu se mişcă fără grabă. Împinge uşa oficiului, 
intră şi o închide după el. Sper să nu se apuce de 
meditaţie, căci angajaţii se pierd prin birouri şi risc să 
rămân singur în tot holul. 

Ora nouă punct. A dracului societate de consum cu 
exploatarea ei! Toţi angajaţii au intrat în birouri, ca purtaţi 
de duhuri. Numai eu şi Corday stăm faţă în faţă şi 
discutăm, aparent dezinvolţi. Pe cinstite, ne mănâncă 
picioarele s-o roim din hol, însă niciun oficiu nu e liber. 
Personalul de serviciu întârzie cu părăsirea locurilor de 
muncă. În gând, îi comand negroteiului din spatele uşii în 
faţa căreia stăm să iasă cât mai urgent. Desigur, comanda 
nu e tocmai academică. leşi, dracului, cioară! spun eu în 
gând. Cioara se încăpăţânează să nu iasă, iar pe tot holul 
suntem numai noi doi şi gorilele din pază. Ne prefacem că 
discutăm aprins o problemă, să ne justificăm cumva 
prezenţa în afara birourilor. 

Au trecut zece minute de la începerea programului şi 
nigeru n-a părăsit oficiul. Noroc de faptul că personalul a 
început să circule de colo, colo, cu probleme de serviciu. 
Ne schimbăm poziţia, cât mai departe de uşa de acces şi 
ne prefacem la fel de angrenaţi în dezbateri. Mă sfiesc să 
vă reproduc ce-i la gura noastră împotriva mocofanilor de 
la curăţenie care nu se dau duşi. 

A trecut mai mult de un sfert de oră. O ţaţă grasă ca 
o balenă părăseşte unul din oficii, însă prin jur sunt multe 
persoane. Observăm că n-a închis coşmelia în care îşi 
păstrează materialele de curăţenie şi începem să ne 
apropiem pe nesimţite de ea. Corday ajunge cu spatele 


lângă uşa oficiului. O încearcă şi aceasta se deschide. 
Indianul se topeşte în spatele uşii. Nu mai am timp de 
întârziat. Mă strecor după el. Corday răsuceşte cheia în 
broască şi mă anunţă: 

E ceva mai bine decât într-o celulă de puşcărie. 

Oficiul e cam de trei pe trei metri. În cuier, stau 
ţoalele de protecţie ale matracucii care tocmai ne-a făcut 
bucuria şi s-a uşchit. Maşina de măturat şi lustruit e chiar 
lângă uşă. Un stativ cu detergenţi, perii şi alte marafeturi 
ocupă peretele din fund. În rest, pustiu. Nimic pe care să 
ne aşezăm oasele. Vă imaginaţi ce idei ar umbla prin 
dovleceii unora care ne-ar găsi în această gaură de 
şoareci? 

Împingem aparatul de aspirat şi măturat până către 
perete şi ne aşezăm pe el. Durerea mare e că nici nu vom 
putea fuma decât puţin şi cu rândul, să nu iasă fum din 
coteţ. De frecventat toaleta, nici vorbă. Nu putem părăsi 
locul până ce nu se termină programul. Ca atare, ne 
înarmăm cu o doză de nesimţire şi începem să tăcem cu 
simţ de răspundere. Discuţiile ar putea fi auzite în hol şi 
noi nu vrem să atragem atenţia în niciun fel. 

După o jumătate de oră, cineva încearcă să intre. 
Apasă clanţa din viteză şi o cheamă pe Molly. Probabil, e 
vorba de grăsana care şi-a făcut pomană cu noi, ştergând-o 
de la locul de muncă mai devreme. Noi tăcem chitic şi tipu' 
nu insistă. Am trecut cu bine de primul hop. V-am spus eu 
că îndrăzneţii înving. Mă sprijin cu spatele de perete şi 
încep să cuget la chestiuni mişto, să uit că sunt prizonier 
într-o cuşcă. Indianul e impasibil ca o statuie. Are 
antrenament la omorât timpul. Şi orele încep să treacă. 

La prânz, deschidem gentile diplomat şi luăm prânzul 
pe genunchi. Bem şi nişte suc, apoi aprindem o singură 
ţigară. O facem poştă, încercând să scoatem cât mai puţin 
fum din ea. Partea bună e că mai avem numai vreo trei ore 
de pârnaie benevolă. Îmi fixez privirea pe cadranul 


ceasului şi mă joc de-a urmărit acele. Secundarul se mişcă 
destul de sprinţar, dar minutaru se târăşte ca un pensionar 
român care vine de la mitingu foamei. Nu i-aţi văzut cum 
se mişcă? Poate că ar trebui să-i vedeţi că şi 
dumneavoastră veţi ajunge pensionari. 

Încă vreo oră până la terminarea programului. Încerc 
să ghicesc cum reuşesc unii să trândăvească cât e ziulica 
de mare şi nu reuşesc. Probabil, se nasc cu o genă în 
minus ori în plus faţă de noi, oamenii activi. Până şi 
indianul a început să numere minutele care ne despart de 
o relativă libertate. 

În fine, începe murmurul general. Şoricuţii de birou 
se pregătesc să plece pe la casele lor. Ne înviorăm ca doi 
of ari care au simţit vânatul. Tropotul picioarelor care se 
îndreaptă către ieşire ne pare o simfonie încântătoare. 
Aprin-di în o pipă şi-o fumăm în doi, ceva mai relaxaţi. 
Liniştea se lisă încetul cu încetul. Se aud numai tălpile moi 
ale gorilelor i. un verifică birourile părăsite. Încă nu putem 
ieşi, dar pe Minţim deja intraţi în acţiune. 

Formez o mică şuviţă psi şi-o trimit în cercetare. 
Constat că gorilele, în număr de două, s-au aşezat la taifas 
pe nişte fotolii din capătul opus al holului. Au aprins 
papiroasele şi trag voioşi, în ciuda interdicţiei de a fuma la 
serviciu, înseamnă că e timpul să ne descărcăm şi noi. Ne 
strecurăm afară, apoi, într-o toaletă de bărbaţi. La o adică, 
ne putem ascunde rapid, în vreo cabină. Pentru început, 
scoatem termosul cu cafea, aprindem ţigările şi ne 
delectăm boiereşte. Cei care fumaţi ştiţi ce plăcere teribilă 
simţi când tragi mahorcă în piept, fără grijă. 

Umbrele serii încep să se simtă şi în interior. Numai 
luminile de veghe mai funcţionează. Atmosfera mă 
îndeamnă la acţiune, dar doña Raţiune, o tipă foarte 
înţeleaptă, mă trage de mânecă. Nu se poate ca toată 
hardughia lui Dickson să nu posede niciun fel de sistem de 
alarmare. Mă sfătuiesc cu indianul şi decidem să ne 


mişcăm ca umbrele. Adică, să pătrundem în biroul 
suspectului prin salt. L-am identificat deja. E cam pe la 
jumătatea etajului, cu două flori ornamentale imense la 
intrare. Nici faptu că-i plac florile nu-mi spune mare lucru. 
Am cunoscut un iubitor de flori care şi-a făcut nevasta 
şniţele, c-un satâr. 

Prindem un moment în care gorilele sunt neatente şi 
ne strecurăm în spatele ghivecelor cu flori. Nu mai avem 
nevoie de salt, căci uşa de la secretariat este deschisă. Se 
vede că sediile de firme nu prea sunt atacate, de vreme ce 
nimeni nu închide nimic. La drept vorbind, nici nu e nimic 
de luat din ele. Doar calculatoare şi hârţoage. Cine să se 
bucure la ele? 

Am pătruns într-un soi de secretariat cu şase mese 
pline de scule electronice. Numai una, cea de lângă uşă, 
are şi telefoane. Înseamnă că aici lucrează secretara 
propriu-zisă. Îmi trag mănuşile chirurgicale pe mâini, să 
nu las nicio amprentă şi încerc uşa biroului. Aceasta este 
închisă, semn că şi toleranța are nişte limite. Fac un 
raţionament rapid şi decid că, pentru a evita vreun senzor 
de alarmă, se impune un salt prin zid. Ca atare, îl invit pe 
Corday lângă mine şi trecem dincolo de uşă, îmbrăţişaţi ca 
nişte siamezi. 

Biroul lui Dickson e mare cât o discotecă. Îl studiem 
fugitiv, căci nu intenţionăm să-l puricăm la amănunt. O 
masă de consiliu e înconjurată de câteva scaune foarte 
elegante. Nu prezintă interes. Pe biroul suspectului, un 
singur telefon fix, de culoare roşie. Îl iau şi-i plantez o 
„ploşniţă” confecţionată de mâna lui Orozan. Nici tata 
spionilor n-o poate descoperi, cu cele mai sofisticate scule 
anti-microfon. Calculatorul a rămas pornit şi clipoceşte 
uşor, ca o mâţă obosită. Asta îmi dă o idee la care nu 
gândisem anterior. 

Indios, mă adresez eu lui Corday, nu crezi c-ar trebui 
să periem bârlogu ăsta mai profund? 


Avem o noapte la dispoziţie, aprobă el, dar nu pare să 
ascundă nimic. 

Să vedem totuşi. 

Împărţim biroul în două şi-l luăm la puricat. 
Interesant e faptul că tipul nu foloseşte fişet, ci un simplu 
dulap de lemn sculptat. N-are nimic de ascuns sau are o 
ascunzătoare în altă parte? Decid să apelez la intuiţie şi, ca 
atare, mă opresc din scormonit. Îmi pun mâinile la spate şi 
încep să mă plimb prin cameră ca un burghez fără griji. 
Biroul din lemn masiv, cu faţă de piele imprimată, mă 
atrage ca un magnet. Îl iau la cercetat, trăgând sertar 
după sertar. Găsesc un număr mic de obiecte, semn că 
suspectu' nu prea se dă în vânt după muncă umanizată. Şi- 
a clădit un imperiu, a pus oameni de încredere în punctele 
cheie şi înaintează în virtutea inerţiei. Probabil, el 
intervine numai când e rostu de înşfăcat vreo halcă din 
contractele cu stătu. Cam ca şi la noi, nu? 

Sertarele lunecă silențios pe role şi mie-mi umblă 
gândul la şmecherii descoperite la alte birouri de acelaşi 
tip. Clic! face neuronu cel deştept şi-o iau de la capăt. 
Măsor adâncimea sertarelor trase din ochi şi mă opresc la 
unul care e mai strâmt. Il trag complet afară şi descopăr 
ascunzătoarea. 

Aici, indios! îl chem eu pe Corday, cu minicamera de 
filmat. 

Primul lucru care îmi sare în ochi e steau în şase 
colţuri cu şerpii încolăciţi. E tot din aur, ca şi a lui Melzer, 
însă colţurile sunt bătute în diamante iar ochii şerpilor 
sunt confecţionaţi din rubine. Se vede că avem de a face cu 
un tip situat pe o poziţie mai înaltă în ierarhia „apostolilor 
sfârşitului”. Pun jucăria pe birou şi încep să verific 
celelalte obiecte din dublul fund al sertarului. O agendă 
electronică ne ia vreo jumătate de oră s-o copiem şi nici 
măcar nu e în clar. Majoritatea persoanelor figurează cu 
numele de botez sau cu porecle. Se vede că-s tipii din 


înalta societate din care Dickson ciupeşte gologanii. 

CD-ul care urmează ne dă oleacă de bătaie de cap. N- 
avem sculă de copiat, aşa că-l punem direct în calculator. 
La început, face nazuri şi cere parolă. Indianul îl 
tromboneşte cu tot soiul de subterfugii şi pe ecran apare o 
hartă a Statelor Unite. Anumite zone sunt haşurate cu linii 
roşii şi inscripţionate cu litere. Mă prind rapid că e vorba 
de proprietăţile „apostolilor”, deoarece un mare petec 
haşurat se întinde de-a lungul fluviului Rio Grande, mai la 
sud de Santa Fe. 

Au acaparat ceva teritorii, comentează Corday. 

Înî, aprob eu. Unchiu' Sam nu e deloc atent. 

Unchiul Sam doarme pe el, mormăie Corday. E prea 
lenevit să se prindă că gangsterii cu gulere albe îi împart 
moşia. 

Le spunem ceva federalilor? 

Indianul filmează harta, apoi îmi răspunde: 

Dacă pică şi ei cu ceva la schimb, îi luminăm. 

Vedem noi mai târziu dacă ne convine să facem 
tărăboi în jurul acestei împărțiri, decid eu şi introduc 
următorul cd în aparat. 

Pe ecran încep să ruleze un soi de fişe de cadre, cu 
fotografii lipite în colţul stâng. Prima la rând e o damicelă 
bruneţică, cu o claie de păr creţ, în dreptul căreia scrie 
Lucia Navaro. Citim pagina şi aflăm că donşoara şi-a luat 
masteratul în psihologie la Washington, a lucrat într-un 
laborator al CIA, e divorțată şi n-are copii sau rude 
apropiate. În continuare, îi sunt descrise însuşirile de 
personalitate aşa cum rezultă dintr-o testare serioasă. 
Filmăm tot şi trecem mai departe. În decurs de vreo oră şi 
jumătate, citim şi filmăm vreo sută de astfel de fişe. 
Majoritatea sunt ale unor tineri sub optsprezece ani, de 
ambele sexe şi din toate rasele trăitoare pe teritoriul SUA. 

E o cartotecă de agenţi, presupune Corday. 


Toţi au însuşiri psihice de excepţie, rostesc eu 
gânditor. Poate că tipu' e interesat de agenţi paranormali. 

Găsim unul în carne şi oase şi ne lămurim. 

Mai greu să-i găsim, Johny, îl contrazic eu. Niciunul 
nu are adresă. 

Mda. Va trebui să intru în evidenţele poliţiei locale. 

Nu acum, căci nu avem timp, îl amân eu. După ce 
ieşim de aici. 

Indianul aruncă o privire la ceas şi o umbră de 
mirare îi apare pe figura-i smeadă. Deja, e trecut de miezul 
nopţii. Şi noi care credeam că vom rezolva problema în 
zece minute! 

Următorul cd cuprinde o hartă a Lumii. Din loc în loc, 
e marcată cu puncte negre şi inscripţii cifrate. Probabil, 
sunt bazele ori agenţii lor de influenţă. N-avem cum să 
devenim siguri, deoarece ne lipseşte cifrul. Punem cd-ul la 
loc şi luăm ultima piesă din sertar - câteva foi scrise de 
mână, în limba engleză. Le filmăm, apoi începem să le 
citim. E un soi de raport al unui individ subordonat, în care 
Dickson e informat despre evoluţia unor subiecţi umani. 
Nu seamănă a pâră, ci a raport ştiinţific. Părerea că 
Dickson se ocupă de fabricarea unor paranormali mi se 
întăreşte. 

Bălaiul mă apelează prin cască şi mă întreabă dacă 
mai frecăm mult mentolul în interior. Îl asigur că ne va 
vedea fațadele destul de curând şi aranjez la loc sertarul 
secret. leşim din birou aşa cum am intrat, prin salt. Pentru 
început, ne oprim într-un W.C. Şi tragem din papiroase pe 
săturate. N-am fumat mai mult de patru ore, pricepeţi? în 
timp ce pufăim, analizăm variantele de retragere. Dacă 
rămânem până dimineaţă, riscăm să ne găsească 
personalul de curăţenie. Mai sfânt ni se pare să ne furişăm 
pe sub ochii paznicilor. 

Ora unu şi câteva minute. Aruncăm o ocheadă afară. 


Un gorilor se plimbă pe hol, cu mâinile prinse în centură. 

Celălalt trage la aghioase în fotoliu, lângă uşa de 
intrare. Mintenaş, ideea îmi vine şi-o aplic fără să stau pe 
gânduri. Aştept ca gorila plimbăreaţă să ajungă în dreptul 
nostru şi-i trântesc un fulger psi în tâmpla stângă. Tipu’ se 
moaie ca o jucărie de cârpă şi lunecă spre podea. Indianul 
sare şi-l prinde, să nu facă zgomot. Îl întinde pe podeaua 
de marmură şi-mi face semn s-o roim. 

Din mers, îl ating pe goriloiul adormit la căpăţână. 
Nu prea tare, să nu-l adorm pentru vecie. După aceasta, 
deschidem uşa cu cartelele şi ieşim mai nevinovaţi ca nişte 
prunci. Coborâm pe scări, să nu alarmăm paznicul de la 
intrarea principală. Când ajungem lângă el, constatăm că e 
adâncit în lectura unei revistuţe colorate. Trecem tiptil de 
ghereta lui şi ne strecurăm în parcare. Uşile de la maşină 
se deschid în întâmpinarea noastră. Ne aruncăm pe 
bancheta din spate şi eu ordon: 

Direct acasă! Mâine, pe la nouă, trebuie să ne 
întoarcem, să tragem cu urechea. 

O să ne treacă os prin os, bombăne Bălaiul. Mai bine 
punem nişte detectivi să tragă cu timpanu în locu nostru. 

Nu mai implicăm pe nimeni! i-o retez eu. Dickson e 
prea important să riscăm o deconspirare. 

Munteanu demarează şi ia direcţia casei conspirative 
în care ne-am aciuat. Eu mă simt relativ mulţumit. Pentru 
prima zi, nu e deloc rău. Să vedem ce ne aduce viitorul. 

UN INSTITUT CIUDAT 

Am apucat câteva ore de somn şi am băut nişte cafele 
tapene, să fâlfâie cordu, nu alta. Ne-am luat provizii şi la 
noi, căci ziua e lungă şi nu se ştie ce iepuri vor ţâşni din 
tarlaua lui Dickson. Acum, stăm relativ relaxaţi, într-o 
dubită închiriată şi tragem cu urechile la discuţiile 
pizmaşilor. Ploşniţa plantată de noi în telefonu suspectului 
se aude perfect, probă că lliuţă Orozan, tehnicu nostru, e 


un as în materie. Deocamdată, clientu nostru primeşte 
rapoarte din partea unor şefi de departamente. O 
chestiune tare plicticoasă, pe care o compensăm trăgând 
vârtos din ţigări. Yankeii folosesc dialectul lor cam repezit, 
fapt pentru care ascultarea la cască o face John Corday. 
Doar e la el acasă şi călare pe situaţie, nu? 

Orele se târăsc încet, ca gândurile unui parlamentar 
îmbuibat, care şi-a făcut deja şmenurile şi şi-a luat şpăgile 
de rigoare. Bălaiul, niţel „afectat” de pileală, fredonează 
încetişor frânturi din marea epopee a aventurierilor din 
Estul sălbatic: 

Afară-i vară indiană. Mioara pune murături, Sătul de 
viaţa de cătană, Petrică intră în călduri. 

Şi-adună iute nişte ţoale şi le îndeasă în ţuhal. 

E gata să o ia la gioale Din cuibuşoru conjugal. 

Ce faci acolo, măi gitane? L-ntreabă soaţa drăgăstos, 
Să ştii c-am mirosit, motane. Că ieşi pe uşa de din dos. 

Păi, ce să fac, Mioară dragă, Hali-ţi-aş banii din 
poznar? O damicelă gură-fragă M-aşteaptă colo, în bazar. 

Mă duc cu ea în lumea largă, Să-mi cânte zilnic de 
amor. Tu ai ajuns cam boşoroagă şi-mi strici imaginea-n 
popor. 

urlătoare de manele M-o ridica din nou pe val. Îţi las 
purcoiu de lovele, Să nu te-ntinzi la caşcaval. 

Nu cred că discuţia dintre Petrică Gât Golaş şi coana 
Mioara a fost chiar atât de civilizată, îl întrerup eu. 

Păi, cine a zis c-a fost? întreabă lipoveanul. Pe timpul 
parlamentarilor, coana Mioara i-a pus cratiţele în cap, iar 
gitanu Petre Roman-Neulander i-a învineţit un ochi. Da 
faţă de public, s-au prefăcut că sunt oameni civilizaţi, nu 
şătrari, cum le e sămânţa. 

Aşa mai merge. Şi Gât Golaş şi-a luat remorcă nouă... 

E cam cârpită pe ici, pe colo, da, la anii săi, pare 
fragedă ca o zambilică. Şi e sensibilă mititica. Aşa am auzit 


Aşa? Au dat kilometraju la zero şi-au început o idilă 
ca-n poveştile lui Ispirescu. Şi vor trăi fericiţi, ca tusea şi 
junghiu, până... 

Până ce Petrică va descoperi că trebuie să pape lortu 
cu amicii. Mult nu l-o ţine vâna nici pe el, că are nişte ani 
în cocoaşă. E mai puriu decât mine cu vreo zece ani. 

Da' se dă cocoş tânăr. 

Înî. Îşi rânjeşte fasolea la toţi, de parcă ar fi fericit 
mangositu. 

Şi nu-i? 

Poate Silvica manelista să-l mai scoată din puţina cu 
melancolie în care a căzut după ce-a fost minerit, apoi, 
jefuit piratereşte, de Băsu. 

Dickson discută c-un consilier de la Casa Albă, ne 
anunţă Corday şoptit. E vorba de furnituri pentru Irak. 

A! se bucură lipoveanul, Gică a lu’ Buş nu se 
astâmpără. Mai are de pompat nişte ţiţei irakian, pe neve, 
în petrolierele americane. 

Dreptul hoţului mai tare, comentez eu filosofic. I-a 
încălecat pe irakieni şi-i jumuleşte până la ultimul baril. 

În numele pacificării, multe măgării se fac. 

Da şi mulţi yankei crapă ca nişte câini. Nu-l văd deloc 
bine pe Buş la următoarele alegeri. 

Nici n-ai de ce. Bush şi-a îndeplinit misiunea trasată 
de Ocultă. Acum se poate retrage în plan secund, în 
Consiliul Ocult Suprem. 

lar se lasă liniştea. Scoatem sandvişurile şi ne 
potolim foamea. Nervişorii ne cam zgâlţâie, datorită 
sedentarismului, dar nu avem ce face. Spionajul e o muncă 
fină, de lungă răbdare. Uneori, poţi sta călare pe-un 
suspect şi-o lună, fără ca tipu' să mişte ceva strâmb. 

Ora cinci după amiază ne prinde în aceeaşi poziţie - 
stand by. A nu se confunda stand by cu stătu capră, cum 
au făcut unii politicieni români. Dickson iese din 


stabiliment, înconjurat de gorile, ca un president. Noi ne 
retragem ambasada, cu coada între picioare. N-am prins 
nimic interesant toată ziua. Trecem pe la un market şi ne 
aprovizionăm cu haleală, cafea şi ţigări, după care o luăm 
către casă. Bălaiul începe prelucrarea finuţ: 

Piciule, e atât de devreme. 

Înî, aprob eu, care l-am citit, avem timp berechet să 
ne facem plinu de somn. 

Ne-am putea relaxa câteva minute într-un local ca 
ăla, îmi arată el o reclamă mare cât un perete de bloc. 

Arunc o privire la reclamă. E faină, nimic de zis. 
Prezintă o bambină cu nişte ugere babane, acoperite 
superficial cu drapelu american. De la bikini în jos, se 
întind nişte jamboane lunguţe, încălţate în cizme de cow- 
boy. Mă îndoiesc că te poţi relaxa, dacă încapi în maşina 
asta sexy, gândesc eu şi refuz: 

— Ne odihnim. Nu uita că suntem ilegali pe moşia lui 
Sam! Dacă atragem atenţia cu ceva, ne înşfacă agenţii 
federali. 

— Înţeleg. M-aş putea duce numai eu, să studiez 
terenul. 

Te mănâncă rău, Bălaiule? îl reped eu. Cuminte, 
băieţaş! După ce terminăm misiunea, îţi promit o noapte 
de pomină. 

— Podu mi-e plin de promisiuni neonorate, bombăne 
el nemulţumit. 

Îi place sau nu, tot ca noi face. Intrăm în 
apartamentul conspirativ şi ne dezmorţim oasele. După 
aceasta, punem de-o cină haiducească, cu semipreparate 
americane şi ne îndopăm bine. În fine, ca nişte burghezi 
cuminţi, ne proptim la televizor, cu paharele de pileală în 
mâini. Rând pe rând, ne retragem la odihnă, în dormitoare. 
Eu, ultimul, să fiu sigur că Bălaiul nu se strecoară afară pe 
şestache, aşa cum a mai făcut în alte ocazii. 


* 


Suntem cam dezumflaţi şi fără chef de viaţă. De trei 
zile, mirosim hogeacu lui Dickson şi nimic suspect n-a 
apărut la orizont. N-avem niciun fir de care să tragem, să 
ne ducă spre bisnisurile sale oculte. Vreţi să ştiţi cam ce 
„strigăte de luptă” îmi umblă prin cerebel, în aceste 
momente? Mai bine nu le spun, să nu roşiţi. 

Ne-am întins mustăria sub clădirea lui Dickson şi 
fumăm ca turcii. Corday ascultă microfonul din telefonul 
suspectului, cu căştile pe urechi. Dacă nici azi nu iese 
nimic interesant, trebuie să gândim o combinaţie de 
activat obiectivu. Adică, trebuie să-l facem pe suspect să 
acţioneze cumva pe domeniul care ne interesează - 
otrăvirea conştiinţelor cu informaţii false. 

Pssst! ne atenționează indianul. Tipul a primit un 
telefon important. 

Imediat, luăm poziţia prepelicarilor la pândă. Corday 
ascultă concentrat, şoptindu-ne ce aude: 

Îl caută unu Werman de la Institut. Dickson şi-a 
invitat secretara afară din birou, să nu audă discuţia. 
Werman îl anunţă că, noaptea trecută, a fost o încercare de 
evadare din Institut. Au murit doi tipi din ultimul lot. 
Dickson îi spune să ia măsuri severe imediat, căci el nu 
poate veni săptămâna asta. Werman îl asigură c-a întărit 
măsurile de securitate şi nu se va mai întâmpla niciun 
pocinog. Discuţia se încheie. 

Am rămas cu gâturile întinse către indian, ca nişte 
pui către cloşcă. Informaţia, deşi scurtă, e interesantă. Nu 
ştim însă ce-i Institutul. Probabil, vreo organizaţie de-a lor. 
Evadare şi morţi, însă? Pare ceva de domeniul poliţiei şi 
amicu' nostru n-are niciun bisnis de acest fel. 

Indianul continuă: 

Dickson l-a sunat pe un tip Hamond. Îi reproşează că 
doi inşi din ultimul lot au încălcat jurământul. Hamond se 


scuză şi promite că, pe viitor, va fi mai atent cu selecţia. 
Dickson îi spune lui Hamond să se pregătească să meargă 
cu el la Institut, miercurea viitoare. Hamond îi răspunde că 
îi face plăcere să revadă New Mexico... 

Îmi vine să urlu de bucurie, dar îmi încleştez fălcile şi 
pumnii. Am prins firul de care avem nevoie. Nu ştim încă 
ce e Institutul, dar suntem siguri că e în New Mexico. 
Adică, la ferma lui Dickson. Putem să ne luăm sculele şi să 
ne cărăbănim. Bisnisu păcătos al suspectului nu se 
desfăşoară în New York, ci mai departe, către sud. Nu mai 
stau pe gânduri nicio clipă. Dau ordin de retragere către 
apartamentul nostru. Trebuie să i-o luăm înainte lui 
Dickson. Până miercuri mai sunt şase zile. Suficient să 


mirosim Institutul său pe toate părţile. 
x 


Avionul care ne-a adus la Santa Fé era plin de latino- 
americani. Dacă albii din State nu se hotărăsc să se 
înmulțească mai rapid, în următoarele decenii, creolii şi 
negroteii vor lua locul tradiţionalilor yankei. Migraţia albă 
dinspre Europa e destul de slabă, comparativ cu necesarul 
de populaţie al imperiului lui Sam. În schimb, ăia mici, 
mulţi şi galbeni se strecoară pe nesimţite în State, punând 
bazele unei viitoare republici ceainize. Ziceţi că aşa ceva 
nu se poate? Mai discutăm peste vreun secol şi ceva. 

Am tras la un hotel cu specific latino, să ne simţim ca 
la noi acasă. Asta, în primul rând. În al doilea rând, gaborii 
de pe aici nu-şi prea bagă nasurile în afacerile unor 
vântură-lume din astfel de hoteluri. Ştiu ei că gangsterii 
rasaţi preferă hoteluri de lux, cu piscine, cazinouri şi alte 
posibilităţi de furtişaguri. Momentan, îmi aşez lucrurile în 
dulap, întrebându-mă cam ce să îmbrac, să nu bat la ochi 
printre băştinaşi. Mă hotărăsc pentru blugi, cămaşă şi 
geacă, cum am văzut că poartă majoritatea târgoveţilor de 
pe aici. Ca atare, îl mobilizez pe lipovean şi plecăm să ne 
înnoim. Corday s-a dus să închirieze o maşină de teren, 


căci e cel mai american la înfăţişare şi vorbă. 

O bună parte din damele locale poartă încă fuste 
lungi, stil mexican. Doar cele mai tinere îşi fâţâie 
poponeţurile ambalate în blugi şi fuste mini. Mă rog, lumea 
de aici pare fermecătoare, mai ales pentru amicu' meu 
Bălaiul. Din fire, s-a născut cu o inimă mai zburdalnică, 
înţelegeţi? Vizităm câteva magazine şi cumpărăm tot ce ne 
trebuie pentru o expediţie de câteva zile. Nu uit să-i 
cumpăr lui Corday biscuiţi şi cafea, piesele lui de 
rezistenţă în orice loc s-ar găsi. Lipoveanul îşi face parte 
de o duzină de sticloanţe cu diverse licori, asupra căreia 
eu, ca un şef inteligent, închid ochii. Lasă-l să se bucure, 
căci nu ştim ce ne va aduce ziua de mâine. 

Ne întoarcem la hotel şi-l găsim pe indian în parcare. 
A ales un Land Cruisser solid ca o rusoaică în plină 
tinereţe. Din fabricaţie, are şi două canistre de vreo 
patruzeci de litri în dotare. Buuun, că nu ştim cât vom 
hălădui prin munţii Siera Blanca. Avem harta aproximativă 
a domeniului lui Dickson din zonă, însă vom bâjbâi ceva 
timp până ce-l vom nimeri pe teren. Îl trimitem şi pe 
Corday să se echipeze de expediţie. Noi doi urcăm în 
camere, să ne autohtonizăm. Abia după ce mă pun la tol 
băştinaş, constat că nu ne-am luat pălării ca majoritatea 
masculilor de pe aici. Nu-i bai. O asemenea podoabă m-ar 
încurca în mişcări, deoarece nu obişnuiesc să port pe cap 
decât un fes ori o căciuliţă de lână, pe timp de iarnă. 

Am luat prânzul în avion, aşa că n-am ce face. Îmi 
mestec un martini şi ies cu el pe balcon, să admir 
panorama oraşului. În această poziţie, mă găseşte Corday. 
Indianul a procurat o hartă mare a statului New Mexico, 
cu planurile principalelor localităţi. O desfacem grăbiţi şi 
răsuflu uşurat. Teritoriul văzut în harta lui Dickson apare 
punctat pe hartă, ca toate marile proprietăţi private. E pe 
malul drept al fluviului Rio Grande, ceva mai la sud de 
Albuquerque. Cum s-ar spune, la o aruncătură de băț de 


graniţa mexicană. În caz de necesitate, putem trece 
frontiera prin vama cucului, spre a ne pierde în Mexic. 

Mulţumit de situaţie, decretez seara ce vine perioadă 
de relache. Ca atare, ne punem la ţol cultural, cu costum, 
cămaşă şi cravată şi ieşim în oraş, să vedem ce ne oferă. 
Târgu e destul de generos cu ofertele. Tentaţiile ne 
încearcă la tot pasul, însă cu merg înainte, să găsesc ce n- 
am mai văzut nicăieri. Până la urmă, ne oprim la o crâşmă 
cu aspect rustic, în care servesc nişte puicuţe ambalate în 
costume de cowboy. Desigur, majoritatea costumului 
lipseşte de pe ele, aşa că putem admira fresh meet, cum se 
obişnuieşte în toate speluncile din State. De aici a pornit 
moda dansatoarelor goale, a stripteuselor şi-a striperilor 
care pompează adrenalină în vinele damelor trecute de 
patruzeci de ani. 

Mâncăm ţărăneşte, friptură de vacă şi bem numai 
whisky, deoarece tequila e a dracului de înşelătoare. 
Atmosfera se încinge odată cu lăsarea nopţii. Flăcăii locali 
chiuie ca la horă şi bat podelele cu cizmele lor potcovite. 
Nici damele nu se lasă mai jos, fluturându-şi jupele pe sub 
nasurile consumatorilor. Ce mai încolo, încoace? E un 
talmeş-balmeş fermecător. Îl las pe Corday şi Bălaiul să-şi 
încerce norocul la pescuit şi mă retrag la hotel, pentru 
meditaţie. Simt eu că pe timpul acestei misiuni voi avea 
nevoie de forţe paranormale sporite. Ca atare, mi le 


conserv cât pot mai bine. 
* 


Dimineaţa e senină dar răcoroasă. Fac câteva mişcări 
de înviorare în faţa geamului deschis, apoi, un duş rece. 
Mă echipez ca la pompieri, căci am impresia că am 
întârziat. Corday e deja la maşină, încărcând bagajele. Il 
găsesc pe lipovean în cameră, pe jumătate îmbrăcat. Se 
drege după chiolhanu de aseară, cu vodcă amestecată cu 
zeamă de lămâie. Îi dau brânci să se grăbească şi cobor la 
recepţie. O anunţ pe señorita ciocolatie că vom lipsi vreo 


trei zile şi-i plătesc în avans, să nu ne elibereze camerele. 
După asta, îmi ocup locul din dreapta şoferului, cum îmi 
place mie să călătoresc. Tradițional, e locul body- 
guardului, dar mie nu-mi place să mă tăvălesc pe bancheta 
din spate, ca un şef. O face însă Bălaiul. Îşi întinde suta de 
kile pe perne şi-l roagă pe Corday: 

Indios, conduci tu măcar juma de drum? Prin capul 
meu ciripesc nişte grauri. 

— OK! acceptă indianul. Tu duci rucsacul cu 
alimente, când o luăm pe jos. 

Sadicule! 

Corday sare la volan şi demarează. Starea mea de 
spirit se schimbă imediat. Am pus nasu în urmă şi am făcut 
primul pas. Nu se poate să nu scoatem noi ceva acătării 
din trebuşoara asta. 

leşim din Santa Fé şi o apucăm către sud. Bălaiul 
picoteşte serios. Înseamnă că astă noapte a împins 
vagoane, a spart lemne sau a intrat în „fabrica” vreunei 
paraşute locale, ceea ce e aproape tot aia. Corday arată 
destul de odihnit, semn că s-a retras la timp din joc. Eu mi- 
am întins harta pe genunchi şi calculez distanţa până la 
ferma lui Dickson. Avem de alergat mai mult de o jumătate 
de zi. După aia, mai vedem noi ce ne scoate în calc 
donşoara Fortuna. 

Munţii împăduriţi aleargă în jurul nostru. Din când în 
când, ne intersectăm cu câte un tir ce vine din sud. Nimic 
nu arată că suntem nişte spai plecaţi la vânătoare. E o 
atmosferă atât de paşnică, încât îmi vine să aţipesc. După 
vreo oră de goană, dăm de un baraj de poliţie. Oprim 
cuminţi şi aşteptăm lămuriri. Stigleţii yankei ne fac vânt 
imediat. Se vede că nu corespundem semnalmentelor celor 
căutaţi de ei. 

Mai către unsprezece, lipoveanul se trezeşte din 
mahmureală. Se interesează unde am ajuns, apoi începe 
să-şi exerseze vocea dogită de pileală şi mahorcă: 


Nea Nelu este furios şi-l vrea de-ndat pe Băsu jos: 
Auzi măgaru ce-a scornit, Să controleze de-s smintit! 

Acest teribil marinar Mă freacă zilnic c-un dosar, îl şi 
visez prin somnul greu, De parcă-i căpcăun sau zmeu. 

Mă-mpinge  zdravăn spre pripon, şoptindu-mi: 
Haraşo, Ion, Mai fă un pas către bulău, Că-n lanţuri este 
locu tău! 

M-apucă spleenu când îl văd Pe căpitanu' Val Prăpăd. 
Conduce ţara ca un zbir, Mă otrăveşte cu sictir 

Pe mine. Marele Ion, Stăpân de turmă şi baron. 

Care am conclus un straşnic şou (show - spectacol) 
În care eu, ca un erou 

M-am confruntat cu securişti Cumpliţi la moace, 
terorişti şi l-am înfrânt pe dictator, Urcând călare pe popor. 

Pe plebe, lipa, îl corectez eu. Ilici Iliescu nu are 
noţiunea de popor. 

Da' are noţiunea de pârnaie, rânjeşte Bălaiul. Îl trec 
sudori reci numai când primeşte citaţia de la procuror. El, 
care se credea mai presus de Dumnezeu, să fie anchetat ca 
un borfaş de rând? îi crapă fierea-n el de ciudă. Şi toate 
relele pornesc de la Băs piratu care nu vrea să respecte 
regulile impuse de mafia politico-economică. 

Da şi corabia piratului Băsu a început să ia apă. 

Dacă s-au pus cu tunurile pe ea toţi mafioţii? Eu zic 
că scapă şi şterge puntea cu oligarhii mafioţi. 

Scapă şi mai ia un mandat, fac eu un pronostic. 
Corday încetineşte, apoi opreşte. Suntem în faţa unui 
motel pentru camionagii, printre mastodonţi de zeci de mii 
de tone. Coborâm şi intrăm în bojdeucă, să băgăm ceva la 
ramazan. Localu arată cam ca o cantină socialistă, cu mese 
la linie şi feţe de masă imprimate în pătrăţele colorate. Pe 
ei, însă, n-are cine să-i critice că-s comunişti şi retrograzi. 

Luăm nişte scaune sub fund şi comandăm un breack- 
fast consistent. O ţaţă cam latifundiară ne aruncă farfuriile 


de plastic în faţă şi mormăie un soi de poftă bună! ori sta- 
v-ar în gât! Nu punem la inimă atmosfea, ci băgăm în noi 
cu voioşie ham and egs. La urmă, gustăm câte o cană de 
cafea subţirică şi o afumăm cu nişte papiroase. Putem 
spune că am făcut pace cu tiranii din stomacuri până după 
amiază. 

Ne întoarcem la machină şi demarăm către sud. 
După calculul meu, mai avem vreo trei sute de kilometri 
până la ferma lui Dickson. Mă întind comod şi deschid 
fereastra, să mă bată vântul de primăvară. Bălaiul reia 
poveştile din ţara lui Papură Vodă, să nu-şi iasă din mână: 

Seara dulce se aşterne ca un murmur de caval, Băs 
piratu picoteşte în palatu-i de pe deal şi visează că vaporu-i 
mândru lunecă spre larg, Fluturând portocaliul pe-o 
fărâmă de catarg. 

Dar politice orătănii căţărate pe-un butoi Vin spre el 
în fuga mare, ca să-l lase far un e... Însuşi Felix Motănelu, 
cu pumnalu între dinţi, Miorlăie ca o sirenă pe purcoiu de 
arginţi. 

Strâmbu Geoană se strofoacă pe butoiu cel rotund şi 
livrează bazaconii de un tembelism profund. Cu canistra 
într-o mână, şade Dinu zis Ţiţei, Susţinut de o gaşcă largă 
de pungaşi şi de mişei. 

Tăriceanu-abia se ţine de butoiu ruginit, Fluturând în 
mâna dreaptă un cuţit de jugănit. Ah! îşi spune Băsu-n 
barbă, am visat ca din voiaj, Să-mi procur o geacă nouă şi- 
o căsuţă cu etaj. 

Da bandiții fără scrupul mă-nconjoară-ncrâncenaţi, 
M-au lăsat fără Lenuta, fără barcă şi pirați. 

Unde-s visele viteze de-ai urca în ţepi pe toţi, Când în 
juru-mi se îndeasă caracudă şi netoţi? 

Bietu' pirat! murmur cu cu compasiune în glas. Până 
şi pe Lenuta? 

A fost cea mai perversă lovitură, piciule, mă 


lămureşte Bălaiul. L-au lăsat fără partenera de discuţii 
metafizice. 

Să fi fost metafizice? mă îndoiesc eu, poate întemeiat. 

Aşa se spune la cordeală mai recent, piciule. Da noi 
am rămas nişte ţărani neinstruiţi. 

Şi-atâţia mafioţi împotriva unui pirat singuratic... 

Dacă nu şi-a adunat un echipaj de pirați fioroşi? la să 
fi avut pe lângă el nişte halitori de carne de om. Îl mai 
ataca cineva? Ai? 

Greu de răspuns. Îndelungata încleştare între Băs 
piratu şi mafia oligarhică a slăbit ambele tabere. E 
suficient să crape mustăria într-un singur loc şi totul se 
duce de râpă. Care, însă, va cădea primul? Las această 
întrebare pentru minţi mai luminate şi mă concentrez pe 
hartă. În curând, vom întâlni podul peste Rio Grande. De 
acolo, către sud, vom merge pe un drum secundar, paralel 
cu râul. Încă vreo oră şi ne atingem obiectivul, calculez eu 
şi-l informez pe indian despre pod. Acesta dă din cap că a 
înţeles şi accelerează. Maşina vâjâie ca o săgeată pe 


autostrada aproape goală. 
* 


Ora trei şi câteva minute, după amiază. Către stânga 
drumului secundar, se întinde un drum bine asfaltat, 
străjuit de o barieră. O placă ne avertizează că e vorba de 
o proprietate privată, fapt pentru care vom fi târâţi în 
justiţie, dacă o încălcăm. Când suntem în misiune, noi n- 
avem niciun fel de texte cu dona Justiţia, aşa că 
îndepărtăm bariera şi intrăm pe teritoriul lui Dickson. 
Suntem înconjurați de pădure montană, pe ambele părţi, 
iar în stânga curge Rio Grande. Peisajul e încântător, da’ 
noi n-am bătut atâta drum să căscăm gurile la frumuseţile 
naturii. Accelerăm pe drumul nou şi ţinem felinarele larg 
deschise, să nu fim surprinşi de nimic. 

După vreun sfert de oră, dăm din nou de o barieră. 


De data aceasta, completează un gard des, din sârmă 
ghimpată. Plăcuța de avertizare ne anunţă că, dacă trecem 
bariera, vom îmbulina-o la 380 de volţi. Ţinem un scurt sfat 
de război şi decidem că trebuie s-o luăm per pedes. Ca 
urmare, ascundem maşina într-un boschet şi-o mascăm cu 
crengi abia înfrunzite. După aceasta, ne săltăm rucsacurile 
cu provizii în cârcă şi trecem pe sub barieră. N-am zărit 
încă suflare de om, da considerăm că e mai sănătos să 
mergem pe poteca paralelă cu drumul. E chiar pe creasta 
care desparte drumul de Rio Grande. Păşim voiniceşte, 
căci suntem odihniţi şi sătui de mers în maşină. 

După vreo zece kilometri, auzim lătrat de câini. 
Verific direcţia din care bate vântul şi constat că e 
împotriva noastră. Deci, potăile nu ne-au simţit pe noi. 
Înseamnă că au alţi muşterii. Către stânga noastră, se 
înalţă un pisc, ca un fel de santinelă pe malul râului. Îl 
escaladăm şi, prin pădure, zărim pereţii unei clădiri, la 
vreo cinci kilometri, către vest. Îmi scot binoclul şi mă 
apuc de studiat terenul bucată cu bucată. 

Dacă asta e fermă, eu sunt popă catolic, murmur eu, 
cu ochii la clădiri. 

La vreo cinci kilometri de noi, pădurea a fost rărită 
zdravăn. O clădire în formă de U, cu trei etaje, îşi prezintă 
faţada. E aproape nouă şi construită în stil modern. Nici 
urmă de ocoale ori staule pentru animale. Numai un platou 
întins ca o farfurie, în faţa clădirii. Pe latura dinspre noi, 
stau, ca la paradă, două elicoptere şi câteva autoturisme 
de teren. Deşi e încă lumină din plin, nici urmă de om pe 
platou sau prin faţa clădirilor. E ceva ciudat cu Institutul 
ăsta, gândesc eu şi-i dau binoclul lui Corday. 

Indianul studiază îndelung clădirea, apoi remarcă: 

Parcă e o cazarmă. Nici măcar perimetrul de 
siguranţă nu-i lipseşte. 

Dar niciun om? 

Probabil, sunt ocupați cu treburile lor. Să mâncăm şi 


mai vedem! 

Ora şase şi jumătate. Am înghiţit conţinutul unor 
conserve şi suntem mulţumiţi din acest punct de vedere. 
Ne sâcâie însă faptul că stăm ca viţeii la poartă nouă, în 
faţa unei clădiri ce pare părăsită. Nici măcar câinii nu se 
mai aud. Nervişorii ne îndeamnă să plecăm în explorare, 
însă doña Raţiune ne ţine pe loc. N-are niciun rost să ne 
aruncăm cu capetele înainte, în gura lupului. 

O sirenă sună prelung, o singură dată. Duc imediat 
binoclul la ochi, să văd ce efect a produs. Uşile clădirii de 
pe latura din fund se deschid larg şi mai multe persoane 
ies în grabă, ca la alarmă. Toate sunt ambalate în uniforme 
gălbui pătate cu maron şi au capetele descoperite. 

Ăştia sunt recruţii, gândesc eu cu voce tare. Tinerii 
se adună grăbiţi într-o formaţie aproape militărească. li 
pot studia în linişte, căci stau ca statuile. Sunt băieţi şi 
fete, cam de aceeaşi vârstă, în jur de douăzeci de ani. 
Recunosc câteva figuri dintre cele văzute în fişele lui Dick- 
son şi interesul meu creşte ca laptele dat în fiert. În sfârşit, 
voi afla ce face suspectul cu materialul uman. 

În faţa grupului de tineri, vine un tip înalt şi slab. Le 
vorbeşte vreo cinci minute, dar nu aud nimic din cele 
spuse. Tinerii îl ascultă cu feţe impasibile. Ce n-aş da să 
am un microfon, să pot auzi spiciu! în fine, tipu' termină de 
vorbit şi tinerii pleacă în ordine către clădirea din stânga. 
Şi iar e pustiu pe platou. Avea dreptate indianul: clădirea 
pare a fi o cazarmă. La ce naiba i-ar trebui unui magnat ca 
John Dickson aşa ceva? Doar nu se joacă de-a rebelu care 
pregăteşte trupe de secesiune? 

Ne apropiem? întreabă lipoveanul. 

Încă nu. Mai mult ca sigur, construcţia asta e păzită 
cumva. 

Înaintăm pâş, pâş, să nu ne simtă, pledează el. 

Încă nu! mă opun eu. Aşteptăm să cadă întunericul. 


Să-mi scot ochii prin mărăcini? 

Preferi să ţi-i scoată ăia? 

Tace. Ştie el că am intuiţii grozave. Dacă am spus că 
nu ne mişcăm, înseamnă că aşa trebuie. Eu îmi frec 
neuronii să găsesc răspuns la o întrebare sâcâitoare: Ce 
naiba face Dickson cu cei vreo două sute de tineri? 
Uniformele militare nu sunt completate de prezenţa 
armamentului, aşa că nici vorbă să-i facă războinici. 
Disciplina cu care se mişcă pledează însă pentru ceva 
similar. O singură soluţie să aflu răspuns la întrebare. 
Trebuie să pătrundem în Institut. 

AICI E IADUL 

Seara s-a lăsat peste pădure. O salbă eliptică de 
lumini înconjoară Institutul iar platoul este luminat ca ziua. 
De sus, de unde privim noi, clădirea pare să fie un complex 
hotelier ascuns în pădure. Ne-am săturat să-l admirăm de 
departe. Ca atare, ne-am făcut preparativele pentru 
pătrundere, luând în calcul cele mai nasoale posibilităţi. 
Ne-am dat cu spray împotriva câinilor, de mirosim a 
usturoi ca nişte cârnaţi. Bălaiul s-a mâzgălit un pic pe faţă, 
să nu-i mai strălucească. Ne-am legat bine rucsacurile de 
trupuri, să nu ne incomodeze la târât. 

Gata? întreb eu. 

Gata, confirmă amicii mei. 

Coborâm piscul şi traversăm şoseaua. Pădurea din 
faţa noastră, mixtă, de conifere şi foioase, e afundată în 
întuneric. Mă plasez cap de şir, deoarece văd prin 
întuneric mai bine decât camarazii mei. Inaintăm aplecaţi, 
pe sub crengile copacilor, pe direcţia luminii. După vreun 
kilometru, întâlnim primul rând de lumini. Ne oprim şi 
studiem terenul. 

La mai puţin de zece metri în faţa noastră, se întinde 
un gard des, din plasă cu ochiuri, înalt de cel puţin doi 
metri. Nici nu mai trebuie să scrie pe el că e electrificat. 


Câteva păsărele moarte zac din loc în loc, prinse în ochiuri. 
Către stânga noastră, la mai puţin de o sută de metri, se 
zăreşte şoseaua. Aceasta este barată de o poartă din drugi 
de fier, cu ţepuşe în vârf. In stânga porţii, în faţa unei 
gherete de metal, stau la parole doi tipi. Ambii sunt 
echipați în uniforme kaki şi au arme automate pe umeri. 
Trebuşoara începe să se lămurească. Dacă Institutul nu e 
cazarmă, atunci seamănă foarte bine cu o puşcărie. Îmi 
amintesc şi discuţia dintre Werman şi Dickson, în care 
primul îl informa de o evadare. 

În timp ce noi ne bunghim la sistemul de pază, 
dincolo de gard trece un tip cu un câine în lesă. E îmbrăcat 
în uniformă, la fel ca şi cei de la poartă şi duce un pistol 
mitralieră la umăr. Respirația mi se opreşte pe tot timpul 
cât trece pe lângă noi. Dacă javra ne miroase, s-a dus pe 
copcă toată acţiunea noastră. Potaia, însă, nu dă niciun 
semn că ne-ar fi simţit prezenţa. Avantaj noi şi chimicalele 
pentru acoperit mirosurile. 

În dreapta şi stânga noastră, se înalţă stâlpi pe care 
luminează becuri puternice. Studiez modul în care lumina 
cade pe pământ şi aleg conul de umbră dintre doi stâlpi. 
Mă târăsc până la punctul ochit şi încep să sap cu grijă pe 
sub gard. Pământul e reavăn, aşa că fac rapid o gaură 
suficient de largă încât să treacă şi Bălaiul. Îi fac proba, 
strecurându-mă dincolo de gard, apoi îmi invit tovarăşii de 
aventură: 

Unul câte unul! Atenţie să nu vă faceţi jumări! 

Îl aştept să treacă de gardul electrificat, apoi 
traversăm fâşia pe care patrulează indivizii cu câini. Din 
câteva salturi, ajungem la marginea pădurii. În faţa 
noastră se întinde platoul luminat şi cele două elicoptere. 
Oricât îmi frec mintea, nu reuşesc să identific măcar un loc 
mai ferit, în care ne-am putea ascunde. 

Urcăm într-un elicopter, propune Corday. Poate nu 
zboară noaptea. 


Decât nimic, mai bine ceva, îl aprob eu şi pornesc 
târâş către primul aparat. 

Ajuns în umbra elicopterului, îi încerc uşa. E 
deschisă. Sar înăuntru şi-l ajut pe lipovean să se caţere 
lângă mine. După aceasta, arunc o privire în jur, să mă 
acomodez cu situaţia. Suntem într-un elicopter militar, 
înzestrat cu două mitraliere. Pe podeaua din spate, zace o 
plasă confecţionată din sfoară groasă, pe care sunt prinse 
bile de metal. N-am habar la ce foloseşte. Imi scot 
rucsacul, îl pun alături şi şoptesc: 

Dacă nu facem zgomot, putem rămâne toată noaptea 
aici. 

Îmi răspunde un gâlgâit. Lipoveanul a început să se 
întremeze cu trotil. 

Voi mă păziţi iar eu sondez clădirile! le ordon eu. Să 
nu faceţi zgomot în timp ce sunt în transă! 

OK! îmi răspunde indianul. 

Trec în scaunul pilotului, să am în faţă clădirea în 
care au dispărut tinerii. Închid ochii şi-mi verific stocul de 
energie. Mă simt mai în formă decât de obicei. Se vede că 
aerul tare, de munte, mi-a priit. Lansez o pasă subţire, de 
cercetare, direct către peretele clădirii din faţă. 

La prima încercare, vizualizez o cameră de vreo 
douăzeci de metri pătraţi. Conţine patru paturi de o 
persoană, pe care dorm patru fete. Uniformele militare le 
sunt aşezate frumos, la picioarele paturilor. În cameră mai 
e un dulap de tip şifonier şi o bibliotecă înţesată cu cărţi. 
Le parcurg fugitiv cotoarele şi constat că toate sunt de 
medicină. Nu prea se potrivesc cu cele văzute până acum, 
însă nu-i timpul să trag concluzii. Îmi retrag spaiul psihic şi 
mă odihnesc. 

După vreo zece minute, trimit din nou o şuviţă psi 
către clădirea din faţă. De data aceasta, am vizat etajul. 
Descopăr un dormitor la fel cu cel de la parter, în care 


dorm patru băieţi. M-am lămurit. Clădirea din faţa noastră 
adăposteşte dormitoarele clienţilor lui Dickson. Încă nu 
ştiu ce fac muşterii respectivi, dar am la dispoziţie o 
noapte întreagă. Îmi retrag spaiul psihic şi-mi informez 
camarazii, pe  şoptite, despre cele descoperite. In 
continuare, trag o ţigară ascunsă în pumn şi gândesc la 
următoarea mutare. 

lau la rând clădirea din dreapta, îmi anunţ eu 
camarazii. Nu mă deranjaţi nici cu un sunet! 

Din prima lansare a spaiului psihic, constat că 
încăperile din clădirea din dreapta sunt păzite ca la 
închisoare. Pe hol, circulă nişte gorilor în civil, cu pistoale 
la cingătoare. Pe dreapta şi stânga holului, sunt un soi de 
apartamente, cu vizete la uşile de intrare. lar mă duce 
gândul la închisoare. Mă concentrez însă pe spaiul psihic 
introdus în clădire, în primul apartament, un bătrân cu 
părul alb stă, cu faţa în palme, în faţa unei mese pe care 
fumegă o ţigară, într-o scrumieră. Împing spaiul psihic mai 
departe, trecând de dependinţe. 

Apartamentul următor e mobilat aproximativ la fel. 
Un bărbat între două vârste, numai în pijama, citeşte ceva 
dintr-o carte. Pe televizorul pornit, rulează un film 
western. Trec la următorul apartament şi tresar. Femeia 
creolă care plânge în genunchi îmi este cunoscută. Imi 
aduc aminte chiar şi numele ei din fişă - Lucia Navaro. E 
căzută cu faţa către peretele prin care vizualizez eu şi 
hototeşte în toată legea. E un plâns de disperare, nu o 
glumiţă. Îmi vine o idee şi-mi retrag spaiul psihic. 

Mă uit la ceas. Nouă şi treizeci şi şapte de minute. O 
oră la care poţi deranja oamenii. Nu mai stau pe gânduri. 
Formez numărul lui Munteanu din New York şi-l las să 
sune. Când îmi răspunde, îi şoptesc: 

Nu pot vorbi tare. Mă auzi? 

Da. Ce s-a întâmplat, Varain? 

Ai început să verifici lista? 


Început. Rezultatele sunt cam descurajatoare. 

Prima de pe listă, Lucia Navaro, îţi spune ceva? 

Probabil, e moartă. A dispărut de la domiciliu de vreo 
doi ani. 

Atât am vrut să ştiu. Mulţumesc! îl închid şi-mi anunţ 
amicii: 

Aici e un fel de închisoare pentru persoane răpite. 
Trebuie să aflăm ce fac cu ele. 

Şi eu aş vrea să zac lat, într-o crâşmă mexicană, 
mârâie Bălaiul. Crezi că se poate? 

Imposibilul există numai pentru ignoranți şi laşi, îi 
amintesc eu. 

Atunci, eu sunt ignorantu. Nu-mi trece prin scăfârlie 
cum am putea să ne mişcăm prin fortăreaţa asta luminată 
ca ziua. 

Gândeşte, că de-aia ţi-a lăsat stătu mintea! îl îndemn 
eu. Indios, ai vreo idee? 

Încă nu. Mai bine sondează tu, să vedem în ce cacao 
am intrat! 

OK! accept eu. Voi tăceţi ca morţii! 

Mă concentrez şi-mi trimit din nou spaiul psihic în 
clădirea din dreapta. După câteva minute de vizionare, nu 
mai am niciun dubiu. Persoanele care locuiesc în 
apartamente nu sunt libere. Pe fiecare etaj, păzesc câte doi 
gorilor, care se plimbă pe holurile din faţa apartamentelor. 
Pot şi privi în apartamente, prin vizetele de la uşi. Deci, 
avem de a face cu nişte ostatici supravegheați mai ceva ca 
la Securitate. Tinerii nu sunt însă păziţi, mă trage de 
atenţie îngeraşu veghetor. De ce? N-am răspuns la 
întrebare, aşa că-mi retrag spaiul psi şi mai aprind un cui 
de coşciug. Trag mahorcă cu sete în piept şi gândesc 
profund. O singură concluzie logică: numai ostaticii mi-ar 
putea spune ce se petrece în acest institut. Termin ţigara şi 
decid: 


Trebuie să văd şi ce se ascunde în al treilea corp al 
clădirii! Nu va dura mult. 

Timp avem, spune indianul. Până la apariţia Soarelui, 
sunt mai mult de şase ore. 

Ne lămurim noi, îi îndemn eu să gândească pozitiv. 
Nu poate fi mai al dracului decât în alte părţi. 

Îmi iau o poziţie comodă şi lansez spiritul în 
cercetare. Clădirea mă întâmpină goală şi mută. Trec prin 
pereţi, de la o cameră la alta şi mă minunez. Toate 
încăperile sunt înzestrate cu aparate moderne, fapt ce ar 
justifica denumirea de institut. Verific atent toate cele trei 
niveluri, apoi mă retrag obosit. Deschid ochii şi-mi anunţ 
camarazii: 

Clădirea din fund conţine laboratoare. E goală şi 
nepăzită. Ne-am putea ascunde în ea. 

Dar e departe şi-n plină lumină, obiectează indianul. 

Găsim o soluţie. 

Niciun comentariu. Amândoi amicii se bazează pe 
mine pentru a rezolva problema. În alte ocazii, n-aş fi 
ezitat să fac un salt prin spaţiu. Acum, însă, am reticenţă 
la acest procedeu. La ultimele salturi, mi-a fost cumplit de 
rău. Organismul meu îmbătrâneşte şi se uzează. N-are rost 
să-l forţez dincolo de limita sa de rezistenţă. Măsor din 
ochi distanţa până la clădirea care ne interesează. Nu e 
chiar mare. Vreo două sute de metri ne despart de clădirea 
cu laboratoare. I-am putea face în jumătate de minut. 

Dau un regat pentru un minut de întuneric deplin, 
cuget eu cu voce tare. 

Vrei să ajungem în laboratoare, ghiceşte Corday. 

Sigur. Numai ele ne pot lămuri cu ce se ocupă ăştia. 
Ne-am putea şi ascunde în ele, pe timpul zilei. 

Doar nu vrei să rămânem mai mult timp? 

Rămânem până ce clarificăm complet problema! spun 
eu apăsat. Am străbătut jumătate de Lume să-l prindem pe 


Dickson cu ceva ilegal. 

Puşcăria asta e destul de ilegală, mârâie Bălaiul. 

Dar nu ştim ce se întâmplă în ea, îi replic eu. Ostaticii 
şi tinerii participă la un program de studiu sau de 
experienţe. 

Atunci, să fie întunericl Spartem becurile... 

Şi declanşăm o alarmă generală, mă împotrivesc eu. 
Trebuie să stingem lumina în alt mod. 

— Tu, cu mijloacele tale vrăjitoreşti... 

O să mă cam pârlesc, calculez eu, dar nu văd altă 
soluţie. 

Ne pregătim de uşcheală? 

Direct la uşa din centru, le arăt eu intrarea în două 
cana te lărgi. 

M-am aşezat bine în scaunul pilotului şi-mi planific 
mişcările. Trebuie să ciupesc fulgerător cablul de înaltă 
tensiune, cu o şuviţă psihică. Voi simţi un şoc, în cel mai 
bun caz. Despre cazul nasol nici nu vreau să gândesc. Dacă 
mă electrocutez eu, camarazii mei vor rămâne la cheremul 
stăpânilor din acest loc. Precis, le-ar da stingerea, să nu 
dezvăluie nimănui bisnisurile lor. 

Dacă aş spune că mă simt confortabil, aş minţi ca un 
jurnalist politic. Am mai stins eu lumini cu puterea 
psihicului, dar nu de dimensiunile astea. Urmăresc cu 
privirea cablul de alimentare a luminilor de pe stâlpi şi ezit 
unde să lovesc. În fine, mă decid pentru un nod nu prea 
departe de locul în care stăm şi-mi anunţ amicii: 

Gata de fugă! 

Închid ochii, răsuflu adânc şi-i deschid din nou. 
Privesc ţintă la cablul gros cât un deget şi slobod fulgerul 
psihic din frunte. O pârâitură groaznică şi un snop de 
scântei urmează loviturii mele. Lumina pâlpâie o fracțiune 
de secundă, apoi se stinge. 

Sar din elicopter şi ţâşnesc pe direcţia uşii din 


clădirea laboratoarelor. În tot campusul se aud strigăte şi o 
sirenă urlă în valuri. Se vede că sunt pregătiţi şi pentru 
astfel de întâmplări. Eu ajung la uşă şi încerc să intru. E 
închisă. Încep s-o descânt, cu puterea minţii, în timp ce 
camarazii gâfâie în spatele meu. Broscuţa cedează în faţa 
argumentelor mele şi ne strecurăm înăuntru. Mişcare la 
fix, căci un alt rând de lumini s-au aprins şi incinta e 
luminată din nou. Pizmaşii au un generator de mare 
putere. 

Rămânem în spatele uşii, să studiem mişcările 
inamicilor. Câteva grupe înarmate au apărut ca din 
pământ. Stau pe platou şi ascultă ordine. Echipe de 
luptători şi servanţi au ocupat poziţii lângă elicoptere şi 
maşinile de teren. Nişte câini urlă prelung, ca lupii. Se 
vede că pizmaşii cred că a avut loc o nouă evadare. Din 
punctul nostru de vedere, ar fi minunat ca vreun ostatic să 
se cărăbănească. Ne-ar acoperi la perfecţie acţiunea 
noastră. Geamurile de la dormitoarele tinerilor sunt 
deschise şi mai multe capete ciufulite se întind afară. În 
blocul în care sunt ţinuţi ostaticii mai în vârstă, e linişte 
deplină. Se vede că aceştia sunt mai precauţi ori au năvălit 
goriloii peste ei. 

Hai să vedem în ce am intrat! îndemn eu camarazii. 
Profităm de lumina de afară şi nu aprindem nicio lanternă. 

Pornim pe holul de la parter, către dreapta. Pe 
ambele părţi sunt uşi de lemn alb, aproape noi. Niciuna nu 
e închisă. Intrăm în prima cameră. E mare cam cât o sală 
de clasă pentru liceu. Pe pereţi, atârnă planşe anatomice şi 
un schelet stă lângă catedră. Asta îmi aminteşte de 
manualele de medicină văzute în dormitorul tinerelor. E 
clar că aici se predă această ştiinţă. 

În următoarea clasă, găsim un imens creier uman şi 
monitoare de calculator pe fiecare masă. Pornim unul şi 
constatăm că studenţii învaţă inervaţia creierului. Trecem 
în altă clasă şi găsim materiale pentru studierea ochilor şi 


iluziilor optice. Toate arată foarte paşnic, încât nu-mi pot 
explica secretomania cu care s-a înconjurat Dickson. 

În continuare, găsim un laborator de învăţare a 
hipnozei. E bine dotat ştiinţific, încât dezbracă fenomenul 
studiat de orice urmă de magie. Deja, treaba începe să ne 
intereseze, în nicio facultate de medicină obişnuită, nu se 
predă hipnoza. Studenţii lui Dickson sunt pregătiţi pentru 
ceva special. Calculez mental cam câţi cursanţi pot fi 
pregătiţi într-o astfel de sală. Rezultă că tinerii sunt 
instruiți în grupe mici, de câte zece persoane, în fiecare 
laborator. Probabil, încep cu medicina simplă şi continuă, 
treptat, către psihologia de vârf. 

Următoarele laboratoare îmi confirmă presupunerea. 
Găsim locuri în care se experimentează telepatia, 
telekinezia, pyrokinezia, precogniţia şi alte fenomene 
paranormale. E clar că Dickson şi-a pus pe picioare o 
fabrică de paranormali. Legislaţia americană, însă, e 
deosebit de permisivă când e vorba de iniţiative private. 
Nu ştiu dacă Dickson poate fi priponit pentru acest 
institut. Dacă tinerii n-au fost răpiți, nimeni nu-i poate 
reproşa nimic. Poate să-i echipeze şi-n costume negre, de 
terorişti. 

Facem cale întoarsă, către locul de pornire. Zarva de 
afară nu s-a liniştit deloc. Elicopterele s-au ridicat, cu 
proiectoarele aprinse şi mătură pădurea din spate. 
Autoturismele de teren au plecat pe drumul pe care am 
venit noi. Pe platou, au rămas câteva patrule înarmate. 
Totul vădeşte o ordine militară. Probabil, Dickson a 
recrutat mercenari din rândul foştilor combatanți 
americani demobilizaţi. 

O fortăreață în munţi, deservită de profesionişti, 
comentează Corday. Nu e numai pentru învăţat medicină şi 
psihologie. 

— Institutul produce paranormali, observ eu. 
Probabil, scopul în care îi fabrică este ilegal. 


Let's gol mă îndeamnă indianul. 

A început să urce pe scări, către etajul superior. Îl 
urmăm, curioşi ce am mai putea întâlni. Ca şi la parter, 
putem studia numai laboratoarele luminate, dinspre 
platou. Pentru început, găsim cinci laboratoare de limbi 
străine. Tipii învaţă germana, franceza, rusa, arabă şi 
chineza. Frumos din partea lor că se culturalizează. 
Trecem repede de aceste laboratoare şi ne oprim într-o 
cameră mai mare, dotată cu tot ce înseamnă mijloc de 
legătură dintr-o agenţie de ştiri. Studenţii sunt acomodaţi 
cu meseria de jurnalist, începând de la bază. Pe mese, sunt 
notițe rămase de la ei. Se vede că au exersat compunerea 
unor ştiri, după informaţii date. 

Urmează două laboratoare de radio şi televiziune. 
Probabil, studenţii fac practică în formularea şi 
transmiterea ştirilor, în ele. Toate camerele, până la 
capătul holului, cuprind numai echipamente de 
telecomunicaţii. E clar că tinerii sunt pregătiți să devină şi 
jurnalişti. La întoarcere, deschid ca din întâmplare uşa 
unei camere de pe partea opusă a holului. Deşi e întuneric, 
mă trag rapid înapoi. Am impresia că mai multe persoane, 
bărbaţi şi femei, mă privesc. Îmi dau seama că e vorba de 
manechine şi reintru în cameră. M-am prins la ce 
foloseşte: învaţă tinerii să se îmbrace elegant. Sală de 
bune maniere, care vasăzică. Dickson ar putea susţine că 
institutul lui e unul de binefacere şi nu prea ar putea fi 
contrazis. 

La etajul superior, găsim o cantină pentru vreo trei 
sute de persoane şi un amfiteatru, cam tot cu atâtea locuri. 
Nimic suspect, amicii mei. Îmi vine să mă autocritic ca 
dulăul Pluto din desene animate. Şi ce vise belicoase 
aveam când am pornit încoace! 

Coborâm dezumflaţi către parter. Prin minte îmi 
fulgeră imaginea Luciei Navaro. Femeia aia nu plângea de 
flori de măr. Institutul ăsta trebuie să aibă un secret care 


ne scapă nouă. Ajungem la parter şi privim afară. Pizmaşii 
încă se vânzolesc. Pe timpul vizitării laboratoarelor, am 
avut impresia că am auzit şi focuri de armă. 

Subsolul, îmi arată Corday o uşă largă, vopsită în alb. 
Ne-am putea ascunde în el. 

Îmi fac un calcul rapid. Am putea rămâne ascunşi în 
subsol câteva zile, până ce ne lămurim ce se petrece cu 
adevărat în Institut. Avem şi câteva „ploşniţe” pe care le- 
am putea planta în anumite locuri, să surprindem discuţii. 
Ca atare, îl îndemn: 

Avanti! 

Deschidem uşa şi începem să coborâm scările. Din 
faţă, vine o lumină slabă. Probabil, cineva a uitat un bec 
aprins. Scările sunt destul de îngrijite şi nu se simte miros 
de igrasie, ca la alte subsoluri. După ce coborâm vreo zece 
trepte, ajungem în faţa unei arcade. Lumina vine din 
interiorul sălii şi este destul de puternică. Pătrundem şi 
rămânem pe loc, căscând gura în jur. 

Subsolul e format dintr-o singură încăpere, cu stâlpi 
de susţinere ici şi colo. E pavat cu marmură albă şi cu 
pereţii vopsiți în alb strălucitor. Pe peretele din fund, din 
care izvorăşte lumina, e pictat un imens ochi negru, 
încadrat într-un triunghi. Sub el, scrie, în limba engleză, 
Yehova is my God. Chestia nu se potriveşte deloc cu ceea 
ce am văzut noi până acum. Pare un sanctuar ori loc de 
rugăciune. 

Niciun loc mai dosnic, constată indianul. Clădirea 
asta a fost făcută fără ascunzători. 

Poate mai jos? îi arăt eu scările de coborâre. Pornim 
pe ele, unul după altul, căci sunt ceva mai înguste. După 
cincisprezece trepte, o nouă uşă boltită se deschide în faţa 
noastră. De data asta, e întuneric deplin. Aprindem 
lanternele şi intrăm. Sala, tot dintr-o bucată, e mai puţin 
finisată. Din câte vedem, foloseşte la antrenament de tir. E 
un poligon cu ţinte mişcătoare, din care unele sunt 


ciuruite. În faţa noastră, e standul de la care se trage şi 
câteva cabine metalice, cu uşi întredeschise. Înaintăm şi le 
studiem. In cabinele mici, de cel mult doi pe doi metri, 
găsim nişte combinezoane şi nişte căşti. E un loc în care 
ne-am putea ascunde deocamdată. Poate că pizmaşii nu 
folosesc poligonul chiar în fiecare zi. 

Mai e un nivel, piciule, mă anunţă Bălaiul. Simţi cum 
tremură podeaua? 

Într-adevăr, planşeul de sub noi vibrează abia 
sesizabil şi un uşor zumzăit se aude. Ne întoarcem la scări 
şi le verificăm. O uşiţă blindată ne barează accesul către 
nivelul inferior. Mă chinui câteva minute şi deschid. 
Zgomotul e din ce în ce mai puternic. Am ajuns în camera 
generatoarelor de rezervă. Educaţia de spai mă îndeamnă 
s-o controlez. Aprind lanterna şi-o iau înainte, După primii 
paşi, un urlet neomenesc mă opreşte. Corday îşi scoate 
pumnalul, singura armă cu care am trecut frontiera 
yankeilor. Urletul se repetă. Nu are în el nimic alarmant şi 
nu comunică nimic. Înseamnă că nu e al paznicului 
generatoarelor. 

lar se aude urletul. După câţiva paşi, întâlnim o 
celulă asemănătoare celor din puşcăriile americane. Adică, 
trei pereţi străjuiţi de un rând de gratii groase. Dincolo de 
gratii, pe două paturi, două fiinţe umane ne privesc cu ochi 
îngroziţi. Cel care urlă e un bărbat de vreo cincizeci şi 
ceva de ani, cu părul lung, cenuşiu, nespălat de multă 
vreme. Al doilea e un tip ceva mai tânăr, tuns scurt şi 
îmbrăcat în blugi. Mâna dreaptă îi atârnă legată de gât cu 
o faşă. Ne aruncă nişte priviri pline de ură, însă tace. Chiar 
şi bătrânul a încetat să urle. Şi-a strâns zdrenţele pe lângă 
trup şi ne priveşte hoţeşte, pe sub sprâncene. 

Acesta e bulăul lor, îi cade fisa lipoveanului. Avem cu 
cine discuta. 

Bărbatul mai tânăr ne priveşte la fel de duşmănos. 
Corday se orientează şi-i comunică în cel mai curat dialect 


yankeu: 

Suntem agenţi federali. Am pătruns pe ascuns, să 
vedem ce se întâmplă aici. 

Bătrânul nu-şi schimbă poziţia. Tânărul se ridică în 
picioare şi vine până lângă gratii. Ne studiază atent 
figurile şi echipamentul, apoi întreabă: 

Voi aţi stins lumina? 

Noi, confirmă Corday. A trebuit să pătrundem 
nevăzuţi. 

Sunteţi curajoşi, dar cum probaţi că sunteţi federali? 

Nu trebuie să probăm nimic, îi răspunde Corday 
rece. Rămânem câteva zile, studiem terenul şi ne lămurim 
cu ce se întâmplă aici. Nu crezi că e ceva necurat la 
mijloc? 

Este, şopteşte tânărul. Vorbiţi mai încet, căci 
bătrânul e ţăcănit! Zace închis în întuneric de vreo trei ani. 

Şi tu ai vrut să evadezi în urmă cu câteva zile, îmi 
vine mie ideea deşteaptă la îndemână. 

Privirile tânărului devin suspicioase. 

De unde ştii? şopteşte el şi se trage înapoi. 

Am prins o discuţie telefonică în care un tip, Werman, 
îl informa pe suspectul nostru că au evadat doi indivizi, îi 
spun eu cinstit. Am pornit pe urmele telefonului şi am 
ajuns tocmai aici. 

M-ar crede şi nu prea. Îi ordon lipoveanului să scoată 
o sticlă de pileală şi tragem fiecare câte un gât. Îi dăm şi 
lui. Nu ne refuză. Se vede că avea nevoie de ceva tărie, 
căci înjur e cam frig. 

Şi ce vreţi să faceţi? întreabă tânărul încă nesigur de 
identitățile noastre. 

Să ne lămurim dacă aici e cazarmă, închisoare ori 
fabrică de paranormali, îi spune Corday. 

Aici e iadul, domnilor. 

Noi suntem liber cugetători, îl lămuresc eu. Poţi fi 


mai explicit, domnule...? 

Frank Shefield, se prezintă individul. 

Noi ne prezentăm numele conspirative şi mai tragem 
câte un gât de spirtos, pentru buna cunoaştere. Bătrânul a 
ridicat capul şi ascultă atent. 

Deci, iadul nu există, îi amintesc eu lui Shefield. Ce 
naiba e aici? 

Aici e replica unei şcoli de agenţi paranormali din 
Rusia. Proprietarul, John Dickson, are ambiția să-i 
depăşească pe ruşi în perversitate şi cruzime. 

Îl ştim pe tipu' ăsta, spune Corday. E plin de gologani 
şi de relaţii în lumea înaltă. Nu-l putem priponi decât cu 
ceva greu. 

Morţii, şopteşte Shefield. Din fiecare serie, moare 
cam o treime. Sunt îngropaţi în spatele acestei clădiri, 
direct în beton. 

Îmi place ce aud, intervin eu. Crezi că avem destul 
timp să discutăm pe îndelete? 

Depinde cât e ceasul. Aici, nu mai ştim dacă e zi sau 
noapte, nici în ce zi suntem. Eu încă n-am bolunzit, dar 
întunericul continuu depresează. 

E ora două şi patruzeci noaptea, din ziua de 23 
aprilie 2007, îl informez eu. 

Pe la vreo opt, ne aduc hrana şi ne iau tinetele, spune 
Shefield. Avem timp să discutăm. 

OK! Mănânci ceva? 

Aş bea cafea şi aş fuma. N-am pus ţigară în gură de 
patru zile. 

Îl servesc cu ţigară iar indianul îi umple o cană de 
cafea din termos. Tipul a devenit mai încrezător, văzându- 
ne că suntem echipați de explorare. Îmi scot rucsacul, mă 
aşez pe el, lângă gratii şi-mi aprind o ţigară. Amicii mei mă 
imită şi iată-ne pe toţi, ca la un sfat de piei roşii, trăgând 
din pipele păcii. 


Frank, îi spun eu, suntem mai nevinovaţi ca nişte 
ţânci. Trebuie să ne povesteşti tot, să înţelegem. 

Mai bine puneţi întrebări, sugerează prizonierul. 
Câştigăm timp. 

OK! Ce făceai tu aici? 

Predam medicina. Sunt specialist în sistemul nervos 
periferic. 

Şi te-au răpit? 

Nu, m-au angajat, în urmă cu doi ani. Contractul era 
deosebit de tentant. Jumătate de milion pe an, plus masă şi 
casă. Am semnat fără să şovăi. 

Ţi-au spus de la început în ce condiţii vei lucra? 

Nu. Mi-au promis concedii la şase luni, să-mi văd 
familia. O parte din salariu urma să fie virat soţiei, în 
fiecare lună. Singura condiţie era păstrarea secretului. 

Deci, soţia ştie ceva. 

Nu prea multe. Mi s-a spus că voi lucra în Bahamas. 
Atâta ştia şi ea. 

Şi-au trecut doi ani... 

Au trecut, recunoaşte Frank. M-am hârâit cu ei, însă 
m-au ameninţat cu lichidarea întregii familii. Trebuia să 
mai stau un an, apoi încă un an... 

Înţeleg. 

N-am mai răbdat şi-am şters-o împreună cu William, 
un fizician mai tânăr. Ne-au prins la gardul electrificat. Bill 
a rămas acolo, agăţat de gard. 

Deci, în blocul dinspre est, locuiesc profesori? 

Exact. Program de puşcărie. Predăm la ore, apoi ne 
retragem în apartamente. Urmărim televizorul, jucăm şah 
sau alte jocuri de societate. Duminica, avem o raţie de 
whisky şi dreptul de a ne plimba prin pădure, până la zona 
marcată. Femeile sunt împărţite între profesori, funcţie de 
succes. Şi ele sunt terminate. 

Lucia Navaro îţi spune ceva? 


Frank tresare şi mă priveşte curios. Îi explic: 

E paranormală din CIA. A dispărut de la domiciliu de 
vreo doi ani. 

E aici. Am fost... să zicem, apropiaţi. 

Şi n-a vrut să fugă? 

Nici n-am invitat-o. N-ar fi rezistat la un marş atât de 
greu. 

Înseamnă că ştiţi pe unde suntem? 

Am văzut o hartă în biroul lui Werman. Suntem în 
New Mexico, pe Rio Grande. 

Corect. Cine-i Werman? 

Un paranormal din Rusia. Nu ştiu cum l-a cumpărat 
Dickson. 

Înseamnă că lucrează de bunăvoie? 

De plăcere. E un sadic. N-are pe nimeni, la cei 
şaptezeci şi ceva de ani ai săi. Institutul e viaţa lui. 

Şi gărzile? 

Nu ştiu de unde le-au recrutat, căci nu discută cu noi. 
Locuiesc în subsolul clădirii cu profesori. 

Aha! Şi studenţii? 

Nu avem voie să discutăm intimităţi cu ei. Presupun 
că au fost recrutaţi de bunăvoie. Rabdă patru ani, apoi 
pleacă în Lume, în poziţii privilegiate. 

De asta nu sunt păziţi? 

Nu sunt păziţi pentru că sunt hipnotizaţi să nu 
părăsească Institutul. 

Sunt robotizaţi? 

Până în profunzime, domnule. Au fost hipnotizaţi să 
creadă că supraviețuitorii cursului sunt aleşii lui Yehova să 
stăpânească Lumea. Pentru întărirea hipnozei, li se predau 
cursuri de arta conducerii politice şi economice. Fiecare 
tânăr cursant vrea să devină mogul într-un domeniu şi e 
gata să ucidă pentru aceasta. 


Înseamnă că se supun orbeşte. 

Dickson este pentru ei Dumnezeu, mamă şi tată. Nu-i 
interesează altcineva. N-au sentimente normale, de 
dragoste, milă sau compasiune. 

Nişte bestii? 

Cam aşa ceva. Werman e mulţumit de gradul lor de 
dezumanizare. Spune că, după absolvire, nu vor ezita să 
facă sacrificiile necesare, în orice domeniu ar lucra. 

Patru ani de sacrificii... 

La terminarea cursurilor, vor primi diplome de la 
facultăţi prestigioase din SUA şi Canada. Asta le dă şi mai 
multă siguranţă. 

Şi când moare câte unul? 

Întorc capul, să nu vadă. Au fost educați să nu-i 
intereseze perdanţii. 

Şi cum mor? 

Accidente de curs. Mai ales, la instructajul 
paranormal. Le crapă nervii sau inima. Ologii sunt lichidaţi 
fără menajamente. 

De cine? 

De profesori sau gărzi. 

Înseamnă că unii profesori colaborează benevol? 

Cei aduşi de Dickson se bucură de mai multe 
drepturi. Pleacă în concediu prin rotaţie, primesc raţii de 
băutură şi ţigări... 

Sunt mulţi? 

Vreo treizeci. Restul, noi, negrişorii, suntem încă pe 
atât. 

Impresionant! Un profesor la patru cursanţi. În nicio 
facultate din Lume nu mai găseşti aşa ceva. 

V-am spus că Dickson vrea să-i întreacă pe ruşi. 
Werman spune că tinerii din anul trei de studiu sunt mai 
buni decât ce-a avut el în Rusia. 


Anul trei? înseamnă că, în această vară, vor fi 
recrutaţi noi tineri pentru anul întâi? 

Exact! îi culeg din cele mai disperate medii sociale, 
după criterii stabilite de Werman. Îi hipnotizează şi le dau 
speranţe. 

Îmi frec gânditor barba nerasă. Încep să înţeleg 
tactica adoptată de „apostolii sfârşitului”. Îşi crează din 
timp agenţi paranormali capabili să penetreze în medii 
înalte. În câţiva ani, pot ocupa importante structuri statale 
sau din domeniul liberei iniţiative. Nu se mai pune 
problema  câştigării loialității lor, deoarece toţi sunt 
subordonați necondiţionat lui Dickson. Acest magnat a 
început să-şi creeze o lume numai a lui. 

ŞAH MAT, WERMAN! 

Frank Shefield tremură uşor, de frig. Îl îndemn pe 
lipovean să-i mai dea o gură de tărie, apoi privesc la 
bătrânul smintit. A adormit într-o rână. Nu e niciun pericol 
pentru noi. Îl întreb pe prizonier: 

De ce nu l-au ucis pe bătrân? 

E material de studiu pentru paranormali. Are viziuni 
ciudate. 

Aha! Şi pe tine? 

De mine au nevoie, la cursuri. Speră să mă înmoaie, 
după câteva zile de carceră. 

Ne-ai putea fi de folos. 

Începusem să gândesc la asta, îmi dovedeşte el că nu 
e deloc prost. Mă tem însă de confruntarea finală. 

Adică? 

Când federalii vor intra aici, toţi fanatizaţii vor lupta 
cu ghearele şi cu dinţii. Va fi un carnagiu. 

Poate găsim o soluţie inteligentă. 

Ar trebui să chemaţi multe ajutoare. 

Suntem destui, Frank. Săptămâna viitoare, vei ajunge 
acasă, la soţie şi copil. 


Ştiu eu dacă soţia a aşteptat atât? 

Înţeleg că are o problemă sentimentală. Cu atât mai 
bine. Ne va ajuta fără şovăire. Scot blocnotesul şi schiţez 
clădirea laboratoarelor, aşa cum am văzut-o noi pe 
întuneric. 1 - 1 întind şi-i cer să-mi precizeze bârlogul lui 
Werman. Yankeul ia notesul şi-l studiază rapid. 

Aţi văzut numai jumătatea din dreapta scărilor, spune 
el. Uite, mai există o aripă, aici! 

Desenează şi aripa lipsă, apoi marchează un loc de la 
etajul întâi: 

Aici locuieşte şi lucrează Werman. Are un apartament 
imens, împreună cu o doctoriţă care îi urmăreşte inima. E 
cardiac, înţelegeţi? 

Întâlnirea cu noi o să-i dea şi dureri de cap, îl asigură 
Bălaiul. 

Să fiţi atenţi, că e bine înarmat! Se teme şi de 
angajaţi. 

Vom fi cât se poate de atenţi, Frank. Acum, ar trebui 
să ne spui unde să ne ascundem de cei care vă aduc 
mâncarea. 

În spatele generatoarelor, arată el cu degetul în 
întuneric. Nimeni nu controlează această sală. 

N-are nici mecanic? 

Generatoarele sunt pornite automat, din centrala de 
supraveghere a Institutului. Numai o defecţiune ar aduce 
aici pe cineva. 

OK, Frank. Noi vom întârzia câteva zile, să mirosim 
terenul. 

Să mă prefac pocăit, să ajung din nou între profesori? 

E o idee bună, dar să nu miroase ceva Werman. 

Îl cer o discuţie deschisă, de la bărbat la bărbat. Îi 
spun că mi-a fost dor de familie şi-l somez să-mi arate 
măcar o fotografie de-a copilului. 

Pare plauzibil. Încerci azi? 


Încerc. 

Bătrânul n-o să trădeze? 

El delirează multe, despre extratereştrii care îl vor 
salva. Numai câţiva cursanţi îl ascultă şi-i pun întrebări. 

Să nu spună nimic de noi! 

Domnule, mi-e greu să cred că cineva a ajuns până 
aici. Sistemul de securitate e perfect. Cum să-l creadă? 

Dacă ar fi să ne confruntăm paranormal, cine ar fi cel 
mai periculos adversar? 

Frank Shefield stă pe gânduri câteva clipe, apoi 
răspunde: 

Lucia Navaro se ocupă de pregătirea paranormalilor 
de atac psihic. Din câte am aflat de la ea, un cursant de 
anul trei, Mark, poate dobori un om cu o simplă privire. E 
cea mai spectaculoasă realizare a ei şi mândria lui 
Werman. Mark a fost prezentat şi lui Dickson, pe timpul 
unei vizite. 

Profesorii? 

Numai Lucia Navaro e pregătită paranormal pentru 
atacuri psihice. A fost recrutată de CIA încă din facultate. 

Şi e atât de grozavă? 

Îţi poate crea un disconfort psihic teribil. Dacă te 
priveşte ţintă câteva minute, nu mai ştii cum te cheamă. 

Dar este prizonieră... 

Pentru că nu a ajuns la o înţelegere cu ei. Ştiţi, ea a 
fost răpită. Mult timp nici n-a vrut să lucreze. 

Ce a convins-o să cedeze? 

Poate că şi eu am contribuit. Am fost foarte apropiaţi. 

Înţeleg. Apartamentul lui Werman este gardat de 
paranormali? 

Numai doctoriţa e bioenergoterapeută. Cei doi body- 
garzi din hol sunt simpli killeri. 

Mi s-a părut că gorilele au pregătire militară. 


Chiar au. Dickson a recrutat foşti combatanți din 
Golf. Unii sunt de o cruzime bestială. L-am văzut pe unul 
cum a ucis un cursant cu mâinile goale. I-a rupt gâtul, cu o 
simplă mişcare. 

Deci, forţele cu care ne vom confrunta sunt foarte 
periculoase? 

V-am spus să chemaţi trupe speciale. Ăştia ucid cu 
privirea, cu mâinile goale, cu armele... Mi-e şi frică să 
trăiesc aici. 

De aia ai spus că am ajuns în iad? 

Dacă nimeni nu e sigur de viaţa lui măcar o zi? 

Mie mi s-a părut că au un program foarte paşnic. 

Aparenţă  înşelătoare, domnule  Varain. Nu e 
săptămână fără măcar un mort. Şi când vezi cum îl aruncă 
ca pe un câine, într-o groapă betonată... 

Frank tremură deja. Eu îl liniştesc cu vorbe menite să 
i se imprime pe creier: 

Coşmarul s-a terminat, Frank. Eşti din nou un om 
liber şi sigur de viaţa ta. 

Indianul îi întinde un sandviş şi încă o cană de cafea. 
Prizonierul mănâncă şi lacrimile-i curg pe faţă. Probabil, n- 
a reuşit să ne sugrăvească nici a zecea parte din grozăviile 
care se petrec aici. Îl lăsăm să se liniştească şi ne tragem 
mai la o parte, să ne sfătuim între noi. 

Nu vom reuşi să spargem viesparul numai în trei, pun 
eu problema deschis. Oricât de norocoşi şi viteji am fi, tot 
vom fi ucişi. 

Piciule, spune-mi că n-am auzit bine! mă îndeamnă 
lipoveanul. 

Ai auzit bine, îi replic eu mohorât. Nu putem acţiona 
singuri împotriva a trei sute de paranormali şi killeri. 

Chemăm extratereştrii! 

Pentru fleacul ăsta? Nu e problema lor. 

Aş putea apela la CIA, şopteşte Corday. Cred că i-ar 


interesa. 

Eşti sigur că nu ne vor înşfăca pe noi? 

— Nu. Prieteniile dintre agenţii CIA sunt relative. Am 
putea încerca, însă. 

Numai în caz de maximă disperare, pun eu condiţia. 
Aţi auzit tot. Cum credeţi că trebuie să acţionăm? 

Alertăm  FBl-ul, sub pretextul unei organizaţii 
teroriste, propune lipoveanul. În timp ce federalii se bat cu 
gorilele, noi pătrundem în bârlogul şefului şi punem gabja 
pe probele care ne interesează. Pe cele care privesc 
Uniunea Europeană. 

E o chestie mai complicată, rostesc eu gânditor. 
Werman ar putea distruge probele, în timpul asaltului 
federalilor. 

Nici nu ştim dacă federalii vor reacţiona pozitiv, 
obiectează indianul. Dickson e o persoană respectată. 

N-avem voie să plângem de mila noastră? întreabă 
lipoveanul. 

Încă nu, îi răspund eu. Numai după ce vom fi la 
înghesuială, fără posibilităţi de scăpare. 

Încerc cu CIA, dar nu dezvălui nimic, se decide 
Corday. 

Îşi scoate celularul şi formează un număr. Urmează 
un şir de parole de recunoaştere mai ceva ca-n filmele de 
spionaj. Interlocutorul răspunde la numele conspirativ 
Falcon şi pare reticent. Corday îi explică liniştit că are o 
grupare teroristă coaptă, pe teritoriul Statelor. Falcon vrea 
detalii, însă indianul îi cere garanţii pentru el şi doi amici. 
Noi suntem amicii cu pricina. Falcon îi spune pe şleau că 
garanţiile nu depind de el şi-l invită să verse tot din guşă. 
Indianul îi repetă cererea de garanţii şi-i dă termen de 
gândire douăzeci şi patru de ore. Închide măcănitoarea şi 
concluzionează: 

Serviciile secrete americane s-au birocratizat ceva de 


speriat. Mă şi mir că mai dau din coadă. 

Rămânem pe loc şi mirosim terenul, propun eu. Nu 
se poate să nu găsim nicio fisură în sistemul lor de pază. 

Valabil! aprobă lipoveanul. Tragem un pui de soi, să 
ne limpezim la minte. 

Ne ascundem după generatoare şi dormim cu 
schimbul, ordon eu. Să-l anunţăm pe Frank. 

Îl spunem prizonierului că vom rămâne ascunşi încă o 
zi, apoi verificăm bine podeaua cu lanterna. Strângem 
toate chiştoacele de ţigări şi suflăm cenuşa. Pizmaşii nici 
nu trebuie să viseze c-am trecut pe la celula cu prizonieri. 

Depăşim generatoarele şi găsim un loc larg, destul de 
uscat, pentru odihnă. E drept că e cam zgomot, semn că 
pizmaşii n-au reparat încă firul secţionat de mine. Noi 
suntem învăţaţi însă să dormim în orice condiţii. Ca atare, 
ne împărţim schimburile de veghe şi decretăm stingerea. 
Indianul rămâne de veghe şi eu cu Bălaiul ne întindem, cu 
capetele pe rucsacuri. Mă autosugestionez puternic şi mă 
afund într-un somn greu. Trebuie să-mi refac forţele 
pentru confruntările ulterioare. 

Pe la şase, Corday mă trezeşte pentru schimbul de 
veghe. Îl las să adoarmă, apoi încep să sondez încet 
tavanul. 

Prima surpriză: în amfiteatru de deasupra, un tânăr 
brunet meditează în poziţia lotus. Priveşte ţintă la ochiul 
negru de pe perete şi-şi mişcă buzele lent, de parcă ar 
rosti mantre. Frank nu ne-a spus nimic despre astfel de 
practici matinale, notez eu în minte şi-mi strecor spaiul 
psihic mai sus. Descopăr o sală de arte marţiale, înzestrată 
cu tot ce cunoaşte lupta modernă. Nu mă interesează. 

Răsuflu adânc şi împing şuviţa psihică prin tavanul 
următor. De la prima vizualizare, simt că am pus şaua pe 
cal. Am ajuns cu „ochiul psihic” în apartamentul lui 
Werman. Îl pot studia în linişte. E un bătrânel uscat, cu 


faţa smochinită şi ochi mici. Aproape că-i scrie răutatea pe 
moacă. Momentan, bea ceai, în compania unei dame 
îmbrăcate în alb. Trebuie să fie doctoriţa, gândesc eu şi-o 
studiez atent. Să tot aibă vreo patruzeci de ani, dar arată 
mai bătrână. Faţa îi este aspră, ca de bărbat şi poartă 
părul strâns într-un coc foarte sever. Momentan, îi 
vorbeşte lui Werman despre nişte vise. Un plan deştept 
începe să încolţească în capul meu. Îmi retrag spaiul psihic 
şi mă relaxez. Restul schimbului de veghe, rumeg ideea 
care mi-a venit. Ar putea da roade, chiar şi în lipsa unui 
suport serios de afară. 

Pe la opt şi ceva, văd lumină în direcţia intrării. Pun 
ochiul la treabă şi zăresc două umbre, în spatele unei 
lanterne. Mă prind că-s tipii care aduc mâncare pentru 
prizonieri. Mă pregătesc pentru un eventual atac, 
deoarece nu ştiu cum vor reacţiona prizonierii. Clipele trec 
şi nimic nu se întâmplă. Cele două umbre se îndepărtează, 
în urletele bătrânului smintit. Mai aştept vreo jumătate de 
oră, apoi îl trezesc pe lipovean. Îi poruncesc să nu se facă 
mangă tocmai în cuibul duşmanilor şi trag pe dreapta. 
Somnul mă învăluie rapid. 

Ora douăsprezece şi câteva minute. M-am strecurat 
singur până la celula prizonierilor, căci am unele probleme 
de clarificat. De îndată ce aprind lanterna, bătrânul începe 
să urle. Frank sare din pat şi se apropie de gratii. 

Cum a fost? îl întreb eu. 

I-am cerut lui Werman o întrevedere. Încă nu mi-a 
răspuns. 

În regulă. Crezi c-o poţi determina pe Lucia Navaro 
să nu acţioneze împotriva noastră? 

Nici nu va fi nevoie. De mult, visează să se revolte 
cumva. 

Bine. După ce scapi de aici, o pregăteşti finuţ! 

Îi spun tot? 


Numai că federalii se pregătesc să pătrundă în 

Institut. 

Bine. Altceva? 

Cum îl identificăm pe paranormalul cel groaznic? 

Mark? E singurul portorican printre atâţia albi. N-ar 
trebui să fie greu. 

E cumva mistic? îmi licăreşte mie neuronul. 

Până în măduva oaselor. În fiecare dimineaţă, la ora 
cinci, e în templu, pentru meditaţie. Cred că aşa îşi 
concentrează energia. 

E brunet cu părul creţ? 

Da. Cum aţi ghicit? 

Şi eu sunt paranormal, Frank. Poate mai puternic 
decât portoricanul. 

Nu-ţi doresc să ajungi faţă în faţă cu el. 

Vom ajunge faţă în faţă, Frank. Numai unul va 
supravieţui. Eu. 

Mă priveşte neîncrezător. E dreptul lui să simtă şi să 
creadă orice îi trece prin tărtăcuţă. Eu m-am lămurit cum 
stă treaba. Îl sfătuiesc să ne vestească dacă Werman 
trimite pe cineva după el. În acest scop, trebuie să se 
întindă din toţi muşchii şi să exclame, cu voce tare. O, ce 
splendidă e libertatea! Astfel, noi vom auzi şi vom şti că a 
plecat. Îi urez baftă şi mă întorc la amicii mei. Îl găsesc 
mâncând conserve de fructe dintr-o cutie. Mă alătur lor, 
căci n-am chef de vreo mâncare mai consistentă. 

Pe la vreo trei şi ceva, lumina apare din nou în zona 
celulei cu prizonieri. Căscăm urechile să prindem 
discuţiile. După vreo zece minute, auzim exclamaţia lui 
Frank. Înseamnă că-l duc la Werman. Donşoara Fortuna a 
început să-şi fluture fustita norocoasă pe deasupra 
noastră. Pornesc ministaţia şi verific semnalul sonor. E cât 
se poate de clar. Frank nici nu ştie că i-am agăţat un 
microfon sub reverul hainei. E mai bine aşa. Dacă ar şti, ar 


putea să facă prostii, datorită crispării. Lăsăm lucrurile să 
evolueze în deplină naturaleţe. 

După câteva minute, auzim glasul lui Frank: 

Domnule director, m-am prezentat la discuţii. 

Cuminţit? întreabă Werman. Sau vrei să ajungi ca 
Mac Pfardy? 

N-am chef să-mi pierd minţile, dar trebuie să mă 
înţelegeţi şi dumneavoastră. 

Dialogul dintre cei doi durează vreo jumătate de oră. 
Frank se ţine băţos, semn că întâlnirea cu noi i-a dat aripi. 

Werman nu renunţă uşor la acuzaţiile sale. La un 
moment dat, se enervează şi începe să vorbească ruseşte. 
Îşi revine şi-l ameninţă pe Frank că-i va urmări fiecare pas. 
Yankeul nu se lasă. Exact cum ne-a spus, cere o fotografie, 
să se convingă că măcar fiul său este viu. Werman îi 
promite că va primi fotografia în cursul săptămânii 
viitoare. În fine, îl trimite înapoi la apartamentul său. Am 
câştigat un om în rândul inamicilor. Ne frecăm mâinile de 
mulţumire şi bem nişte samagon din raţia Bălaiului. 
Oricum, n-avem altceva mai bun de făcut în următoarele 
ore. 

Ziua se scurge lent. Dormim, mâncăm şi iar dormim. 
Continuăm astfel şi în primele ore ale nopţii. Le-am 
împărtăşit amicilor mei planul şi au fost de acord să ne 
riscăm vieţile noastre păcătoase. Numai în caz extrem, 
vom da o alertă de terorism la FBI. Ăştia nu gândesc prea 
mult când e vorba de Împuşcături şi cam asta se profilează 
la orizont: o poceală ca-n filmele cu gangsteri. 

Pe la patru dimineaţa, ne spălăm cu apă din sticlă şi 
bem câte un ness frecat de indian. Nu halim nimic, pentru 
cazul că am prinde vreun glonte cu stomacul. Ne pregătim 
de asaltul redutei într-un stil mai puţin convenţional. Lucru 
cât se poate de normal, ţinând cont că eu şi Bălaiul am fost 
instruiți în Serviciul Operaţiuni  Neconvenţionale al 


Octogonului. 

Gata de acţiune. Îmi iau cei doi amici sub braţe şi 
trecem prin plafon, ca vrăjitoarele din poveşti. Ajunşi în 
sala de arte marţiale, îi invit să se înarmeze cât de cât, 
pentru scărmăneala care s-ar putea să urmeze. Bălaiul îşi 
ia o sabie de samurai, însă Corday rămâne ferm pe poziţii: 
are pumnalul său, nu-i mai trebuie nimic. Ne aşezăm pe 
salteaua de lupte şi aşteptăm răbdători. După vreun sfert 
de oră, uşa de sus scârţâie. Nu se aud paşi, dar eu simt un 
câmp paranormal rece şi puternic. Portoricanul Mark a 
venit la antrenament. Îmi instruiesc din nou amicii cu 
mişcările pe care trebuie să le facă şi ne pregătim de salt. 

Pentru început, strecor o şuviţă psihică subţire către 
etaj. În „templu” arde o lumină slabă, deasupra ochiului lui 
Yehova. Tânărul portorican a adoptat poziţia lotus şi 
priveşte ţintă în imensul ochi negru. De această dată, îl 
aud şi ce murmură: Yehova is my God. I am Yehova's will. E 
clar că-i dus cu pluta rău de tot. Nu e nimic de râs, însă. 
Fanaticii religioşi sunt la fel de periculoşi ca şi şerpii 
veninoşi. Din astă cauză, trebuie stârpiţi pe rudă şi 
sămânță. Tipii sunt în stare să schilodească şi să ucidă, 
convinşi că îndeplinesc voia Domnului. Poate aţi întâlnit şi 
dumneavoastră specimene de acest fel, prin România sau 
aiurea. Feriţi-vă să intraţi în conflict cu ele, că-s dracu’ gol! 

Îmi aleg bine poziţia şi-mi invit camarazii lângă mine. 
Îi înconjor cu braţele şi fac saltul prin tavan. Am ajuns în 
sptele fanaticului, la vreo zece metri. Nu ne-a simţit. E 
prea adâncit în meditaţia sa şi în visele sale de a ajunge 
mare sculă a lui Yehova. Le fac semn celor doi amici să 
blocheze direcţia către uşă, apoi încep să înaintez, cu 
mâinile întinse în faţă. Fanaticul posedă un câmp 
bioenergetic de speriat. În primul rând, e dens, încât îl 
simt ca pe o pastă tare. În al doilefe rând, e rece, cum nu 
sunt biocâmpurile umane. Înseamnă că meditează asupra a 
ceva rece, nepământean. Toate acestea mă îngrijorează, 


însă, nu mă opresc din acţiunea mea. 

Am ajuns la circa cinci paşi de el şi încă nu m-a 
simţit. Probabil, e concentrat puternic, pe un singur punct, 
cum se face în astfel de cazuri. Îl strig pe nume: 

— Mark! 

Tresare şi întoarce privirea. Las naibii cavalerismele 
şi-i trântesc un fulger psihic în tâmplă. Simt lovitura mea. 
S-a oprit într-un corp dur şi rece. Mă concentrez şi-o 
împing înainte. Mark ţâşneşte în picioare urlând: 

Yehova is my God. I am Yehova's will! 

Eşti un biet robot portorican, îi replic eu calm, căci 
prima lovitură a pătruns în creierul lui. 

Figura i se crispează ca la o fiară. Îşi întinde mâinile 
cu ghearele desfăcute şi urlă: 

Crapă, intrusule! 

Un ghem de energie vizibilă cu ochiul liber a ţâşnit 
dintre palmele sale. Mă loveşte ca o bombă şi se sparge în 
bucăţi, înainte de a-mi penetra psihocâmpul. O uşoară 
ameţeală mă cuprinde. Într-adevăr, individul este un 
paranormal de excepţie. Ochii săi licăresc ca două 
beculete aprinse. Nu mai e om. E o fiară hotărâtă să verse 
sânge şi să distrugă tot în calea sa. Dacă nu-l termin eu pe 
el, mă va termina el pe mine, e gândul care îmi umblă prin 
creier. 

Mark scoate un urlet şi se aruncă înainte, către mine. 
Mă feresc şi-i trimit o nouă săgeată psihică. De data 
aceasta, în ceafă. Iar întâlnesc un corp dur şi rece. Parcă 
ar fi un om din gheaţă, gândesc eu şi-mi amintesc de 
Fecioara de foc. Această paranormală grozavă m-a învăţat 
să folosesc focul spiritual pentru a învinge frigul. Deja, 
gândesc cum aş putea să-l „topesc” pe portorican. 

Deşi lovit în creier, Mark atacă din nou. De data 
aceasta, cu privirea. Îmi caută ochii, să mi-i prindă la 
contact. Îl feresc şi mă pregătesc să-l lovesc cu o săgeată 


fierbinte ca Soarele din care ne tragem viaţa. Îi simt 
privirea ca o lance pe gâtul meu şi o durere cumplită îmi 
încleştează muşchii. M-a trosnit în muşchii gâtului şi mi-a 
contractat vena jugulară. Creierul primeşte mai puţin 
snge. Privirea mi se înceţoşează. Instinctiv, dau drumul 
fulgerului de foc să plece din fruntea mea. Îl văd pe Mark 
într-un val de foc, apoi, căzând la podea. Se ridică însă 
fulgerător şi ţâşneşte către uşă. Indianul face un salt şi-i 
înfige pumnalul în piept. Portoricanul se zvârcoleşte şi 
urlă, de parcă n-ar avea inima străpunsă. Corday îi pune 
talpa pe gură şi mă strigă: 

Ucide-l cumva, Varaine! 

Mă apropii de inamic şi-i înfig un fulger de foc în 
moalele capului. De această dată, săgeata psihică, 
pyrokine-zică, pătrunde cu uşurinţă prin carnea moale. Un 
fum urât mirositor se împrăştie în jur. Ochiul lui Yehova, 
negru şi imens, ne priveşte impasibil. Se vede că n-a prins 
nimic din ce s-a întâmplat aici. Mă las pe duşumea, abia 
respirând: 

Parcă era un demon din poveşti. 

Îl smulg lui Mark medalionul de la gât şi-l bag în 
buzunar. 

Ce vitalitate extraordinară! şopteşte indianul cu 
admiraţie. Păcat că era de partea cealaltă! 

Mă scutur şi mă ridic, să-mi privesc isprava. Figura 
portoricanului s-a destins. Pare un tânăr cumsecade, care 
doarme. Numai sângele care îi curge din piept arată că s-a 
duş naibii. 

Să-l ducem în faţa ochiului lui Yehova! îmi îndemn eu 
prietenii. 

Îl prindem de haine şi-l târâm până la locul de 
meditaţie. Îl ridicăm şi-l aşezăm cu capul între genunchi. 
La o primă vedere, ar părea că meditează. Sper să nu se 
prindă nimeni prea curând că l-am scos din luptă. 


Răsuflu adânc şi fac câteva mişcări de gimnastică, 
încă mai simt ameţeală de la loviturile portoricanului. N- 
am mai întâlnit încă unul ca el, în ultimii ani. Vremea 
confruntărilor dintre marii paranormali s-a cam dus, odată 
cu căderea sistemului socialist. Se vede, însă, că sovieticii 
au pus seminţe din şcoala lor în toate colţurile Lumii. Asta 
îmi aminteşte de Werman. Privesc tavanul şi-l văd în 
camera de zi. E numai în halat şi papuci, în faţa unei mese 
de şah. Joacă singur, cu albele şi negrele deodată. 
Doctoriţa sa nu se zăreşte. 

Nu uitaţi că avem nevoie de arme de foc! le amintesc 
eu amicilor. Cât mai multe şi cât mai multă muniţie! 

Tac şi se lipesc de mine. Până acum, planul meu a 
funcţionat. Privesc din nou tavanul, îmi amintesc exact 
poziţia lui Werman şi mă lasnsez în spatele lui. 

Am ajuns într-un dormitor cu patul desfăcut. Lângă 
pat, e un complex de reanimare, pe rotile. Prin uşa 
deschisă, către camera de zi, zăresc ceafa bătrânului 
ticălos. E foarte concentrat la jocul lui. Păşesc încet, ca o 
pisică, spre el. Am ajuns în spatele său şi nu respir. Scot 
din buzunar medalionul lui Mark şi-l arunc între piese, 
şoptind cu răutate: 

Şah mat, Werman! 

Bătrânul priveşte prostit medalionul hexagonal cu 
şerpi încolăciţi. Îi pun un deget pe frunte şi-i spun lent: 

De acum încolo, vei vorbi numai când îţi spun eu! 
Ochii săi s-au lărgit de spaimă. A răsturnat tabla de şah, în 
încercarea de a se prinde de ceva. S-a umflat la faţă şi s-a 
făcut roşu. Nu e încă timpul să facă un stop cardiac. Ca 
atare, îi spun: 

Dacă vorbeşti încet, îţi dezleg limba. 

Se grăbeşte să dea aprobator din cap. Îl ating din nou 
pe frunte şi-l îndemn: 

Spune unde e doctoriţa! 


Tipul izbucneşte într-un potop de vorbe în limba rusă. 
Lipoveanul îl ascultă atent, apoi îi răspunde, în engleză: 

Tataie, ai greşit adrisantu. Noi nu suntem ruşi. 
Suntem agenţi federali. 

Nu se poate! îngaimă bătrânul ovrei rus. 

Ba da! îl contrazice Bălaiul. leşisem şi noi la cules 
ciuperci prin pădure şi când colo, ce să vezi? Nişte tipi se 
jucau de-a conspiratorii. 

Hahalera de Werman îşi revine mai rapid decât îl 
bănuiam. Îşi îndreaptă spatele şi replică aproape rece: 

Aici este un institut privat de pregătire medicală. Vă 
rog să-mi prezentaţi mandatul de percheziţie! 

Jart! Lipoveanul i-a aplicat „mandatul” direct peste 
clănţănitoare. E un mandat serios, cam cât o lopată de 
mărime medie. Figura lui Werman exprimă cea mai 
autentică stupoare. Se vede că nimeni nu l-a mai tratat în 
aşa hal. I-a crăpat buza de sus şi proteza i se cam mişcă. 
Bălaiul îl îndeamnă politicos: 

Fă bine şi spune unde e doctoriţa ta! mai am câteva 
mandate de rezervă. 

S-a dus după ceai, scânceşte Werman. 

Indianul se repliază fulgerător. Trece la uşă, gata să 
recepţioneze  doctoriţa. Ochii mei văd o manevră 
interesantă. Werman îşi mişcă degetele încetişor către o 
clapetă maron de pe mânerul fotoliului. Îi prind gheruţa și- 
l avertizez: 

Moşule, nu eşti deloc cuminte! Dacă mai încerci vreo 
figură, te jupuim de piele îl simt cum se pregăteşte să urle 
din toate puterile. Îl trosnesc mai mult instinctiv. Rămâne 
cu gura larg deschisă, ca o mască de teatru. Bălaiul ia 
havana fumegândă de pe scrumieră, i-o bagă în bot şi-i 
apasă barba până ce-o prinde între fălci. Arată ca un 
buldog căruia vreun glumeţ i-a înfipt o ţigară în bot. Eu 
încep să-l dăscălesc: 


Ai pierdut, Werman. Cel puţin trei sute de federali 
sunt cu ochii pe ograda ta. Cel mai bun paranormal al tău 
s-a dus la Yehova. Inţelegi cine i-a dat paşaportu? 

Dă din cap că s-a prins că situaţia e cotoibilă. ÎL 
înşfac de ceafă şi-l forţez să se întoarcă în dormitor. Il 
întind frumos pe pat şi-i scot havana din gură. Vedeţi ce 
gingaşi putem fi noi cu suspecţii? în timp ce fac toate 
astea, Bălaiul caută febril prin apartament. Eu i-am spus 
că clientu ar trebui să posede un arsenal de autoapărare. 
Într-adevăr, lipoveanul culege din cele mai neobişnuite 
locuri un pistol Colt şi o armă retezată de calibru mare. Şi 
le pune la cingătoare şi rânjeşte voios: 

Moşulică, te jucai de-a hoţii şi vardiştii prin 
apartament. 

Pssst! ne atenționează indianul să  tăcem, 
încremenim. Uşa se deschide şi apare o lăbuţă pe care e 
întinsă o tavă cu un ceainic şi câteva ceşti. Intră dama de 
care v-am vorbit anterior. Aia cu meclă de bărbat. N-are 
timp să afle prea multe, căci indianul o strânge binişor de 
beregată. N-o ucide de tot, dar nici mult nu mai are. 
Precis, o să bea apă cu paiu câteva zile. Corday ne-o aduce 
plocon şi-o aruncă în pat, alături de Werman. Bătrânelul 
cască ochii şi face spume la gură, dar nu poate ciripi nimic. 
Vedeţi ce a naibii e hipnoza aplicată cum trebuie? Tipu' e 
în puterea voinţei mele şi aşa va rămâne până ce-i voi da 
drumul. Desigur, dacă-i voi da drumul vreodată. 

Aici e şandramaua boşorogului, piciule, mă anunţă 
Bălaiul. Da’ ştiu că-i mare. 

Îl fac semn lui Corday să păzească prinşii şi trec de 
uşa dormitorului. Dau într-un hol, din care se face, la 
dreapta, o baie. Drept în faţă, se întinde un birou elegant, 
cu ferestre largi. Merg până la ele şi privesc afară. Se vede 
tot platoul şi celelalte două corpuri de clădiri. Momentan, 
tinerii aleargă în jurul platoului, dezbrăcaţi până la brâu. 
Fetele chiar sunt un adevărat spectacol. In rest, linişte. 


Gorilele nu se zăresc. 

Mă întorc în dormitor şi-l ridic pe Werman de guler. 

Leagă muierea, indios! comand eu. Pune-i şi ceva la 
gură, să nu guiţe! 

Îl târăsc pe Werman în birou, până lângă geam. Între 
timp, Bălaiul a descoperit un seif cu armament. Îmi 
prezintă, mândru nevoie mare, o carabină cu lunetă şi-un 
aruncător de rachetuţe. 

Moşule, voiai să începi al treilea război mondial? îl 
întreabă el pe boşorog. 

Werman tace, căci are gura legată. Îi arăt platoul şi-l 
întreb: 

Unde-s gărzile? 

La posturi şi în cazarmă, mârâie el cu greutate. 

Câţi sunt în total? 

Optzeci şi patru, răspunde el fără să clipească. Cu tot 
cu piloţii elicopterelor. 

Şi cursanţi? 

O sută nouăzeci şi trei. 

Minus Mark, îi amintesc eu. Frumoasă armată. Tace. 
Eu mă întreb cum am putea neutraliza măcar parţial gaşca 
asta. Tot o alertă la FBI îmi umblă prin creier. Varianta 
cade repede, ca la un semn vrăjit. 

Nu sunteţi de la FBI, rosteşte Werman cu greutate. 
Sunteţi ruşi. 

Patagonezi, îl iau eu în tărbacă. 

FBl-ul a fost la noi în vizită, îmi explică el motivul 
suspiciunii. 

Tronc, Mariţo! comentează Bălaiul în limba română. 
Numai pungaşii din CIA ne-ar mai putea scoate din rahat. 
Spune-i lui Corday! 

Bătrânul a ascultat discuţia noastră. 

Nu sunteţi nici ruşi, constată el. Sud-americani. Asta 


sunteţi. 

Îmi fac calculele în cap. Mai avem vreo oră de relativ 
relache. Tinerii se vor spăla, vor mânca, vor intra la ore. E 
numai şase şi jumătate. Încă mai deţinem avantajul 
surprizei. Îl împing pe Werman către fişet şi îl îndemn: 

Deschide-l, bebe! 

Se codeşte puţin. Bălaiul îi bagă cut-gunul sub barbă 
şi-l îndeamnă: 

Ai văzut creieri împrăştiaţi pe podea? 

Nu răspunde. Precis, a văzut şi nu i-au plăcut. 
Manevrează rotiţa fişetului şi-l deschide larg. E plin de 
documente şi dischete de calculator. Un zâmbet îi mijeşte 
în colţul gurii. Crede că ne-a tras în piept. N-avem timp să 
parcurgem  purcoiul de hârţoage şi cd-uri. Cam are 
dreptate. Va trebui să împărţim prada cu şmecherii din 
CIA. Ăştia-s nişte tipi pe care nu-i prea am la rânză. M-am 
întâlnit de mai multe ori cu boşi de-ai lor şi s-au purtat ca 
nişte găinari. E al naibii de greu să găseşti un om onest 
printre ei. Altă soluţie nu văd, însă. Îl chem pe Corday 
deoparte, să nu ne audă gaşperu de Werman şi-l întreb: 

Ce cântă Falcon? 

Ne garantează imunitatea, dacă n-am săvârşit delicte 
federale. 

Dar noi am făcut pipi pe mai multe legi americane. 
Ne vor priponi pentru mulţi ani. 

Cam aşa e. Suntem forţaţi să ducem războiul nostru 
ori să ne topim cumva. 

Întâi, război, apoi, topeală. 

Dacă mai are cine să se topească... 

Chibzuiesc câteva clipe. Proporția dintre noi şi 
inamici e zdrobitoare. Numai o minune ne-ar putea salva şi 
eu nu cred în minuni, ca orice alt liber cugetător. Îl trimit 
pe Corday să liniştească orice and forever goriloii care 
păzesc apartamentul lui Werman, apoi mă întorc la 


bătrânul pungaş. Mă studiază cu nişte ochi criminali. A 
început să creadă că ne va trage pe sfoară. Decid că e 
cazul să joc niţeluş rolul prostului, să-l văd în ce ape se 
scaldă. 

SUFLETE DE FOC 

Îl împing pe Werman în fotoliul din faţa biroului şi-l 
servesc cu o havană. Îi ofer şi foc, ca un domn, însă nu-l las 
să se îmbrace. Cât e numai în pijama, nu poate face nicio 
măgărie. Îmi aprind şi eu o ţigară şi-l anunţ: 

Werman, ştim exact ce faceţi aici. 

Rânjeşte mulţumit. S-a prins că nu prea avem loc de 
întors. Mă anunţă, zâmbind triumfător: 

Ştiu de unde să vă iau. Mi-am amintit figura ta, din 
documentare. 

Serios? 

Sunteţi români. Nişte târâie-brâu. Ce naiba căutaţi în 
această afacere mondială? 

Soarta, Werman. 

Nu-i prea luminoasă. 

Nici a ta nu prea străluceşte. Vom muri împreună. 
Tresare. Nu-i convine această variantă. Deşi e boşorog şi 
cardiac, încă se agaţă cu ghearele de viaţă. Îl bag morcovu 
şi mai adânc: 

Dacă murim noi, mori şi tu. Cine îţi ia locul? 

Nimeni nu poate reproduce ce am făcut eu. Institutul 
este o pepinieră perfectă pentru viitorii lideri economici şi 
politici. 

— Sunt cam dezumanizaţi, observ eu critic. 

Numai firile tari pot conduce în regatul lui Yehova. 

—  Gavareşti prostii, moşulică, îi atrage atenţia 
Bălaiul. Suntem în secolul douăzeci şi unu, în plină 
mondializare capitalistă. Unde vezi matale regatu? 

În mondializare, răspunde el senin. Plebea trebuie 
dominată de aleşii cizelaţi de noi, cu forţa credinţei şi a 


slăbiciunilor din ea. 

Sunteţi prea puţini pentru o acţiune mondială. 

De unde ştii tu câte şcoli ca asta funcţionează în 

Lume? 

La asta nu m-am gândit. Credeam că am nimerit 
peste o activitate singulară, pusă la punct de un magnat 
full de money, în interesul propriu. 

Înseamnă că Dickson nu e marele boss, şoptesc eu 
gânditor. 

E aproape şapte, românule, Dacă nu-i raportez lui 
Dickson până la nouă şi jumătate, mă va suna el. 

Până la nouă şi jumătate, putem vedea şi-un foc de 
artificii. Unde păstraţi armamentul tinerilor? 

Se codeşte să dea un răspuns exact. Îl ating uşurel la 
cerebel, să nu dea în primire. Şopteşte înfrânt: 

Armamentul e păstrat în fişetele din pereţii 
templului, în mai puţin de o oră, două sute şi ceva guri de 
foc vă vor ţintui. N-aveţi scăpare şi nimeni din afară nu vă 
ajută. 

De unde ştii? 

Mi-am amintit de isprăvile voastre. Acţionaţi 
întotdeauna singuri. 

Ochii mi se îndreaptă către prada din fişet. Vreau 
partea noastră. E suficient şi pentru yankei. Cum să-i 
mobilizăm, însă? Cel mai apropiat oraş din care ar putea 
veni e 

Albuquerque. Şi nici nu e sigur că vor veni. Cotoibilă 
situaiio, zău! 

Unul din monitoare prinde viaţă. Pe ecran, apare o 
moacă spelbă şi obosită. Comunică sec: 

Domnule Werman, Mark da Punta nu s-a prezentat la 
apelul de dimineaţă. 

Am încremenit. Nu ştiu dacă individul care vorbeşte 
vede tot ce se întâmplă în birou. Bălaiul s-a orientat rapid. 


I-a pus babalâcului arma retezată la tâmplă. Werman îşi 
controlează glasul şi răspunde: 

Mark îndeplineşte o sarcină trasată de mine. 
Urmăriţi ca programul să se desfăşoare corect! 

Inima mi-a revenit în piept. Biroul lui Werman nu e 
controlat prin camere video. Restul, însă, pare sub un 
control desăvârşit. Aceasta înseamnă că există o centrală 
de supraveghere a întregului complex. Cum de nu m-am 
gândit la aşa ceva? 

Vom merge în centrală, îl anunţ eu pe Werman. Ai de 
tăcut anunţuri importante. 

Când am rostit cuvântul centrală, ochii bătrânului s- 
au îndreptat furiş către tavan. Înseamnă că stăm exact sub 
locul din care se controlează întreaga mustărie. Corday 
apare în uşă şi mă anunţă că a curăţat gorilele. Werman se 
strânge de parcă l-ar fi pocnit cineva în cap. L-a 
impresionat răceala cu care indianul vorbeşte despre 
moarte. Îi mai ridic un pic presiunea: 

Domnule Werman, v-aţi amintit exact. Suntem români 
şi n-am venit să supravieţuim. Am primit o misiune de 
sacrificiu. 

Varain! tresare el. Tu eşti Varain. 

Eu sunt Varain. Acum ştii că eşti în găleată. Hai în 
centrala de supraveghere! 

Va fi un schimb de focuri. 

Nu şi dacă dai ordin să depună armele. 

Eu, nu... 

Îl smulg din fotoliu şi-l îndemn să facă paşi. 
Lipoveanul se postează în spatele meu, cu armamentul pe 
care l-a găsit pe umeri. Parcă e un rastel ambulant. 
Indianul ne deschide uşa. 

Pe scări! îl îndemn cu Cine mişcă moare. 

— OK! 

Urcăm la etajul următor. Uşa centralei e chiar în 


stânga scărilor. Îl îndemn pe Werman: 

Dacă ţii la viaţa ta, cântă ce trebuie! 

Bătrânul apasă butonul interfonului şi-l anunţă pe un 
oarecare Criss că a sosit. Butonul broaştei păcăne şi noi 
năvălim în centrală. Vreo zece persoane îmbrăcate în 
uniforme crem stau în faţa unor monitoare. Bălaiul anunţă 
belicos nevoie mare: 

Cine mişcă o mierleşte! 

Operatorii s-au întors ca la o comandă cu feţele către 
noi. Clipesc din ochi ca nişte bufniţe surprinse de lumină. 
Corday le arată oficiul din capătul sălii: 

Intraţi acolo! Număr până la zece, apoi trag. Moliile 
de birou se îngrămădesc disperate în încăperea strâmtă. 
Indianul închide uşa în urma lor şi mă anunţă: 

Varain, Institutul e în mâinile tale. 

Eu studiez calm situaţia. Vreo cincizeci de monitoare 
în funcţiune prezintă imagini din diverse locuri. Pe 
scaunele operatorilor, au rămas holsterele cu pistoale în 
ele. Avem armament pentru o luptă de lungă durată. Nu 
ştim însă ce supraveghează monitoarele. În mod normal, ar 
trebui să fie grupate câte cinci de fiecare operatoar. 

Daţi şi filme porno? întreabă lipoveanul, cu ochii pe 
un monitor care surprinde imagini dintr-un dormitor de 
fete. 

Artistele alea îţi vor suci gâtul, promite Werman. Eu 
chibzuiesc încă liniştit. Mai avem aproape o oră până ce 
furnicarul din campus se va pune în mişcare. Suficient să 
gândesc un plan viabil. Mai întâi, killerii din pază şi 
supraveghere, gândesc eu. Îi caut pe monitor şi răsuflu 
uşurat. Imaginile din cazarma bodyguarzilor sunt ca 
oglinda. Iată că un control total ne şi poate ajuta. 

Cam pe la mijlocul sălii, în faţa ferestrelor, un 
microfon de radio e ridicat pe un soi de catedră. În spatele 
lui, un scaun ergonomie. 1 - 1 arăt bătrânului: 


V-a trebui să ţii un spici, Werman. 

Gândeşti ca un cercetaş, Varain. Ai văzut multe filme 
proaste. 

Aici greşeşti, Werman. N-am avut timp să văd filmele. 
Le-am trăit în direct. 

Îmi scot blocnotesul, mă aşez la o masă şi scriu un 
scurt mesaj, în engleză. După aceasta, îl invit pe Werman: 

Treci la microfon, şmechere! Eşti eroul principal al 
acestui eveniment. 

Varain, ştiu ce vrei să faci. Luptătorii nu se vor 
supune ordinului meu. Sunt foşti combatanți care au văzut 
mai multă moarte decât îţi poţi imagina. 

Şi eu am văzut destulă moarte. Treci la microfon! 
Werman se lasă împins în scaunul ergonomie. Îi pun hârtia 
sub nas şi-i ordon: 

Citeşte exact ce scrie aici! 

Varain, aprinzi fitilul de la butoiul cu pulbere. 

Citeşte! îl îmboldesc eu şi-i deschid microfonul. 
Bătrânul oftează şi începe să citească. Lipoveanul îşi 
sprijină gura armei pe ceafa lui. Werman termină de citit şi 
şopteşte: 

E înmormântarea ta, Varain. 

Am câştigat câteva ore, până vin federalii noştri, îl 
mint eu. 

Tinerii vor rămâne în dormitoare, cum le-am cerut, 
pentru că sunt disciplinaţi la sânge. Luptătorii, însă, vor 
înţelege că a apărut o neregulă. 

Le astâmpărăm noi curiozitatea, promite Corday. El şi 
Bălaiul s-au postat lângă ferestrele întredeschise, cu 
armele pregătite. Eu studiez reacţia pe monitoare. Într- 
adevăr, în cazarma luptătorilor se poartă discuţii aprinse. 
Le ascult, împreună cu Werman. Deocamdată, sunt relativ 
paşnice. Tipii emit supoziţii asupra cauzelor pentru care 
Werman i-a consemnat la locurile de cazare. Presupun că 


urmează o inspecţie inopinată din partea patronului. 
Tinerii sunt ceva mai relaxaţi. Se plimbă prin camerele lor 
şi pe holuri, discutând liniştiţi. 

Ai câştigat câteva ore, mârâie Werman indispus. Să 
văd ce vei face cu ele, Varain. 

Eu m-am calmat complet. Privesc problemele de 
rezolvat ca pe un joc de calculator, în care nu poţi pierde 
niciodată cu adevărat. Am cel puţin doi pioni în tabăra 
profesorilor. Am văzut, prin ferestrele deschise, capetele 
lui Frank şi al Luciei. Erau împreună. Dacă aş putea să le 
transmit arme şi ordine, aş putea conta pe un punct de 
rezistenţă. Studenţii n-ar trebui să constituie o problemă. 
Dacă i-aş putea scoate din campus... Îmi vine o idee. Le 
spun celor doi amici să nu scape din vedere pizmaşii, apoi 
îl iau pe Werman de guler şi-l invit: 

Fă paşi care biroul tău! 

Se apropie ora de raport, Varain! 

Taci şi calcă! 

Ajungem în biroul răvăşit. Doctoriţa s-a trezit şi ne 
priveşte cu ochi umflaţi de spaimă. Nu pricepe neam ce se 
întâmplă aici. Trecem pe lângă ea şi ajungem în biroul lui 
Werman. Fişetul cu uşile larg deschise arată ca după o 
spargere, îl forţez pe bătrân să ia loc în faţa calculatorului 
şi să-l pornească. Execută fără a protesta. Probabil, îi 
umblă ceva prin bostanei, împotriva mea şi încearcă să-mi 
înşele vigilenţa, cu un comportament obedient. Răscolesc 
în grabă printre lucrurile din fişet şi scot câteva cd-uri. 
Sunt marcate cu claritate. Conţin imagini din pregătirea de 
luptă a tinerilor, îi întind primul dintre ele: 

Vreau să văd un film bun. Werman. 

Introduce cd-ul în aparat, fără un cuvânt şi începe 
rularea. Scene de arte marţiale trec pe sub ochii noştri. 
Sunt de o cruzime fără seamănă. Tinerii se bat cu 
adevărat, pe viaţă şi pe moarte. La un moment dat, unul 


dintre ei retează capul altuia cu sabia. Exerciţiul continuă 
la fel de sângeros, ca şi cum nimic important nu s-ar fi 
întâmplat. 

L-a ucis cu adevărat! exclam eu. 

Aşa se întâmplă şi în viaţă, Varain. Cine vrea să 
acceadă, trebuie să-şi îndepărteze toţi concurenţii, prin 
şiretenie sau cruzime. De ce te miri, Varain? 

Pierdeţi material uman. 

Cei care supraviețuiesc învaţă să fie învingători cu 
orice preţ. Lumea în care îi trimitem e lumea 
învingătorilor. Perdanţii se pot supune sau pot crăpa, 
Varain. Asta am învăţat-o încă din Rusia. 

Nici fetele nu sunt menajate... 

Şi ele trebuie să învingă, cu toate armele posibile. 
Dacă nu sunt suficient de perverse şi de crude, nu vor 
ajunge în poziţiile economice şi sociale planificate de noi. 

Schimbă cd-ul! îi ordon eu şi-i întind altă dischetă. De 
data aceasta, vedem un exerciţiu în natură. Deci, tinerii 
părăsesc periodic incinta Institutului, pentru antrenament 
de supravieţuire şi luptă în condiţii de teren variat. 
Imaginile îmi prezintă traversarea fluviului Rio Grande înot 
şi cu armamentul asupra tinerilor. Urmează o hăituală prin 
pădurea de pe malul opus, între două echipe îmbrăcate 
diferit. Ca şi anterior, prinşii sunt trataţi cu bestialitate. 

Învață, Varain! mă îndeamnă Werman. Învinşii sunt 
totdeauna pedepsiţi cumplit. E preferabil să învingi ori să 
mori. 

Lecţiile bătrânului ovrei rus au o doză de adevăr. Şi 
noi am fost antrenați să învingem întotdeauna, dar nu cu 
atâta bestialitate. Camaraderia conta. 

N-au noţiunea de camaraderie, observ cu. 

Viaţa e o confruntare dură, Varain. Numai indivizii de 
excepţie înving. Ocazional, pot învinge şi în grupuri, dar pe 
noi ne interesează numai individualiştii. Din ei, vom face 


stăpânii viitorului. 

— E un vis urât, îi răspund eu, cu ochii pe imaginile 
focului de tabără în jurul căruia tinerii fraternizează totuşi. 

Nu te lăsa înşelat de aparente, Varain! Curând, se vor 
confrunta sângeros pentru împărţirea fetelor. Aici nu 
contează sentimentele, ci puterea de a domina. 

Pe fundalul focului, se zăresc câteva barăci din 
bârne. 

Aveţi o tabără şi pe malul celălalt, observ eu 
nepăsător. 

Numai pentru antrenament în teren, Varain. 

Îmi place că ai devenit cooperant, Werman. 

Şi tu îmi placi, Varain. Ai simţul riscului foarte 
dezvoltat, de parcă te-aş fi crescut eu. Trei împotriva a trei 
sute... Mă întreb ce urmăreşti. 

Să înving, îi răspund cu sincer. Te surprinde? 

Mă priveşte curios, apoi aruncă o privire la ceas. Se 
apropie ora când trebuie să raporteze lui Dickson. Îl 
întreb: 

De ce acordă Dickson atât de multă importanţă 
acestui proiect? 

E mai ieftin decât agenţii plătiţi din toată Lumea. S-a 
săturat de trădări şi  înşelăciuni din partea unor 
colaboratori. Vrea un aparat perfect, în care subalternii să- 
l asculte orbeşte. 

Tinerii nu trebuie să moară, gândesc eu cu voce tare. 

— Varain, încă eşti utopic. Fiecare tânăr ţi-ar tăia 
gâtul, fără să clipească. 

Îl cred. Imaginile din ecran par smulse din epoca 
primitivă. Tinerii se luptă ca fiarele, cu tot ce au la 
îndemână. Fetele stau pe margine şi-i îndeamnă pe 
favoriţi. E clar că Werman a pus la punct o maşină de 
produs bestii. Gândul că aceste bestii sunt pregătite să 
penetreze în societăţile moderne mă înfioară. Practic, 


Dickson pregăteşte o clasă conducătoare formată din 
criminali educați. E drept că nici acum clasa conducătoare 
din majoritatea naţiunilor Lumii nu e compusă din sfinţi, 
dar chiar criminali? 

Mergem înapoi în centrală! decid eu. Vei anunţa 
tinerii că urmează un exerciţiu fulger, fără arme, pe malul 
celălalt al râului. 

Vrei să îndepărtezi cursanţii din Institut! descoperă 
el. 

Cei mai puternici vor supravieţui, îi râd eu în nas. Se 
vor împrăştia prin New Mexico şi mai departe. 

Nu. Asta numai peste cadavrul meu! 

A spus-o cu toată convingerea. Îl prind de barbă şi-i 
ridic ochii. Îi închide, să nu mă vadă. Zadarnic! Cuvintele 
mele îi pătrund în creier ca nişte sfredele: 

Îmi execuţi ordinele fără şovăire! Mergem sus, în 
centrală! 

Se ridică la fel ca un robot şi începe să păşească. 
Ajungem în centrală şi-l ajut să urce pe scaun, în faţa 
microfonului, îi deschid emisia şi-i ordon: 

Dă ordinul pe care ţi l-am spus! Bălaiul mă priveşte 
nedumerit. 

Vedeţi că tinerii vor părăsi Institutul în goană, îi 
anunţ eu pe amici. Nu trageţi! 

Werman tuşeşte şi se frământă pe scaun. Îl repet 
ordinul, la fel de hipnotic. Bătrânul începe să vorbească cu 
voce rece, ca din altă lume. Eu mă aşez la un colţ de geam, 
să pot privi evenimentele. 

În primele minute, nu se întâmplă nimic. Arunc o 
privire pe monitoarele care supraveghează căminele şi mă 
liniştesc. Tinerii se echipează în grabă şi-şi iau diverse 
obiecte din dulapuri. Observ cuțite, laţuri şi harpoane. Se 
pregătesc pentru un exerciţiu de supravieţuire. 

Ce plăcut e să beneficiezi de disciplina adversarului! 


rostesc eu în urechea lui Werman. 

Bătrânul s-a muiat şi a închis ochii. Simte că-şi pierde 
puterile. Proiectul său se năruie în cel mai neaşteptat mod. 
Tinerii ţâşnesc pe uşa de ieşire şi pornesc în goană către 
poartă. Nimeni nu-i opreşte, deoarece ordinul a fost auzit 
de toată lumea. În mai puţin de cinci minute, n-a mai 
rămas nimeni pe platou. Werman deschide ochii şi 
şopteşte: 

Ai învins, Varain. 

Nu cred în sinceritatea declaraţiei sale şi nu ştiu din 
ce cauză. E un presentiment că încearcă să mă ducă cu 
preşul. Prea se poartă blânduţ. Faptele sale, văzute deja, îl 
arată mult mai pervers şi crud. 

Mai aştept vreo zece minute, apoi îl trimit pe 
Werman să raporteze lui Dickson că treburile din Institut 
merg strună. Bălaiul îl însoţeşte cu argumentul său forte - 
puşcociul. Eu şi Corday ne sfătuim cu privire la 
următoarele mişcări. Indianul răsuflă uşurat: 

Varain, credeam că te-a apucat amocul. 

N-am niciun chef să mor acum, pentru nişte fleacuri, 
indios. Supravieţuim, luăm ce e mai important în Fişetul 
lui Werman şi-o ştergem. 

Tinerii se vor întoarce în institut, cel puţin după 
câteva zile. Poate şi mai devreme. 

Nu vor mai găsi nimic din ce-i leagă, indios: Se vor 
împrăştia ca o haită de lupi căreia îi lipseşte căpetenia. 

Dickson ne va căuta şi-n gaură de şarpe. 

Pe cine să caute? Numai Werman ne cunoaşte. 

Înseamnă că... face el semnul retezatului gâtului. 

O necesitate, îl aprob eu. Nu lăsăm nicio urmă. 
Bălaiul îl aduce înapoi pe Werman. Boşorogul e cam 
fleşcăit. Se vede că n-a luat medicamentele obişnuite. 
Lasă-l să sufere, c-a semănat destulă suferinţă în jur! 
Precis, n-a făcut-o pentru bani. La vârsta lui, banii nu mai 


au valoare. Orgoliul l-a împins în această aventură. 

A trecut deja mai mult de o oră. Trei tipi înarmaţi cu 
pistoale mitralieră ies din blocul profesorilor. Merg ţintă 
către intrarea în aripa noastră. Probabil, vor să verifice ce 
s-a întâmplat cu Werman. 

Începe războiul, constat eu impasibil. Nu luăm 
prizonieri şi nu suntem cavaleri. 

OK! aprobă indianul şi iese din încăpere. Bălaiul o ia 
pe urmele sale. Werman a deschis ochii apoşi şi mă 
priveşte. Nici nu-şi mai ascunde ura. Eu studiez cele trei 
viitoare cadavre. Vin destul de degajaţi către noi. Calculez 
în gând următoarea mişcare şi pun mâna pe lansatorul de 
rachete. Bălaiul a stivuit muniţia pentru ele pe o măsuţă, 
lângă geam. Încarc ţeava şi o rezem de geam. Dacă-i 
război, război să fie! 

Cei trei inamici au pătruns în clădire. Ridic 
aruncătorul pe umăr şi ochesc liniştit, ca la poligon. Vizez 
rezervorul de combustibil al unuia dintre elicoptere. În 
liniştea mormântală, se aud paşii şi vorbele celor care 
urcă. 

Pârrr! Pârrr! Rafalele de armă automată sfâşie 
liniştea. Pun crucea pe rezervorul primului elicopter şi 
apăs trăgaciul. Racheta pleacă fâsâind. Un glob de foc 
înfloreşte în jurul elicopterului. Încarc din nou, la fel de 
calm şi iau în vizor următoarea ţintă. Adică, al doilea 
elicopter. Bălaiul şi Corday se întorc şi anunţă din uşă: 

Morți. 

Werman s-a gârbovit. Eu apăs încet trăgaciul şi al 
doilea elicopter e cuprins de flăcări. Focul se întinde şi 
către autoturismele din preajmă. 

Distrează-te, Bălaiule! îl îndemn eu, întinzându-i 
aruncătorul. Distruge autoturismele, să nu aibă cu ce fugi! 

Mai bine îi lăsăm să fugă, piciule. 

Să aducă întăriri? îl contrazic cu. 


Lipoveanul apucă arma şi încarcă o nouă rachetă. O 
sirenă miorlăie de mama focului şi câţiva indivizi înarmaţi 
s-au arătat la parterul blocului în care e cazarma. Se ţin 
ascunşi pe după ziduri şi boscheţi. Iau arma cu lunetă şi i-o 
întind lui Corday: 

Exersează, piele roşie! Inamicii sunt de treizeci de ori 
mai mulţi decât noi. Fiecare dilit contează. 

Nu spune nimic. la carabina, o încarcă şi ocupă 
poziţie de tragere la geam. Începe să tragă ritmic. Poc! 
Pauză. Poc! Pauză. E un tip bine organizat. 

După câteva minute, gloanţele încep să fluiere prin 
încăpere. Pizmaşii s-au prins de unde tragem. Dacă mai 
rămânem pe loc, riscăm să ne nimerească vreun glonţ 
rătăcit. E cazul s-o roim. 

În camera blindată, Varain, hârâie Werman. Aveţi o 
poziţie bună şi nu pătrund gloanţele. 

Îl privesc curios: 

De ce-ţi vinzi secretele, moşule? 

Vreau să mă luaţi cu voi. E cel mai sigur loc din 
această clădire. 

Încă nu-mi vine să-l cred, dar gloanţele piuie în jurul 
nostru. Îl împing înainte şi-mi chem camarazii: 

Schimbăm poziţia! 

leşim în hol şi Werman trece înainte. Înaintează de-a 
lungul zidului stâng, până în dreptul unei uşi metalice 
lucitoare. O deschide şi ne arată o cameră de vreo nouă 
metri pătraţi: 

Aici e cel mai sigur. 

Îngeraşul veghetor trage un semnal de alarmă. 
Pizmaşii se aud însă jos, la capătul scărilor. Bălaiul a intrat 
deja iar Corday păşeşte înăuntru. Îmi stă pe limbă să dau 
ordin de retragere, dar nu am unde întoarce. Primele 
gloanţe fluieră printre scările din spate. Îl împing pe 
Werman şi intru după el, trăgând uşa. Aud clar două 


clicuri, apoi o ploaie de gloanţe Camera începe să se mişte 
lent, în jos, ca un elevator. Werman îmi prinde privirea şi 
rânjeşte rău: 

Eu am învins, Varain! 

Înainte de a gândi ce vrea să însemne spusele lui, 
aud un clipocit şi o răceală cumplită invadează brusc 
camera metalică. 

Adio, Varain! şopteşte Werman şi-şi acoperă faţa cu 
palmele. 

Frigul brusc, de multe grade sub zero, m-a speriat. 
Nu-mi dau seama ce se întâmplă cu noi. Văd răsuflarea 
îngheţată a amicilor mei şi simt că mor îngheţat. Ne-a 
aruncat într-un amestec frigorific, gândesc eu fulgerător. 
Simt că ameţesc şi-mi pierd conştiinţa. Îl văd pe indian că 
a deschis gura să spună ceva, însă nu reuşeşte. Şi el şi 
Bălaiul au scăpat armele din mâini. 

Crăpăm, reuşeşte să geamă Bălaiul. 

Nu ştiu exact ce se întâmplă cu mine, căci conştiinţa 
mi-e confuză. Un foc intens pare să-mi ţâşnească din zona 
pieptului şi frigul cedează la fel de brusc cum a apărut. 
Văd câte o sferă de lumină pe piepturile camarazilor mei. 
Ambele sunt legate, cu nişte cordoane luminoase, de 
pieptul meu. Fecioara de foc, îmi trece mie un gând fugitiv 
prin minte. Se vede că, în faţa pericolului de moarte, focul 
spiritual s-a declanşat instinctiv. Atmosfera din jur s-a mai 
încălzit. Eu privesc nedumerit la sferele de foc ce dansează 
pe piepturile noastre. Încă nu-mi pot explica fenomenul. 

Werman geme la picioarele noastre. Pe pereţi se 
scurg şiroaie de apă. 

Ce e asta, Varain? întreabă Corday. 

Sufletul de foc, şoptesc eu. S-au aprins şi sufletele 
voastre. 

Îşi priveşte sfera de foc cu teamă, ferindu-şi mâinile. 
Totuşi, hainele de pe noi nu ard, constat eu. Ceva din 


organismele noastre controlează emisia de căldură. 

Sufletele de foc, repet eu. Toţi oamenii le au, dar 
numai unii le pot aprinde. 

Deasupra noastră se aud zgomote de gloanţe care 
zgârie metalul. Werman se ridică gemând. E galben la faţă 
şi respiră greu. Ne priveşte cu nişte ochi pierduţi, apoi 
îngaimă: 

Voi sunteţi sălbaticii cu însuşiri extraordinare, despre 
care am citit. 

Bălaiul întinde mâna către pistolul mitralieră căzut 
într-un colţ. Eu îi replic liniştit bătrânului: 

Noi suntem supraoamenii despre care afli astăzi. 

Plecăm. 

Mă priveşte nedumerit. Eu îmi prind camarazii cu 
ambele mâini. Verific dacă fiecare şi-a luat arma, apoi fac 
saltul către stânga. Acolo am simţit că e un perete subţire, 
uşor de trecut. 

Aterizăm în templul cu ochiul mare cât un perete. 
Cadavrul portoricanului este în aceeaşi poziţie, adâncit în 
meditaţia eternă. 

Cât pe ce, rosteşte indianul. 

Ne-am afundat într-o baie cu un lichid frigorific, 
sintetizez eu situaţia, aşa cum am înţeles-o. Voia să moară 
cu noi. 

Înseamnă c-a murit. 

Sigur. Nicio pagubă. 

Deasupra noastră şi către dreapta se aud focuri de 
armă. Mă întreb ce vor crede luptătorii inamici când vor 
scoate camera-lift şi-l vor găsi numai pe Werman. O 
singură concluzie: vor crede c-a bolunzit şi a început să-i 
decimeze. Duşmanii n-au nicio probă a trecerii noastre 
prin această clădire. Doctoriţa ne-a văzut, dar cine are 
timp de ea acum? 

Ce facem? întreabă Corday. 


Rămânem pe loc, îi răspund eu. Inamicii încă nu ştiu 
nimic de existenţa noastră. 

Suntem prea expuşi, argumentează indianul. Arunc o 
privire circulară prin „templul” gol. Într-adevăr, putem fi 
văzuţi cu uşurinţă. 

Ne întoarcem la bagajele noastre, propun eu. 
Mâncăm şi ne odihnim. Între timp, inamicii trebuie să 
acţioneze cumva. 

Apoi, ne orientăm funcţie de situaţie, mă 
completează Corday. 

Exact. Hai! 

Amândoi se strâng lângă mine. Trecem uşor prin 
podea şi ajungem în întunericul dens din sala 
generatoarelor. Acum e linişte deplină, semn că au reparat 
cablul secţionat de mine. Cu atât mai bine. Ne putem 
odihni în locusorul nostru, din spatele generatoarelor. Ne 
strecurăm după ghidajul meu, ajungem la loc şi aprindem 
o lanternă micuță, să nu poată fi observată de la intrare. 

Ce crezi că vor face pizmaşii, piciule? mă întreabă 
lipoveanul. 

Ştiu eu? Vreun comitet de criză, să adune din nou 
tinerii. Probabil, îl vor chema şi pe Dickson. 

Până atunci, vor afla şi de existenţa noastră. 
Doctoriţa le va spune cum arătăm. 

Şi ne vor căuta prin toate laboratoarele. 

Mai devreme sau mai târziu, vor ajunge şi aici. Hai să 
mâncăm, să prindem forţe! După aceea, vom vedea ce-i de 
făcut. 

Zis şi făcut. Băgăm în noi nişte conserve, căci de 
dimineaţă am postit. După aceasta, ne întindem la cafea şi 
ţigară. Din când în când, tragem cu urechea. Nu se aude 
nimic prin preajmă. 

Eu fac un raid psi, îmi anunţ eu camarazii. Să ştim 
cum stăm. 


Pricep că trebuie să facă linişte. Eu mă îndepărtez 
puţin şi trimit un spai energetic drept în sus, către biroul 
lui Werman. E tot vraişte. O mulţime gălăgioasă formată 
din luptători şi civili, probabil, profesori, vociferează în 
jurul cadavrului congelat al bătrânului. Doctoriţa jandarm 
e acolo, pe un fotoliu şi tace prostită. Se vede că nu mai 
înţelege ce i s-a întâmplat sau se resimte după 
„îmbrăţişarea” lui Corday. Îmi retrag spaiul psi şi-mi anunţ 
amicii că pizmaşii încă nu s-au organizat. Dacă am fi avut 
un dispozitiv exploziv, făceam marmeladă din ei. 

I-am răvăşit, dar nu i-am terminat, concluzionez eu. 
Trebuie să facem alt plan. 

Picioarele la spate şi cărei potica, se grăbeşte 
lipoveanul. Asta, la noapte, după ce dăm stingerea. 

Stricăm şi generatoarele, îl susţine Corday. Va fi 
întuneric deplin şi nici gardul electrificat nu va mai 
funcţiona. 

Nu-i rău, dar noi am venit aici cu un scop, le 
amintesc eu. 

Va trebui să ne strecurăm din nou în biroul lui 
Werman, recunoaşte Corday. 

Dacă gărzile rămân în clădirea asta, ne frig şoriciu, 
argumentează Bălaiul. 

Aşteptăm până la noapte, replic eu. Vom acţiona 
funcţie de împrejurări. 

Aşa mai merge. 

Ne întindem unul lângă altul şi picotim, căci nu avem 
chef de somn adevărat. Se vede că pizmaşii sunt cumplit 
de dezorganizaţi, deoarece nimeni nu vine cu mâncare la 
bătrânul nebun. Abia pe la vreo trei după amiază, auzim 
paşi şi zărim lumină în celălalt capăt al clădirii. Bătrânul 
ţicnit începe să urle, aşa cum îi este felul. Tipii îl liniştesc 
c-o rafală, apoi încep să măture încăperea cu lanternele. 
Ciocănesc pe îndelete în rezervoarele de motorină, 


lansează fâşii de lumină pe deasupra noastră, apoi se 
retrag. Acţiunea lor mi-a dat o idee pentru noaptea ce vine. 

Pe la vreo cinci după amiază, mâncăm din nou, cât se 
poate de bine. E ultimul potol înainte de ultima acţiune. 
După aceasta, ne apucăm de treabă. Tăiem cablul de 
comandă a pornirii generatoarelor şi-l legăm în scurt. 
Învelim capătul în care se va produce scurtcircuitul în 
hârtie şi fâşii rupte din rucsacuri, încât să ia foc la sigur. 
După aceasta, deformăm ro-bineţii de reglare a debitului 
de motorină din cele trei rezervoare, să picure zdravăn. Ne 
asigurăm că un strat de motorină va acoperi pardoseala şi 
ne declarăm încântați de isprava noastră. Schema e 
simplă. Când pizmaşii vor acţiona electromotorul pe 
acumulatori, pentru a porni generatoarele, se va produce 
un scurtcircuit. Acesta va aprinde hârtiile, cârpele şi 
motorina. Ulterior, focul se va propaga spre cele trei 
rezervoare uriaşe şi le va transforma în bombe. 

Mai avem vreo oră şi ceva până la lăsarea serii. Fac 
un sondaj psi în camera de deasupra şi constat că templul 
e gol. Tipii au luat cadavrul portoricanului. Precis că i-a 
prins boala lui Tremurilă când au dat peste hoitu celui mai 
coios paranormal al lor. În minţile lor, suntem nişte 
fantome atotputernice şi aşa trebuie să rămânem. Nimeni 
nu trebuie să ne mai vadă figurile. 

Îmi continui cercetarea psi. În biroul lui Werman a 
rămas numai doctoriţa. Are un bandaj la gât şi se plimbă 
prin dormitorul ei, de lângă cel în care zăcea bătrânul 
pungaş. Meditează sau îşi macină nervii, cine ştie? în 
camera de deasupra, centrala de supraveghere, activitatea 
a intrat în normal. Operatorii stau pe scaune şi privesc 
ecranele. Din câte observ, blocul cursanților e gol. 
Înseamnă că n-au reuşit încă să contacteze tinerii trimişi în 
natură. Sper să nici n-o mai facă. Partea proastă e că la 
intrarea în clădire, chiar în faţa uşii, au fost postate două 
santinele înarmate. E bine de ţinut minte pentru cele ce 


vor urma. 

Îmi retrag spaiul psihic şi le povestesc amicilor ce am 
văzut. Amândoi sunt de acord că nu suntem chiar într-o 
poziţie proastă. Putem ieşi teferi din această aventură. 

VOM FI MEREU PE URMA TA... 

Noaptea s-a aşternut peste campus, însă nu şi 
întunericul. Miile de becuri luminează platoul ca ziua iar 
lanţul de lumini din pădure delimitează cu precizie zona de 
siguranţă a pizmaşilor. Am făcut o cercetare psi, să mă 
asigur că vom acţiona pe bază de informaţii reale. Asta e 
unul din secretele succesului în orice domeniu: 
informațiile reale. Dacă ai informaţii bune, verificate şi 
oportune, poți câştiga şi poți învinge la concurență cu 
tălâmbii care nu cunosc valoarea informației. 

Momentan, suntem în fostul templu şi urmărim 
mişcările doctoriţei din biroul lui Werman. Cadavrul 
bătrânului a fost deja cimentat, în timpul zilei, alături de 
ceilalţi decedați în luptă. Am numărat douăzeci şi patru de 
gropi, în spatele campusului. Înseamnă că am rărit oleacă 
duşmanii, nu-i aşa? Pe timpul ceremoniei de 
înmormântare, petrecute pe la cinci după amiază, l-am 
revăzut pe amicul nostru Frank. Stătea lângă Lucia Navaro 
şi abia îşi stăpânea bucuria. l-am plantat în creier ideea de 
a o şterge la noapte, împreună cu amica sa şi l-am lăsat pe 
cont propriu. În definitiv, nu l-am luat pe buletinul meu, să- 
l învăţ să meargă. Dacă se orientează şi-o uşcheşte, bravo 
lui! Dacă rămâne pe loc, ca un bleg, nu-i treaba noastră. 

Noi avem o altă trebuşoară. Nu putem ieşi din luptă 
înfrânți şi fără informaţiile după care am venit. Ca atare, 
am imaginat o acţiune de război psihologic care îi va da lui 
Dick-son dureri de măsele şi fiori de spaimă. Vi se pare că 
intenţionăm să-l gâdilăm numai? Amicii mei, aflaţi că 
războiul psihologic e mult mai parşiv decât cel clasic. În 
lupta clasică, pizmaşu îţi trage o botă în cap sau un glonte- 
n inimioară şi comedia s-a terminat, pe ritmurile melodiei 


Adio şi-un praz verde! în războiul psihologic, însă, pizmaşu 
îţi ia nervişorii la răsucit cu penseta, îţi suflă în ceafa şi nu 
se lasă măcar văzut, îţi vine să urli de neputinţă în faţa 
măgăriilor lui. Ei, cam asta vrem să-i facem noi lui 
Dickson. 

Ora nouă seara. Timpul e tocmai potrivit pentru 
acţiune, deoarece inamicii se pregătesc să tragă storurile 
şi să se bage în scutece, pentru a face nani. Fac un mic salt 
prin tavan, împreună cu amicii şi ne pitulăm în biroul lui 
Werman. Indianul pleacă s-o găsească pe dama doctoriţă. 
Se vede că a prins drag de gâtu' ei, căci o aduce aproape 
fără suflare. Îi aplică un plasture pe botic, apoi o leagă 
fedeleş de scaun, cu scoci. Ochii tipei s-au bulbucat ca la 
melci. Nu-i vine a crede că apărem şi dispărem ca 
fantomele din poveşti. Pe bune, nici mie nu mi-ar veni a 
crede o asemenea scamatorie. 

Fişetul a rămas deschis. Indianul şi Bălaiul trec la 
muncă de salahori. Verifică document cu document, oprind 
numai pe cele de care avem nevoie. Din când în când, bagă 
câte un cd în calculator, pentru a verifica informaţiile. 
Intenţionăm să ducem în Europa imagini cu pregătirea de 
luptă a tinerilor din campus, pentru a înţelege mişculaţiile 
şi a căuta celelalte tabere de instruire. 

Eu m-am aşezat boiereşte la biroul lui Werman. Nu e 
nevoie să aprind lumina, căci se vede ca ziua, datorită 
becurilor de pe platou. Am luat o coală de hârtie şi un pix 
şi-acum rumeg picătura de otravă pe care trebuie să i-o 
administrez lui Dickson. Mă strădui s-o fac aşa cum ne-au 
învăţat psihologii din Octogon: simplă, credibilă şi 
penetrantă. Adică, o idee obsesivă care să intre în ţeasta 
pizmaşului şi să clocească pui otrăviţi. În fine, mă decid şi 
scriu frumuşel următoarea misivă: 

Dickson. 

După cum vezi, îţi cunoaştem toate planurile şi 
acțiunile. De acum încolo, vom fi mereu pe urma ta, fără 


ca tu să ne poți simţi măcar. Când vei ridica telefonul să 
discuti cu cineva, noi te vom asculta conştiincioşi. Când vei 
urca în autoturism, să mergi oriunde, nu vei şti dacă 
bomba noastră e în vehicul sau nu. Deci, vei aştepta mereu 
explozia. Când vei călca pe scara avionului, îţi ei aminti că 
mâna noastră e suficient de lungă, încât să-ţi planteze un 
paşaport pentru lumea cealaltă. Când vei merge pe stradă, 
vom fi în urma ta, ca nişte umbre invizibile. Când vei 
contacta o nouă persoană, s-o atragi la mizeria ta, vei 
contacta, de fapt, un agent de-al nostru. Când eşecul iţi va 
bate la poartă, îţi vei aminti că noi l-am produs, să-ţi facem 
inima neagră. Până şi când vei intra în dormitor, să dormi 
un pic, noi vom fi acolo, să te veghem. Când buzele tale se 
vor îndrepta să-ți săruți soţia, îţi vei aminti că nu eşti sigur 
dacă mai este ea ori o agentă de-a noastră. Nu mai ai 
scăpare oriunde te-ai duce şi orice ai face. Suntem pe 
urma ta, pas cu pas. 

Recitesc scrisoarea şi n-o semnez. E mai pervers aşa. 
De ce să ştie pizmaşul cine îl vânează, zi şi noapte? Lasă-l 
să se sperie şi de umbra sa! Pun scrisoarea într-un plic şi 
scriu destinatarul - John Dickson. Ezit câteva clipe, cu ea 
în mână. S-ar putea rătăci printre miile de documente pe 
care le răscolesc amicii mei. Trebuie s-o pun într-un loc în 
care va fi găsită cu uşurinţă şi va fi livrată destinatarului. 
M-am decis. O pun în braţele doctoriţei şi-i ordon s-o 
predea neapărat lui Dickson. li amintesc faptul că trăieşte 
numai pentru a duce mesajul. După asta, mă întind 
satisfăcut şi-mi aprind o mahorcă. Pot fuma fără griji, căci 
nimeni nu va veni în acest birou mai devreme de 
dimineaţă. 

Bălaiul stă în genunchi şi frunzăreşte nişte teancuri 
de bancnote. Ochişorii îi strălucesc de plăcere. Îi fac 
imediat bucuria: 

Lipa, bagă gologanii la traistă! Sunt prada noastră 
din această acţiune. 


Mai mult de două milioane de marafeţi, mă 
informează el. Asta face... 

Ştiu cât face, îl întrerup eu. Să-i dăm bătaie, că 
noaptea e cam scurtă! 

Mă apuc şi eu de sortat documente şi cd-uri. Pe un 
volum subţire, cam cât un caiet de dictando, zăresc 
semnătura lui Dickson. Îl verific rapid şi constat că e full 
de instrucţiuni pentru pregătirea cursanților în arta 
dezinformării şi manipulării, îl pun deoparte, ca probă 
pentru incriminarea lui. Aşa cum merg treburile în Lume 
şi-n State, Dickson nu va ajunge niciodată în faţa Justiţiei. 
E prea bogat pentru a fi condamnat. Gândiţi că şi la noi, în 
România, treburile merg cam după acelaşi tipic? Păi, eu 
am spus altfel? Dona Justiţia e chioară, amicii mei. Hoţii i- 
au legat o basma pe ochi şi se joacă cu ea de-a baba oarba. 
Poate îndreptaţi dumneavoastră ceva în această privinţă. 

Ora unsprezece şi câteva minute. Am terminat de 
sortat documentele şi cd-urile. Ne-am adunat prada în 
rucsacul Bălaiului şi scormonim după resturi de armament, 
căci am rămas cam săraci. Corday are carabina cu lunetă 
cu care a rămas în mână încă de la accident. Bălaiul, un 
pistol mitralieră cu mai puţin de treizeci de gloanţe. Pe 
timpul vâjâielii cu îngheţul, a abandonat puşca retezată şi 
pistolul. În urma scormonirii, nu mai găsim nicio armă sau 
cartuş. Se vede că le-au luat cei care au năvălit în biroul lui 
Werman. Dăm însă peste o lădiţă de grenade defensive. 
Naiba ştie la ce i-or fi trebuit lui Werman. Ne umplem 
buzunarele cu ouăle pocnitoare, căci sunt foarte 
spectaculoase când explodează. După aceasta, ne facem 
socoteala cam pe unde ne-am putea strecura afară. O 
singură soluţie să nu dăm nas în nas cu santinelele din faţa 
uşii: să mergem pe holul dintre laboratoare, până în 
capătul dinspre blocul profesorilor. De acolo, ne-am putea 
strecura pe geam. 

Gata de marş şi luptă? întreb eu ca un mare 


comandant de oşti. 

Gata de mardeală, confirmă Bălaiul, înşfăcând 
rucsacul cu prada. 

Ready! anunţă Corday. 

Iau înainte, păşind cu grijă, să nu ne audă operatorii 
din centrală. Coborâm un etaj, apoi o luăm pe holul 
dinspre est. Vedem destul de bine, datorită luminii 
orbitoare de la becurile de pe platou. Ajungem în capătul 
holului şi intrăm în ultimul laborator. Din câte observăm, e 
o sală în care se predau noţiuni economice. Merg până la 
geamul dinspre platou, îl întredeschid şi arunc o privire în 
jos. Avem cam trei metri până la pământ şi limita dinspre 
platou este gardată de nişte boscheţi înfloriţi. Ne poate 
oferi un camuflaj convenabil. 

Sar primul şi mă întind pe pământ. Bălaiul cade cu o 
bufnitură, urmată de nişte „ţâpurituri” înfundate. Indianul 
se strecoară ca o umbră şi se plasează în faţa mea. Am 
ieşit din clădire şi studiem terenul. În blocul profesorilor, 
numai câteva geamuri mai sunt luminate, căci se apropie 
miezul nopţii, în faţa blocului, două santinele înarmate 
discută între ele lejer şi trag din ţigări. În lateral de ele, 
două autoturisme de teren, singurele scăpate din incendiu, 
sunt pregătite pentru marş. Şoferii stau pe poziţii şi nu ştiu 
din ce cauză. Vrea cineva să plece în această noapte? Mă 
rog, nouă ne-ar conveni s-o şteargă toţi, lăsând campusul 
pustiu. 

Începem! îmi anunţ eu amicii pe şoptite. Faceţi numai 
ce vă ordon eu! 

Ridic privirea din pământ şi studiez cablul de 
alimentare al becurilor. E la maxim patru metri de mine. O 
poziţie din care îl pot plesni uşor. Iar risc să mă prăjesc de 
la înalta tensiune folosită de pizmaşi. Îl voi ciupi fulgerător, 
decid eu şi anunţ: 

Şi Dumnezeu a zis să se facă întuneric. Fulgerul psi 
pleacă dintre ochii mei direct în cablul gros cam cât un 


deget. Acesta explodează pur şi simplu şi întunericul cade 
brusc pe întregul campus. 

lar acum le vom servi lumină şi jocuri de artificii, 
spun eu şi aştept să explodeze rezervoarele de motorină. 

Secundele trec greu. Probabil, operatorii bâjbâie 
după butonul de pornire automată a generatoarelor din 
subsol. Sau, poate, improvizaţia noastră nu s-a aprins. 
Aşteptăm un minut, două, trei... Mai să cred că am dat 
rasol cu bomba noastră. 

Buuum! Pământul se cutremură şi colţul stâng al 
clădirii cu laboratoare se luminează puternic. Putem vedea 
bucăţi de beton aruncate de explozia din subsol. Aripa 
stângă a blocului laboratoarelor se lasă într-o rână. Flăcări 
lungi ţâşnesc prin uşa de la intrare. Cei doi gorilor care 
păzeau au fost aruncaţi pe platou. Îi vedem aprinşi ca nişte 
torţe, alergând prin întunericul dens. Duc binoclul la ochi 
şi urmăresc reacţia inamicilor. Câţiva killeri numai în 
pantaloni şi maiou au apărut din subsolul blocului în care 
trăiesc profesorii. Toţi, cu arme în mâini, gata de luptă. 

Corday, hai să repetăm revoluţia română în direct! îl 
invit eu pe indian. Tu eşti odiosu fesenist terorist care 
instigă masele la măcel. 

Să-nceapă dansul! murmură el şi ocheşte atent. 

Trage un singur foc de carabină, într-unul din 
inamicii strânşi la intrarea în blocul profesorilor. E 
suficient pentru a amorsa situaţia, fără a ne deconspira 
poziţia prin focul de la gura ţevii. Pizmaşii ezită o clipă, 
apoi încep să tragă către ferestrele centralei de 
supraveghere. Probabil, au văzut pe cineva la geam, curios 
să se lămurească ce se întâmplă. Tipii din clădire răspund, 
convinşi că sunt atacați de afară. Tirul de arme automate 
creşte în intensitate, din ambele părţi. 

Mă simt în plină revoluţie, mormăie Bălaiul şi aruncă 
o grenadă în tabăra celor din faţa blocului profesoral. 


Răpăiala de automate a ajuns la un ritm drăcesc. 
Exact ca la „revoluţia” română. Pizmaşii se bat între ei ca 
orbeţii, convinşi că resping atacuri teroriste. Mă simt un 
pic răzbunat pentru cacealmaua din decembrie 1989. Iată 
că şi inamicii pot cădea pradă confuziei. 

O şterg, strigă Bălaiul să acopere zgomotele luptei, 
într-adevăr, câteva persoane, militari şi civili, s-au urcat în 
cele două autoturisme. Alţii, pe jumătate dezbrăcaţi, 
încearcă să se caţere şi ei. Câţiva au pornit către poartă, 
cu nişte sacoşe în mâini. Am reuşit să provocăm exodul 
planificat. Acum e timpul să te cari, Frank, şoptesc eu în 
gând şi-i dau amicului un impuls s-o şteargă din balamucu 
ăsta. 

Trageţi numai câte un foc, din când în când, să nu ne 
deconspirăm poziţia! le ordon eu celor doi amici. 

Lupta dintre cele două tabere continuă, cu slăbiri şi 
intensificări periodice. Prin lumina focurilor, zărim fugarii 
care ies din clădirea profesorilor. Se preling pe lângă 
ziduri, cu câte o bocceluţă în mână şi o şterg pe direcţia 
porţii. Probabil că nu-i mai opreşte nimeni. Pe întunericul 
ăsta, nici măcar patrulele cu câini nu mai au mare spor. 

Ne putem strecura şi noi printre fugari, sugerez eu. 
Nimeni nu mai controlează. 

Numai dacă ajungem până la colţul clădirii, 
calculează Corday. 

Grea problemă. Noi suntem cumva prinşi între 
focurile celor două tabere care schimbă amabilităţi 
pocnitoare. Dacă ne-am ridica în picioare, am cădea ca 
musca-n lapte. 

Ne târâm pe după boscheţi, până în colţul clădirii, 
ordon eu. Hai! 

Pornesc înainte pe pământul umed şi rece. Înaintez 
metru cu metru către zona apărată de luptătorii din 
clădirea profesorilor. Cheltuim aproape jumătate de oră, să 


parcurgem mai puţin de o sută de metri. Ne-am îndeplinit 
însă obiectivul. Suntem la câţiva paşi de clădirea 
profesorilor. Aşteptăm numai momentul favorabil să ne 
amestecăm printre ei. 

Un nou val de civili coboară gheboşaţi pe scări, s-o 
şteargă. 

Acum! ordon eu şi mă ridic în picioare. 

Din câţiva paşi, suntem între civilii care se 
cărăbănesc. Luptătorii nu ne dau nici cea mai mică atenţie. 
Ei se bat cu „teroriştii” care au ocupat centrala de 
supraveghere şi-au aruncat subsolul în aer. Le urez în gând 
să se bată până dimineaţa şi grăbesc pasul. 

Am ghicit situaţia. La bariera de acces în campus, nu 
e nimeni. Înseamnă că paznicii şi patrulele cu câini s-au 
topit primii. leşim la drumul mare şi grăbim pasul. Peste 
tot, umbre fugare. Toţi care au scăpat se grăbesc să se 
îndepărteze de Institut. O luăm la pas alergător, să ne 
asigurăm că ajungem la maşina noastră în timp util. Deja, 
e vreo două şi jumătate. Cam în trei ore, va fi lumină 
deplină. E mai bine să nu ne găsească prin împrejurimi. 

Aproape de patru, ajungem în hăţişul în care am 
ascuns maşina. O dezvelim rapid şi ne urcăm în ea. Bălaiul 
cotrobăie pe sub banchetă, scoate o sticlă plată şi ne 
îndeamnă: 

Să ne cinstim, fraţilor! Chiar merităm. 

Bem câteva gâturi de tărie, căci e cam friguşor. După 
aceasta, Bălaiul trece la volan şi demarează. Mai multe 
persoane strigă după noi, să le luăm. Nu facem noi astfel 
de greşeli politice. Accelerăm pe şoseaua privată, către 
podul de peste Rio Grande. Bălaiul începe să mă 
prelucreze: 

Piciule, moşia lui Sam pute a mort şi-a ocnă. 

Înâm. 

Până la EI Paso, ar fi cam patru sute şi ceva de 


kilometri. Ce zici? 

Iar ne abandonăm bagajele? 

Mai bine ne abandonăm bagajele, decât să ne riscăm 
trupuşoarele. Nu se poate ca dulăii unchiului Sam să nu 
miroasă nimic din şoul ăsta. 

Avem banii şi strictul necesar, îl susţine şi Corday. 
Trecem în Mexic şi scăpăm de orice umbră de bănuială. 

Îmi pipăi centura cu bani. Am aproape două sute de 
mii de euro. În rucsacul Bălaiului se mai odihnesc aproape 
două milioane de dolari. Suntem bogaţi. Ce mai înseamnă 
câteva ţoale pe care le lăsăm în hotelul din Santa Fe? 

Către Mexic! accept eu. Cu toată viteza. 

Hip! Hip! Ura! strigă Bălaiul şi mai trage câteva 
gâturi de cocârţ. 

Soarele ne prinde pe autostrada către EI Paso. Oprim 
la o benzinărie cu fast food şi ne aprovizionăm cu nişte 
haleu comestibil cât de cât. Mâncăm din goana maşinii şi 
comentăm mulţumiţi diverse faze ale aventurii noastre. N- 
a fost rău deloc. De această dată, n-am încasat niciun glonţ 
şi avem o pradă bogată. Nimeni nu ne vânează din urmă, 
aşa că ne simţim ca nişte turişti care călătoresc exclusiv 
pentru plăcere. 

Bălaiul, fericit cum n-a mai fost de mult timp, începe 
să viseze: 

M-aşteaptă mândra mexicană, Cu gura dulce de 
banană. Când papă mândra îngheţată, l-ajunge prova 
aţâţată. 

Îşi saltă fusta mexicana, De-i văd băieţii toată blana 
şi ţăcăne voios din tocuri, De-aprinde-n inimi focuri, focuri. 

Mă strânge-n braţe, mexicană, Să uit că moartea- 
aşteaptă-n vamă, Să simt o pierdere de sine, între 
bidoanele-ţi prea pline! 

Până la Ciudad de México e cale lungă, îl necăjesc 
eu. 


Piciule, nu fi mârlan cu un bătrânel pofticios! mă 
roagă el. Oprim barem o zi în Juárez, să miros şi eu cărniţa 
mexicană. 

Să decidă Corday! continui eu să-l perpelesc. Bălaiul 
adoptă o moacă miloagă şi începe prelucrarea: 

Red skin, ca mâine o să urc sculele în pod şi-o să mă 
uit la dame ca la exponate de muzeu. Cine mă 
compensează pentru ocaziile pierdute? 

Suntem în misiune, se preface indianul serios. 
Mexicanele n-au fost cuprinse în plan. Dacă vrei să ştii, pot 
fi foarte periculoase. 

Vezi?! exclamă Bălaiul. Eu, ca un leu eroic, îmi asum 
pericolul şi vreau să le înfrunt şi voi... 

Noi ne-am săturat de tortilas şi frijoles, pale face. Nu 
oprim până la aeroportul internaţional. 

Te voi blestema, piele roşie! Te voi pâri lui Manitu că 
n-ai ţinut posturile. Să vezi tu ce păţeşti! 

Indienii nu au niciun fel de posturi, faţă palidă. 
Manitu e un zeu îngăduitor. 

Atunci, mă lepăd de toţi sfinţii şi trec în legea lui 
Manitu. Voi opri în Juárez, să mă destind cum permite 
Manitu. 

Nu-i atât de simplu, faţă palidă. Trebuie să treci un 
ritual de iniţiere. 

Îl trec şi tot mă înfrupt din mexicance. 

Va trebui să posteşti câteva zile, singur, în pustiu. 
După ce vei avea viziuni, ne spui nouă ce-ai văzut şi noi 
apreciem cum trebuie să te numim ca indian. 

În câteva zile, ajungem acasă, se dezumflă el. 

lar mexicanca ta, Marieta, o să te dezmierde, pun eu 
gaz pe foc. 

Nu se compară nici pe departe cu gustu unei blăniţe 
străine, piciule, scânceşte el cu o voce jalnică. Mi-e dor de- 
o blăniţă străină mai ceva decât de mama. 


Asta e foarte grav, diagnostichează Corday. Varaine, 
cred că trebuie să oprim, să nu ni se îmbolnăvească 
amicul. 

Oprim, îi fac eu pe plac. 

Bălaiul înfige piciorul în acceleraţie instinctiv, de 
bucurie. Zburăm cu mai mult de două sute de kilometri la 
oră pe autostradă. 

Pe la ora unu şi ceva, apreciez că ar cam fi timpul să 
încep prelucrarea psihologică a lui Dickson. A avut timp să 
vadă dezastrul lăsat de noi în campus. Ca atare, formez 
numărul lui de mobil, pe care îl crede secret nevoie mare 
şi aştept. Îmi răspunde o voce răstită, vădit enervată: 

Da, cine-i? 

Moartea, îi răspund eu rece. 

Lasă glumele! 

Suntem mereu pe urma ta, îi şoptesc eu hipnotic şi 
închid. 

Precis, face spume de furie şi neputinţă. Răzbunarea 
împotriva lui a început şi va dura mult. Va dura până ce-i 
vor plesni nervii şi se va retrage din bisnis. Dacă se va ţine 
tare, va dura până ce-l vom vedea falit, cerşind pe stradă 
un bănuţ. Cam aşa ne ducem noi răzbunările - până la 
capăt. Credeţi că suntem câinoşi la suflete? Amicii mei, nu 
fiţi naivi! Priviţi la jigodiile din jur care vă strâng de gât 
până la ultimul leuţ! Vedeţi vreun pic de milă din partea 
lor? Nu, amicii mei. 

Atunci, n-avem ce face. Dinte pentru dinte, ochi 
pentru ochi. Asta e legea talionului şi-o vom aplica cât 


putem mai fidel. 
* 


În Juárez e cald, praf şi miroaie a haleală mexicană, 
de parcă lumea ar găti în stradă. Ne oprim la un hotel 
pricopsit şi luăm trei camere duble, căci alea single s-au 
epuizat. Aşa, ne vom simţi ca boierii, măcar o zi. E cinci 


după amiază, dar eu nu-mi uit obligaţiile Formez 
conştiincios numărul de telefon al lui Dickson. Îmi 
răspunde cu o voce obosită. Iar îmi potrivesc vocea să sune 
joasă şi pătrunzătoare: 

Suntem mereu pe urma ta, Dickson! 

Fuck... 

Închid înainte de a-şi termina înjurătura. De acum 
încolo, cel puţin câteva luni, am o ocupaţie zilnică. Trebuie 
să-l sun pe Dickson de două ori pe zi, să-i întăresc mesajul 
producător de fobii şi paranoia. Aşa se sfărâmă şi cele mai 
puternice creiere: cu picătura chinezească. Noi am 
perfecţionat metoda până la măiestrie. 

Bălaiul s-a spălat rapid şi-a plecat în târg să-şi facă 
rost de ţoale de cuceritor. Eu şi Corday aşteptăm să se mai 
potolească  vipia. Bem cafea adevărată, nu poşircă 
americană. Ştiţi cum trebuie să arate o cafea adevărată, 
nu? De la prima gură, trebuie să simţi că inimioara o ia 
razna şi urechile încep să-ţi păcăne. Asta cafea, amicii mei. 
Te trezeşte şi din morţi. Desigur, există şi riscu să te 
trimită-n morţi, da ce contează asta, în comparaţie cu 
gustu divin al unei ceşcuţe de coffe? 

Pe la vreo şapte, hotărâm că e cazul să ne înnoim şi 
noi, că arătăm ca nişte grăjdari texani. leşim în târg şi ne 
cumpărăm câte două costume civilizate. Adică, nici prea 
prea, nici foarte foarte. Va trebui să zburăm cu avionul 
către Europa şi nu se face să arătăm ca nişte boschetari. 
Intorşi la hotel, dăm cu ochii de lipovean. S-a ambalat ca 
un nobil latino, numai în alb şi cu garoafă la butonieră. 

Ce spuneţi? se fuduleşte el, întorcându-se în jurul 
axei sale „ca o prezentatoare de modă. 

Arată a ţol de peşte, spun eu cinstit ce cred. Vezi să 
nu te umfle curcanii mexicani! 

E potrivit pentru o noapte într-un local sexy, îl 
încurajează Corday. 


Mergem, indios? lansează Bălaiul invitaţia. 

Rămân cu Varain. 

Te-ai prostit şi tu. Mai trebuie să aflu că vă 
călugăriţi... 

Nu-şi termină ideea. Îşi îndeasă un teanc de bancnote 
în buzunarul de la piept şi face paşi. Eu şi indianul plecăm 
către camerele noastre, să ne pregătim de o seară liniştită. 

* 

pd 


În aeroportul Ciudad de México, mă aud strigat pe 
nume, cu vreo jumătate de oră înainte de decolare. Cum 
sunt relativ curat, mă întorc să văd cine m-a găsit şi pe 
meridianul acesta. Către mine, lunecă o damă înaltă, 
îmbrăcată într-un deux pièces alb. Poartă nişte ochelari de 
Soare imenşi, care îi acoperă o parte din faţă. Mersul nu- 
mi lasă nicio posibilitate de dubiu, însă: dama păşeşte ca şi 
cum ar luneca pe nori. 

E Serenela, o agentă a Ocultei pe care am salvat-o 
odată dintr-o situaţie nasoală. N-aş spune că întâlnirea mă 
încântă în mod deosebit 

Se opreşte în faţa mea, îşi scoate ochelarii şi mă 
studiază cu ochii ei mari, de peruzea. După asta, deschide 
buzele senzuale, leneş, de parcă mi-ar face o favoare 
obositoare: 

Varain. Bronzat. Vii din junglă. 

Ai ghicit, o mint eu. 

Ce rost ar avea să-i spun că m-am prăjit la Soarele 
mexican, vreo jumătate de zi, în aşteptarea Bălaiului care 
parcă intrase în pământ? în realitate, intrase el în ceva, 
până-n gât, dar mă sfiesc să vă precizez concretul. 

M-am gândit uneori la tine, întinde tipesa plasa 
pentru guguştiuci. 

Nici eu nu te-am uitat, mint eu, ca un spion cu 
experienţă. Mai joci? 


Pe cai mari, confirmă bambina. i-am spus că voi 
învinge soarta. 

Şi eu ţi-am spus că vei ajunge prinţesă. 

Mă priveşte curioasă câteva secunde, apoi mă 
anunţă: 

Am ajuns prinţesă. M-am căsătorit cu un prinţ dintr-o 
veche familie europeană. 

Felicitări, Cenuşereaso! 

Mersi! Şi tu? 

M-am retras din breaslă, mint eu din nou. Fac 
afaceri. 

Nu te-ai retras, Varain, mă contrazice ea, zâmbind. 
Alaltăieri, un membru de vază al onoratei familii a 
înregistrat o pagubă enormă în New Mexico. Pariez pe ce 
vrei că nu eşti străin de ispravă. 

N-am habar despre ce e vorba. 

Nici eu nu te-am văzut aici, Varain, propune ea un 
armistițiu. OK? 

— OK! 

Îmi întinde mâna şi eu i-o sărut fin. Pleacă aşa cum a 
venit, parcă plutind pe nori. Eu gândesc că Lumea a 
devenit prea mică pentru afacerile noastre. Prea mulţi 
agenţi duşmani îmi cunosc figura. E o chestie de timp până 
ce mă vor priponi într-un loc din care să nu mai pot face 
nicio mişcare. Şi nici măcar nu pot apela la operaţie 
estetică. Ce ar spune fetiţa mea de o astfel de ispravă? 

Cine era poama? se interesează lipoveanul aţâţat. 

O damă din tinereţea mea apusă, spun eu fără regret. 

Mare ţapinar ascuns eşti tu, piciule. 


Poate. Hai să urcăm în avion! 
* 


În fața aeroportului din Paris, ne aşteaptă Lulu, cu o 
maşină de şase locuri. Ne rânjeşte binevoitor, ne pompează 


vânjos mâinile şi ne ajută să punem bagajele în spate. 

Ce se aude pe aici, muceo? se interesează Bălaiul. 

Melzer a făcut o pasiune pentru pocnitoarea voastră. 
Da una de aia bolnavă rău. 

Varain are mână bună la agente, mă laudă Bălaiul, 
încă nu ştiu cum le vrăjeşte în asemenea hal. 

Urcăm în hodoroagă şi demarăm către curcănăria 
galilor acoperiţi. Mă gândesc deja acasă. E vremea 
înfloritului merilor şi perilor. Livada noastră trebuie să fie 
o feerie. 

Mă voi întinde pe o bancă, în miresmele florilor şi-n 
bâzâit de albine... 

De ce taci, Varaine? mă întreabă micul frâne. Printr-o 
conexiune ciudată, glasul său îmi aminteşte de obligaţia 
zilnică. Deschid telefonul şi-l apelez pe Dickson. De îndată 
ce deschide, îi şoptesc obişnuitul suntem mereu în urma ta 
şi-i tai maul. După asta, îi răspund micului frâne: 

Sunt obosit de hărţuială, puştiule. Visez la un 
concediu de vreo lună. 

Vezi să nu capeti! rânjeşte el. Conexiunile lui Mel-zer 
se întind în toată Europa. Inclusiv la voi, în România. 

Tresar şi revin la realitatea vieţii mele de spion. Dacă 
e vorba şi de România... Şi aşa, înfăţrarea mistică din 
patria mea a atins cote nepermis de mari. Nu mai putem 
ceda niciun milimetru. 

Cântă! îl îndemn eu pe Lulu. 

O să-ţi spună babacu'. Eu mă ocup de treburile din 

Franţa. 

Bine. 

lar cad pe gânduri. Dorul de linişte mă încearcă din 
nou. Se vede că oboseala multor ani de hărţuială s-a 
adunat în sufletul meu şi apasă greu. 

Micul frâne ia curba pe două roţi şi ne anunţă că a 
terminat cursa. Cobor şi luăm cele două rânduri de bagaje. 


Banii vor rămâne la noi, căci ne-am riscat vieţile pentru ei. 
Documentele şi dischetele vor ajunge la spaii Uniunii. Să le 
analizeze ei şi să ne facă parte, funcţie de importanţa 
informaţiilor din ele. 

Jean Dupois ne aşteaptă cu nelipsitu ciomag de 
mahorcă în bot. În jur, e fum şi miros de cafea proaspătă. 
Mă las să cad în fotoliul din faţa biroului şi anunț: 

Sunt prea obosit pentru gargară îndelungată. Frâncu 
mă contrazice: 

Spaii nu sunt niciodată obosiţi. Scoate marfa! 

Îi înmânez sacoşa cu informaţiile scoase din bârlogu 
lui Werman. Mă simt dator să-l avertizez: 

John Dickson nu va ajunge niciodată în faţa Justiţiei 
americane. E prea bogat şi are conexiuni prea înalte. 

Masoneria? 

Mai sus. Supremul Consiliu Ocult. 

Şi voi l-aţi gâdilat numai la tălpi. 

I-am înfipt un cui în creier, frâncule. Otrava noastră 
va rodi în timp. 

Voi şi metodele voastre din Securitate! 

Cele mai sigure, frâncule. Noi n-am dat chix nici 
măcar când oculţii au ridicat împotriva noastră întreaga 
noastră naţiune. Trăim şi luptăm după legile noastre. 

Unu la unu, Varaine. Melzer a ripostat la înfrângerea 
lui Dickson, de parcă ar fi ştiut că voi aţi fost în State. 

Spune! 

A infiltrat în România câţiva agenţi ai „apostolilor 
sfârşitului”. Vor crea o sectă închinată noului mormânt al 
lui Hristos din Ierusalim. 

Ne doare-n coate de miorlăitorii mistici de orice 
culoare, îl lămureşte Bălaiul. Noi suntem spioni serioşi. 

O să vă doară şi-n alte părţi, promite Jean şi scoate 
un dosar cu coperţi maron. Secta vizează capii politici şi 
economici din România. Vor să impună propria conducere, 


în câţiva ani. 

Asta e altă gâscă, în altă traistă, recunosc eu şi trag 
dosarul către mine. 

Pe copertă, e desenat simbolul „apostolilor”: steaua 
în şase colţuri cu şerpii încolăciţi. Răsfoiesc alene şi citesc 
nume pe care nu le-aş fi crezut implicate în activităţi 
conspirative. 

Da, recunosc eu, avem de făcut curăţenie în 
România. 

Chiar cred că o curăţenie de sus în jos se impune în 
ţara noastră. Dumneavoastră aveţi altă părere? 

PARTEA A DOUA 

CE-AU PĂȚIT VIETĂŢILE POLITICE? 

Dragi cititori, precis v-aţi pus întrebarea din titlu, cel 
puţin o dată, chiar dacă nu în termenii folosiţi de mine. 
Jurnalele şi televiziunile abundă în ştiri de soiul Tăriceanu 
a zis, Băsescu a spus, Voiculescu a dezvăluit, Iliescu 
afirmă, Geoană acuză etc. Probabil, aţi gândit cam ce 
gândesc şi eu: fiarele politice au fost stârnite de ceva şi 
sunt gata să-şi bea sângele. Ce se ascunde în spatele 
acestei tevaturi, în care cei mai importanţi politicieni se 
acuză reciproc de încălcarea Constituţiei, corupţie, 
imoralitate politică şi trădare a propriilor programe? 
Treburile par deosebit de încâlcite, însă în realitate 
adevărul e cât se poate de simplu: mafia politico- 
economică din România îşi simte principalii capi în pericol. 
Când capul unei familii mafiote este în pericol, întreaga 
gaşcă din subordine îşi mobilizează forţele cele mai 
diverse: politicieni corupți, jurnalişti în soldă, lătrăi de 
serviciu etc. Încă nu s-a ajuns la scoaterea pistoalelor pe 
masă, dar nici mult nu mai este până atunci. 

Spectacolul jalnic în care sunt angrenaţi majoritatea 
membrilor parlamentului şi alţi politicieni, zice-se, de vază, 
demonstrează un lucru pe care eu îl tot scriu de câţiva ani 


buni: aleşii nu sunt ai poporului care i-a votat, ci ai 
grupărilor mafiote care i-au sponsorizat şi-i folosesc 
pentru a-şi atinge interesele. Vi se pare că exagerez, că 
acuz oameni de bună credinţă, care se zbat în Parlament 
pentru binele acestei naţii? Dacă vi se pare astfel, vă rog 
să-mi răspundeţi la următoarele întrebări: 

De la revoluţie” şi până în prezent, există un singur 
partid parlamentar care să nu fi participat la guvernare, în 
diverse coaliţii? Nu există, amicii mei! Toate partidele au 
trecut pe la putere şi s-au înfruptat din plin din avuţia 
naţională. Ele şi-au creat clientelă politică din proprii 
membri sau din sferele mafioţilor de anvergură, români şi 
străini. 

În cei 17 ani de „democraţie”, avuţia naţională a 
crescut sau a scăzut drastic? A scăzut, amicii mei cititori. A 
căzut cum nici în visele mele cele mai negre, din primele 
cărţi ale acestei serii, nu prognozam. România a fost 
transformată într-o  semicolonie a marilor trusturi 
globaliste şi ale mafioţilor locali. Poporul român nu mai 
este proprietar pe bănci, uzine, combinate, fabrici, ferme, 
reţele de distribuţie a gazelor şi electricităţii, telefonie 
fixă, flotă de pescuit oceanic şi comercială etc. Poporul 
român a fost proletarizat şi înfometat până la limita 
genocidului iar pe spatele său s-au îngrăşat firmele străine 
şi mafioţii locali. Cine au condus acest proces antinaţional, 
dacă nu parlamentarii? Ei au făcut legile prin care 
națiunea română a fost jefuită, ei le-au aplicat în folosul 
mafioţilor străini şi români care îi sponsorizau. Din această 
cauză, aproape că nu există om politic care să nu poată fi 
trimis în faţa Justiţiei. 

3. Nouă, electorilor, ni s-a prezentat un simulacru de 
luptă politică între partidele parlamentare de la putere şi 
opoziţie. Naivii chiar au crezut în această confruntare şi s- 
au apucat să se lupte între ei, ca nişte chiori, pentru 
idealuri străine de vieţile lor. În realitate, între aceste 


partide care se clănţăne de formă există o înţelegere 
infracţională tacită: eu nu te bag la zdup pe tine, când 
ajung la putere, tu nu mă bagi pe mine, când ajung în 
opoziție. Aşa a funcţionat regula mafiotă până la ultimele 
alegeri. N-au existat nici diferenţe de doctrină, nici 
diferenţe de interese. Când a fost vorba de privilegiile lor, 
parlamentarii au votat la unison, indiferent de culoarea 
politică. Când a fost rost de şpagă, directă sau mascată, n- 
a contat deloc partidul în care erau cei doi infractori, 
mituitul şi mituitorul. De exemplu, v-aţi întrebat cum se 
face că un vajnic penelist cu dosar penal, Dinu Patriciu, s-a 
bucurat de cele mai mari iertări de datorii în timpul 
guvernării pesediste Năstase? 

4. Deşi ziarele gemeau de infracţiuni probate, ale 
unor „gulere albe”, aţi văzut un singur infractor din clasa 
bogată trimis după gratii, în primii 14 ani de 
„democraţie”? N-aţi văzut, amicii mei cititori. Numai 
caracudă interlopă şi amărâţii infractori de ocazie au ajuns 
la închisoare. Pentru a-şi justifica oarecum salariile, Poliţia 
ne prezenta, prin televiziuni, prinderea unor peşti, a unor 
prostituate, a unor şme-nari din lumea interlopă. Justiţia se 
prefăcea că lucrează, dând pedepse după „faţa” 
făptuitorului. Aţi citit prin ziare cazul unei mame cu şase 
copii care a fost condamnată la un an închisoare pentru 
furtul unui sac de cartofi? Ei, bine, colonelul Bernevig, fost 
şef al Direcţiei Informaţii a Armatei, a ucis din culpă cinci 
persoane şi n-a făcut nicio zi de închisoare. Serviciile 
secrete şi jurnaliştii au prezentat naţiunii pagube de zeci şi 
sute de milioane de euro, însă niciunul dintre vinovaţi nu a 
ajuns măcar în faza de judecată. Mai direct spus, în primii 
14 ani de „democraţie”, Justiţia n-a existat pentru 
infractorii bogați. 

Ce s-a întâmplat acum? Mai târâş, mai grăpiş, 
Preşedintele 'Trăian Băsescu şi ministrul Justiţiei, Monica 
Macovei, au început să urnească carul împotmolit al 


Justiţiei române. Pentru prima dată, în 17 ani de la 
„revoluţie”, au fost chemaţi în faţa procurorilor şi 
judecătorilor indivizi cu „nume grele”: Ion Iliescu, Virgil 
Măgureanu, Adrian Năstase, Sorin Ovidiu Vântu, Dinu 
Patriciu, George Copos, Nicolae Cristea (fost director 
general la Loteria Română), Nicolae Bogdan Buzăianu (în 
afacerea Porţile de Fier), Dan loan Popescu, Nicolae 
Mischie, Ovidiu Tender etc. În 14 ani anteriori, nicio piesă 
grea n-a fost măcar deranjată cu întrebări, încât infractorii 
din „înalta societate” ajunseseră să creadă că sunt 
deasupra Legii. Exclamaţia lui Ion Iliescu, Nu mă judecă 
pe mine ăştia! (cu dispreţ), e cea mai bună probă de stil de 
gândire „zeiască” a acestei categorii de infractori. 

Procurorii şi judecătorii au început să-i cheme, rând 
pe rând, la „dreptate” pe cei care se credeau deja 
dumnezei pe acest pământ. La început, mafioţii politico- 
economici s-au arătat jigniţi, apoi au început să se teamă 
că vor ajunge totuşi după gratii. Ca atare, şi-au dat mâna, 
indiferent de culoarea politică, pentru a răsturna cuplul 
Băsescu-Macovei şi a reim-pune regula anterioară: marii 
infractori nu răspund în faţa nimănui. Cam asta se ascunde 
în spatele campaniilor de presă pentru suspendarea 
Preşedintelui şi pentru demiterea ministrului Macovei. 
Lupta se dă sângeroasă şi pe faţă, deoarece, dacă un 
singur infractor important va fi condamnat, se va crea un 
precedent periculos şi pentru restul. Exact cum le-a spus 
Adrian Năstase colegilor de partid, când a fost chemat la 
„nenea procurorul”: Voi urmaţi după mine. Înţelegeţi că 
lupta se dă pe viaţă şi pe moarte, pentru a nu fi condamnat 
niciun infractor din „înalta societate”? 

Câteva exemple concrete ar fi binevenite. În lupta 
anti-Băsescu, Mircea Geoană iese mereu în faţă, debitând 
profunde tembelisme, cu aerul unui mare înţelept. Nici nu- 
şi dă seama cât este de ridicol. A ajuns până acolo încât să- 
l acuze pe Trăian Băsescu şi de prostiile pe care le 


debitează Voronin, la comanda Moscovei. Geoană n-a prea 
pus botul la prăzi mari, aşa că ar trebui să stea în banca 
sa, căci nu este în pericol. Geoană este însă teleghidat din 
spate de baronii pesedişti aflaţi pe lista păcătoşilor, în 
frunte cu Ion Iliescu. Poate nu ştiţi, dar Ion Iliescu are pe 
rol două dosare penale grele, pentru care riscă închisoare 
pe viaţă. In primul rând, este vorba de dosarul penal 
privind diversiunea din decembrie 1989, în care e acuzat 
de instigare la trădare, instigare la omor deosebit de grav, 
lipsire de libertate în mod nejustificat, distrugere de 
bunuri şi alte infracţiuni grave. Când şi-a citit aceste 
dosare, în faţa procurorilor, Iliescu a îngălbenit şi a dat în 
bpâlbâială. Mai este inculpat, alături de Virgil Măgureanu şi 
Gelu Voican-Voiculescu, în dosarul primei mineriade, de 
distrugere de bunuri, instigare la omor, rele tratamente 
etc. Deja, în aceste dosare, s-a ajuns în faza în care Ion 
Iliescu este expertizat de psihiatri, pentru a se verifica 
dacă a acţionat cu discernământ. Vă daţi seama ce jignit se 
simte acest munte de orgolii, lipsit de orice calitate umană 
şi cât de înfricoşat este că va ajunge după gratii? Soluţia 
de salvare? Jos Băsescu! 

Emil Constantinescu nu l-a atins nici cu un pai, în cei 
patru ani de guvernare, respectând întocmai regula 
mafiotă a nepedepsirii reciproce. 

Cine ar fi crezut că Sorin Ovidiu Vântu, vinovat de 
jecmănirea a sute de mii de persoane, prin FNI, va ajunge 
vreodată în faza de judecată? Cei mai abili avocaţi au 
tergiversat proces după proces, pentru a-l face scăpat, prin 
prescripţie sau alte proceduri din dreptul civil. Şi totuşi, 
este judecat. Cine ar fi crezut că un magnat de talia lui 
Dinu Patriciu, cu afaceri transfrontaliere, va ajunge în faţa 
Justiţiei? Cine ar fi crezut că privatizarea frauduloasă a 
Petrom va aduce în faţa Justiţiei, sub acuzaţii grave 
(trădare, spionaj), pe Codruţ Sereş, Stamen Stancev, 
Dorinei Mucea etc? Eu nu credeam să aud aşa ceva, 


deoarece serviciile secrete române au fost puse cu botul 
pe labe şi forţate să nu lucreze pentru binele acestei naţii. 
Cine ar fi crezut că şiretul Copos va ajunge în faţa Justiţiei 
pentru o fraudă fiscală mai mare de un milion de euro şi o 
afacere dubioasă cu Loteria Română? Cine ar fi crezut că 
Nicolae Cristea, regele neîncoronat al Loteriei Române, va 
fi deferit Justiţiei? Cine ar fi crezut că frauda de la Porţile 
de Fier, de câteva zeci de milioane de euro, va duce în final 
către Călin Popescu Tăriceanu, prietenul şi susținătorul lui 
Dinu Patriciu? 

Oameni buni, la mijloc sunt interese foarte mari, în 
care sutele de milioane de dolari şi euro dansează într-un 
ritm ametitor. Pentru acoperire, mafioţii invocă principii 
constituţionale şi alte tertipuri prin care vor să-l forţeze pe 
Trăian Băsescu să îngenuncheze şi să-i lase în pace. 
Fiecare gest al Preşedintelui este răstălmăcit în fel şi chip, 
de jurnalişti din mass media mafioţilor, încât să pară 
vinovat. O simplă rezoluție prezidențială ne este 
prezentată ca o intervenţie în favoarea unui grup de 
interese. O simplă plimbare până la un local devine o beţie 
cumplită, trâmbiţată cu zgomot de indivizi abia ridicaţi de 
sub mesele unor cârciumi. Tot ce face şi tot ce zice 
Preşedintele e rău, neconstituţional, imoral, infracţional 
etc. Vă rog să vă întrebaţi dacă e chiar aşa, ori suntem 
manipulaţi în modul cel mai grosolan! 

Nu spun că Trăian Băsescu e un sfânt coborât din 
icoane pentru fericirea neamului românesc. E un om şi are 
şi dânsul slăbiciunile sau păcatele sale. Important este însă 
că se străduie să-şi îndrepte greşelile, să se spele de 
păcate, ori de câte ori descoperă ceva în neregulă. De 
exemplu, au apărut informaţii despre traficul cu ţigări al 
soţului unei consiliere prezidenţiale, Anghelescu. Imediat, 
doamna respectivă a zburat din funcţie. S-au pornit bârfe 
în jurul Elenei Udrea şi-a afacerilor soţului acesteia 
(Cocoş)? A zburat şi „blonda de la Cotroceni”. A intervenit 


premierul Tăriceanu în favoarea lui Dinu Patriciu? Imediat, 
a luat-o peste nas. Se vede clar că omul acesta, Traian 
Băsescu, chiar vrea să se înscrie în limitele Legii. Până şi 
vila din strada Mihăileanu a oferit-o înapoi, să nu iasă 
discuţii în jurul ei. Ce naiba să mai facă, pentru a proba că 
este de bună credinţă? 

Politicienii şi parlamentarii corupți vor să-i dea 
Preşedintelui Trăian Băsescu o lecţie usturătoare, de care 
să se teamă şi următorii preşedinţi. Ei vor să demonstreze 
că sunt mai puternici şi fac ce vor din Preşedinte. Îl jignesc 
pe faţă sau fin, prin refuzul prezentării şefilor de partide la 
consultări cu Preşedintele. Fac tot soiul de comisii de 
anchetă a Preşedintelui, deşi acestea nu sunt prevăzute în 
Constituţie. Demarează proceduri de suspendare a 
Preşedintelui exact când noi, românii, trebuie să alegem 
europarlamentari, să avem şi noi un cuvânt de spus în 
Europa. Tartorii acestor măsuri sunt PSD, cu eminenţa 
cenuşie Ion Iliescu şi gruparea oligarhică Patriciu- 
Voiculescu. 

Ce efecte au produs marile manipulări şi scandaluri 
îndreptate împotriva Preşedintelui Trăian Băsescu? Aici e 
durerea, amicii mei: efectele au fost inverse. Românii, 
deloc proşti, au perceput vânzoleala vietăţilor politice ca 
pe o încercare de linşaj a unui preşedinte justiţiar şi a 
ministrului de resort, Monica Macovei. Ca urmare, PSD a 
căzut pentru prima dată în istoria sa sub pragul de 20% şi 
e în continuă scădere. E drept că scăderea se datorează şi 
alegerii în fruntea partidului a unui saltimbanc denumit, pe 
drept cuvânt, chiar de Ion Iliescu, prostănac. PSD a ratat 
şansa de a se reforma ca partid modern, prin alegerea ca 
preşedinte a dr. Sorin Oprescu. Cât despre propulsarea lui 
Dan Marean Vanghelie în fruntea Filialei Bucureşti, ce să 
spun? A spus destul Ion Iliescu: Vanghelie e deştept cât 
ţine gura închisă. 

Mei celelalte partide din „cruciada” anti-Băsescu nu 


stau mai bine. Partidul Conservator al lui Dan Voiculescu 
(nume conspirativ, Felix Motanu) nu trece de 1%. Nu va 
mai intra în Parlament, deoarece nu mai are cu cine se 
alia, din cauza imoralităţii cu care schimbă o tabără cu 
alta. PNL este în scădere drastică şi nu are personalităţi 
marcante. Dacă şi Tăriceanu va fi inculpat în dosarul 
Porţile de Fier, partidul va rămâne în mâna unei odrasle 
kominterniste - Bogdan Olteanu. Poate nu ştiaţi că Bogdan 
Olteanu, căţărat până în funcţia de preşedinte al Camerei 
Deputaţilor, se trage dintr-o familie de comunişti 
privilegiați ai epocii socialiste. Bunica sa, Gisela Wass, de 
altă etnie (ştiţi dumneavoastră) a fost comunistă din 
ilegalitate. După 1944, a condus grupul de propagandă 
împotriva planului Marshall din Iugoslavia, sub numele 
conspirativ Lidia Lazarev. Tânărul Bogdan Olteanu s-a 
bucurat de toate privilegiile nomenclaturii comuniste, apoi 
a trecut în barca PNL, să sugă şi de la „democraţie”. Halal 
liberali, coane Fănică şi coane Căline! Uite cine conduce 
Parlamentul României! Uite cine vrea să dea jos 
Preşedintele ales de popor! Hai sifon, jigodii oportuniste! 
Probabil, vă întrebaţi ce caută PRM în coaliția anti- 
Băsescu. Şi eu mă întreb, dar nu găsesc un răspuns sigur. 
Printre peremişti, nu s-au prea prăsit mafioţi, căci se tem 
de gura bogată a lui Corneliu Vădim Tudor. Deci, PRM nu 
are de ocrotit interesele nici unui clan mafiot. De ce totuşi 
s-a dus Vădim Tudor alături de „cârpa kaghebistă” şi 
„SŞandramaua stalinistă” de Iliescu, ca să-i folosesc 
propriile expresii? Probabil, îl deranjează faptul că Trăian 
Băsescu a ridicat în funcţii importante aşa zişi elitişti de 
tipul Pleşu, Patapievici şi alţii. In acest caz, ar cam avea 
dreptate şi Preşedintele Băsescu ar trebui să mai facă un 
pic de curăţenie prin ograda proprie. Nu orice „elitist” e 
chiar intelectual veritabil. Dacă îi luăm la scuturat bine şi 
le cântărim faptele, se cam duc de râpă pretenţiile de elită 
intelectuală şi ies la suprafaţă nişte murdării pe care mă 


sfiesc să le reproduc în scris (vezi injuriile grave la adresa 
naţiunii române din volumul Politica de H.R. Patapievici). 

În prezent, lupta dintre Preşedinte, susţinut de prea 
puţini oameni de caracter şi mafia politico-economică a 
ajuns în faza care pe care. Nu-mi place s-o fac pe profetul, 
dar emit o prognoză bazată pe cunoaşterea psihologiei 
românilor: Mafia politico-economică va fi înfrântă într-un 
război foarte greu şi Trăian Băsescu va fi reales Preşedinte 
al României pentru încă un mandat. Vă rog să păstraţi 
această carte, să puteţi verifica exactitatea prognozei 
mele, la următoarele alegeri prezidenţiale! 

vă întrebaţi ce se va întâmpla, dacă mafioţii vor 
obține totuşi suspendarea Preşedintelui Traian Băsescu 
din funcţie? Abia atunci jocul ar deveni cu adevărat 
interesant. Sunt curios ce forţe umane şi mijloace 
materiale ar mobiliza mafia  politico-economică din 
România, pentru a convinge populaţia să-l demită pe 
Trăian Băsescu, la referendumul popular. Mass media este, 
în bună parte, în mâinile mafioţilor, astfel că Trăian 
Băsescu va fi destul de înghesuit. Probabil, odată 
suspendat Preşedintele, mafioţii nu se vor sfii să folosească 
personal din aparatul de stat pentru a influenţa şi a 
falsifica rezultatele referendumului. Cele mai abjecte şi 
mai  neadevărate calomnii se vor revărsa asupra 
Preşedintelui suspendat. Cele mai grosolane încălcări de 
lege vor deveni ceva obişnuit în mâna mafiei politico- 
economice ajunsă la putere totală, prin majoritatea 
parlamentarilor şi a înlocuitorului Preşedintelui (Nicolae 
Văcăroiu sau Bogdan Olteanu) 

Ei, bine, în acest scenariu extrem de nefavorabil 
pentru Trăian Băsescu, se va vedea dacă românii gândesc 
corect ori se lasă manipulaţi ca o turmă de dobitoace. Mai 
probabil, majoritatea românilor nu se vor lăsa manipulaţi 
şi Trăian Băsescu va fi repus în funcţie de voinţa populară. 
Ce se va întâmpla atunci cu mafia politico-economică din 


ţară? Ce se va întâmpla cu parlamentarii care au declanşat 
referendumul şi au pierdut în faţa unui om aproape singur, 
Trăian Băsescu? Va fi jale mare, pe termen îndelungat. 
Partidele anti-Băsescu vor scădea drastic în preferinţele 
electoratului, astfel că, la alegerile viitoare, vor fi 
zdrenţuite pur şi simplu. În plus, votul uninominal va 
scoate la suprafaţă personalităţi complet noi, încă 
„necurvite” de politica mafiotă la care asistăm de 17 ani. 
In mod normal, liderii politici care au declanşat 
referendumul pentru demiterea Preşedintelui ar trebui să 
suporte costurile acestuia. Le vor suporta în mod indirect, 
prin pierderea poziţiilor pe care le-au acaparat în 
economie, politică, administraţie. 

Probabil, mă bănuiţi a fi un partizan al Preşedintelui 
Trăian Băsescu. E drept că l-am votat, dar am făcut-o 
pentru a preveni pesedizarea completă a României, prin 
accederea lui Adrian Năstase la funcţia de Preşedinte. La 
fel ca mine, au votat mulţi alţi cetăţeni conştienţi că între 
două rele trebuie să îl alegi pe cel mai mic. Până în 
prezent, niciun partid sau personalitate politică nu m-au 
convins să merg la alegerile europarlamentare sau la cele 
generale, din viitor. Nu-mi regăsesc interesele şi aspiraţiile 
în niciun program, nu apreciez ca merituos niciun 
candidat. Cunosc prea multe mizerii despre fiecare partid 
şi despre fiecare politician ca să-mi irosesc votul şi să-mi 
murdăresc conştiinţa, votând. Dacă, însă, se va ajunge la 
referendum pentru schimbarea Preşedintelui  Trăian 
Băsescu, voi renunţa la neutralitatea mea senină şi voi 
susţine, prin orice mijloc, pe singurul român care a avut 
curajul să se confrunte cu mafia politico-economică, Traian 
Băsescu. Vă recomand să procedaţi la fel, măcar pentru a 
avea satisfacția de a vedea şi „gulere albe” după gratii. 

NA, HRISTOSUL, IA HRISTOSUL! 

Cam aşa se poate sintetiza conţinutul filmului despre 
mormântul lui lisus Christos, făcut de James Cameron şi 


Simka  Jakubovici: un  gheşeft religios. Opera lor, 
prezentată prin mai multe televiziuni, inclusiv din ţara 
noastră, a stârnit câteva valuri din partea unor prelați 
creştini şi atenţie mare! musulmani. Apariţia unui astfel de 
film „ştiinţific” era de aşteptat, după succesul înregistrat 
de filmul Patimile lui Christos şi romanul lui Dan Brown, 
Codul lui da Vinci. La mijloc nu e vorba de credinţă, ci de 
foarte mulţi bani. 

De la bun început, vă precizez că sunt liber 
cugetător, aşa că voi fi cât se poate de obiectiv în 
analizarea escrocheriilor religioase de orice fel şi din orice 
sursă. În concret, ce susţin autorii filmului Mormântul lui 
lisus Christos (Josua) regăsit? Ei afirmă că, în 1981, într-o 
peşteră de la periferia Ierusalimului, au fost găsite câteva 
sarcofage cu oseminte aparţinând Mariei (Fecioara), lui 
lisus Christos (Josua), Mariei Magdalena şi unui fiu al lui 
Christos numit Iuda. Osemintele au fost îngropate imediat, 
conform tradiţiei iudaice, iar sarcofagele „familiei divine” 
au fost studiate timp îndelungat, până s-a ajuns la 
concluzia că ar fi vorba de lisus Christos. În sprijinul 
afirmațiilor lor, autorii invocă o analiză ADN şi o inscripţie 
cam controversată, care poate fi citită atât Josua, cât şi 
Hanun, datorită sărăciei alfabetului semitic. Nu s-au făcut 
datări cu CI4, nici alte verificări ştiinţifice, însă bomba a 
fost aruncată în mass media. 

Ce urmăreau, mai probabil, autorii filmului? Ca orice 
ovrei întreprinzători, voiau să facă un gheşeft religios, să 
creeze o nouă sursă de câştig din nişte oase, câteva 
sarcofage şi o peşteră din Ierusalim. Atrage atenţia faptul 
că autorităţile israeliene au şi declarat peştera în care s-au 
găsit sarcofagele monument de importanţă deosebită. E 
clar că ea va deveni loc de pelerinaj pentru curioşi, dar 
mai ales pentru fanaticii religioşi care doresc să vadă 
„moaştele Mântuitorului”. Aşa cum remarca Ron Hubbard, 
fondatorul religiei scientologice, cel mai facil mijloc de 


îmbogăţire este să înfiinţezi o religie. Eu adaug faptul că şi 
exploatarea unei religii vechi, în forme noi, e un mijloc 
rapid de îmbogăţire. Chiar dacă nu le convine liderilor 
creştini, evreii vor exploata „peştera lui Hristos (Josua)” cu 
mare câştig financiar şi moral. Încet, încet, prostimea va fi 
convinsă că în ea sunt chiar moaştele Mântuitorului. 

Cum au reacţionat liderii religioşi creştini la această 
încercare de bisnis religios? Au dat în clocot, emițând tot 
soiul de argumente pe care merită să le analizăm, pentru a 
ne curăța minţile de mizeriile mistice. Vă propun să le 
analizăm unul câte unul, comparativ cu tot ce ne oferă 
ştiinţele actuale despre Omenire şi Univers. 

Filmul a fost catalogat ca un atac direct asupra 
bazelor creştinismului. Această afirmaţie este neadevărată. 
Autorii filmului încearcă să demonstreze, cu probe 
ştiinţifice măsluite, că Iisus Christos a trăit cu adevărat, în 
epoca precizată în evanghelii, în Ierusalim (Israel). Prin 
acest procedeu, autorii încearcă să suplinească lipsa totală 
a oricăror probe istorice despre existenţa şi faptele lui 
Josua, Fiul lui Iosif şi al Mariei, devenit, ulterior, lisus 
Christos. Singurele „probe” existente în prezent sunt 
poveştile din evanghelii, poveşti nesusţinute de nicio probă 
cu adevărat ştiinţifică. Romanii, foarte meticuloşi birocraţi, 
n-au notat nimic despre evenimentele de care vorbesc 
evangheliile. Dacă aceste evenimente extraordinare ar fi 
avut loc, romanii le-ar fi consemnat cu lux de amănunte. 
Nici sursele istorice evreieşti nu confirmă existenţa şi 
faptele miraculoase ale lui Josua (Christos). Concluzia 
logică e că avem de a face cu nişte poveşti imaginate cu 
mult după perioada în care se spune că ar fi trăit lisus 
Christos, poveşti pe baza cărora s-a născut o religie - 
creştinismul. 

Fanaticii creştini au susținut că filmul neagă esența 
divină a lui Josua (lisus Christos) şi ridicarea acestuia la 
Cer. Autorii s-au pregătit pentru acest atac, afirmând că 


numai spiritul lui Josua s-a ridicat la Cer, în timp ce trupul 
ar fi fost îngropat în sarcofagele respective. Liderii 
religioşi creştini nu vor însă să taie deloc coada vulpii. 
După ei, Josua s-a ridicat la Cer cu tot cu trup, după 
învierea miraculoasă. Acest pasaj merită analizat pe 
îndelete, căci ascunde o mare minciună, minciună credibilă 
în epoca evangheliştilor, dar nu şi în secolul nostru. 

În urmă cu vreo mie nouă sute şi ceva de ani, în 
timpul redactării evangheliilor, cunoştinţele astronomice, 
geografice şi de fizică ale pământenilor erau puţine şi 
destul de false. In zona de redactare a evangheliilor, Israel, 
Iudeea şi Grecia, predomina concepţia astronomică 
geocentrică. Conform acestei concepţii, pe baza cărora s- 
au scris şi se susţin evangheliile, planeta Pământ este 
plată, fixă şi acoperită de un Cer în formă de cupolă, în 
care trăiau Dumnezeu şi zeii buni (sfinţii). Sub Pământ, ar 
fi fost imperiul întunericului veşnic, în care trăiau demonii. 
Soarele s-ar fi rotit în jurul 

Pământului, în fiecare zi, generând ziua şi noaptea. 
Această concepție nu putea explica succesiunea 
anotimpurilor, însă nimeni nu-şi bătea capul cu astfel de 
probleme. Deci, conform acestei concepţii profund greşite, 
evangheliile susţin că Josua s-a ridicat la Cer, în dreapta 
Tatălui-Dumnezeu. Oricât ar părea de ciudat şi acum, după 
ce astronomia s-a răspândit în mase şi oamenii circulă 
printre planetele sistemului solar, cu sonde spaţiale, tot 
această concepţie sălbatică şi falsă domină în religia 
creştină (şi nu numai în ea). 

Ce au descoperit oamenii în cei aproape două mii de 
ani de la scrierea evangheliilor? Iată câteva informaţii 
certe care contrazic fără putinţă de tăgadă afirmaţiile din 
evanghelii şi din rădăcina lor mistică biblică (Vechiul 
Testament): 

Universul în care trăim este infinit şi deschis în toate 
direcțiile, astfel că noțiunea Cer este imprecisă. Nu putem 


localiza Cerul pe bolta cerească vizibilă, deoarece şi 
dincolo de această boltă e tot Univers. Acesta devine 
observabil pe măsură ce astronomii îşi perfecţionează 
mijloacele de observare. Sălbaticii din urmă cu două mii de 
ani puteau vedea cu ochiul liber bolta cerească diurnă, pe 
care sclipea Soarele şi cea nocturnă, pe care licăreau 
stelele. Ei nu ştiau că bolta cerească diurnă şi cea 
nocturnă nu sunt identice, datorită rotației Pământului în 
jurul axei sale şi numeau Cer tot ce vedeau deasupra 
capetelor. Îşi imaginau, complet greşit, că bolta cerească 
diurnă şi nocturnă sunt una şi aceeaşi, luminată succesiv 
de Soare (ziua) şi de stele (noaptea). Ei nu ştiau că stelele 
sunt sori (corpuri cereşti arzânde similare Soarelui nostru) 
şi au imaginat că ar fi lumânări pe care îngerii le 
aprindeau în fiecare seară. Au imaginat chiar şi locul de pe 
boltă în care ar fi trăit Dumnezeu, în constelația 
Casiopcea, constelația nordică de forma literei W 
denumită popular Scaunul lui Dumnezeu. 

Dacă încercăm să identificăm Cerul cu Universul, 
imaginea acestuia nu mai corespunde cu concepția 
evanghelică conform căreia Cerul e în sus. Universul se 
întinde şi sub Pământ, la infinit, astfel că oamenii din 
emisfera sudică văd în sus ceea ce noi, cei din emisfera 
nordică, vedem în jos. Cu alte cuvinte, pământenii din cele 
două emisfere au păreri contradictorii între ce înseamnă 
sus, împărăţia cerurilor, Cel de sus (Dumnezeu) etc. 
Contradicţia se păstrează şi dacă identificăm Cerul cu 
bolta cerească vizibilă, boltă care e numai o mică parte din 
Universul infinit. Bolta noastră, a pământenilor din 
emisfera nordică, este diferită de cea a pământenilor din 
emisfera sudică, fapt uşor de observat mai ales noaptea, 
când în Nord apar alte constelații decât în Sud. Teologii 
creştini sunt prinşi într-o contradicţie fără ieşire când 
trebuie să precizeze unde e Cerul lui Dumnezeu, împărăţia 
cerurilor, Cel de sus etc. Noţiunile de Cer şi sus variază 


funcţie de pe poziţia spaţială a creştinului de pe Pământ, în 
mod contradictoriu. De exemplu, creştinii din Europa au 
alt Cerşi un alt sus decât creştinii din Africa şi Australia. 

În Universul infinit, se mişcă, conform unor legi de 
mecanică cerească (legea atracției universale), galaxii şi 
constelații diverse. Constelaţiile sunt grupări de stele unite 
arbitrar, de pământeni, pentru o mai uşoară orientare. Mai 
multe constelații formează galaxiile. Stelele care stau la 
baza  constelaţiilor şi galaxiilor sunt corpuri cereşti 
arzânde, ca şi Sorele nostru. În jurul fiecărei stele, se 
rotesc planete (corpuri cereşti stinse), cam după modelul 
pe care îl vedem în sistemul nostru solar. Pe unele planete, 
ale unor stele (sori), înfloresc diverse forme de viaţă 
vegetală, animală şi superioară (omenească, în cazul 
pământenilor). Această infinitate universală nu se poate 
reduce la sistemul nostru solar sau chiar numai la planeta 
Pământ, cum făceau compilatorii biblici şi evangheliştii. 
Dacă există un Dumnezeu universal, atunci este stăpân pe 
miliarde şi miliarde de stele şi planete, din care unele 
locuite de fiinţe raţionale. Noțiunea Dumnezeu de sus 
(Cer) este greşită, deoarece presupune existența a doi 
Dumnezei, câte unul pentru fiecare emisferă. Susul 
emisferei nordice este josul emisferei sudice şi invers. 

Sistemul nostru solar se mişcă în spațiul universal 
conform unor reguli foarte precise. Astrul vieţii noastre, 
Soarele, se roteşte în jurul axului galactic împreună cu 
„familia” sa de planete: Mercur, Venus, Pământ, Marte, 
Jupiter, Saturn, Uranus, Neptun şi Pluto. La rândul lor, 
planetele se rotesc în jurul Soarelui, pe orbite eliptice din 
ce în ce mai mari, pe măsură ce sunt mai depărtate de 
Soare. Aceste mişcări de revoluţie, în jurul Soarelui, sunt 
completate cu mişcări de rotaţie a planetelor în jurul 
propriilor axe, în diferite perioade de timp. Planeta vieţii 
noastre, Pământul, se roteşte în jurul propriei axe în timp 
de 24 de ore, generând ziua şi noaptea, prin expunerea 


succesivă către Soare a emisferelor estică şi vestică. 
Mişcarea de revoluţie a Pământului în jurul Soarelui 
durează 365, 25 zile terestre şi generează anotimpurile, 
datorită apropierii şi depărtării planetei noastre de Soare, 
pe o orbită eliptică, în care astrul zilei se află într-unul din 
focare. 

Soarele nu se poate opri din mişcare nici măcar o 
fracțiune de secundă, deoarece mişcarea de atracţie ar 
înceta şi planetele s-ar prăbuşi în spaţiul universal. 
Povestea biblică susţine posibilitatea opririi Soarelui pe 
boltă, contrar  adevărurilor descoperite de ştiinţe. 
Pământul, privit din spaţiul universal, aşa cum a fost privit 
de cosmonauţi, pluteşte în sistemul solar, în galaxie şi 
Univers. El are forma unui geoid de rotaţie (aproximativ 
sferică) şi nu forma unei plăcinte sprijinite pe spatele unor 
peşti gigantici, cum susţine mitul biblic. Pământul conţine 
continentele şi oceanele cunoscute dumneavoastră de la 
geografie. Nu există capătul Lumii aşa cum şi l-au imaginat 
sălbaticii care au compilat biblia şi evangheliile, deoarece 
o sferă nu are capăt. 

Datorită acestor adevăruri astronomice descoperite 
şi probate de ştiinţe, pretenţia ridicării lui Josua (Christos) 
la Cer este contradictorie. Dacă s-ar fi ridicat în Cerul din 
emisfera nordică, ar fi coborât sub Pământ faţă de oamenii 
din emisfera sudică şi invers. Pretenţia ridicării la Cer este 
contrazisă şi de alte argumente ştiinţifice indubitabile. Mă 
întreb şi vă întreb cum pot oameni culţi, care cunosc 
aceste adevăruri din astronomie, să accepte imagini total 
eronate, ale unor pământeni sălbatici din urmă cu două mii 
de ani. Un singur răspuns posibil: nu sunt culţi cu 
adevărat, ci nişte sălbatici mânjiţi c-o spoială de cultură. În 
realitate, în creierele lor, domină imaginea sălbatică şi 
profund greşită a Pământului plat şi fix, deasupra căruia se 
întinde, în formă de boltă, Cerul sau împărăţia cerurilor. 
Trist, dar adevărat: printre noi trăiesc sălbatici, chiar cu 


studii superioare, într-o profundă contradicție cu 
adevărurile universale descoperite de ştiinţe. 

Pretenţia ridicării lui Josua (Christos) la Cer este 
infirmată şi de alte ştiinţe cunoscute dumneavoastră încă 
de prin gimnaziu. Vă propun să folosim regula reducerii la 
absurd, acceptând că toate regulile de geofizică au încetat 
să funcţioneze pentru Josua (Christos) fiul lui Dumnezeu. 
Ce ar rezulta din această presupunere? lată câteva 
consecinţe: 

Fizica ne demonstrează că oamenii nu pot levita, 
deoarece sunt atraşi către Pământ de o acceleraţie 
gravitaţională de 9, 8 metri pe secundă. Din evanghelii, 
rezultă că Josua poseda corp fizic la fel ca orice muritor, 
mânca, bea, suferea de durere etc. Deci, avea un corp deo 
anumită greutate, fapt pentru care nu putea zbura, nu se 
putea ridica la Cer. Să presupunem însă că Dumnezeu a 
anulat legea gravitaţiei pentru iubitul său fiu Josua şi l-a 
ridicat la un Cer necunoscut nouă, aşa cum am arătat în 
demonstraţia de astronomie anterioară. Josua s-a ridicat 
de la Pământ şi a pornit către Soare şi stele, ţintind locul 
în care se afla Dumnezeu (de pildă, constelația Casiopeea 
din emisfera nordică). Vă puteţi imagina un om trecând ca 
o săgeată printre planete şi stele? Parcă aduce oleacă cu 
imaginea Luceafărului lui Eminescu. Eu nu-mi pot imagina 
un om fulgerând printre stele, asemenea navetelor 
spaţiale, înveşmântat într-un cearşaf (gealabea) şi desculţ. 
Să spunem că eu sunt mai ceva decât Toma Necredinciosul 
şi, de fapt, un om ar putea naviga printre stele, în corp 
fizic. 

Geofizica v-a învăţat despre componentele atmosferei 
terestre (diverse gaze), precizându-vă că frecarea de ele 
produce călduri imense. Astronauții au simţit pe pielea lor 
frecarea cu gazele din atmosferă, când li s-a aprins naveta, 
deşi era căptuşită cu materiale ignifuge. Cum putea Josua 
trece prin atmosfera pământeană fără să se aprindă? Să 


presupunem că Dumnezeu a anulat şi legea frecării pentru 
iubitul Josua. 

Aviatorii şi astronauții au simţit că, la înălţime, se 
produc două fenomene periculoase pentru organismul 
uman: frigul creşte odată cu înălţimea iar reducerea 
continuă a conţinutului de oxigen îngreunează respiraţia, 
până la sufocare. Cum o fi trecut Josua prin frig şi cum a 
respirat în lipsa oxigenului, dacă era în corp fizic? 

Între constelații, se întinde vidul astral, caracterizat 
prin temperaturi joase şi lipsa gazelor necesare respirației. 
Cum o fi trecut Josua prin acest vid universal, pentru a 
ajunge la tronul Domnului? 

Toate lucrurile din Univers se mişcă cu o anumită 
viteză, dintr-o parte în alta. Lumina aleargă cu 300.000 de 
kilometri pe secundă, sunetul, numai cu 340 de metri pe 
secundă etc. Cam cu ce viteză trebuia să se deplaseze 
Josua prin spaţiul universal pentru a ajunge la Dumnezeu- 
Tatăl? 

În faţa acestor întrebări, bazate pe legi universale 
imuabile, afirmaţiile religiilor apar în adevărata lor lumină: 
sălbatice şi aberante. Ele sunt şi blasfemice, deoarece 
desacralizează Dumnezeirea, atribuindu-i caracteristici 
umane sălbatice, de tip sclavagist sau feudal. De pildă, 
următoarele afirmaţii şi fapte ale religiei creştine insultă 
cumplit pe Dumnezeu: 

Imaginarea unui Dumnezeu de tip uman, sub forma 
unui moşuleţ învăluit în gealabea, a unui cap de bătrân cu 
aripi, înscris sau nu într-un triunghi, a unui tiran care stă 
cât e ziulica de mare pe un tron ceresc, pândind ca unfilor 
păcatele oamenilor. Toate aceste imagini blasfemice le-am 
văzut în iconografia creştină. Ele sunt produsele unor 
minţi sălbatice, de care orice om modern ar trebui să se 
ruşineze. 

Numai fanatici religioşi la fel de sălbatici ca şi cei 
care le-au imaginat le mai pot susţine ca adevărate. 


Imaginarea unui Dumnezeu inzestrat cu sex (bărbat, 
tată) este la fel de blasfemică şi totodată misogină. Ea 
provine din culte sălbatice mai vechi, începând cu cultul 
falusului (penisului) şi terminând cu zeii bărbaţi care 
dominau, ca tirani absoluţi, comunităţile zeieşti din diverse 
mituri. 

Imaginarea unui Dumnezeu monstruos, rezultat din 
contopirea Tatălui, Fiului şi Sfântului Duh, este de un 
grotesc şi de un blasfemism fără margini. Acest organism 
„divin” unic (Sfânta Treime) vine în contradicţie flagrantă 
chiar şi cu afirmaţii din evanghelii. De exemplu, conform 
evangheliilor, Maria Fecioara ar fi fost însămânţată de 
Duhul Sfânt, parte din acest organism, dând naştere 
Fiului. Înseamnă că o parte din Fiu a participat la propria 
zămislire, nu? Asta ca să nu mai spun faptul că ştiinţele au 
demonstrat că, la orice zămislire de prunc, participă un 
ovul feminin fecundat de un spermatozoid masculin. Vi-l 
puteţi imagina pe Sfântul Duh ca pe un spermatozoid sau 
ca pe un generator de spermatozoizi? Cam aşa rezultă din 
afirmaţiile blasfemice ale evangheliilor. 

Imaginarea unui Dumnezeu de tip tiran absolut, care 
nu se plictiseşte să stea milioane şi milioane de ani pe un 
tron ceresc, de unde ispiteşte, încearcă şi pândeşte faptele 
oamenilor este la fel de blasfemică. 

Nu mai continui exemplele, deoarece nu mai este 
cazul. Observ numai că pretenţia teologilor creştini de 
ridicare a lui Josua la Cer în corp fizic este imposibilă, din 
cauzele enumerate anterior: 

Nu ştim unde este „curtea lui Dumnezeu”, în 
Universul infinit. 

Conform legilor universale, un om, fie şi excepţional, 
nu putea zbura prin spaţiul universal, în corp fizic, 
rătăcind miliarde de ani lumină în căutarea tronului 
Tatălui. 

Toate aceste imagini religioase sunt sălbatice şi 


neadevărate. Ele n-au nicio legătură cu Adevăratul 
Dumnezeu, acea Hiperconştiinţă Atoatecunoscătoare şi 
Atotputernică care asigură evoluţia vieţi umane pe 
Pământ. 

Probabil, deja vă întrebaţi de ce aprofundez aceste 
chestiuni sensibile. Poate că persoanele mai legate în 
vreun fel de religie chiar simt un disconfort psihic, produs 
de demolarea miturilor de bază ale creştinismului. Am 
motive serioase să acţionez astfel, motive pe care le voi 
expune la finele acestui capitol. Deocamdată, mânat de 
dorinţa de adevăr într-o relaţie de maximă importanţă, 
relaţia dintre Dumnezeu şi om, observ că scripturile de 
bază ale religiei creştine, la fel cu ale altor mari religii, fac 
trimiteri la zei mărginiţi, răi, cruzi, inferiori nouă din punct 
de vedere ştiinţific şi moral. Însăşi identificarea acestor zei 
sălbatici (Yahu, Şabaot, Adonai, Elihim etc.) cu Dumnezeu 
este blasfemică. Preoţii ceva mai culţi cunosc contradicţiile 
şi blasfemiile religiei pe care o profesează, însă nu le 
convine să renunţe la avantajele materiale ale acesteia. 
Exemplul de raționalitate şi cinste al preotului catolic Leo 
Taxil, autorul Bibliei hazlii, rămâne singular în peisajul 
religios. Opera sa de bază luminează însă ca un far raţional 
prin întunericul religios răspândit de diferite culte şi secte, 
creştine ori de alt fel. 

Spaimele mistice şi întunericul religios nu se 
împrăştie la toate persoanele dintr-odată, ci numai în timp 
îndelungat, prin experienţe de viaţă excepţionale şi prin 
cunoaştere ştiinţifică. Din această cauză, eu vă propun să 
mai analizăm câteva aspecte contradictorii privind 
scripturile de bază ale creştinătăţii, înainte de a cunoaşte 
efectele nocive ale acestei religii mondiale. 

După ce s-a constatat că Vechiul Testament e plin de 
aberaţii, cruzimi, imoralităţi şi alte fapte reprobabile, 
teologii creştini au concentrat atenţia turmelor de 
credincioşi către Noul Testament. Acest document îl are ca 


personaj central pe Josua, fiul Fecioarei Maria, zămislit în 
chip miraculos cu Sfântul Duh. E singura menţiune despre 
poftele carnale ale Sfântului Duh întâlnită de mine. Viaţa şi 
isprăvile lui Josua, devenit lisus Christos, sunt concentrate 
într-o povestire denumită evanghelie, termen derivat din 
limba greacă, care înseamnă vestea bună. Evanghelia se 
prezintă în mai multe versiuni, ca de pildă, după loan, 
după Luca, după Matei, după Marcu, după Toma, după 
Iuda etc. Numai primele patru sunt canonizate, respectiv, 
recunoscute de cultul creştin ca adevărate. Termenul după 
a fost introdus pentru a se preciza că evangheliile n-au fost 
scrise de autori, ci au fost povestite oral. Abia după vreo 
jumătate de secol după moartea lui Josua, ele au fost scrise 
în forme la care, în prezent, nu mai avem acces. Dacă am 
avea, am constata deosebiri flagrante intre versiunile 
iniţiale şi cele care sunt predicate în prezent. De ce apare 
această contradicţie? Deoarece teologii creştini au măsluit 
în repetate rânduri evangheliile, pentru a le adapta vieţii 
sociale din timpul lor. A fost măsluită şi biblia propriu-zisă 
(Vechiul Testament), pentru a se scoate din ea pasaje de-a 
dreptul jenante (jurământul pe falus, fratricid, paricid, 
genocid etc). 

Prima întrebare logică pe care ne-o punem este de ce 
există patru variante canonice de evanghelie, dacă 
adevărurile despre viaţa şi miracolele săvârşite de Josua 
sunt unice. Răspunsul la această întrebare ne 
descumpăneşte. Scribii care au scris evangheliile erau 
ignoranti, dar nu proşti. Ei observaseră o regulă pe care 
jurnaliştii moderni şi spionii o învaţă încă din primele zile 
de meserie: o informaţie primită din mai multe surse este 
aproape sigur adevărată. Ca atare, în loc să folosească o 
singură sursă (loan, de pildă), scribii au mâzgălit povestea 
lui Josua în mai multe forme, aproape identice şi le-au pus 
pe seama unor apostoli diferiţi. Înşelăciunea a prins în 
epoca de sălbăticie respectivă, dar nu mai poate păcăli pe 


nimeni în prezent, când oamenii s-au deşteptat. Orice 
psiholog sau poliţist care ia declaraţii despre un anumit 
eveniment, de la persoane diferite, vă poate confirma un 
adevăr. Care este acest adevăr care demolează pretenţia 
de autenticitate a evangheliilor? E simplu, amicii mei: e 
imposibil ca patru martori diferiţi, care au trăit aceleaşi 
evenimente, să le relateze identic. Între declaraţiile lor vor 
exista deosebiri substanţiale, deosebiri generate de 
cultură, experienţă de viaţă, sensibilitate, acuitatea 
organelor de simţ, sentimente etc. 

Concluzia? Faptul că cele patru evanghelii canonice 
seamănă ca patru picături de apă indică un fals grosolan, 
făcut de teologi, cu scopul de a confirma povestea lui Josua 
fiul lui Dumnezeu. Posibil ca evangheliile să fi fost 
redactate de la bun început în mai multe exemplare 
aproape identice, de către scribi rămaşi necunoscuţi. La fel 
de posibil e ca teologii creştini primitivi să fi adaptat 
textele încât să se confirme reciproc. Psihologia 
demonstrează însă că patru naratori diferiţi nu vor relata 
despre evenimentele la care au fost martori în acelaşi mod, 
ca traşi la xerox, niciodată. Acest fals pune sub semnul 
îndoielii rădăcinile religiei creştine. 

Următorul semn de intrebare asupra veridicității 
poveştilor din Noul Testament este pus de istorie şi 
geografie. Evangheliile susţin că, în urmă cu 2000 de ani, 
în Judeea ocupată de romani, au avut loc evenimente 
miraculoase, cu pronunţat caracter divin, evenimente 
avându-l ca erou principal pe Josua din Nazareth, fiul lui 
Dumnezeu născut de-o pământeancă, Maria (Miriam). Se 
poate ca un eveniment produs de voinţa divină să se 
producă într-o comunitate mică de semi-sălbatici şi încă 
ocupată de trupe străine? Nu cumva evenimentele au fost 
inventate chiar de sălbatici, ca o expresie a speranţelor lor 
de izbăvire? Arheologii au constatat că orăşelul Nazareth 
n-a existat în timpul vieții lui Josua, ci a apărut mult mai 


târziu, pentru a confirma mitul evanghelic. Micuţele 
localităţi evreieşti, puţine şi sărace, locuite de populaţie 
ignorantă, în majoritatea analfabetă, nu puteau fi teatrul 
unor evenimente nici măcar mondiale, ca să nu mai spun 
universale. Creatorii mitului evanghelic, deşi pretindeau 
că au fost luminaţi divin, nu aveau habar de modul în care 
era organizată Lumea în care trăiau. De exemplu, nu 
cunoşteau de existenţa continentelor american, australian, 
antarctic şi asiatic iar despre Europa aveau informaţii 
reduse la lumea romană şi cea greacă. Se poate ca nişte 
mesageri ai Domnului să fi fost atât de ignoranţi? 

Ce s-a întâmplat, mai probabil. În Judeea ocupată de 
romani. În urmă cu vreo 2000 de ani? Fervoarea religioasă 
a evreilor era în creştere, ca urmare a unor evenimente 
negative la care fuseseră supuşi: robia egipteană şi 
babiloniană, ocupaţia romană, sărăcia cumplită. Atunci 
când nu te poţi răzbuna pe un duşman în plan fizic, te poţi 
răzbuna în imaginaţie sau poți spera că zeii tăi te vor 
răzbuna. Cam asta era starea de spirit a populaţiei 
evreieşti semi-sălbatice din perioada apariţiei lui Josua: 
aşteptau ca zeii lor să le facă dreptate şi să-i izbăvească de 
suferinţe.  Rabinii le şi spuseseră care era cauza 
suferințelor lor, conform bibliei: erau născuţi din păcatul 
primordial al Evei şi al lui Adam. Conform practicii 
sălbatice a sacrificiului închinat zeilor, pentru îmbunare, 
cineva trebuie să fie sacrificat pentru iertarea păcatelor 
urmaşilor celor care îndrăzniseră să guste din fructul 
cunoaşterii binelui şi răului. Jertfele umane (pentru 
îmbunarea zeilor) erau ceva obişnuit la sălbaticii din acea 
vreme. Lipsea numai „mieluţul” destinat sacrificiului. 

„Mielul” a apărut în persoana lui Josua, fiul 
tâmplarului Iosif şi al Mariei, însă evenimentele din jurul 
său nu au fost atât de răsunătoare, încât să rămână 
înscrise în documentele romane ale timpului. Ele au fost 
hiperbolizate şi umflate ca nişte gogoşi, la mult timp după 


moartea lui Josua. În timpul vieţii sale, nimeni nu i-a 
atribuit descendență divină şi zămislirea din Sfântul Duh. 
Singurul care a afirmat deschis că este fiul lui Dumnezeu 
Tatăl, din împărăţia cerurilor, a fost însuşi Josua, în 
ultimele zile dinaintea uciderii sale. De altfel, această 
afirmaţie a şi determinat rabinii evrei să-l condamne la 
moarte. 

Ce s-a întâmplat cu Josua vestitorul unei iminente 
izbăviri miraculoase a evreilor, prin instaurarea împărăției 
cerurilor? A predicat crezul său în micile comunităţi semi- 
sălbatice din Judeea, căpătând un număr relativ mic de 
simpatizanți. Dacă numărul ar fi fost mare, romanii s-ar fi 
alarmat şi ar fi luat măsuri drastice, măsuri pe care le-ar fi 
consemnat în scrierile lor. Ca să fac o comparaţie destul de 
corectă, Josua era un fel de Gregorian Bivolaru din urmă 
cu 2000 de ani. Strânsese câţiva adepţi, dar în niciun caz 
nu numărul de 12 (cifră mistică), cum spun evangheliile. 
Conclavul rabinilor l-a condamnat şi a cerut ocupanților 
romani să-l elimine din viaţa publică, ca pe un stricător de 
legi. A fost răstignit, pedeapsă obişnuit aplicată de romani, 
a murit şi a fost îngropat. Evenimentul a trecut neobservat 
pentru romani, semn că miracolele despre care vorbesc 
evangheliile nu au avut loc. Abia după moartea lui, Josua a 
devenit un personaj din care se putea naşte o legendă 
favorabilă naşterii unei religii. În lumea judaică, greacă şi 
romană a acelui timp, se simţea nevoia unei noi religii mai 
democratice şi mai plină de speranţe decât vechile culte 
zeieşti. Pe acest fond de aşteptare a unei mântuiri divine, 
s-a născut religia creştină, la câteva decenii după moartea 
presupusului fiu al lui Dumnezeu, Josua. Au apărut 
evangheliile, s-au constituit primele comunităţi creştine, 
au fost inventate noi fapte miraculoase etc. 

Ce observăm noi, ca oameni moderni, culţi şi cu 
mintea întreagă? 

Adevăratul Dumnezeu nu poate fi identificat nici 


măcar în glumă cu zeii sălbatici cărora li se aduceau jertfe 
umane sau de alt fel, pentru îimbunare. Toţi zeii biblici sunt 
zei sălbatici, inventaţi de semi-sălbaticii din Orientul 
Apropiat. Religia creştină a păcătuit grav faţă de 
Dumnezeu şi oameni, prin identificarea lui Dumnezeu cu 
aceşti zei sălbatici, cruzi, imorali, ignoranţi etc. Ea a 
preluat din mozaism toată sălbăticia specifică acelei lumi 
sărace şi ignorante. 

Ideea că Omenirea s-a născut din păcatul primordial 
al Evei şi al lui Adam este blasfemică. Ea pune la îndoială 
înţelepciunea şi puterea de precogniţie a lui Dumnezeu 
care, chipurile, n-ar fi intuit că Adam şi Eva îi vor încălca 
interdicţia de a gusta din pomul cunoaşterii binelui şi 
răului. Acest pasaj din biblie, pe care se sprijină şi 
evangheliile, îl prezintă pe Dumnezeu ca pe un moşuleţ 
ramolit, păcălit de primii pământeni creaţi de el. În plus, 
ideea naşterii Omenirii dintr-un singur cuplu primordial nu 
este nici adevărată. Din doi oameni de o singură rasă, 
Adam şi Eva, negroizi din grădina Edenului, nu puteau 
deriva toate tipologiile rasiale cunoscute în prezent. 
Aceasta înseamnă că, la originile Omenirii, s-au aflat mai 
multe cupluri primordiale. Mai probabil, e vorba de câteva 
familii de colonişti extratereştri care au eşuat pe Pământ şi 
au decăzut în sălbăticie. 

Ideea că păcatele Omenirii pot fi iertate de 
Dumnezeu ca urmare a sacrificării unei persoane este 
sălbatică şi nu poate fi acceptată nici măcar de justiţia 
umană, ca să nu mai spun de cea divină. Avem de a face cu 
un nonsens enorm. Dumnezeu îşi produce un fiu 
pământean, Josua şi acceptă să-i fie ucis, pentru iertarea 
păcatelor Omenirii. Nu era mai simplu să-i ierte pe 
pământeni fără a-şi sacrifica fiul? Dacă Dumnezeu i-a 
iertat pe pământeni, ca urmare a sacrificiului lui Josua, de 
ce oamenii gustă în continuare din fructul binelui şi răului, 
suferind ca şi până la sacrificiu? Adevăratul Dumnezeu n- 


ar fi permis ca fiul său să fie atins în niciun fel de sălbatici, 
nicidecum să fie ucis în chinuri. Deci, dacă Josua a existat, 
a fost un simplu mistic evreu cu puteri şi cunoştinţe 
limitate, chiar şi cu pretenţii limitate. 

Aşa cum rezultă din evanghelii, Josua era un mistic 
cu pretenţii limitate. El a precizat că a venit pe Pământ 
pentru izbăvirea „oilor rătăcite din casa lui Israel” şi 
nicidecum a păgânilor. Le-a promis evreilor sosirea 
iminentă a împărăției cerurilor. Însă această promisiune nu 
s-a adeverit nici în 2000 de ani. Ulterior, teologii creştini 
au extins recomandările lui Josua la nivel mondial, 
încălcând chiar porunca din evanghelii: Josua le-a spus 
apostolilor să nu intre în case de păgâni, ci să se ocupe 
numai de evrei. Deci, Josua era un inițiat mistic cu 
pretenții şi vise de izbăvire a neamului său mic şi împilat. 
Deşi se declara fiul lui Dumnezeu, nu avea habar că, pe 
Pământ, mai existau multe populaţii, pe multe alte 
continente. În timpul expansiunii religiei creştine, în 
evanghelii, s-a mai introdus o nouă poruncă pentru 
apostoli, atribuită tot lui Josua: Mergeti şi propovăduiţi 
acestea la toate neamurile Lumii! Această poruncă vine în 
contradicţie cu declaraţia limitată, de izbăvire a poporului 
evreu şi lipsea din evangheliile primordiale. Ea vine în 
contradicţie şi cu altă poruncă a lui Josua - în case de 
păgâni să nu intrați! Teologii creştini se zbat în contradicții 
şi sunt fericiţi că populaţia îi crede fără a le cerceta 
scripturile în mod temeinic. 

5. Evangheliile au un caracter rasist, deoarece 
declară un singur popor ales de Domnul - evreii. Aceasta 
este şi o blasfemie, deoarece Creatorul nu face astfel de 
discriminări între populaţiile Lumii. În al doilea rând, 
evreii din respectivul timp nu se remarcaseră cu nimic 
deosebit în faţa lui Dumnezeu, încât să merite o 
recompensă specială - recunoaşterea ca popor ales. Pentru 
ce să-i fi ales Dumnezeu? Dacă i-a ales, de ce a permis să 


fie călcaţi în picioare de alte neamuri, să li se dărâme 
templele, să fie urâţi şi alungaţi de pretutindeni, să fie 
tinta prigoanei a celor mai negative minţi? Nu-i aşa că 
avem de-a face cu o afirmaţie fără bază? Aleşii Domnului 
ar fi trebuit să trăiască cel mai bine dintre toate naţiunile 
Lumii. 

Evangheliile au un pronunţat caracter misogin, prin 
discriminarea făţişă a femeii născătoare de prunci. În mod 
vădit, Creatorul sau Creatorii noştri ne-au fixat un singur 
fel de înmulţire, prin unirea femeii cu bărbatul. Femeia 
participă mai din greu la înmulţire (poartă sarcina, naşte, 
alăptează), fapt pentru care trebuie să fie respectată. Toţi 
bărbaţii se nasc din femei, niciunul nu se naşte din bărbaţi. 
De unde atunci pretenţia de superioritate a bărbaţilor, 
singurii demni să intre în împărăţia cerurilor? Simplu, 
amicii mei: Josua era influențat de cultul misogin asiatic, 
cult care punea accent pe bărbat şi falus, cult încă în 
vigoare la unele populații din Asia. Ciudat lucru, însă: deşi 
creştinismul  dispreţuieşte femeia, conform  dogmei, 
majoritatea practicanţilor creştini sunt femei. Mare e 
prostia omenească! Cine suntem noi, pământenii, să 
criticăm metoda de înmulţire stabilită de Creator (i)? Nu 
avem acest drept, nu avem dreptul de a desconsidera în 
niciun fel femeile. 

Unele pasaje din evanghelii sunt atât de aberante, 
încât produc boli mintale în rândul credincioşilor. De pildă, 
afirmaţia lui Josua că oamenii vor putea intra în împărăţia 
cerurilor când vor dispărea diferenţierile sexuale dintre 
bărbaţi şi femei este o prostie fără margini. Avea dreptul 
Josua să pună în discuţie modul în care Creatorul 
(Creatorii) au decis să perpetueze specia noastră? 
Categoric, nu! Aţi auzit însă, prin presă şi televiziuni, de 
călugări alienaţi care şi-au tăiat organele genitale, în 
speranţa că vor deveni mucenici. Cum trebuie să raţionăm 
noi, oamenii sănătoşi la cap? Dacă Dumnezeu ne-a creat 


cu organe genitale diferite şi ne-a stabilit modul de 
înmulţire cunoscut, trebuie să  respectăm voința 
Creatorului. Orice încălcare a acestei voințe, prin 
abstinenţă sexuală (vezi monahii!) sau prin mutilarea 
organelor sexuale, înseamnă rebeliune împotriva regulii 
stabilite de Creator. 

Nu mi-am propus să vă prezint toate fabulaţiile şi 
aberatiile din evanghelii. Poate că voi face-o într-o carte 
distinctă, într-un viitor, cu scopul de a apăra fiinţa 
omenească şi credinţa în Adevăratul Dumnezeu. Am trecut 
în revistă numai câteva prostii din evanghelii, cu scopul de 
a vă alerta şi a vă determina să verificaţi înainte de a crede 
ceva atât de important cum este relaţia omului cu 
Dumnezeu. Şi acum, să vă relatez câteva alienări produse 
de religia creştină. Nici alte religii nu produc sănătate şi 
bunăstare, dar la noi se simte agresiunea religioasă 
creştină, mai ales după căderea socialismului. 

Dumnezeu fumează Kent? întrebarea este blasfemică, 
însă păcatul nu este al meu, ci al fanaticilor religioşi. În 
urmă cu vreo lună, m-am trezit la poartă cu un tip bine 
îmbrăcat, coborând dintr-un Logan nou. Am crezut că e un 
cititor mai insistent şi l-am invitat în casă, să discutăm pe 
tema care îl adusese la mine. Tipul, un bărbat pe la vreo 
treizeci de ani, s-a prezentat cu numele Teofil şi a aprins 
un Kent. Am aprins şi eu o mahorcă, pregătindu-mă să-l 
ascult. Individul mi-a declarat foarte senin că este 
Dumnezeu şi a venit să mă vestească despre iminenta 
salvare a românilor prin religie. Mi-a mai împuşcat câteva 
citate din biblie şi evanghelii, cu seninătatea unui nebun 
convins, în timp ce eu îl ascultam cu gura căscată. Am mai 
întâlnit orgolioşi în viaţa mea, dar chiar atât de orgolios 
încât să se declare Dumnezeu? Probabil, cam la fel s-au 
simţit şi rabinii evrei când Josua le-a spus convins că era 
fiul lui Dumnezeu. L-am invitat politicos pe „dumnezeu” să 
se care din casa mea şi am rămas pe gânduri. Ce spuneţi 


de acest caz? Poate aţi fost contactaţi de indivizi ceva mai 
modeşti, care s-au declarat numai Christos sau vreun sfânt 
mai mic. Religia produce alienare, amicii mei. 

Credeţi că am nimerit un caz singular? O, nici pe 
departe. Cam pe la Anul Nou, în preajma Gării de Nord, 
am fost contactat de un boschetar tânăr, sub treizeci de 
ani, care mi-a cerut imperativ să-i dau douăzeci de mii de 
lei. Era un zdrahon bun de muncă, aşa că i-am propus un 
târg: eu îi dau banii iar el îmi spune de ce nu munceşte. Ce 
credeţi că mi-a răspuns? Cum să muncesc eu, când am 
toate cărțile sfinte scrise despre mine? Eu sunt lisus 
Christos. Nu-i aşa că sunt un pământean norocos? Mi-au 
vorbit Iisus Christos şi Dumnezeu. Numai Sfântul Duh nu 
s-a pronunţat încă. 

Pretenţia de origine divină, pentru care Josua a fost 
răstignit, e destul de frecventă în această perioadă de 
agresiune religioasă. În preajma anului 2000, în Rusia au 
apărut indivizi şi individe cu pretenţii de Maria Fecioara, 
lisus Christos şi alţi sfinţi mai mici. Unul dintre deliranţii 
mistici care se pretindea Christos era de origine maghiară 
şi a ajuns în zona de sud-vest a României. Vă amintiţi cazul 
descris în presă? A adunat o ceată de adepţi, cam cum 
adunase Josua, de prin Banat şi Oltenia. Vedeţi ce uşor se 
pot pune bazele unei religii? Dacă oamenii ar fi fost mai 
sălbatici, cum erau cei din urmă cu 2000 de ani, Lisusul 
maghiar ar fi putut fonda o religie. N-a fost destul de isteţ, 
să prezinte religia creştină într-un ambalaj nou, cum a 
făcut Ron Hubbard, părintele celei mai noi religii 
(scientologia). 

Chiar în timp ce scriu, televiziunile prezintă drama 
unui băiat de 12 ani, din Galaţi. Maică-sa, înnebunită de 
literatura mistică, îl consideră reîncarnarea lui lisus 
Christos. Ca atare, l-a izolat de copii, l-a îndoctrinat 
religios şi l-a făcut dependent de viziunile ei de alienată. 
Bietul prunc visează normal, să ajungă depanator de 


calculatoare. Maică-sa, însă, cu biblia în mână, se pretinde 
reîncarnarea Mariei Fecioara şi ţine nişte discursuri de-ţi 
vine să fugi. Destui oameni ajung alienaţi din cauza 
condiţiilor grele de trai. Să mai permitem ca drogul mistic 
să îngroaşe numărul alienaților? Nu, amicii mei! Adevărata 
credinţă în Dumnezeu nu are nimic în comun cu poveştile 
religioase ale nici unui cult. E suficient să ştim că 
Dumnezeul Creator şi Moral ne asigură evoluţia prin 
cunoaştere ştiinţifică, creaţie pozitivă şi perfecţionare 
morală. Am demonstrat existenţa lui Dumnezeu şi a 
regulilor divine clare, nealienatorii, în cartea către culmile 
succeselor (Formula fericirii), aşa că nu mai revin. 
Alienările mistice au produs schilodiri şi crime încă 
din primele secole ale apariţiei creştinismului. Războaiele 
religioase între europeni au fost atât de cumplite, încât 
numai Satan, de-ar fi existat, le-ar fi putut iniţia şi 
întreţine. În realitate, le-au iniţiat şi le-au întreţinut autorii 
dogmelor religioase. Cine îşi însuşeşte literatura mistică 
de orice fel, cu titlul de adevăr, ajunge alienat sută-n sută. 
Dacă nu se schilodeşte pe sine, ucide sau schilodeşte pe 
alţii. În preajma anului 2000, un tânăr mistic din Oltenia şi- 
a ucis ambii părinţi, în care vedea diavolii din literatura 
mistică cu care fusese îndoctrinat (cazul a fost prezentat în 
presă). Anul trecut, preotul Daniel Corogeanu, din Tanacu, 
judeţul Vaslui, a ucis prin crucificare o tânără nevinovată, 
Irina Cornici. Drama s-a petrecut la mănăstirea din 
Tanacu, cu ajutorul unor măicuţe alienate mistic, care l-au 
ajutat pe preot să săvârşească crima. Bestia de popă a 
afirmat că fata era posedată de demoni şi trebuia să fie 
exorcizată, deoarece diavolul nu se alungă cu pastile. In 
realitate, fata avea o uşoară alienare mintală tratabilă cu 
medicamente. A murit crucificată, înfometată, însetată. 
Criminalul, puternic fanatizat mistic, nici nu este conştient 
de grozăvia faptei sale. Când a fost condamnat la 14 ani de 
închisoare pentru omor, a invocat teama de Dumnezeu şi a 


pretins că a acţionat conform voinţei divine. La fel au 
pretins şi măicuţele care l-au ajutat să ucidă fata. Vedeţi ce 
grozăvii poate produce alienarea mistică? Dacă un 
jurnalist răbdător ar frunzări jurnalele apărute după 1989, 
când s-a declanşat agresiunea mistică împotriva naţiunii 
noastre şi a altor naţiuni foste socialiste, ar putea scoate 
sute de cazuri de crime săvârşite la instigare mistică, 
umplând o carte de câteva sute de pagini. E vorba numai 
de 17 ani, oameni buni. Câte crime a produs religia în 
2000 de ani? 

Cunoaşteţi şi dumneavoastră destule cazuri de 
alienare mistică. Imi scriu părinţi disperaţi ai căror copii 
au fost atraşi la religie, de către diverşi escroci şi închişi în 
mănăstiri, în multe cazuri, e vorba de copii excepţional 
înzestrați din punct de vedere intelectual, din care ar fi 
putut ieşi creatori de valoare. Ce au ajuns acum? Nişte 
legume închise în mănăstiri, care visează să ajungă 
mucenici şi muceniţe. Doamne, fereşte de asemenea 
idealuri tinerii noştri, din Lumea noastră modernă! 

Ce pot face eu împotriva agresiunii mistice care se 
simte în România? Această agresiune este susţinută de 
mafia politico-economică, deoarece alienaţii mistici sunt 
mai uşor de manipulat şi exploatat. Eu pot aduna fapte, pot 
face analize, pot dezvălui escrocherii mistice, pot scrie şi 
alerta. Singur, nu am prea mari şanse în faţa zecilor de mii 
de propagandişti religioşi plătiţi de stat (din banii noştri) şi 
a sutelor de mii de ignoranţi sau alienati care îi susţin. Mai 
puneţi şi dumneavoastră umărul la treabă, mai luaţi şi 
dumneavoastră atitudine împotriva agresiunilor mistice de 
orice fel! Dacă veţi rămâne neutri or veţi sprijini 
agresiunea mistică, să nu mai veniţi la mine să vă plângeţi 
că escrocii mistici v-au nenorocit copiii, v-au păcălit în plan 
material (donaţii), v-au dus pe drumuri greşite! Eu nu sunt 
Dumnezeu, nici alesul lui Dumnezeu să-mi sacrific viaţa în 
lupta împotriva agresorilor mistici. Sunt un om obişnuit, 


care gândeşte şi crează la nivelul timpului modern în care 
trăim. 

AI NOŞTRI SUNT CEI MAI BUNI! 

Dragi cititori, vă mulţumesc din suflet celor care m- 
aţi felicitat pentru acest capitol şi m-aţi îndemnat să-l 
continui! E un semn bun. E un semn că aveţi nevoie de 
modele viabile de succes în plan spiritual şi material. De la 
model la copierea lui e un singur pas. Dacă nul puteţi face 
dumneavoastră, puteţi ajuta copiii şi nepoţii să-l facă. Dacă 
n-aţi reuşit în viaţă cum aţi fi vrut, puteţi ajuta urmaşii să 
reuşească. Ei vă vor răzbuna înfrângerile şi vă vor face să 
simţiţi gustul victoriilor cinstite. Haideţi să mai cunoaştem 
împreună unele succese obţinute de românii noştri în 
ultimul timp! Ele ne vor umple inimile de mândrie şi 
speranţă. Ele ne vor face să gândim ca nişte învingători: 
Dacă ei au obținut succese şi eu voi obține, căci nu le sunt 
cu nimic inferior. 

Ana Christache are 25 de ani şi lucrează de 3 ani ca 
designer de modă în Anglia. În urmă cu câteva zile, a fost 
nominalizată cel mai bun designer de rochii de mireasă la 
concursul Wrapit Wedding Industry. Vi se pare o victorie 
modestă, despre care n-ar trebui să vorbim? Lumea modei 
este nemiloasă. Nu oricine poate avea succes în ea, mai 
ales dacă este străin. Ei, bine, românca noastră a făcut 
englezii să vorbească despre ea şi, implicit, despre noi, 
românii. E un dram de propagandă pozitivă într-o ţară în 
care românii au fost denigraţi în mod constant. Cine să 
schimbe opiniile negative ale englezilor despre români, 
dacă nu românii care obţin succese în orice domeniu de 
activitate? 

V-o amintiţi pe Alexandra Nechita, românca numită, 
încă de la vârsta de 8 ani, micuța Picaso? Am mai scris 
despre ea în prezent, are 21 de ani, locuieşte în SUA şi a 
primit titlul de ambasador pe lângă Organizaţia Naţiunilor 
Unite. Este mai cunoscută în SUA decât în propria patrie. 


Recent, s-a lansat şi în sculptură, cu şapte piese expuse la 
o galerie din Denver. Sunt piese cu tematică grea: pacea, 
viaţa şi libertatea. Alexandra Nechita obligă americanii să 
gândească şi să vorbească bine despre români. E şi asta 
ceva, nu? Sunt sigur că în România trăiesc mii de talente 
similare. Ajutaţi-le să se descopere şi să se afirme! Fiecare 
român de succes e încă un punct în favoarea noastră la 
marea competiţie mondială. 

Regizorul Corneliu Porumboiu a obţinut premiul 
pentru cel mai bun film de ficţiune, la cea de-a patra ediție 
a Festivalului Internaţional de Film Contemporan din 
Mexic, cu pelicula A fost sau nu a fost? Dacă luăm în 
considerare condiţiile modeste oferite de România 
regizorilor de film, meritul lui Cornel Porumboiu este şi 
mai mare. Să-i urăm noi succese! 

Inventatorul ieşean Emil Braharu a obținut brevetul 
de invenţie pentru Procedeu şi utilaj pentru fabricarea 
materialelor de construcţii din deşeuri celulozice. In 
concret, e vorba de un utilaj pentru producerea bolţarilor 
de zidărie, cu goluri sau fără, din rumeguş de foioase şi 
conifere, în amestec omogen cu un liant solubil în apă, 
substanţe de ignifugare şi adjuvanţi. Numai liantul este 
secret. Avantajele acestei invenţii sunt multiple. In primul 
rând, materia primă rumeguşul, se găseşte din belşug, la 
preţuri derizorii sau gratis. Aceasta ieftineşte foarte mult 
bolţarii celulozici. În al doilea rând, colectarea şi 
prelucrarea rumeguşului de la gatere înseamnă o 
operaţiune ecologică. Mediul înconjurător nu va mai fi 
poluat cu astfel de materiale. In al treilea rând, bolţarii 
celulozici sunt mult mai uşori şi pot fi manevraţi cu 
uşurinţă. Sunt şi mai buni izolanţi termici. Utilajul 
imaginat de Emil Braharu se poate deplasa, pentru lucru, 
la marile aglomerări de rumeguş, astfel că se scuteşte 
preţul transportului de materie primă. Invenţia vine şi în 
întâmpinarea unei recomandări europene care interzice 


construirea caselor din chirpici. Cum bolţarii celulozici 
sunt mai ieftini decât cei clasici şi decât cărămizile, 
familiile cu venituri modeste vor apela masiv la ei. 
Costurile de construcţie a unei case se vor reduce 
substanţial. Utilajele au fost deja fabricate la SC 
Construcţii Inventica SRL din laşi iar produsul finit este în 
curs de omologare la INCERC laşi. Bolțarii celulozici 
asigură o izolaţie termică şi fonică superioară, sunt 
rezistenți la umezeală şi nu prind igrasie. Acest produs 
este şi total ignifug. Toate aceste avantaje recomandă 
bolţarii celulozici pentru folosirea în construcţia de case. 
lată că invențiile româneşti încep să se impună în plan 
economic, chiar în ţara noastră, în care inventatorii 
câştigau mai multe medalii decât bani. Ce spuneţi, dragi 
cititori? Merită domnul Emil Braharu felicitat pentru 
invenţia sa, noutate şi la nivel mondial? Eu spun că trebuie 
să-l felicităm şi să-i cumpărăm produsele. 

La data de 04.03.2007, echipa naţională de handbal 
feminin a României a câştigat turneul Silesia Cup, din 
Polonia. Fetele noastre au învins, în trei meciuri succesive, 
echipele Ucrainei, Poloniei şi Belarus. Ce să spun? Sincere 
felicitări! 

Echipa masculină de handbal UCM Reşiţa a umilit 
pur şi simplu una din cele mai puternice echipe din Rusia, 
Kaustic Volgograd, în meciul disputat la data de 
04.03.2007. Scorul a fost de 33 - 23, astfel că UCM Reşiţa 
s-a calificat în semifinalele Challenge Cup. Marcatorii 
echipei noastre, pe care îi felicităm sincer, au fost: Pasici 
(10), Butulija (8), Tucanu (4), Irimescu (4), Rohozneanu (4) 
şi Ciubotaru (3). Vi se pare ceva obişnuit? Gândiţi-vă că 
națiunea rusă e mai mare de zece ori decât a noastră iar 
echipa învinsă ocupă locul trei în campionatul rus! Suntem 
cineva în handbalul masculin. 

O nouă stea a tenisului feminin românesc se ridică la 
orizont - Raluca Olaru, elevă în clasa a XII-a la Liceul Emil 


Racoviţă din Bucureşti. Este deja, la 18 ani, campioană 
europeană la juniori şi finalistă la Roland Garos. Anul 
trecut, la numai 17 ani, a câştigat proba de dublu 
rezervată juniorilor la US Open. În urmă cu câteva zile, a 
învins-o pe americanca Venus Williams la turneul WTA de 
la Memphis, ajungând în poziţia 163 din Lume. Obiectivul 
ei imediat? Să ajungă între primele 100 jucătoare de tenis 
din Lume, apoi să ajungă în Top 50. O fată ambițioasă, care 
merită toată admiraţia noastră. 

Regizorul român Radu Penciulescu a dus şcoala 
suedeză de regie către succes, după ce a aplicat programa 
din universităţile bucureştene. Să mai aud eu pseudo- 
intelectuali vorbind  dispreţuitor despre învăţământul 
românesc, despre arta românească, despre literatura 
noastră, despre tot ce e românesc! Radu Penciulescu a pus 
pe picioare Secţia regie din Şcoala Superioară de Teatru 
din Malmö, Suedia şi a lucrat acolo până la pensionare. 
Această şcoală a ajuns vedeta şcolilor de profil din patria 
sa adoptivă - Suedia. Dânsul venea dintr-o ţară comunistă, 
însă suedezii nu i-au cerut niciun fel de diplomă, niciun fel 
de referinţe sau dosar, cum se întâmplă, din păcate, în 
România. S-a impus şi a avut un succes deplin. Încă un 
român care a schimbat în bine părerea unor europeni 
despre națiunea noastră... 

Tânăra Ana-Maria Ilie, studentă la facultatea de 
drept, a fost aleasă Miss Belgia 2007. Am mai scris eu că 
avem cele mai frumoase fete din Europa şi vom profita 
cândva de acest lucru. lată că, în cazul acestei tinere de 21 
de ani, prognoza mea s-a adeverit. Nu e singurul caz în 
care fetele noastre rup inimile bărbaţilor din alte ţări. Una 
din gemenele Irimia, Gabriela, membră a formaţiei Cheeky 
Girls, este logodită cu Lembit Opik, membru al 
Parlamentului englez, stârnind gelozia băştinaşelor. Aşa, 
fetelor! Impuneţi-vă în toată Europa, să afle europenii că 
nu suntem o naţiune de ţigani, handicapati, cerşetori şi 


hoţi! Noi suntem o naţiune de oameni frumoşi, mândri, 
demni, serioşi şi muncitori. 

În luna februarie a. e, scrimeurul român Mihai 
Covaliu a câştigat Cupa Acropolis, la concursul organizat 
de Federaţia Internaţională de Scrimă, la Atena. În finală, 
românul nostru l-a învins pe rusul Alexei lakimenko. Parcă 
îţi creşte inima când vezi sportivi de-ai noştri învingând 
sportivii marilor puteri care ne-au obijduit într-o perioadă 
istorică sau alta, nu? 

Româncele Elisabeta Samara şi lrona Hoza au 
dominat Openul de tenis de masă pentru juniori organizat 
la Bahrain, câştigând toate probele. În concursul pe 
echipe, ele s-au impus în faţa selecționatei Singapore, cu 
scorul 3 - 0. La dublu, Samara şi Hoza au învins, tot cu 3 - 
0, perechea Chen Wei Heng/ Zena Kai Sim. La simplu, 
Samara a învins-o cu 4 - 0 pe canadianca Mo Jang. Bravo 
lor! 

Pe data de 27.01.2007, boxerul român Lucian Bute l- 
a învins pe rusul Serghei Tatevosian, în 12 reprize grele, la 
campionatul de la Montreal. Sportivul nostru are la activ 
19 victorii, dintre care 16 prin KO. Se îndreaptă cu paşi 
fermi şi siguri către titlul de campion mondial. Frumoase 
rezultate, nu-i aşa? 

Românul Rolando Negoiţă, stabilit în SUA, a devenit 
unul dintre cei mai faimoşi designeri de pipe din Lume. El 
a transformat această meserie într-o adevărată artă, 
devenind artizan independent şi cu câştiguri grase. A 
devenit atât de faimos, încât cea mai mare firmă 
producătoare de pipe din SUA, Butz Choqguin, i-a oferit 
posibilitatea să lucreze pentru ei, pe o linie independentă 
şi cu nume de marcă propriu - Rolando Negoiţă. Pipele 
produse pe această linie, începând din 2004 s-au vândut pe 
toate cele cinci continente, împreună cu o broşură care 
prezintă activitatea designerului român. 

Spre deosebire de alți  urlători de lozinci 


antisocialiste sau  antiromâneşti, Rolando Negoiță 
recunoaşte că şi-a însuşit tainele meseriei de bijutier la 
Institutul de Artă din Bucureşti, Secţia metale şi bijuterii. 
O pipă unicat purtând semnătura sa poate depăşi mia de 
dolari şi asta ne spune multe despre modul în care este 
apreciat românul nostru. Spun român, deoarece aşa spune 
şi dânsul, oricând vorbeşte despre origini. Fiul său, Luka, 
vorbeşte perfect româna, deşi a ajuns în SUA la vârsta de 8 
ani. Negoiţă vorbeşte străinilor despre România, despre 
tradiţii, obiceiuri şi cultură, cu multă mândrie. Tot 
respectul nostru pentru acest om talentat, muncitor, demn 
şi cinstit. 

Ei, amicii mei, simţiţi cum vi s-a încălzit inima? Poate 
că în următoarea carte voi scrie despre cineva dintre 
dumneavoastră ori despre rude şi prieteni apropiaţi. Eu 
sunt deschis la nou. Aştept orice sugestie şi informaţie pe 
această temă. 

PROTESTEZ! 

Din fire, sunt un tip liniştit şi răbdător. Cei care mă 
cunoaşteţi personal ştiţi cât de greu îmi ies din pepeni. 
Numai marile măgării reuşesc să-mi ridice sângele în cap 
şi să mă facă să reacţionez mai dur. În urmă cu vreo opt 
luni, tot într-o carte din această serie, protestam împotriva 
subvenţionării lui Radu Duda, soţul Margaretei de 
Hohenzollern. Speram atunci că guvernanţii, premierul 
Călin Popescu Tăriceanu personal, vor înţelege că românii 
sunt prea săraci să întreţină paraziți cu sau fără titluri 
nobiliare. Speram că renta anuală deghizată acordată lui 
Radu Duda, un individ fără niciun merit în faţa naţiunii 
române, să înceteze. 

Ce-am citit eu însă către sfârşitul lui ianuarie a.c. în 
jurnalele româneşti? O ştire stupefiantă, amicii mei cititori. 
În loc să dispară sponsorizarea deghizată de care vorbeam, 
Guvernul României a decis să dubleze suma acordată 
prinţului consort. Adică, să-i ofere, în acest an, suma de 


şapte miliarde şi două sute de milioane de lei vechi 
(720.000 lei noi). E o sumă enormă, nejustificată de niciun 
fel de activitate în folosul patriei şi naţiunii. Funcţia prin 
care Radu Duda este subvenţionat, reprezentant special al 
guvernului pentru dezvoltare durabilă, este un moft, o 
umbrelă fără răspundere. Avem organe statale pentru 
toate activităţile interne şi externe. De ce să mai 
întreţinem un parazit din banii noştri? Protestez împotriva 
acestei samavolnicii! Noi, românii contribuabili, ştim cât 
de greu se face fiecare leuţ pe care îl plătim la buget. Îl 
plătim pentru a fi transformat în pensii, în salarii pentru 
bugetari, în subvenţii pentru sănătate etc. Nu plătim să 
întreținem huzurul unui parvenit. 

Cu această ocazie, mai protestez împotriva cheltuirii 
banilor publici pentru susținerea propagandiştilor mistici 
de orice fel (preoți, rabini, muftii, pastori etc). Aceşti 
indivizi practică o meserie (înşelăciunea religioasă) pentru 
care sunt plătiţi direct, de către turmele de ignoranţi 
păcăliţi. De ce mai primesc şi salarii de la stat? Din banii 
pe care statul îi alocă acestei categorii de şarlatani cu 
diverse titluri religioase, se pot construi locuinţe pentru 
cei fără adăpost, se pot mări pensiile de mizerie, se pot 
construi creşe şi cămine. Din 1990 şi până în prezent, 
aceşti paraziți mistici au încasat, ca salarii sau 
sponsorizări, sume imense, cu care ar fi putut fi rezolvate 
aproape toate problemele sărăcimii din România. 

Paraziţii mistici nu fac o muncă utilă societăţii, să 
justifice cumva banii cu care sunt îndopaţi. Dimpotrivă, ei 
alienează populaţia cu poveşti sălbatice şi instigă la regres 
spiritual. După ce că fac un lucru rău, îi mai şi plătim? 

Am intrat în Europa şi trebuie să ne aliniem 
modelului european reprezentat de nucleul dur Franța- 
Germania. Aţi văzut lideri politici germani şi francezi 
gudurându-se pe lângă lideri religioşi, cum fac ai noştri? 
Nu! Dimpotrivă, francezii au pus piciorul în prag împotriva 


folosirii simbolurilor religioase în şcoli iar germanii percep 
taxe religioase numai de la persoanele care doresc aceasta 
(îşi declară o religie). La noi, profesorul Emil Moise, care a 
îndrăznit să combată misticismul din şcoli, a fost supus 
unui linşaj mediatic. Încotro ne îndreptăm, oameni buni? 
Către o dictatură a paraziţilor religioşi, susținuți de cei 
mai ignoranţi dintre noi şi de mafia politico-economică 
interesată să ţină națiunea în întuneric religios? Ce suntem 
noi, oi şi berbeci de tuns şi muls, pentru paraziţii religioşi? 

Vă rog să gândiţi la această întrebare şi să luați 
atitudine! Nu putem trăi mai bine, dacă guvernanţii toacă 
banii noştri pentru a întreţine organisme şi persoane 


parazite. 
x 


În următoarele luni, vor apărea următoarele cărți: 
Ghidul învingătorilor, Vremuri sălbatice, Putregaiuri, şi eu 
am fost în Cer, Codul lui Zamolxe, Blestemul iubirii, 
Povara geniului, O taină cumplită, Chemarea astrelor. 

Vă urez sănătate, împlinirea viselor frumoase, 
fericire! 

Bucureşti Pavel Coruţ 

08.03.2007 


